J D HORN SURSA Al doilea volum din seria: VRĂJI ÎN SAVANNAH Original: The Source ( ) Traducere din limba engleză: ANA VERONICA MIRCEA virtual-project eu Editura: TREI În amintirea lui Quentin Confort Horn, care ne-a adus atât de multă fericire — Acum ţine focu-n palmă, fetiţo Şoapta lui Jilo s-a revărsat asupra mea — Nu-l lăsa să te atragă De data asta controlează-l tu Nu intra în lumea lui până nu te simţi gata să fii stăpână pe timpul pe care-l vei petrece acolo Mica flacără nu m-a ars, deşi ştiam că dogoreşte cu putere Mi-a dansat în palmă, încercând să-mi ademenească mintea înapoi – înapoi, într-o amintire a mea şi a surorii mele Maisie îmi dăruise flăcările alea fermecate, limbi de foc care-mi îngăduiau să retrăiesc, în detalii vibrante, experienţe din copilăria noastră Şi acum ea era pierdută pentru mine, smulsă nu doar din această lume, ci şi din realitatea înconjurătoare Nimeni nu ştia unde se află, sau dacă se mai află undeva Acele licăriri strălucitoare erau ultimele ei vrăji rămase în planul nostru şi se străduiau să se îndrepte către sursa lor, aşa cum se îndreaptă pilitura de fier spre un magnet Erau speranţa mea de a o găsi pe Maisie Mă străduiam să mă împotrivesc atracţiei flăcărilor, încercând să cobor în trecut pas cu pas, de data asta fără să mă pierd în amintirile din vâlvătaie Folosisem deja o duzină; o duzină de luminiţe care pieriseră rând pe rând, încercând să mă călăuzească spre ea Arseseră atât de strălucitor, dar se stinseseră prea repede, înainte să apuc să găsesc legătura, să înţeleg încotro eram călăuzită Socotind-o şi pe cea care-mi pâlpâia în palmă, nu-mi mai rămăseseră decât cinci — Ţine lumina în mâna dreaptă şi ascultă glasul lui Jilo, da? M-a prins de mâna liberă şi m-a strâns cu putere Am strâns-o şi eu — Lasă vocea lui Jilo să-ţi fie ancoră în lumea asta Nu e nevoie să dai buzna, fetiţa mea, n-ai de ce să te grăbeşti Limbajul lui Jilo şi încăpăţânarea cu care vorbea despre sine însăşi la persoana a treia erau înşelătoare în privinţa educaţiei sale Ştiam cu certitudine că terminase Spelman College cu diplomă în chimie, dar, date fiind sexul ei şi culoarea pielii, se născuse cu vreo două decenii prea devreme ca să-şi poată îndeplini visul şi să devină medic Ajunsese în schimb să practice Hoodoo, ca tămăduitoare înrădăcinată, construindu-şi o personalitate deopotrivă pe măsura aşteptărilor şi a superstiţiilor celor interesaţi de serviciile sale Mă număram printre puţinii oameni cărora li se îngăduise vreodată să tragă cu ochiul în spatele măştii ei Jilo a respirat adânc, pe îndelete, reamintindu-mi că era cazul s-o imit Valurile de putere treceau prin mine, dar veneau cu din ce în ce mai puţină forţă şi erau din ce în ce mai rare M-am opus gravitaţiei lumii care creştea în faţa mea, încercând să nu las energia vrăjii lui Maisie să-şi îndeplinească menirea, deviind-o către scopul meu Fluxul şi-a încetinit curgerea şi mi s-a întins în faţă, curbându-se Contrariat de rezistenţa mea, a început să se răsucească şi să se alungească, strălucind ca o cometă în preajma soarelui Aşa cum voiam, magia a început să-şi caute sursa, întinzându-se în toate direcţiile, până când a găsit-o pe Maisie Mi-am ascuţit simţurile subconştiente, urmând calea flăcării, dar era prea târziu A devenit incandescentă, extinzându-se şi strălucind ca o novă O clipă mai târziu, s-a stins Prin urmare, opunându-mă atracţiei flăcărilor, le făceam să se mistuie mai repede De data asta, nici măcar nu avusesem bucuria retrăirii unei amintiri îndrăgite din copilărie N-avusesem parte decât de întuneric — Acum am ajuns mai aproape, a spus Jilo, deşi ştiam amândouă că e o minciună Înaintaserăm la fel de mult de alte două ori S-a ridicat şi a şontâcăit către masa pe care se afla, cu capacul bine strâns, borcanul Ball cu cele patru flăcări rămase — Azi nu pot face mai mult de-atât Nu mai sunt tânără, ca tine, a zis, dar, în tot timpul ăsta, nu şi-a luat ochii de pe talia mea Ştiam că se teme că acea plimbare printre lumi i-ar putea face rău copilului care creştea acolo Şi eu îmi făceam griji, dar mi-era frică şi că nu mai am timp s-o salvez pe Maisie — Apreciez ceea ce faci pentru mine, am zis, frecându-mi palma de burta în creştere Eram de-acum în a treia lună şi jumătate şi puteam deja spune că, în momentul venirii sale pe lume, Colin al meu o să fie un băiat foarte mare — Jilo ştie asta, fetiţo, a răspuns ea, apoi a repetat, cu voce mai drăgăstoasă: — Ştie asta Şi-a pus o mână pe şold, masându-se ca să scape de vreo durere — Jilo încă mai crede c-ar trebui să le spui rudelor tale ce faci Sunt vrăjitori, le-ar fi mult mai uşor decât lui Jilo să te-ajute să-ţi găseşti sora — Nu vreau să-i amestec Celelalte familii de vrăjitori nici măcar nu vor s-audă de-o încercare de readucere a lui Maisie în dimensiunea noastră Zic că a stricat bariera, că a şubrezit-o Cu milenii în urmă, vrăjitori puternici, printre care mulţi dintre strămoşii mei, au ţesut o reţea de energie magică, menită să ne protejeze lumea Au numit-o „bariera” Creaturile care domniseră odinioară asupra pământului – spuneţi-le demoni dacă sunteţi evlavioşi, sau entităţi transdimensionale dacă preferaţi ştiinţa – se erijau în zei, se amestecau în evoluţia oamenilor, intervenind mai ales în geneza vrăjitorilor Aşa că vrăjitorii, într-un final, s-au revoltat şi au alungat şerpii din Paradis Bariera îi împiedica să se întoarcă — Mătuşile şi unchiul meu m-ar împiedica S-ar simţi obligaţi s-o facă, am adăugat, temându-mă că nu m-ar fi ajutat nici chiar dacă toate celelalte familii nu s-ar fi opus găsirii surorii mele În timp ce mătuşa mea Iris nu mai voia să aibă în niciun fel de-a face cu Maisie, spunând că-şi merita pedeapsa, mătuşa Ellen se supunea orbeşte, ca de obicei, voinţei familiilor unite ale vrăjitorilor Nu voia să facă valuri Unchiul Oliver nu era atât de pornit împotriva găsirii lui Maisie, dar nu credea că din ea mai rămăsese mare lucru Îşi petrecuse mai multe zile săpând pe bucata de peluză unde stătuse Maisie înainte ca forţa barierei s-o azvârle departe de lumea noastră Spunea că pământul fusese ars pe o adâncime de mai bine de doi metri şi că nici măcar nu mai avea rost să-ncercăm să plantăm acolo ceva Nivelase din nou pământul sterp, pavase locul şi-i pusese deasupra un cadran solar Cred că, în viziunea lui, era un soi de monument memorial Nu, ştiam că familia mea n-o să-mi susţină încercările clandestine şi, chiar dacă ar fi făcut-o, celelalte ancore – vrăjitoare ca mine, alese să menţină şi să apere bariera – interziseseră orice strădanie de a o readuce pe Maisie în realitatea noastră, de teamă c-ar fi putut avaria şi mai mult bariera — Jilo crede că poate-ar trebui să te-mpiedice Sora asta a ta a-ncercat să te omoare — Nu ştia ce face, am obiectat Era sub influenţa unui demon, a unui boo hag A celui pe care l-ai hrănit şi l-ai folosit tu ca să ne spionezi familia Maisie îmi era mai mult decât soră, era geamăna mea E adevărat că nu eram gemene identice, dar veniserăm pe lume împreună Dacă nu căutam eu un motiv ca s-o iert, cine altcineva ar fi făcut-o? — Jilo ţi-a spus că pentru asta-i pare rău N-a avut idee că sora ta s-a încurcat cu creatura aia Încă mă cuprindea greaţa când mă gândeam cum luase Maisie o entitate care nu era decât o umbră şi-i dăduse formă O botezase Jackson şi-şi făcuse din ea un iubit Îi îngăduise să mă taie şi să-mi guste sângele Şi mă simţeam încă şi mai rău când îmi aminteam că eu însămi mă îndrăgostisem de Jackson Un fior mi s-a prelins pe şira spinării, cutremurându-mă — Aşa a fost, a continuat Jilo, ca şi cum mi-ar fi citit gândurile Asta e sora ta, pe care-ncerci acum s-o găseşti Jilo zice c-ai face mai bine s-o laşi pe scorpie acolo unde-o fi nimerit Uneori trebuie să tai pur şi simplu legătura, indiferent că-i de sânge sau nu — Ei bine, e sigur că aşa ceva n-o să se-ntâmple, am ripostat cu voce tăioasă, dar mi-am regretat imediat tonul Nu pot s-o fac fără ajutorul tău, Mamă Mi-a ignorat frustrarea cu o figură impasibilă — Familiile încă mai refuză să-ţi dea pe mână întreaga ta putere? — Da, am răspuns Toată lumea crede că nu sunt pregătită s-o ţin sub control — Şi totuşi au sărit cu gura pe tine că ai împărţit un strop din ea cu Jilo — Da, n-au părut prea încântaţi când au descoperit asta Celelalte familii de vrăjitori puseseră în scenă un soi de proces, ca să decidă dacă eram sau nu pregătită să-mi asum întrebuinţarea completă a puterilor mele Faptul că-i dădusem lui Jilo puţinul care-i trebuia ca să nu se retragă se transformase, de fapt, în probă incriminatorie în cazul deschis împotriva mea, dar nu voiam s-o împovărez dezvăluindu-i asta Puterea îmi aparţinea, aveam dreptul s-o dau cui voiam şi o făcusem din proprie voinţă — Susţin c-o fac ca să mă apere de mine însămi, că nu ştiu cum să manipulez puterea, că nu sunt destul de matură pentru ea, am continuat cu lista lor Şi că, în loc să-mi folosesc capul, gândesc prea mult cu inima, punându-mi propriile dorinţe mai presus de binele general — Cine naiba-s ei ca să te judece? a întrebat Jilo, furioasă ca o mamă care-şi apără puiul Bariera, chiar bariera te-a ales, chiar şi fără magia ta Te-a recunoscut Te-a selectat — Spun că a mă lăsa să am acces la întreaga mea putere e totuna cu a lăsa un copil de şase ani să se joace c-o bombă nucleară Trebuie să mi-o iau în stăpânire treptat, aşa cum s-ar fi întâmplat dacă aş fi avut acces la ea de când m-am născut — Şi bariera? Cum o să ancorezi blestemăţia aia dacă n-ai toată puterea ta în stăpânire? — Deocamdată n-o ancorez Mă conectez la forţa ei Trebuie să fiu conectată, pentru că m-a ales să ajut la ancorare, dar celelalte nouă ancore îşi împart partea mea din energia ei şi acea misiune a menţinerii barierei care ar trebui să-mi revină mie Sunt sigură că, dacă m-ar putea înlătura, ca ancoră, fără să cadă bariera, ar face-o cu bucurie — Oh, ar găsi o cale Te-ar omorî, cum a fost omorâtă Ginny a voastră În minte mi-a revenit brusc scena peste care dădusem în vara aceea Strămătuşa mea Ginny, moartă, într-o baltă de sânge Doborâtă cu un levier — N-ar face aşa ceva, am spus, rugându-mă să nu mă înşel — Eşti sigură? a întrebat Jilo N-am răspuns, fiindcă o ştiam în stare să vadă dincolo de orice minciună pe care-aş fi încercat s-o inventez Nu eram sigură Moartea lui Ginny declanşase evenimente încheiate cu alegerea mea drept ancoră Îmi trecuse prin minte, nu o singură dată, că trebuie să am mare grijă până când o să mă văd pe o poziţie sigură Uciderea mea ar fi fost cea mai simplă cale de creare a unui nou loc vacant În adâncul minţii mele, aveam bănuiala că, dacă mă dovedeam prea stânjenitoare, prea greu de controlat, familiile puteau hotărî să mă scoată cu totul din scenă, felicitându-se apoi pentru că duseseră la îndeplinire o decizie dificilă Ştiam că mătuşile şi unchiul meu ar fi făcut orice ca să mă apere, dar o parte din membrii familiei mele extinse ar fi fost în stare să aprobe un astfel de plan De aceea fusesem de acord cu tot ce-mi ceruseră familiile, cu excepţia renunţării la Maisie — Jilo nu pricepe, a continuat bătrâna, smulgându-mă din gândurile mele negre Cum diferă asta de ceea ce ţi-a făcut baba Ginny? Şi ei fură ce ţi se cuvine de drept Şi ştiu că pentru furtul puterii unei vrăjitoare plăteşti — De fapt, nu fură — Ţi-o răpesc fără îngăduinţa ta, a zis, apoi mi-a înţeles tăcerea Ah, Jilo pricepe Le-ai dat permisiunea, nu-i aşa? — Am făcut ceea ce trebuia Poate au dreptate Sunt novice N-am avut niciodată ocazia să-nvăţ Trebuie să recuperez — Ducă-se naibii N-ai ochi să vezi, fetiţo? Bariera te crede pregătită Alelalte ancore, familiile, te bagă-n sperieţi ca să renunţi la putere Ştiam că are dreptate, dar, la drept vorbind, chiar îmi era frică Nu mă speriau doar familiile, mă îngrozeam de mine însămi Mă-ndoiam că-mi pot controla magia chiar şi având doar jumătate din putere, nu pe toată Nu avusesem parte de anii de formare ca vrăjitoare şi acum înaintam cu paşi şovăitori, de ţânc Eram un copilaş fermecat, care pica mereu în magicul său funduleţ Familiile îl însărcinaseră pe Emmet să se ocupe de educaţia mea El îşi începuse viaţa în chip de golem, menit să găzduiască toate conştiinţele reprezentanţilor familiilor Însă aceeaşi energie care o azvârlise pe Maisie cine ştie unde contopise toate conştiinţele din Emmet, formând o personalitate unică, pisăloagă şi enervantă Din fericire, donatorii de energie scăpaseră nevătămaţi – nu păreau câtuşi de puţin slăbiţi de ceea ce pierduseră în folosul golemului O mare parte a cunoştinţelor lor continua să-i aparţină şi lui Emmet, la fel şi unele dintre puterile lor Deoarece nu-i lipseau nici înţelepciunea, nici magia, familiile hotărâseră că trebuia să-mi fie profesor, să mă-nveţe cum să-mi strunesc propria putere Deşi putea fi agasant, simţeam pentru el un soi de simpatie Aveam ceva în comun Familiile intraseră cu bocancii şi în viaţa lui, fără să-l întrebe vreodată cum voia să şi-o trăiască Pur şi simplu, arătaseră în direcţia mea şi-i ceruseră s-o ia într-acolo Dar, chiar şi avându-l pe el ca profesor priceput, controlul meu asupra puţinei magii de care-mi îngăduiau să dispun nu era perfect Am ridicat din umeri — Perfect Atunci o s-o căutăm în continuare împreună pe ţicnită de soră-ta Mâine, a zis Jilo, luându-şi termosul roşu pe care-l căra întotdeauna după ea în Cimitirul Colonial, unde îşi întâlnea clientela obişnuită A pus în termos borcanul Ball O rugasem să-l păstreze ea, ca să nu se poată folosi de el nimeni altcineva care ar fi vrut s-o pedepsească pe Maisie — Ar trebui să te gândeşti un pic ce-o să faci cu Maisie a ta dacă-i dăm de urmă, fiindcă Jilo n-o să-i fie dădacă Printr-una dintre deschizăturile din perete – pătrate mici, cu latura de vreo treizeci de centimetri – s-a strecurat o rază de soare Silueta bătrânei de la răscruce s-a conturat în contralumină, cu trăsăturile feţei ascunse sub strălucirea care o învăluia — Ştiu că eşti hotărâtă să faci asta, de-aia te-ajută Jilo Dar nu-i datorezi nimic surorii tale Grijă ar trebui să ai de copilul pe care-l porţi A deschis uşa grea cu o fluturare a mâinii — N-o să te mai poţi plimba mult pe bicicleta aia a ta Dacă vrei să continuăm, Jilo zice să găseşti pentru noi un loc mai curat şi mai aproape de casă A lăsat uşa să i se trântească în urmă, subliniindu-şi părerea cu zgomotul metalului izbit de metal Mi-am rotit privirea prin acea încăpere uitată din depozitul de praf de puşcă părăsit în care ne întâlneam Pulberea explozivă dispăruse de acolo cu mult timp în urmă, dar peste tot erau aruncate obiecte tăioase şi ruginite, acoperite de praful câtorva decenii În afara fortăreţei de piatră roşie, mormane de gunoi spulberau farmecul desuet, aproape venit din poveste, creat de marginea crenelată a acoperişului depozitului Ar fi fost greu să găsesc un loc mai insalubru pentru copilul meu nenăscut — Poate că are dreptate, Colin, am spus, vorbindu-i pruncului Ştiam că e băiat; nu fusese nevoie de ultrasunete, fiindcă mătuşa mea Ellen nu se înşela niciodată când era vorba de aşa ceva Ştiam şi c-o să-l botez Colin, ca să poarte numele tatălui tatălui său Mătuşa Iris mă bătea la cap să mă mărit cu Peter Tierney, să oficializez legătura noastră înainte de naşterea copilului Aveam intenţia să mă căsătoresc cu el, îi acceptasem inelul, dar încă nu-l purtam Îl ţineam ca pe inima unei păpuşi matrioşka, adăpostit în cutia lui căptuşită cu catifea albastră din caseta cu bijuterii de pe măsuţa mea de toaletă Îl iubeam pe Peter, dar, de fiecare dată când mă imaginam stând în faţa lui Dumnezeu şi a lumii întregi şi spunând „da”, îmi aduceam aminte că se dusese la Jilo şi o plătise ca să arunce asupra mea o vrajă de dragoste Fusese disperat, îngrozit de gândul c-o să-l părăsesc pentru Jackson Iar faptul că asta îmi trecuse, într-adevăr, prin cap mă supăra destul de mult O iertasem pe Jilo şi, în aparenţă, îl iertasem şi pe Peter, dar trădarea fusese atât de profundă, atât de neaşteptată, încât o parte din mine se-ntreba cât de departe ar fi fost Peter în stare să meargă în orice altă situaţie în care s-ar fi simţit strâns cu uşa După ce m-am gândit la asta, am simţit o împunsătură de vinovăţie Peter se străduia să fie la înălţime, să devină un tată bun şi un bun cap de familie Pe lângă slujba lui obişnuită, începuse să lucreze noaptea în taverna părinţilor săi şi încerca să pună pe picioare propria afacere în construcţii, angajându-se să facă lucrări de mică amploare, pe care le putea rezolva în weekend, împreună cu doi băieţi din echipa lui Îi reamintisem că banii nu erau o problemă – de când împlinisem douăzeci şi unu de ani primeam o subvenţie lunară din fondul familial – dar el nu voia s-accepte niciun bănuţ — Nu, îmi spusese, ridicându-şi spre mine palmele deschise Nu vreau să iau bani de la tine Vreau să ştii că sunt în stare să am grijă de soţia mea, sau de cea care-mi va fi curând soţie, şi de copilul nostru Fără banii şi fără vrăjile tale Era o manifestare a neîndoielnicului şi demodatului său orgoliu masculin, dar instinctul şi intuiţia îmi spuneau, deopotrivă, să nu mă opun Aşa că mă mulţumisem să dau din cap şi să zâmbesc — Bine Am tot respectul pentru asta, spusesem, deşi doar cu intenţia de a-l măguli Însă, după câteva săptămâni de gândire, ajunsesem să-mi dau seama cât de mult îl respectam cu adevărat — Eşti un băiat norocos fiindcă ai un asemenea tată, i-am spus lui Colin, plimbându-mi mâna peste mica umflătură de sub cămaşa mea M-am sprijinit de uşa enormă, ca s-o deschid împingând-o Placa de oţel înaltă de doi metri şi lată de unu abia dacă s-a întredeschis În copilăria mea, cineva reuşise s-o fure, scoţând-o din balamale Dar apoi, din pricina greutăţii ei, o abandonase pe marginea unui drum neasfaltat, lăsând montarea ei la loc pe seama municipalităţii din Savannah M-am gândit s-o deschid folosindu-mă de magie, cum făcuse Jilo, dar era foarte posibil s-o smulg din ţâţâni, azvârlind-o în districtul alăturat M-am hotărât să-mi folosesc, totuşi, mâinile M-am împins în ea cu toată greutatea şi m-am trezit aproape orbită de lumina care a năvălit în jurul meu Ziua era caldă şi umedă, era plină de zgomotele naturii şi de zumzetul traficului de pe Ogeechee Road Bicicleta mea stătea aşa cum o lăsasem, sprijinită de clădire Aş fi putut ajunge în depozit folosindu-mă de magie, dar mă hotărâsem să nu fac asta În lipsa unui termen mai potrivit, pot spune că singura „vrajă” pe care reuşisem s-o stăpânesc până în acel moment era teleportarea pe distanţe scurte Nu mulţi vrăjitori o puteau face, însă eu eram în stare, şi încă bine Dar nu-mi plăcea senzaţia pe care mi-o provoca Aveam de fiecare dată strania impresie că persoana care fusesem când plecasem din Punctul A nu era neapărat aceeaşi care ajunsese în Punctul B — Mama are nevoie de exerciţii de magie, dar trebuie să facă şi puţin sport, am cugetat cu glas tare, adresându-mă fiului meu M-a străbătut un fior de încântare când am simţit, pentru prima oară, o formă de inteligenţă la celălalt capăt al conversaţiei Colin era acolo, conectat cu mine M-a străbătut un şuvoi de dragoste, neegalat de nimic din ceea ce simţisem vreodată Mi-am dat seama că sunt în stare de orice ca să-mi apăr copilul de pericole De orice Apoi m-am întrebat dacă asta ar fi însemnat şi renunţarea la căutarea lui Maisie M-am hotărât să las întrebarea asta deocamdată fără răspuns, dar şi să găsesc un loc mai curat şi mai sigur în care să mă-ntâlnesc cu Jilo M-am îndreptat spre bicicletă, dar din spatele meu s-a auzit un zgomot Aproape M-am întors La numai câţiva paşi în dreapta mea se afla un pâlc singuratic de pini de Georgia, şi dintre ei a ieşit împleticindu-se un bărbat în vârstă – ba nu, incredibil de bătrân S-a clătinat pe picioare, fiind cât pe ce să se-mpiedice, însă şi-a regăsit echilibrul S-a rotit în loc, părând dornic să se orienteze Aerul părea mult prea fierbinte şi prea umed pentru pardesiul pe care-l purta, mai ales că-i era şi cu câteva numere prea mare Tivul aproape că mătura pământul În ciuda staturii lui mărunte, am început să mă simt neliniştită Ceva nu era în ordine Teama de străini mă cuprinsese cu puţină vreme în urmă Nu mă mai apăra nicio vrajă Când mă alesese bariera, puterea i se contopise cu a mea, destrămând toate protecţiile ţesute pentru mine de Emmet şi de rudele mele Vrăjitorii obişnuiţi nu pot arunca nicio vrajă, fie ea bună sau rea, asupra ancorelor barierei Acum trebuia să mă descurc singură — Bună dimineaţa, i-am strigat bărbatului, dar n-a părut să mă audă — Ta me ar strae Ta me ar strae, a repetat, învârtindu-se încă o dată înainte de a mă observa în sfârşit S-a năpustit spre mine şi mi s-a iuţit răsuflarea Adrenalina mă îndemna să fug sau să lovesc În graba lui, bătrânul a fost cât pe ce să cadă în nas, dar s-a redresat în ultimul moment S-a oprit şi s-a uitat la mine Avea cea mai nevinovată faţă pe care-o văzusem vreodată, cu ochi mari, inocenţi Chelise, dar pe tâmple îi rămăseseră smocuri de păr, toate albe ca zăpada Avea faţa plină de zbârcituri adânci, dar erau riduri de expresie — Salut, am spus din nou Aveţi nevoie de ajutor? am întrebat apoi, sperând că înţelegea engleza — Trebuie să fii un înger, a răspuns, cu un accent irlandez puternic, care dădea cuvintelor un ritm săltăreţ Mi-au spus c-o să vii să mă iei la sfârşit Şi-a întins braţele în direcţia mea, într-un gest de bun venit Spaima pe care mi-o stârnise s-a risipit M-am apropiat de el cu câţiva paşi — Îmi pare rău, am spus, dar aici nu-i niciun înger Oare ceea ce am văzut în ochii lui era dezamăgire? — E la fel de bine, a zis, cu pardesiul agăţându-i-se de un tufiş şi izbutind cu greu să rămână în picioare — Ascultaţi-mă, vă simţiţi bine? Vă pot ajuta cumva? S-a uitat din nou la mine cu faţa lui dulce Avea ceva care părea atins de magie Radia o uşoară strălucire albă, o luminiscenţă pe care nu eram sigură c-aş fi zărit-o dacă n-aş fi fost vrăjitoare M-am întrebat dacă era într-adevăr om sau un soi de stihie cu mască omenească După experienţele mele recente, devenisem mult mai înclinată să accept lucrurile de genul acesta A tras de pardesiu, desprinzându-şi-l de tufiş, şi a mai făcut un pas către mine A început să-şi maseze braţul stâng cu mâna dreaptă — Problema-i doar că nu ştiu sigur unde mă aflu, a spus — Sunteţi lângă Ogeechee Road Locuiţi în apropiere? În loc de răspuns, a râs scurt, ascuţit Şi râsul i s-a stins la fel de brusc cum izbucnise — Nu ştiu I s-au îndoit genunchii şi a căzut M-am apropiat în fugă, fiind cât pe ce să mă împiedic de propriile picioare, şi am îngenuncheat lângă el L-am scuturat uşor N-a reacţionat L-am rostogolit cu faţa în sus cu o oarecare dificultate Avea pielea vânătă şi radiaţia pe care-o observasem cu doar câteva clipe înainte dispăruse Magia sa, de orice soi o fi fost, îl părăsise — O să fie OK, am spus, deschizându-i pardesiul şi descoperind cu surprindere cât de firav era trupul de sub el I-am slăbit gulerul Mi-a zâmbit, dar ochii i-au devenit imediat sticloşi I-am căutat pulsul N-avea Cu câţiva ani în urmă, făcusem un curs resuscitare cardio-pulmonară şi m-am străduit din toate puterile să-mi amintesc paşii Mi-am pus palma dreaptă pe pieptul lui şi stânga peste ea, apoi am început compresiile O sută pe minut, de câte cinci centimetri adâncime — Ajutor! am strigat, sperând că mă poate auzi cineva din magazinele din jur Chemaţi o ambulanţă! Am continuat să număr compresiile şi să ascult, sperând într-o reacţie a bătrânului N-a apărut niciuna Am strigat din nou Alesesem locul ăla pentru strădaniile mele asistate de Jilo tocmai fiindcă zgomotele de pe şoseaua aglomerată acopereau orice altceva şi, cu toate că-n jur mai erau magazine, pomii groşi îl ascundeau perfect pe cel abandonat Acum am blestemat zgomotele şi camuflajul Resuscitarea cardio-pulmonară nu-i putea oferi mai mult de şase minute De când îi tot apăsam pieptul? Poate de vreo treizeci de secunde, dar mi se părea că trecuse o veşnicie Poate trebuia să-ntrerup resuscitarea şi să chem chiar eu ambulanţa? Am icnit când am avut brusc o revelaţie – acum eram vrăjitoare, dar gândeam ca un om obişnuit Ce-ar fi făcut o vrăjitoare? Ştiam că eforturile mele de resuscitare nu sunt de-ajuns ca să-l readucă la viaţă pe bătrân În cel mai bun caz, reuşeam să-i alimentez creierul cu oxigen până când sosea cineva cu un defibrilator Inima lui trebuia repornită cu un şoc electric În clipa când mi-a trecut asta prin minte, în josul braţului mi s-a năpustit o pulsaţie luminoasă, strălucitoare şi albastră ca un fulger N-o comandasem conştient Magia mea îmi interpretase gândurile confuze şi preluase controlul Fulgerul a pătruns în trupul bătrânului şi, pentru o clipă, i s-au deschis ochii, plini de uimire Corpul i s-a săltat cu vreo zece centimetri în aer şi, când am încercat să-mi retrag mâinile, electricitatea dintre noi l-a tras după mine, ca un magnet După ce legătura s-a întrerupt, într-un târziu, a recăzut la pământ şi pleoapele i-au fluturat, închizându-se pentru ultima oară Duhoarea de carne arsă mi-a ajuns în nări şi mi s-a făcut greaţă Acea parte a pieptului prin care pătrunsese energia era neagră, calcinată, iar explozia din interior croise un tunel în dreptul inimii Ce făcusem? Mi-am înfipt degetele în solul nisipos, îndepărtând reziduurile care mi se lipiseră de ele şi de palmă Mi s-a tăiat răsuflarea, am început să respir scurt, sacadat, încercând zadarnic să-mi umplu plămânii Din spatele meu s-au întins nişte mâini care m-au prins de umeri Am auzit o voce calmă, feminină — E OK, micuţo Dar trebuie să vii cu mine Trebuie să te luăm de-aici Nu mai auzisem niciodată vocea aia, dar îmi fusese cunoscută toată viaţa mea Am început să tremur, pielea mi s-a răcit În faţa ochilor vedeam când o beznă incredibilă, când o strălucire dureroasă Am simţit că lumea se năruie sub mine Probabil aveam halucinaţii Mi-am desprins ochii de leşul mutilat care era opera mea Capul mi s-a întors încet, ştiind că, odată ce o s-o văd, nimic n-o să mai fie la fel M-am uitat în sus Un zâmbet Ochi verzi, iubitori O faţă foarte asemănătoare cu a mea — Mamă? Vocea mi-a ieşit dintre buze ca un chiţăit, croindu-şi drum cu forţa printre ziduri de uimire şi neîncredere — Da, micuţo Eu sunt, a spus, şi a părut să-mi citească următorul gând Sunt chiar eu Trăiesc Mama m-a condus prin râpa plină de tufe care despărţea depozitul de praf de puşcă de parcarea celorlalte clădiri din jur Acolo aştepta o limuzină şi şoferul în livrea care stătea alături de ea a luat brusc poziţia drepţi, apoi ne-a deschis portiera Împreună cu mama, m-a ajutat să intru în coconul cu aer condiţionat, apoi ea s-a strecurat lângă mine Un geam întunecat ne asigura intimitatea, despărţindu-ne de zona în care se afla şoferul, iar de restul lumii ne fereau geamuri şi mai negre, care păreau de onix Maşina a pornit, dar habar n-aveam încotro mergem Ca să fiu sinceră, nici nu-mi păsa Mă ţineam de mâinile mamei, strângând-o atât de tare încât cred c-o durea Nu-mi puteam lua ochii de la chipul ei Semăna atât de mult cu imaginea mea din oglindă, dar purta două decenii de experienţă şi de tristeţe în plus — Ştiu că trebuie să ai atât de multe întrebări! Cuvintele ei au început să-şi croiască drum prin pâclă — Şi, a adăugat, mângâindu-mă cu privirea, trebuie să-ţi spun atât de multe! Dar acum n-avem timp Pe faţă i s-a aşternut un zâmbet îndurerat A reuşit să-şi desprindă mâna dreaptă dintr-a mea şi şi-a trecut degetele prin părul meu — N-aş fi dorit să afli aşa Nu voiam s-apar brusc în lumea ta, dar te-am descoperit în depozitul de praf de puşcă şi n-am putut să nu-ţi arunc o privire Mi-a tras capul la pieptul ei şi a apăsat pe obrazul meu palma rece — Dac-aş fi sosit cu câteva clipe mai devreme, aş fi putut da o mână de ajutor, însă te-am zărit prea târziu Bătrânul domn deja îşi dăduse ultima suflare Iar tu erai atât de înnebunită încât nu m-am putut convinge să te las acolo — Dar cum ai putut? am întrebat Adică nu-nţeleg cum ai putut să mă părăseşti de la bun început Cum ai putut s-o părăseşti pe Maisie? M-am desprins de ea, şi o furie tăioasă, usturătoare, m-a pătruns până în măduva oaselor — Cum ne-ai putut lăsa să te credem moartă? — N-am avut de ales, a răspuns Nu m-a lăsat să mă apropii de voi Era pornită împotriva mea cu mult înainte de a complota împotriva ta Mama n-avea nevoie să rostească niciun nume — Ginny, am zis Ea mi-a confirmat bănuiala dând uşor din cap — Dar de ce? am întrebat-o — O să-ţi povestesc O să-ţi povestesc totul Însă nu acum Am aşteptat toată viaţa ta să am ocazia să-ţi explic cum stau lucrurile şi nu e ceva care se poate istorisi în grabă A-ntins mâna şi m-a tras din nou lângă ea Mirosul ei m-a îmbătat – a străbătut anii şi m-a adus înapoi, în leagăn Pentru o clipă, am dat totul uitării, lăsând-o pur şi simplu pe mama să mă ţină-n braţe — Acum trebuie să te las să pleci, a şoptit Dar o să fiu în apropiere şi vom sta de vorbă curând Foarte curând, îţi făgăduiesc — Nu Mi-am ridicat privirea spre ea, cu inima în gât — Nu, trebuie să fii acasă, cu mine, am insistat Trebuie să le spunem lui Iris, Ellen şi Oliver că trăieşti Vor fi atât de Trupul i s-a încordat şi ochii i s-au îngustat, conturându-şi la colţuri riduri mărunte — Nu Refuzul i s-a smuls usturător de pe buze A tras aer în piept şi s-a silit să se relaxeze — Nu, a repetat, mai calmă M-a împins cu delicateţe, apoi m-a bătut pe dosul mâinii — Ei nu trebuie să ştie că m-am întors Nu încă — Dar trebuie să Cuvintele mi s-au stins în aer când expresia feţei ei mi-a dezvăluit mai mult decât voiam să aflu S-a uitat în jos, cu privirea pierdută, ca şi cum ar fi retrăit o amintire neplăcută În colţul gurii i-a dansat un tremur şi şi-a încleştat fălcile ca să-şi controleze ticul — Oh, ele ştiu, draga mea fetiţă Surorile mele ştiu foarte bine că trăiesc Vocea i s-a stins şi a tuşit scurt, recăpătându-şi-o — Nu sunt sigură că i-au spus lui Oliver, dar mătuşile tale ştiu S-a aplecat şi m-a ţintuit cu privirea — Iris şi Ellen mi te-au luat pe tine şi pe Maisie din braţe la porunca lui Ginny — Nu pot să cred c-au făcut ceva atât de cumplit, mi-am auzit propriul glas, insistând în favoarea lor pe lângă mama De ce-ar fi făcut-o? — Din acelaşi motiv care a îndemnat-o pe Ginny să-ţi fure puterea şi s-o întoarcă pe sora ta geamănă împotriva ta – da, ştiu totul despre asta Bariera Ginny şi-a justificat toate nelegiuirile spunând că le-a săvârşit ca să apere bariera Iar când m-a despărţit de copiii mei, Iris şi Ellen i-au fost complice de bunăvoie Am clătinat din cap Nu voiam să cred, dar în cuvintele mamei mele era ceva care mi s-a părut atât de convingător! Ea a continuat — Crezi că le cunoşti, dar nu e aşa Nu cu adevărat Nu le cunoşti decât acea parte pe care te lasă să le-o vezi Dacă află că ştii şi că m-am întors, mă tem că nu mai eşti în siguranţă Voiam să protestez, să spun că ele nu mi-ar face niciodată vreun rău, dar mama şi-a ridicat mâna, oprindu-mă — Au pus întotdeauna bariera mai presus de binele tău, şi aşa vor face întotdeauna O ştii, în adâncul sufletului, fiindcă altminteri nu te-ai întâlni pe furiş cu tămăduitoarea înrădăcinată ca să-ncerci să afli ce-a făcut bariera cu Maisie Surorile mele vor anunţa fără ezitare familiile unite că ai aflat de existenţa mea Celelalte ancore au deja un ghimpe împotriva ta fiindcă-mi eşti fiică Dac-ar afla că am luat legătura cu tine, ar lua deja măsuri preventive împotriva ta Mă tem că ţi-ar face o legare A aşteptat până când i-am înţeles avertizarea în totalitate Acum, când eram ancoră, o legare nu m-ar fi lipsit doar de puteri M-ar fi lăsat să-mi trăiesc tot restul vieţii într-o stare vegetativă – puterea barierei m-ar fi consumat, din mine n-ar mai fi rămas decât o carcasă goală — Nu trebuie să spui nimic Nimănui Altminteri o să ne pierdem din nou una pe alta şi de data asta va fi pentru totdeauna — Dar ce-ai făcut ca să devii o ameninţare atât de puternică pentru Ginny? Nu-nţeleg — Ştiu că nu-nţelegi, a spus, bătând o singură dată în fereastra care ne despărţea de şofer Îmi pare rău, dar pentru mine nu e sigur să mai zăbovesc aici O să-ţi explic totul la următoarea noastră întâlnire Deocamdată promite-mi c-o să ţii toate astea pentru tine, pentru binele tău Şi pentru binele nepotului meu A zâmbit când a pomenit de Colin — Promite-mi Mi-a pus o mână netedă şi rece sub bărbie, înclinându-mi faţa astfel încât să ni se-ntâlnească ochii Am auzit portbagajul maşinii închizându-se şi apoi deschizându-se Abia atunci mi-am dat seama că ne opriserăm Nu mi s-a părut cu putinţă s-o refuz — Promit, am răspuns şi ea s-a aplecat să mă sărute pe frunte Dar de unde ştii ce i s-a întâmplat lui Maisie? — Am prieteni care m-au ţinut la curent în privinţa fiicelor mele Îmi pare rău doar că n-am putut împiedica totul — OK, dar mă poţi ajuta s-o găsesc? Mi-a zâmbit pentru o ultimă oară — Deja o fac, fetiţa mea Portiera de lângă mine s-a deschis şi l-am văzut pe şofer S-a tras într-o parte Ştiam că aşteaptă să cobor, dar nu mă puteam smulge de-acolo Mama mi-a atins obrazul, apoi şi-a dus mâinile la gât Şi-a desprins lănţişorul şi l-a pus la gâtul meu Să-i port medalionul avea ceva care mă făcea să mă simt atât de ferită de primejdii, atât de iubită! M-a împins cu blândeţe — Acum du-te O să mă revezi foarte curând Asta ţi-o promit eu Am coborât din maşină şi am descoperit că ne opriserăm în apropiere de Forsyth Park, în sudul său Bicicleta mea, care fusese în portbagaj, mă aştepta răbdătoare lângă bordură În minte mi-a revenit brusc ceva şi am oprit mâna şoferului înainte de a închide portiera — Străinul ăla, bătrânul, am spus, amintindu-mi că lăsaserăm cadavrul bietului om printre buruieni Mama s-a aplecat uşor spre mine — Deja s-a ocupat cineva de asta, a spus, iar şoferul a închis portiera Am urmărit cu privirea limuzina care se îndepărta, sprijinindu-mă cu toată puterea de bicicletă ca să nu-mi cedeze genunchii Urletul unei sirene m-a smuls din gânduri, iar o ambulanţă şi o maşină de poliţie au trecut în goană pe lângă mine, îndreptându-se, o ştiam, către vechiul depozit de praf de puşcă O a doua maşină de poliţie le-a urmat după vreun minut Era tot cu girofarul şi sirena în funcţiune, dar nu mergea cu aceeaşi viteză nebună Când a ajuns în dreptul meu, un pasager s-a întors să se uite la mine şi după expresia aşternută pentru o clipă pe faţa detectivului Adam Cook mi-am dat seama că mă recunoscuse Înaintând cu bicicleta pe aleea noastră, am înţeles brusc că locul acela, casa în care crescusem, nu fusese niciodată ceva mai mult decât decorul instalat pe o scenă, într-un teatru al minciunilor Lemnul şi cărămizile din care fusese construit erau reale, dar nimic altceva nu mai era Parfumul mamei părea să mai zăbovească încă asupra mea Mama trăia Trăia! Asta era realitatea Ăsta era adevărul Tot ce crezusem despre ea, despre familia mea şi despre viaţa mea, suna acum fals O negură mi-a învăluit inima în vreme ce prindea rădăcini o nou-descoperită ură împotriva lui Ginny Mă străduisem să scap de furia stârnită de strămătuşa mea, dar acum orice gând de iertare se spulberase Iertare, pe naiba! În ziua următoare, aveam să mă duc să dansez pe mormântul ei Îmi furase puterea Peste asta puteam trece Dar s-o ia pe mama de lângă mine, de lângă Maisie? Aşa ceva nu puteam să iert niciodată M-am rugat ca, oriunde ar fi ajuns spiritul lui Ginny, eternitatea să nu-nsemne pentru ea nici măcar o singură clipă de linişte Ce justificare găsise Ginny ca s-o îndepărteze pe mama de lângă mine? Şi ce sperase să înfăptuiască refuzându-mi dreptul la putere, primit prin naştere? Pretinsese că-şi face datoria ca ancoră Că apără bariera C-o apără de mama C-o apără de mine Dar bariera mă alesese Nu se temea de mine; mă considerase bine-venită Probabil că Ginny se înşelase şi în privinţa mamei mele Trebuia să se fi înşelat Mi-am dus mâna la medalionul pus de mama la gâtul meu Atingerea metalului său preţios mi-a confirmat că nu-mi jucase imaginaţia o festă Mi-am sprijinit bicicleta de garaj şi am apăsat pe închizătoarea medalionului pe bâjbâite S-a deschis brusc, dând la iveală două fotografii minuscule, una a lui Maisie şi una a mea Păream atât de mici – cu abia destul de mult păr pe creştete ca să susţină panglicile pe care ni le pusese cineva Cum făcuse rost de poze? I le trimiseseră Ellen sau Iris, ca să-şi domolească propriile sentimente de vinovăţie? Era evident că mătuşile mele mă minţiseră Mama era încă aici, în lumea noastră, şi ele îşi petrecuseră ultimii douăzeci şi unu de ani reamintindu-mi să-i duc flori la mormânt Mama îmi spusese limpede că Iris şi Ellen complotaseră împreună cu Ginny ca să ne ascundă mie şi lui Maisie adevărul, dar eu le cunoşteam bine pe cele două femei şi nu mă lăsa inima să cred că fuseseră altceva decât victimele lui Ginny Adevărul pe care trebuia să-l descopăr era motivul pentru care se hotărâseră să mă mintă Trebuia să existe unul – întemeiat, puternic şi scuzabil – şi, odată ce descopeream toate dedesubturile, aveam să găsesc o cale de a-mi reuni familia Nu puteam recupera anii pierduţi, dar ne puteam reveni şi puteam construi un viitor Împreună, le-am fi făcut faţă familiilor Şi am fi adus-o pe Maisie acasă M-am întors către uşa de la intrare, dar m-am oprit brusc când mi-a trecut altceva prin minte Oare nu cumva fusesem eu singura ţinută în întuneric? Până cu doar câteva luni în urmă, mă crezuseră fără nicio putere Oare Maisie ştiuse tot timpul adevărul? Cu un an în urmă, sau chiar cu numai câteva luni, n-aş fi dat crezare acuzaţiilor mamei mele M-aş fi întors acasă într-un suflet şi i-aş fi povestit totul lui Iris, pe nerăsuflate Dar asta înainte de a afla că mătuşile mele îmi ascunseseră faptul că răposatul soţ al lui Ellen îmi era tată; înainte ca soţul lui Iris, Connor, să mă lase să ard de vie în casa lui Ginny; şi înainte ca iubita mea soră să mă dea pe mâna unui demon Acum, după ce bariera mă alesese ca ancoră, toţi mă supravegheau cu atenţie Şi simţeam, în adâncul fiinţei mele, că o grămadă de vrăjitori şi vrăjitoare, printre care şi membri ai familiei mele extinse, s-ar fi grăbit să se folosească de orice pretext ca să mă scoată din rolul de ancoră Aşa că aveam să respect promisiunea făcută mamei Aveam să păstrez tăcerea asupra întoarcerii ei în Savannah Dar numai până când aveam să înţeleg şi să stăpânesc mai bine alunecosul adevăr Mi-am adunat laolaltă toate fărâmele de autocontrol ca să nu dau buzna în casă urlând şi cerând răspunsuri Mi-am strecurat medalionul sub cămaşă şi am respirat adânc M-am rugat să am destulă putere şi destulă raţiune ca să-mi ţin în frâu limba slobodă Mâna mi-a tremurat când am deschis uşa bucătăriei — Ai întârziat, a spus Emmet, fără să se-ntoarcă să mă privească Stătea la masă şi se holba, concentrat, la un măr suspendat în aer Fructul se rotea încet, cu coaja desprinzându-i-se sub forma unei fâşii subţiri şi curate — Da, îmi pare rău Mi-a abătut ceva atenţia, am răspuns Am ocolit masa şi m-am aşezat vizavi de el, incapabilă să rezist atracţiei pe care o exercita Era atât de sumbru, atât de pasionat Atât de captivat Cu câteva luni în urmă, bărbatul din faţa mea nu era nimic mai mult decât o mână de pământ de pe aleea noastră pentru maşini Ca golem, fusese foarte îngrijit, ba poate chiar exagerat de îngrijit şi, cu siguranţă, exagerat de sigur de sine După câteva luni de existenţă ca om, căpătase o înfăţişare mult mai sălbatică Umbra de pe obrajii lui spunea că-n dimineaţa aceea nu se bărbierise, iar părul lui negru, cândva tuns cu grijă, era acum mult mai lung şi cădea în bucle dese, nepieptănate Şi l-a dat deoparte de pe frunte şi, după înfăţişarea jalnică a mâinilor sale, mi-am dat seama că-şi făcuse obiceiul să-şi roadă unghiile — Te laşi distrasă prea uşor, a spus, şi mărul a încetat să se rotească, zburând în schimb drept spre faţa mea Am ridicat mâna ca să-l resping şi, cât ai clipi, a ars şi a căzut în chip de cenuşă Emmet s-a uitat la mine, câtuşi de puţin impresionat — Chiar era nevoie de aşa ceva? Ai folosit prea multă forţă ca să scapi de o ameninţare atât de neînsemnată — Nu începe, i-am spus Nu sunt în toane bune Cuvintele lui îşi atinseseră prea bine ţinta Fumul înălţat din pulberea rămasă din măr îmi aducea aminte de mirosul cărnii calcinate a bătrânului — Eşti voluntară, a spus, ignorându-mă Încăpăţânată Nu te concentrezi Familiile m-au întrebat când vei fi gata să-ţi iei în primire rolul de ancoră Va trebui să le spun că nu ştiu Că nu-mi acorzi timp suficient Că nu-i acorzi magiei tale suficient timp M-am înfierbântat şi am simţit temperatura crescând în jurul nostru În spatele meu zăngănea ceva – vasele din bufet începuseră să se cutremure — Bun Bun, a zis Emmet împingându-se în masă ca să se ridice Eşti plină de forţă De pasiune Acum să vedem cum controlezi şi una, şi alta S-a apropiat de mine şi s-a oprit chiar în faţa mea Mi-am încleştat mâinile, simţind cum creştea în ele un foc în care fierbea electricitatea Uşile bufetului s-au deschis şi s-au închis trântindu-se Un pahar a căzut pe podea şi s-a spart, trimiţând în aer aşchii minuscule care-au rămas suspendate, ca nişte mici prisme letale Mă comportam magic, aşa cum, înainte de a-mi fi înapoiată magia, nu îndrăznisem să mă port niciodată Emmet m-a prins de încheieturile mâinilor Mă domina cu înălţimea lui Ochii lui negri mă ardeau cu o privire plină de ce anume? Furie? S-a aplecat spre mine — Ce se petrece aici? Vocea lui Peter a răsunat în încăpere M-am întors şi l-am văzut în cadrul uşii, şi aşchiile de sticlă au căzut pe podea ca stropii de ploaie Vasele şi-au încetat zăngănitul Liniştea s-a reîntors Emmet mi-a eliberat încheieturile mâinilor şi a vorbit — Ne antrenăm Tu n-ar trebui să fii aici Peter a intrat cu paşi apăsaţi şi mi-a pus pe umăr o mână posesivă — Nu-mi spune tu mie unde ar trebui şi unde n-ar trebui să fiu şi nu-mi spune mie că adineauri am văzut aici ceva care se numeşte „antrenament” O cunosc pe Mercy şi ştiu când o scoate ceva din sărite Nu e nevoie să văd bucătăria făcută zob ca să-mi dau seama — Trebuie să-nveţe cum să-şi controleze magia Şi pentru asta trebuie să-nveţe cum să-şi controleze pasiunile — E gravidă N-are nevoie de genul ăsta de stres — Te referi la cineva care e de faţă Şi care poate vorbi în numele său, i-am spus lui Peter, dar am făcut-o mângâindu-i braţul Adoram felul în care se străduia să mă apere, chiar şi când avea de-a face cu ceva pe care eu însămi nu fusesem în stare să-l înţeleg sau să-l controlez Undeva, în adâncul sufletului, ştiam că Emmet are dreptate Trebuia să-nvăţ să stăpânesc energia care curgea prin mine Gaura din pieptul sărmanului om pe care-ncercasem să-l salvez era o dovadă suficientă Îmi doream să pot vorbi cu Emmet despre cele petrecute, dar dezaprobarea lui m-ar fi copleşit Şi-mi doream să-i pot dezvălui lui Peter ce se întâmplase, dar şi-ar fi făcut griji pentru mine — N-are importanţă, a răspuns Peter Te iau de-aici Mi-a tras scaunul şi m-a ridicat în picioare — N-am terminat De fapt, nici n-am început cu adevărat, a zis Emmet Şi-a încrucişat braţele şi s-a sprijinit cu nonşalanţă de frigider Părea de un calm desăvârşit Iritant de relaxat — O, ba da, aţi terminat Peter m-a condus către uşă Când am trecut pragul, m-am uitat peste umăr şi l-am zărit pe Emmet Dacă n-aş fi ştiut că e imposibil, aş fi jurat că-n privirea lui e gelozie — Mai devreme sau mai târziu va trebui să-i fac faţă, am spus — Dar nu acum Nu ştiu ce se întâmpla acolo, dar nu vreau să-ţi mai petreci timpul cu tipul ăsta Nu e bine nici pentru tine, nici pentru copil — Familiile vor să lucreze cu mine Să mă-nveţe cum să-mi folosesc magia Cum altcumva aş fi putea fi vreodată în stare să preiau sarcina de ancoră a barierei? — Puţin îmi pasă ce vor familiile, Mercy Peter s-a oprit locului şi s-a întors spre mine — Nu-mi pasă decât de familia noastră De tine, de copil şi de mine De nimeni şi nimic altceva — Şi mie la fel, am spus, aplecându-mă spre el ca să-l sărut I s-au luminat ochii, verzi şi albaştri, şi calzi, şi iubitori — Dar trebuie să-nvăţ să controlez magia asta din mine M-ai văzut acolo, înăuntru Trebuie să fac progrese şi să-mi îndeplinesc datoria Bariera m-a dorit M-a ales Ştiu că pare o nebunie, dar crede în mine, şi în viaţa mea n-au fost prea mulţi oameni care să facă asta — Eu am crezut întotdeauna în tine Cu magie Fără magie Am crezut întotdeauna în tine şi o să cred întotdeauna — Ştiu Ştiu atâta lucru — Bine Peter a făcut o pauză — Ascultă, ştiu că nu e cel mai potrivit moment pentru un asemenea subiect, dar în dimineaţa asta am venit aici dintr-un anumit motiv A şovăit, căutându-şi cuvintele potrivite — Continuă Spune ce-ai de spus A dat scurt din cap — Şeful meu a aflat că lucrez în paralel în weekenduri şi mi-a spus că trebuie s-aleg Şi am ales M-am hotărât să renunţ la slujbă şi să lucrez tot timpul pentru propria mea companie Vreau să construiesc un viitor pentru noi, Mercy, să am ce-i lăsa lui Colin moştenire Nu vreau să mai fiu sluga nimănui — E minunat M-aş fi simţit mai bine dac-ar fi luat hotărârea după o discuţie cu mine, dar oricum l-aş fi încurajat să facă exact ceea ce făcuse, dacă mi-ar fi vorbit despre asta — Ei, stai aşa Mai e ceva S-a îndepărtat de mine cu câţiva paşi şi s-a sprijinit de camioneta lui — Pot lua lucrări mici de unul singur, dar n-am ce-mi trebuie ca să pun temelia afacerii pe care vreau s-o încep N-am bani ca să cumpăr echipamente şi ca să angajez oameni — Asta nu e o problemă Cum ţi-am mai spus, acum, când mi s-a dat acces la fondul familiei, am o grămadă de bani Suma de pe cecurile lunare mă uluise Când sosise primul, îmi imaginasem că e vorba de banii pentru un an întreg Crescusem fără să-mi dau vreodată seama cât de bogată e familia mea Poate că ăsta era un lucru bun — Nu, a zis Peter, îndreptându-şi arătătorul spre mine Ţi-am spus ce cred în privinţa banilor luaţi de la tine Te rog să mă-nţelegi, am nevoie să crezi în mine şi să mă susţii, dar trebuie să fiu în stare să stau pe propriile picioare — OK Înţeleg Sau cel puţin aşa cred N-am putut să nu zâmbesc O expresie de uşurare i-a inundat faţa, dar în clipa următoare sprâncenele i s-au încruntat din nou — Am găsit un partener Pe cineva care mă poate susţine financiar Şi care, cu atât mai important, are un proiect, unul mare, şi vrea să-l transpună în faptă Imediat Ezitarea lui a fluturat un steag roşu De-asta luase hotărârea fără contribuţia mea — Şi cine e acest cineva? — Tucker, a spus, lăsându-mă cu gura căscată Tucker Perry — Cred că glumeşti, am spus, întorcându-i spatele, gata să mă reped înapoi, în casă, până când mi-am dat seama că Emmet trebuia să fie încă acolo, aşteptându-mă şi probabil savurând fiecare clipă a spectacolului pe care i-l ofeream — De omul ăsta te descotoroseşti mai greu decât de-o căpuşă de pădure, am spus, aproape aducând un zâmbet pe buzele lui Peter Dar i-am aruncat o privire care i-a schimbat brusc expresia feţei Tucker era când prietenul, când fostul prieten al mătuşii Ellen În clipa aceea era fostul şi mă rugam creatorului meu să rămână aşa Era prea onctuos, prea sigur de el Pe lângă avocat şi constructor imobiliar, Tucker era şi seducător de profesie Se culcase cu o bună parte din populaţia feminină a oraşului, dar şi cu un număr considerabil de bărbaţi La un moment dat, pusese ochii şi pe logodnicul meu şi pe mine, făcând-o pe Ellen să-l ameninţe că-l transformă în clapon dacă nu ne lasă în pace Tucker era un prădător, un şarpe neted, alunecos Faptul că Peter voia să şi-l facă partener de afaceri îmi depăşea puterea de înţelegere — Nu, ascultă-mă, a spus Peter, întinzând mâna spre mine Ideea nu e atât de nebunească pe cât pare În zilele noastre nu mai construiesc mulţi pe-aici, nicidecum oameni dispuşi să rişte lucrând cu un tip abia lansat în afaceri Tucker o fi un nemernic, dar are şi bani, şi proiecte Te rog să mă susţii în privinţa asta Te rog Gândul că Emmet ne privea m-a făcut să capitulez mai repede decât aş fi făcut-o altminteri — Bine O să te susţin, de probă Dar nu sunt convinsă că e o idee bună Până una-alta, ia-mă de-aici M-am apropiat de camionetă şi l-am lăsat să-mi deschidă portiera — Unde mergem? — Nu contează Oriunde altundeva decât aici — Ai spus „oriunde”, a zis Peter, pornind motorul camionetei În plus, mama moare de nerăbdare să-ţi vorbească Mi-am ridicat ochii spre steagul Irlandei, arborat cu mândrie în afară, către fluviu Stătea acolo, ca unic simbol al localului Magh Meall, dar asta n-avea importanţă Berea neagră de grâu, îndulcită cu miere, şi mica scenă pe care dădeau spectacole talentele locale făceau barul părinţilor lui Peter popular atât printre turişti, cât şi printre localnici În sezonul turistic, şeful pompierilor împărţea adesea personal păhărele de băutură, asigurându-se că legea capacităţii maxime e respectată Eram încă în toane rele din pricina veştii bombe cu Tucker, ca să nu mai vorbesc de tot ce se-ntâmplase înainte de asta Asocierea lui Peter cu Tucker nu reprezenta nimic mai mult decât o iritare minoră Individul ştia cum să facă bani şi nu mă-ndoiam că dorea să-şi păstreze părţile intime ale anatomiei la locurile lor Nu mă simţeam încântată, dar probabil că rezultatul final n-avea să fie un dezastru total Mi-am simţit umerii relaxându-se — Fie, am acceptat Dar mama ta ar face bine să nu-i vorbească tot timpul burţii mele, cum s-a-ntâmplat rândul trecut Peter era destul de nebun ca să izbucnească în râs, dar s-a controlat imediat şi şi-a ridicat mâinile, cu palmele în faţă — Îmi pare rău, a zis, aplecându-se cu prudenţă ca să mă sărute O să discut cu ea despre asta E pur şi simplu încântată de copil — Ei, peste cinci luni o să-şi poată petrece tot timpul gângurind împreună cu Colin, dar, până atunci — Am înţeles Peter a sărit din camionetă şi a ocolit-o ca să-mi deschidă portiera şi să m-ajute să cobor, un gest care nu era necesar, dar pe care-l apreciam A şi închis-o în locul meu şi m-a luat de braţ — Te porţi ca un gentleman numai fiindcă te temi că mama ta ne-ar putea vedea — Al naibii de adevărat, a zis el, bătându-mă pe braţ, în timp ce mă conducea spre uşa localului Am râs fără să vreau M-am ridicat pe vârfuri şi l-am sărutat Imediat ce am trecut pragul, mama lui s-a şi năpustit asupra noastră — Mercy! Fetiţa mea frumoasă! Îmi pare atât de bine că te văd! S-a silit să mă privească în ochi, în loc să se uite imediat la mijlocul meu — Oh, dă-i drumul, am zis, şi ea s-a grăbit să se apropie şi să-şi pună amândouă mâinile pe burta mea — Şi pe tine, micuţul meu Colin Bunica te iubeşte, prichindelule — OK, mamă Ajunge, a zis Peter Ochii lui străluceau de fericire şi inima mi-a tresăltat uşor când i-am văzut Îl iubeam cu adevărat Aşa cum iubeam şi copilul pe care-l purtam — Aşază-te, m-a invitat mama lui Iar tu fă o plimbare, i-a spus lui Peter Vreau să vorbesc „ca-ntre fete” cu logodnica ta, aici de faţă Peter s-a uitat la mine, cu întrebarea „ce-ar trebui să fac?” afişată pe chip — E OK, am zis — Ia-o uşurel, i-a spus mamei lui — Haide, fugi de-aici, i-a răspuns ea Tonul era jucăuş, dar ordinul din spatele lui se vedea clar — Mă-ntorc peste o oră, m-a asigurat Peter, înainte de a se-ndrepta spre uşă Doamna Tierney l-a urmat şi a încuiat în urma lui — Ca să m-asigur că ne bucurăm de puţină intimitate, a spuse Aduc nişte ceai De fapt, nu voiam ceai, dar m-am gândit că o cană îmi dădea ceva de făcut cu mâinile Îmi era dragă mama lui Peter O cunoşteam, practic, dintotdeauna, dar în prezenţa ei mă simţeam totuşi un pic cam agitată Avea idei foarte bine conturate despre ceea ce se cuvine sau nu şi obişnuia să şi le impună cu mână de fier Poate căpătase însuşirea asta având de-a face, de-a lungul anilor, cu atâţia clienţi beţi, dar mie mi se părea întotdeauna oarecum tulburătoare — Mulţumesc, am răspuns După câteva minute, s-a întors cu un ceainic şi cu două căni grele Mirosul de mentă mi-a întors oarecum stomacul pe dos, dar m-am decis să nu spun nimic Şi ea a păstrat tăcerea cât a turnat ceaiul, dar mă fixa cu privirea A împins o cană către mine şi m-am grăbit s-o iau, recunoscătoare pentru încurajarea pe care mi-o oferea căldura din palme Câteva clipe mai târziu, mama lui Peter a sorbit din cana ei, apoi a pus-o din nou pe masă — Ei, fetiţa mea În viaţa ta s-au petrecut multe schimbări în ultima vreme Cu asta chiar că mă nimerise N-am zis nimic, m-am mulţumit să dau din cap — Vreo veste de la sora ta? Se simte bine în California? Fuseserăm nevoiţi să ţesem o invenţie în jurul dispariţiei surorii mele Povestea noastră spunea că, după despărţirea de Jackson, Maisie se hotărâse să vadă cum e viaţa pe cealaltă coastă Nici măcar Peter nu ştia adevărul M-am gândit la conclavul de familie la care luaserăm parte eu, Iris, Ellen şi Oliver Căzuserăm de acord să-i ascundem lui Peter adevărul, protejându-l M-am întrebat dacă, cu douăzeci de ani în urmă, purtaseră o discuţie similară şi se convinseseră reciproc să mă protejeze şi pe mine de adevăr, spunându-mi că mama nu mai trăia — Se simte foarte bine, am răspuns Încearcă să se hotărască dacă e mai bine să se stabilească în apropiere de San Francisco, sau poate mai la sud, pe lângă Los Angeles — Ei, e un pic cam ciudat că unchiul tocmai ţi s-a întors din California numai ca să rămâi fără sora ta, plecată în acelaşi stat — Carta oraşului Savannah nu permite decât prezenţa unui anumit număr de Taylori în acelaşi timp, am glumit Buzele ei s-au curbat în ceea ce părea aproape un zâmbet — Ei, dar tu n-o să mai fii o Taylor prea mult timp, nu-i aşa? O să devii una de-a noastră, o Tierney M-am foit puţin Mătuşa Iris şi mama lui Peter complotau fără fereală ca să ne forţeze să ne căsătorim Voiau să vină copilul pe lume într-o familie de oameni căsătoriţi, dar gândul organizării unei nunţii, colac peste pupăză, era copleşitor — Doamnă Tierney am început — Nu mai e cazul să-mi spui doamnă Tierney Eşti femeie în toată firea, nu o fetiţă de doisprezece ani Nu trebuie să-mi spui „mamă”, dar doresc cu sinceritate să-mi spui pe nume Când a pronunţat cuvântul mamă, în minte mi s-a conturat chipul mamei mele Avea să fie acolo la naşterea fiului meu? Tânjeam s-o revăd Nu mă-ndoiam că, dac-aş fi putut s-o conving să vină acasă şi să stea de vorbă cu mătuşile mele, am fi putut cumva s-o scoatem la capăt Am fi putut să desluşim dedesubturile, să aflăm cum le păcălise sau cum le silise Ginny să fie de acord cu planul ei bolnav Mi-am lăsat deoparte gândurile la mama şi m-am concentrat asupra stânjenitoarei clipe prezente — Bine, Claire, am răspuns, rostind numele cu prudenţă Părea straniu, dar m-am silit să-l pronunţ — Ei, n-a fost chiar atât de greu, nu? — Nu, doar că — Doar că nu vrei să-şi bage viitoarea ta soacră nasul în planurile voastre de nuntă Înţeleg Nu-ţi face griji Nu-mi pasă unde o organizaţi Nici cine o oficiază N-am nicio treabă cu rochia, cu florile, cu tortul Mă interesează doar s-o faceţi cât mai curând Nu mai e mult până când sarcina ta o să devină vizibilă — Nu văd de ce ar conta asta — Păi, pentru fotografii, a răspuns, ca şi cum mi-ar fi explicat ceva evident Poate că pentru tine n-are importanţă Poate că nici pentru Peter Dar, peste câţiva ani, va avea pentru micul Colin N-am spus nimic, dar ea mi-a înţeles reacţia — Vrei să te măriţi cu fiul meu, nu-i aşa? — Bineînţeles că vreau Am ezitat — Dar, în clipa asta, simt că viaţa mea mi-a scăpat oarecum de sub control Sper să pot încetini lucrurile Să pot face totul în ritmul meu — Îmi pare rău, draga mea, dar trebuie să-ţi spun bun-venit în lumea părinţilor Timpul tău nu-ţi mai aparţine Însă n-o să te presez Nu înainte de o săptămână sau două, a spus, făcându-mi cu ochiul Am sorbit din ceai şi mi-a părut imediat rău Mirosul mă deranja mai mult decât gustul M-am împotrivit unui val de greaţă Doamna Tierney, Claire, a întins mâna şi mi-a dat cana deoparte — E în ordine Eu, când eram gravidă, nu puteam să suport scorţişoara A dus cănile pe bar, apoi s-a întors pe scaunul ei cu o expresie mult mai serioasă — Copilaşul E sănătos, nu? Ceva neobişnuit? — Nu, doctorul zice că totul arată într-adevăr bine, am răspuns, pe cel mai liniştitor ton de care mă simţeam în stare — Nu mă interesează părerea doctorului Ellen ce-are de zis? I-am luat mâna — Ellen spune că bebeluşului îi merge foarte bine Jură că-l aude cântând Am crezut că vestea asta picantă o s-o distreze, dar ea s-a încruntat — Seamănă cu tatăl lui, da, seamănă, a zis Ei, e bine Dar spune-mi, a adăugat, schimbând vorba, tipul ăla înalt care stă la familia ta de ceva vreme Cel brunet, care se uită urât tot timpul — Emmet? am întrebat, ştiind foarte bine că descrierea nu se potriveşte nimănui altcuiva — Da, Emmet Vă e rudă? — Nu, am răspuns E un prieten de familie M-am simţit mulţumită de sinceritatea cu care puteam răspunde — Atunci îl cunoşti de ceva timp — De fapt, numai de vreo câteva luni Ce-i cu el? — Nimic, doar că-n ultima vreme se învârte cam mult prin taverna noastră Îşi petrece timpul savurând băuturi şi punând o grămadă de întrebări despre familia noastră – despre Colin, despre Peter, despre mine Cum ne-am cunoscut eu şi Colin? De câtă vreme eram căsătoriţi când s-a născut Peter? A ezitat — În familie mai sunt şi alţi roşcovani prea voinici? Pentru asta a fost cât pe ce să primească un pumn în ochi — L-a jignit pe Colin? — Nu, m-a jignit pe mine Chiar dacă n-a vrut să insinueze nimic, tot a pus mai multe întrebări decât permite politeţea — Nu prea ştie să se poarte în societate, dar e inofensiv — Nu contează Treaba asta nu-mi place, şi nu-mi place nici el Ochii îi ardeau de furie — O să vorbesc cu el, o să-i spun — Nu Mă port prosteşte, a dat ea brusc înapoi, fluturându-şi o mână Nu-i spune nimic Uşa s-a zgâlţâit, ca şi cum i-ar fi încercat cineva mânerul — E închis Întoarce-te la cinci! a strigat viitoarea mea soacră, fără să se ridice de pe scaun S-a auzit o bătaie insistentă şi autoritară în uşă A urmat încă una, de data asta mai puternică, şi în colţul ferestrei au apărut nişte poliţişti în uniformă Mi s-a ridicat inima în gât în timp ce am schimbat o privire cu Claire Era o femeie subţirică, dar s-a ridicat împingându-se în masă de parcă întreaga greutate a lumii ar fi căzut asupra ei S-a luptat cu încuietoarea, apoi a deschis uşa la perete În cadrul ei a apărut detectivul Cook, aureolat de lumina soarelui care i se revărsa în jur — Doamnă Tierney, a început el, soţul dumneavoastră e aici? Aş vrea să vorbesc cu amândoi — Peter, am spus, sărind de pe scaun şi repezindu-mă la uşă Peter e teafăr? — Bună, domnişoară Taylor, a zis, evident câtuşi de puţin încântat să mă găsească acolo Nu-ţi face griji N-are nicio legătură cu Peter Claire şi-a îngăduit să respire — Intraţi, domnule poliţist Cook a trecut pragul, urmat de poliţiştii în uniformă care se uitaseră pe fereastră — Soţul dumneavoastră? a întrebat — Colin nu e acum aici E cu un distribuitor, au ceva de lămurit în privinţa unei facturi O să se-ntoarcă înainte de a deschide pentru noapte Despre ce e vorba? Cook s-a uitat la mine şi Claire i-a ghicit gândurile — E în ordine Face parte din familie Mi-am dat seama că, pentru detectiv, eram o sâcâială şi un inconvenient exact în măsura în care era şi el acelaşi lucru pentru mine M-am simţit oarecum insultată, deşi n-aveam dreptul Adam s-a uitat la mine, probabil curios să afle cum făcusem saltul de la un soi de prietenă sau ceva de genul ăsta la o membră a clanului Tierney Nu făcuserăm din sarcina mea o ştire cunoscută tuturor şi nu existau planuri oficiale de nuntă — Bine A scos din buzunarul hainei o fotografie polaroid veche Era într-o pungă transparentă, pentru probe — Recunoaşteţi fotografia asta? Claire a luat punga şi i-a privit cu atenţie conţinutul I s-au înmuiat picioarele şi s-a lăsat greoaie pe un scaun M-am aşezat lângă ea şi, fără să-i cer permisiunea, i-am smuls fotografia din mână Plasticul întuneca întru câtva imaginea, dar asta nu te împiedica s-o recunoşti imediat În poză erau Colin, tatăl lui Peter, şi Claire, cu un bebeluş în braţe Probabil era Peter, dar părea atât de sfrijit şi de bolnăvicios încât îmi era greu s-accept asta M-am concentrat asupra fundalului şi mi-am dat seama că fotografia fusese făcută chiar în încăperea în care ne aflam Adam s-a întins şi mi-a luat-o dintre degete — Doamnă Tierney? — Da, a răspuns ea, regăsindu-şi sângele rece Evident Nu ştiu cine ar fi putut s-o facă, dar e în ziua când am adus bebeluşul – adică pe Peter – acasă Unde aţi găsit-o? — În momentul ăsta aveţi vreo rudă sau vreun prieten în vizită? — Nu Niciunul, a răspuns ea, apoi şi-a repetat întrebarea: Unde aţi găsit fotografia asta? — Azi-dimineaţă am primit un telefon care ne-a anunţat că a fost găsit trupul unui bătrân, lângă Ogeechee, chiar pe marginea drumului N-avea niciun act de identitate asupra lui, dar i-am găsit asta în buzunar În lumina unor amănunte neobişnuite, trebuie să-i privim moartea cu suspiciune Am simţit că pălesc Ochii mi-au fost atraşi către Claire – şi ea se albise la faţă în aceeaşi măsură — Detest s-o fac, dar trebuie să vă cer să veniţi cu mine Să vedem dacă puteţi identifica trupul — Da, desigur, a murmurat ea Îl sun pe Colin Îi spun să vină să ne-ntâlnească — Apreciez gestul, doamnă Când ea s-a îndepărtat de masă, îndreptându-se spre telefonul de lângă bar, Cook m-a privit în adâncul ochilor — Ştii ceva despre asta? — Bineînţeles că nu, m-am răstit Prea repede Prea defensiv Am clătinat din cap — Habar n-am ce se petrece În minte mi-a venit proverbul biblic: „Să ştiţi că păcatele voastre vă vor ajunge ” Vinovăţia şi regretul mi-au împins un firicel de sudoare în josul şirei spinării Adam a dat din cap, ca şi cum mi-ar fi acceptat spusele, dar ştiam că nu e aşa Şi-a silit trupul să adopte o poziţie mai relaxată şi şi-a dus mâna în buzunar, după omniprezentul lui blocnotes negru Îl văzusem purtându-se la fel când venise să mă interogheze în legătură cu uciderea cu Ginny Îşi folosea carneţelul ăla ca pe un sprijin, atrăgea atenţia martorului asupra lui, îl făcea să creadă că adăpostea o listă de fapte incontestabile care-l aduceau pe primul loc în lista suspecţilor din cazul investigat Obiectul putea fi considerat anacronic, dar era, totodată, o unealtă eficientă Claire a închis telefonul şi Adam şi-a pus blocnotesul la loc, reîndreptându-şi atenţia spre ea Însă detectivul avea instincte excelente şi era în primul rând extrem de tenace Avea să se întoarcă la mine Eram sigură de asta — E deja pe drum, i-a spus Claire lui Cook Mercy, vrei să rămâi aici şi să-l ajuţi pe Peter să deschidă dacă nu ne-ntoarcem la timp? — Bineînţeles, am răspuns Claire m-a sărutat pe obraz când a trecut pe lângă mine — Iată o fată bună, a zis Domnilor poliţişti? Au plecat toţi patru, lăsând uşa să se trântească în spatele lor M-a străbătut un val subit de panică şi am redeschis uşa, apoi am ieşit împleticindu-mă Aerul proaspăt m-a îmbrăţişat ca un prieten primitor, dar pe urmă prin dreptul soarelui a trecut un nor, lăsându-mă înfrigurată şi neliniştită Am rămas afară, în faţa uşii închise, încercând să scap de panică M-am înconjurat cu braţele, frecându-mi pielea înfiorată de pe ele Cine era bătrânul care-mi ieşise în cale? Între el şi familia Tierney ar fi putut exista vreo legătură? De ce fusesem atât de proastă încât să-mi închipui că-l puteam resuscita? — Ce nu e-n ordine, frumoasă doamnă? m-a făcut să tresar o voce de bărbat Muşchi voluminoşi, aproape inflexibili; mai înalt decât mine, dar totuşi scund pentru un bărbat; capul proaspăt ras Purta un tricou cu steagul Confederaţiei rebele, cu mânecile tăiate ca să lase la vedere tatuajele care-i acopereau braţul drept Deşi mintea mea n-a reuşit conştient să treacă în revistă numeroasele componente din alambicatul model al tatuajului, subconştientul a înregistrat câteva simboluri şi le-a considerat de rău augur Accentul lui, felul în care se mişca, ca şi absolut tot ce-l caracteriza, spuneau „bădăran” Din prima clipă în care am dat cu ochii de el, am ştiut că nu-mi place, că-l detest în totalitate, dar mi-am impus să-i zâmbesc Instinctul m-a sfătuit să fiu politicoasă Să nu-l provoc — E totul bine, mulţumesc Am avut o dimineaţă un pic cam neplăcută, atâta tot I-au scânteiat ochii – negri, aspri, cam prea apropiaţi, umbriţi de frunte S-a apropiat cu un pas Soarele i-a licărit pe mânerul unui cuţit de vânătoare, de genul celor numite „înjunghietor de porci”, pe care-l purta legat de gambă O femeie, cu părul oxigenat de-o amatoare, împletit într-o coadă, şi cu machiajul întins peste un ten urât, a venit lângă el şi şi-a atârnat braţul de umărul lui — Mie mi se pare mai degrabă un pic de greaţă matinală, a zis Şi-a îndreptat bărbia în jos şi m-a privit cu asprime, cu ochii mijiţi Îşi marca teritoriul Mă informa, fără cuvinte, că bărbatul îi aparţine Domnul s-o aibă în pază, n-avea decât să şi-l păstreze, numai că el a săltat din umăr, dându-i la o parte braţul, şi a venit mai aproape de mine — Neh, nu se poate N-are verighetă pe deget Şi, dacă te uiţi la ea, poţi spune că nu-i genu’ care-şi desface picioarele ca să zică „salutare” N-am dreptate, băiete? Cu coada ochiului, am văzut o mişcare Altcineva din grupul lor, mult mai tânăr De vârsta unui licean, poate? Era deja cu câţiva centimetri mai înalt decât şeful haitei Conformaţia trupului îl înscria în categoria ectomorfilor – foarte musculos, însă mult mai zvelt decât amicul lui Se foia în spatele celorlalţi doi, mulţumindu-se să rămână doar destul de aproape ca să sugereze că le e complice Jeanşi soioşi, păr blond murdar, furie în ochii albaştri, zâmbet strâmb Era un puşti frumos, prea frumos ca să fie copilul lor şi, la drept vorbind, cam prea mare ca să fie al lor, chiar şi după standardele de pe coclauri Un frate? Un văr? Un prieten? Indiferent ce i-ar fi adus împreună, rămânea cel mai arătos dintre cei trei Ochii lui duşmănoşi care luceau aveau expresia unui om care aşteaptă ceva palpitant Am simţit un gol în stomac când mi-am dat seama că, indiferent ce s-ar fi aşteptat să-l excite, avea legătură cu mine — Trebuie să mă-ntorc înăuntru, am spus, căutând pe bâjbâite mânerul uşii din spatele meu — A, n-ai de ce să fugi atât de repede, a zis bărbatul mai vârstnic Speram să ne putem cunoaşte puţin Că putem afla câte ceva despre frumosul vostru oraş Vino-ncoace, Joe, şi prezintă-te doamnei Puştiul s-a apropiat şi a completat un semicerc, blocându-mă Singura mea scăpare era în spatele uşii localului — Salut, a spus, şi i-am simţit mirosul excitării De aproape, îmi puteam da seama că avea ceva mai mulţi ani decât mi se păruse la prima vedere Şaisprezece? Optsprezece? În ochi n-avea nici urmă de empatie, de omenie Aura lui era exact combinaţia de inocenţă şi pericol potrivită ca să fascineze o fată cu înclinaţie către gesturi nebuneşti Mă temeam pentru cea care s-ar fi lăsat captivată de farmecul lui — Vezi, n-a fost chiar atât de rău, nu-i aşa? a întrebat bărbatul, dar nu mi-am dat seama dacă vorbise cu mine sau cu acel Joe Eu sunt Ryder Ryder Ludke Ea e Birdy Spune „salut”, Birdy Femeia a păstrat tăcerea până când Ryder şi-a înclinat uşor capul spre ea, o promisiune de violenţă dezlănţuită concentrată într-un gest atât de sumar — Salut, a zis ea, strângând din umeri şi trăgându-se cu un pas într-o parte — Poate vrei să ne inviţi în frumosul tău local şi să ne oferi o libaţie? Întrebarea avea greutatea unui ordin — Libaţie, a repetat papagaliceşte Joe, apoi a râs zgomotos El şi Ryder au schimbat o privire care preamărea inteligenţa celui de-al doilea Am presupus că erau oameni ai trenului, vagabonzi moderni, la fel de dezgustători ca pe vremuri, dar fără nimic din romantismul de atunci O specie de cerşetori care prinseseră rădăcini în Savannah şi luau locul celor vechi, uneori băgând groaza în aceştia din urmă Locul celor care vindeau trandafiri din frunze de palmier sau cântau la vreun instrument Oamenii trenului apelau mai degrabă la intimidare decât la suveniruri ca să golească buzunarele turiştilor de surplusul de mărunţiş — Îmi pare rău Nu pot Localul nu e al meu şi barul se deschide abia la ora cinci Ne-am putea pierde autorizaţia de comercializare a băuturilor alcoolice — Ei, haide Eşti liberă, eşti albă şi ai douăzeci şi unu de ani, nu-i aşa? m-a întrebat Ryder Poţi face orice naiba vrei — Iar ceea ce vreau e să mă duc înăuntru şi să pregătesc localul pentru deschidere Am găsit mânerul uşii şi mi-am strâns degetele în jurul lui Cei trei stăteau prea aproape de mine Trebuia să mă mişc repede ca să nu poată da buzna înăuntru Am răsucit mânerul şi m-am împins cu spatele în uşă, dar aceasta nu s-a clintit Se încuiase în urma mea — Io unul credeam că numiţi cu toţii Savannahul „Oraşul-Gazdă”, a spus Ryder, apropiindu-se cu încă un pas Ceilalţi doi i-au urmat exemplul, strângând cercul — Tu nu eşti prea ospitalieră Unii s-ar putea simţi jigniţi Mâna i-a coborât şi şi-a plimbat un deget pe partea de deasupra a tecii cuţitului Cu douăsprezece secunde şi jumătate în urmă, locul ăla mişuna de poliţişti Acum, când mi-ar fi fost de folos, nu se mai zărea niciunul M-am întrebat dacă oaspeţii aşteptaseră să plece poliţia înainte de a se apropia M-am gândit să descui uşa folosindu-mă de magie Dar, dacă nu mă mişcam destul de repede ca să le-o trântesc în nas, ar fi putut intra după mine în bar În vreme ce mă gândeam la asta, înaintaseră agale şi ajunseseră cu câţiva paşi mai aproape După încă unul sau doi, i-aş fi putut atinge dacă întindeam mâna Sau m-ar fi putut atinge ei M-am întrebat dacă să-mi folosesc cel mai bun truc – ei, de fapt singurul meu truc – şi să mă teleportez de acolo, dar am conchis că era mai bine să nu bat la ochi Ultimul lucru de care aveam nevoie era să enervez şi mai tare familiile afişându-mi talentele de vrăjitoare Am respins valul de mânie care m-a cuprins când mi-am amintit că familiile mă lipsiseră de puterea de a mă apăra aşa cum s-ar fi cuvenit Trebuia să-mi păstrez capul limpede, şi furia împotriva unor oameni care nu erau de faţă nu m-ajuta cu nimic M-am gândit să scot ceva din sacul cu vrăji al unchiului meu Oliver domnea ca rege al puterii magice de convingere, din care jumătate părea susţinută de o simplă şi veche încredere în sine — Ei bine, îmi cer scuze în numele Biroului Vizitatorilor din Savannah, dar acum cred într-adevăr că e timpul să vă vedeţi cu toţii de drum Mi-am îndreptat spatele şi mi-am încrucişat braţele, străduindu-mă să par fermă, dar destinsă, de parcă eu aş fi fost şefa Joe şi femeia pe nume Birdy au dat înapoi cu câţiva paşi, însă Ryder nu s-a clintit — Acum plecaţi! am ordonat Ryder a chicotit, apoi şi-a şters zâmbetul cu dosul mâinii — Tu, micuţă doamnă, eşti numa’ bună să scoţi omu’ din ţâţâni, nu-i aşa? Eşti frumuşică, dar ai căpătat maniere de-a dreptul urâte O să te-ajut cu plăcere să ţi le corectezi În mod normal, doi din trei nu e rău, dar pe Ryder ăla nu reuşeam să-l conving să plece Trebuia să vorbesc cu Oliver despre asta Era necesar să aflu unde greşeam, dar deocamdată aveam de rezolvat ceva mai presant Am respirat adânc, comprimându-mi diafragma, şi mi-am imaginat un zid care creştea între noi, nu doar despărţindu-ne, ci şi împingându-l pe Ryder înapoi, silindu-i pe cei trei să plece Braţul lui tatuat s-a întins spre mine, apoi a vibrat şi i-a căzut pe lângă trup Mi-a aruncat o privire urâtă şi a făcut un pas înainte cu braţele larg deschise, izbindu-se cu pieptul de bariera invizibilă pe care-o construisem între noi Magia mea nu-l înspăimânta câtuşi de puţin Mai rău decât atât, privirea lui mi-a spus c-avea de gând s-o pună la îndoială, însă, o clipă mai târziu, s-a întors cu spatele şi a pornit-o ţanţoş înapoi, către fluviu Joe s-a luat după el, mergând la câţiva paşi în urma lui, ca un căţeluş îndrăgostit Birdy a rămas locului cel mai mult — Nu-mi placi, a spus, aruncându-mi o ultimă privire încărcată de ură Sentimentul era mai mult decât reciproc, dar nu mi s-a părut înţelept s-o irit, mai ales fiindcă tocmai câştigasem bătălia aia Mi-am ţinut gura — Birdy! a ordonat Ryder, şi ea s-a grăbit să i se alăture I-am urmărit din priviri până când nu i-am mai văzut, apoi mi-am îndreptat atenţia asupra încuietorii Am strecurat în ea o fărâmă de energie şi mi-am imaginat forţa ei modelându-se după forma părţilor interioare ale mecanismului, apoi condensându-se şi întărindu-se Aveam inima în gât când am răsucit-o Am fost încântată când i-am auzit păcănitul – de data asta, magia mea lucrase aşa cum dorisem Am dat buzna înăuntru, trântind uşa în urma mea şi grăbindu-mă s-o zăvoresc Pe urmă m-am sprijinit de ea şi am respirat adânc, încercând să mă calmez Aproape c-am sărit pe bar când a sunat ceva Vechiul telefon fix, galben cu butoane gri şi fără nicio posibilitate de identificare a apelantului, a sunat iarăşi Am ezitat, dar am răspuns — Salut, fetiţă dulce, a zis Colin, şi receptorul demodat a transmis cu fidelitate tristeţea din glasul lui Mă bucur c-ai răspuns N-am putut să-mi amintesc numărul tău de mobil nici în ruptul capului, dar pe ăsta îl am în minte de treizeci de ani — Peter încă n-a ajuns aici, domnule Tierney — Ah, ştiu asta, draga mea, Peter e aici, cu mama lui Tocmai de-aia am sunat Bărbatul găsit de poliţie Era ne e rudă Mi-am încleştat mâna de bar ca să nu cad lată pe podea Accident sau nu, am simţit vinovăţia pentru ceea ce făcusem, strângându-mi pieptul ca un boa constrictor şi scoţând tot aerul din mine — În seara asta n-o să deschidem, aşa că ar fi cel mai bine să-ncui şi să te-ndrepţi spre casă — O clipă, domnule Tierney O să rămân Mi-ar plăcea să fiu aici pentru tine şi pentru Claire, am spus, deşi, la gândul ăsta, mi se învârtea capul N-aveam idee cum aş mai fi putut da vreodată ochii cu părinţii lui Peter după cele întâmplate Trebuia să găsesc, cumva, o cale de a mărturisi totul — Nu vreau să te jignesc, fetiţa mea, dar eu şi mama avem nevoie de un timp în care să-l jelim în intimitate Ne vom baza destul de curând pe tine şi pe micul meu nepot ca să ne oferiţi alinare, dar în seara asta va trebui să ne laşi singuri Mama îşi vrea băiatul lângă ea, aşa că eu nu mi-aş imagina c-o să-l văd pe Peter mai devreme de mâine dimineaţă Acum trebuie să mă-ntorc la ei — Domnule Tierney! am strigat, înainte de a avea timp să întrerupă legătura — Da? — Cine era? — Unchiul meu Peadar, fratele tatei Cred că voia să ne facă o vizită-surpriză Nu l-am mai văzut de zeci de ani, de când era Peter în scutece, dar Claire se simţea foarte ataşată de bătrânelul ăsta La revedere, Mercy — La re am început eu, dar închisese deja Am petrecut o noapte aproape fără somn şi, ori de câte ori am reuşit să aţipesc, m-au bântuit coşmaruri în care apărea străunchiul lui Peter Când m-am trezit din unul care s-a terminat cu un şarpe – un mocasin de apă care sâsâia la mine prin gaura pe care-o lăsasem în pieptul bătrânului – mi-am spus „ajunge” şi am decis că e de preferat să rămân trează până la ivirea zorilor Mi-am găsit telefonul şi am văzut că, în timp ce mă luam la trântă, în vis, cu ruda lui devenită zombi, Peter îmi trimisese un mesaj Îmi spunea că mă iubeşte Că mama lui e întoarsă pe dos Cu adevărat întoarsă pe dos, având în vedere că nu-l mai văzuseră pe unchiul Peadar de mai bine de douăzeci de ani Poate din cauză că poliţia presupunea că e posibil să fi fost asasinat? Avea să mă sune după ce făcea, împreună cu Tucker, un tur al locului unde urmau să înceapă o construcţie Primele raze de soare m-au găsit trează şi în drum spre Cimitirul Colonial, în căutarea lui Jilo Îşi făcea vrăjile ceva mai departe, la o răscruce ascunsă în fundătura unde se termina Normandy Street, dar îşi încheia afacerile primindu-şi banii acolo, în Colonial — Ai fost ocupată, nu-i aşa? a spus, în timp ce traversa greoaie terenul către mine, cu scaunul pliant pe care-l căra întotdeauna după ea în Colonial, servindu-i acum drept baston — De unde ştii? — Fetiţo, e o secţie de poliţie chiar lângă locul ăsta plin de oase, iar Mama o fi ea bătrână, dar nu e surdă Acum spune-i tu cu ce te-ai ocupat — După ce-ai plecat din depozitul de praf de puşcă, a apărut un bărbat, i-am mărturisit, simţindu-mă uşurată fiindcă puteam să mă destăinui cuiva Poate că era nedrept, sau poate că nu era, dar nu puteam să nu-i port pică mamei pentru tăcerea ei Probabil ştiuse că aveam nevoie de ea Am atins lănţişorul cu medalionul ei şi mi-am alungat gândul ăsta — Bietul om era bolnav, am continuat, străduindu-mă să mă concentrez asupra poveştii pe care i-o puteam spune lui Jilo Derutat Cred că avea Alzheimer, sau cam aşa ceva — Mm-hmm, m-a îmboldit ea — Vorbeam cu el, încercând să-mi dau seama de unde e, când s-a prăbuşit Nu mai respira Nu mai avea puls — Şi te-ai gândit că l-ai putea readuce la viaţă zgâlţâindu-l cu o uşoară atingere a magiei? Am dat din cap — Şi ai sfârşit arzând o gaură prin boşorog, a spus, apoi a izbucnit în râs, în hârâiala aia care te-nfiora şi care se-ncheia întotdeauna sunând a horcăit de moarte Şi-a tras răsuflarea şi, cât a respirat şuierător, s-a sprijinit cu aproape toată greutatea de scaunul pliant Am întins mâna spre a ei, dar m-a oprit, ridicându-şi o palmă către mine — Nu-ncerca s-o ajuţi pe Jilo A văzut unde duce soiu’ de-ajutor pe care-l dai tu şi încă nu-i gata să se-nfăţişeze la porţile de mărgăritar A izbucnit într-un nou hohot de râs, dar a izbutit să se controleze când a văzut că-n ochii mei se adunau lacrimi — Termină Nu te mai agita, fetiţo N-ai făcut nimic rău N-ai de ce să te simţi prost Moşu’ ăsta al vostru era deja mort când ţi-ai pus mâinile pe el Jilo se străduia din răsputeri să mă absolve de vină, dar nu reuşea — De unde ştii? N-ai fost acolo — Avea puls? Respira? — Nu Se învineţise — Ei, atunci asta e Un alb vânăt e un alb mort Pe buze i-a fluturat un zâmbet încurajator A întins mâna şi mi-a şters lacrimile cu degetele ei pline de bătături — La naiba, oricum cei mai mulţi oameni nici măcar nu s-ar fi oprit să-ncerce să-l ajute, a zis, dar mi-a aruncat o privire dezaprobatoare Îi ascunzi ceva lui Jilo, nu-i aşa? Nu mai sta pe gânduri, fetiţo Spune-i Mamei Şi-a desfăcut scaunul pliant şi s-a aşezat Uneori părea o forţă a naturii, dar în ultima vreme îmi dădeam seama că devenea tot mai plăpândă M-am aşezat jos, lângă ea, şi mi-a lipit capul de genunchii ei, trecându-şi prin părul meu degetele noduroase Nu ştiu exact când s-a întâmplat, dar în ultimele câteva săptămâni începusem să simt din cale-afară de atrasă de femeia de la răscruce şi ştiam că, indiferent dacă-i plăcea sau nu, ajunsese şi ea să simtă acelaşi lucru faţă de mine Secretul pe care-l simţise Jilo apăsându-mă era adevărul despre mama Îmi doream cu atâta disperare să spun cuiva! Să-ncerc să pricep cum se putuse-ntâmpla aşa ceva Jilo cunoştea istoria familiei mele mai bine decât oricine altcineva Eram sigură că m-ar fi putut ajuta să aflu în ce împrejurări se petrecuse totul, dar nu puteam s-o trădez pe mama – cel puţin nu încă Mă pusese să promit că n-o să-i spun nimănui, ceea ce o includea şi pe Jilo În plus, îmi puteam da seama că bătrâna plătea pentru ajutorul pe care mi-l dădea ca s-o găsesc pe Maisie Aşa că trebuia să ştiu mai întâi cu ce am de-a face, nu putea risca s-o amestec în ceva care i-ar fi depăşit puterile Prin urmare, i-am oferit un adevăr de mai mică importanţă: — Bărbatul Când l-a găsit poliţia, avea asupra lui o poză a lui Peter şi a părinţilor săi S-a dovedit a fi un străunchi cu care pierduseră de mult legătura Se numea Peadar Cred că l-au botezat pe Peter dându-i numele lui Într-un fel Familia Tierney habar n-avea că e în oraş Jilo a chicotit — Ei, fetiţa mea, dacă e adevărat, te-aşteaptă o mare surpriză Mi-am ridicat privirea spre ea — Străunchiul de care nu mai ştiau nimic de multă vreme, cel prăjit de tine? Asupra lui nu s-a găsit doar fotografia aia — Ce vrei să zici? — Poliţia încă n-a spus nimănui, da’ moşu’ ăla avea cusută-n căptuşeala pardesiului o avere pe cinste, în bijuterii şi monede Dacă nu se va dovedi că-s furate, Jilo crede c-or s-ajungă la nou-nouţa ta familie, dacă nu cumva guvernului i s-o părea potrivit s-o păstreze Probabil că alde Tierney n-au idee de asta Ştii cum sunt poliţaii Încearcă mereu să găsească un motiv, nu le dă nicidecum prin cap că toate necazurile lor ar putea veni de la o fată plină de intenţii bune Am încercat să mă uit urât la ea, dar mi-a zâmbit cu căldură Pe urmă şi-a luat ochii de la mine şi s-a uitat peste umărul meu Toată bunătatea de pe chip i-a pierit, făcând loc unei durităţi de beton — Două dintre doamnele mele preferate Vocea unui bărbat s-a auzit din spatele meu M-am grăbit să mă-ntorc şi am văzut că Tucker Perry reuşise să se-apropie de noi pe furiş Mâna lui Jilo m-a împins într-o parte, cu un gest blând, dar hotărât — Ai face bine să pui restul banilor mei lângă cuvintele astea dulci, Perry Jilo a vorbit cu dinţii scrâşnindu-i S-a silit să se ridice de pe scaun şi s-a apropiat cu paşi mari de el, ca să-l împungă cu arătătorul în piept Se înfuriase într-o fracţiune de secundă – furie pentru că fusese surprinsă într-un moment de tandreţe, pentru că fusese văzută fiind altceva decât doamna neagră de la răscruce — Ai făcut vrăji pentru el? am întrebat, nevenindu-mi să cred — Banii lui sunt la fel de verzi ca ai oricui altcuiva, s-a stropşit la mine, peste umăr — O, eu şi Mama avem în urmă o istorie lungă, nu-i aşa? a zis Tucker, ocolind-o pe Jilo ca să se-apropie de mine M-am străduit să mă ridic, iar el mi-a întins mâna L-am refuzat şi m-am ridicat singură Centrul de greutate mi se schimbase şi mă mişcăm cu ceva mai multă greutate decât ar fi fost normal Dar n-aveam în niciun caz de gând să-l las să mă întineze atingându-mă Tucker mi-a vorbit ca şi cum nu mi-ar fi observat refuzul — Iar acum, noi doi avem în faţă un lung aranjament plin de beneficii pentru ambele părţi N-am spus nimic L-am privit fără nicio expresie, hotărâtă să nu-i ofer nici cea mai mică satisfacţie — Mulţumită logodnicului tău, a continuat Sunt sigur că vom avea multe ocazii să ne-ntâlnim, a adăugat, şi mi-a făcut cu ochiul Arăţi cu siguranţă foarte bine, Mercy Îmi placi cu câteva rotunjimi în plus Eram cât pe ce să-l pocnesc, dar s-a-ntors din nou spre Jilo A scos un plic burduşit de bancnote şi i l-a întins Ea i l-a smuls din mână — E-o plăcere să fac afaceri cu tine, Perry Acum pleacă naibii de-aici Tucker a zâmbit larg, cu ochii la noi amândouă — Da, o plăcere ca întotdeauna, Mamă S-a îndepărtat pe îndelete, oprindu-se la un moment dat ca să studieze una dintre puţinele pietre de mormânt rămase — Se zice c-aici, în cimitir, e plin, da’ pentru ăsta aş face cu dragă inimă un locuşor, a spus Jilo, cu cea mai senină figură pe care i-o văzusem vreodată Imaginarea morţii celor care-o scoteau din sărite avea ceva care-i aducea la lumină cele mai valoroase calităţi — Atunci de ce faci afaceri cu el? — Cum spuneam, chiar dacă el nu valorează nimic, banii lui sunt buni — Dar ce faci pentru el? am întrebat, apăsând pe al doilea cuvânt — Nu te mai gândi la asta N-are nicio legătură cu tine Am rămas cu ochii la Tucker, care mergea şerpuit printre morminte, către ieşirea din cimitir — Nu-mi place Nu-mi place că faci vrăji pentru el Nu-mi place că Peter face afaceri cu el Să nu pretinzi că nu ştiai asta, am adăugat, cu degetul îndreptat spre ea — Jilo nu pretinde nimic, aşa că fă bine şi ia-ţi degetul ăla din ochii ei — Când l-a dat Ellen afară din viaţa ei, am sperat că-l văd pentru ultima oară Jilo s-a uitat la mine cu o expresie de nepătruns — Adică tu crezi că Ellen l-a azvârlit din patul ei? — Da, a terminat-o cu el, am răspuns — Ei, dac-au făcut-o, au şi terminat-o, a zis Jilo Şi n-ai decât să-ţi pui tot ce-ţi place şi ce nu-ţi place în cufăru’ cu speranţe, pen’ că lui Jilo puţin îi pasă Face afaceri cu cine naiba vrea ea Ca la comandă, Tucker a trecut pe lângă noi în maşina lui decapotabilă, claxonând şi făcându-ne cu mâna Ellen stătea lângă el Şi-a fluturat şi ea mâna, dar cu jumătate de inimă Şi-a lăsat capul în jos şi s-a-ntors spre Tucker, probabil ca să-i tragă un perdaf Nu voia să aflu că-şi pierdea timpul cu el Jilo a chicotit din nou — Acu’ nu-ţi pare rău c-ai pus-o pe Jilo să promită că n-o să mai omoare pe nimeni? — Ellen e în oraş, cu Tucker, am spus, simţindu-mă brusc ca şi cum aş fi bârfit-o Stăteam în uşa bibliotecii noastre, reamintindu-mi acel moment din copilărie în care mă dusesem la Iris să mă plâng de sora mea — Da, ştiu, a zis Iris, ridicându-şi privirea de pe masa de lucru din mahon, pe care stăteau răsfirate vechile jurnale şi dosare ale bunicului meu Nu-şi mai purta părul lung şi blond strâns într-un coc, ca pe vremea când soţul ei, Connor, era în viaţă Acum îl lăsa liber, şi părul îi ajungea nu cu mult mai jos de umeri Se farda foarte discret, deşi n-ar fi fost necesar s-o facă deloc, şi purta pantaloni de yoga negri şi un hanorac roz – mi-am dat seama că era hanoracul meu — Am sperat c-o s-o rupă definitiv cu el, a spus, dar nu pot face mare lucru în privinţa asta Dumnezeu ştie că nu-mi prea pot permite tocmai eu să-i judec gusturile în materie de bărbaţi Iris încerca să facă impresie bună, dar încă îşi mai jelea soţul, sau cel puţin îl jelea pe acel Connor pe care crezuse ea că-l cunoaşte Niciuna dintre noi n-avusese destul timp să-ntoarcă pe toate părţile faptul că bărbatul ei plănuise să mă ucidă Iris deplângea două morţi: decesul lui Connor şi dispariţia falsei imagini pe care-o avusese în ochii ei Însă, spre deosebire de Ellen, care se agăţase de numele ei de femeie căsătorită, „Weber”, Iris se grăbise să renunţe la „Flynn” şi să-şi reia numele de fată M-am apropiat de ea şi i-am cuprins umerii cu braţul — Ce faci? A oftat — Săpături prin hârtiile bunicului tău, ca să văd ce putem afla despre situaţia din vechiul Spital Candler Trăisem pentru prima oară experienţa stăpânirii puterii unei adevărate vrăjitoare când mi se îngăduise să împrumut magia unchiului meu Oliver, şi asta mă condusese către spitalul abandonat Atunci conştientizasem prezenţa spiritelor prinse acolo în capcană de vraja bunicului meu Cred că le socotise victime colaterale în războiul purtat de el pentru apărarea copiilor din Savannah După închiderea vechiului spital, copiii au început să dispară în timpul nopţii Bunicul meu a urmărit vinovaţii de aceste dispariţii până la Old Candler şi, după ce a ţesut în jurul clădirii o plasă protectoare, un soi de versiune în miniatură a barierei înseşi, a părăsit locul nedându-şi seama că, de fapt, construise o oală sub presiune fără supapă de siguranţă Jilo m-a alertat, mi-a spus că trebuie să facem o mică gaură în vraja lui, fiindcă înăuntru presiunea devenise prea puternică Avea de gând să-i dea ea însăşi cep, canalizând energia astfel eliberată pentru înlocuirea puterilor ei, pe atunci în curs de secătuire Jilo a fost de acord să renunţe la planul ăsta după ce i-am dat o parte din puterea mea, suficientă pentru cel puţin zece ani Dacă vechiul spital rămânea la fel de neîntrebuinţat şi de pustiu cum fusese vreme de mai multe decenii, eu şi familia mea avea destul timp să punem la punct logistica necesară pentru eliberarea spiritelor omeneşti captive acolo, fără să scape şi forţele întunericului vinovate de răpirea copiilor Neaşteptata şi brusca transformare a clădirii într-o facultate de drept ne-a forţat mâna, silindu-ne să acţionăm cu mai multă repeziciune decât ne-am fi dorit — Ai găsit ceva? — De fapt, da, dar reuşesc să rătăcesc lucrurile la fel de repede cum le găsesc Jur că fie hârtiile astea au o minte a lor înşile, fie eu încep să mă prostesc Iris şi-a coborât privirea către un teanc de dosare; capul i s-a lăsat pe umăr şi a strâns din buze Părea surprinsă de ceea ce vedea, însă, o clipă mai târziu, a dat cu nepăsare dosarele la o parte şi a început să răscolească toate celelalte hârtii întinse în ordine pe biroul ei Pe dosarul de deasupra teancului dat deoparte fusese scris un cuvânt din altă limbă: Lebensborn Nu ştiam nicio boabă de germană, dar l-am recunoscut Era numele programului nazist de reproducere care urmărea mărirea numărului de nou-născuţi din tipul lor arian preferat Fiindcă nu reuşiseră să aducă pe lume copii cu ochi albaştri destul de repede ca să alimenteze maşina nazistă, începuseră să-i răpească din ţările învecinate Am întins mâna către teanc — De ce-avea bunicul un dosar despre Lebensborn? — Se simţea atras de ceea ce numea excentricităţile istoriei S-ar putea să-ţi facă plăcere să te uiţi prin hârtiile lui când o să ai timp Mi-a luat dosarul din mână şi l-a pus la loc — Dacă o faci, te rog doar să le laşi în aceeaşi ordine — A pomenit vreodată de mama în scrierile lui? Am urmărit reacţia lui Iris cu atenţie, dar, în loc să trădeze vreun soi de şoc, chipul i s-a luminat la auzul întrebării — Bineînţeles Ne-a amintit pe toţi, însă însemnările lui nu sunt jurnale personale Sunt pline de fapte istorice, de cugetări şi de teorii despre procedeele magice Totuşi, din când în când, printre ele s-a strecurat câte ceva despre viaţa lui Ai întrebări despre ceva anume? — Nu Sunt doar curioasă S-a uitat la mine şi a strâns din buze, adunând încreţituri în jurul acestora Dacă ştia că mama trăieşte, faţa n-o trăda N-am desluşit decât o amărăciune estompată — Poftim, a spus, întinzându-mi un jurnal legat în hârtie marmorată Aici a scris despre ceea ce a găsit în Old Candler Ochii mi s-au plimbat în josul paginii acoperite cu un scris meticulos, citind fărâme şi fragmente — Jilo s-a înşelat într-o singură privinţă, a adăugat Iris A crezut că-n spatele neplăcerilor se află un grup de demoni minori, poate chiar de nişte boo hag obişnuiţi Iris a părut să-şi reamintească despre neplăcuta mea întâlnire cu un boo hag „obişnuit” imediat ce i-au ieşit cuvintele dintre buze, dar era prea târziu ca să şi le ia înapoi A decis să-şi acopere neinspirata alegere a termenilor trecând repede mai departe — Dar nu e aşa Acolo e o singură entitate Un demon pe nume Barron — Deci acest Barron e ceea ce a prins bunicul în capcană la Candler? — Găseşti totul aici, a răspuns Iris, luându-mi jurnalul şi întorcând câteva pagini A făcut multe cercetări legate de bestia asta înainte de a o înfrunta Demonul cu pricina are un adevărat pedigri A fost adus în Lumea Nouă de un negustor de sclavi – mă rog, de fapt a călătorit până aici în trupul negustorului de sclavi Uite o superstiţie în care există un grăunte de adevăr: un demon nu poate traversa o întindere de apă de unul singur — E bine de ştiut, am spus, cu toată sinceritatea Dar, în primul rând, cum a izbutit creatura s-ajungă în lumea noastră? Bariera n-ar trebui să ne apere de astfel de monstruozităţi? — A fost invocat Bariera seamănă, în mai multe privinţe, cu o plasă Ea ne protejează de răul cel mai cumplit Dar, dacă un practicant al magiei – observă că n-am spus un vrăjitor – e destul de puternic şi de hotărât, poate căsca o gaură suficientă pentru pătrunderea unei forţe mai mici şi mai puţin intense Barron a fost adus pe furiş în lumea noastră de Gilles de Rais, cel care-a lucrat mână-n mână cu Ioana d’Arc Pot rezuma tot ce ştiu despre Rais în câteva cuvinte: aristocrat, erou de război, risipitor al uneia dintre cele mai mari averi din vremea lui, pedofil şi criminal în serie M-am cutremurat gândindu-mă la zecile de copii pe care-i ucisese ca să-şi satisfacă dorinţele perverse; nu eram şocată că se aliase cu un demon — Dar, dacă Barron e destul de mic ca să se strecoare lângă barieră, ar trebui să fie uşor de stăpânit, nu? — Te rog, nu uita că, dacă-l numim pe demonul ăsta mic, nu înseamnă că e uşor de manipulat sau de distrus, înseamnă că, deşi e un ucigaş şi un profanator, nu e neapărat în stare să ne distrugă lumea, aşa cum o ştim acum Puterea i-a crescut în timpul petrecut printre noi Scopul nostru e să-l trimitem înapoi, de unde a venit, dar n-o să fie simplu să-l expediem undeva unde nu vrea să meargă Încep să-nţeleg de ce tata s-a hotărât să-l închidă în loc să-l expulzeze Cercetările l-au condus la concluzia c-ar fi nevoie de sacrificiul unui suflet nevinovat chiar şi numai pentru a-l face pe Barron să apară pentru aruncarea vrăjii de alungare Mâna mi-a alunecat, protectoare, mai jos de mijloc — Exact, a zis Iris A pus jurnalul pe masă şi s-a aşezat pe unul dintre fotoliile înalte, cu tetiere laterale — Dar am vorbit de-ajuns despre demonul ăsta Cum te simţi tu? Limbajul trupului ei era ca la carte S-a lăsat pe spate, într-o poziţie confortabilă, apoi şi-a pus mâinile pe braţele fotoliului, astfel încât partea de sus a corpului să-i rămână descoperită, cu umerii relaxaţi Şi-a înclinat capul uşor spre dreapta şi s-a uitat la mine Sinceră sau nu, postura ei îmi spunea că se află acolo pentru mine, e prezentă, gata să m-asculte fără să mă judece — Bine Mă simt bine A dat din cap, în semn că înregistrase răspunsul meu, rostit din reflex — Totuşi simt că există un lucru pe care-ai vrea să mi-l împărtăşeşti Poate ca să scapi de-o povară? Mintea mi-a zburat mai întâi la mama, şi am avut nevoie de tot autocontrolul de care sunt capabilă ca să nu repet papagaliceşte cuvintele lui Iris, întorcându-i întrebarea Nu mă puteam convinge c-aş fi păţit ceva rău dacă trădam încrederea mamei răspunzând cu sinceritate, dar mă deranja, şi nu puţin, faptul că nu mă puteam scutura cu desăvârşire de teama – oricât de firavă ar fi fost – că mătuşile mele ar fi fost în stare s-o dea pe mama pe mâna familiilor Indiferent dac-o făcuse fiind înşelată de minciunile lui Ginny sau constrânsă, Iris mai trecuse o dată de partea duşmanilor mamei Mi-am muşcat buza Cu putere Pe urmă mi-am adus aminte de incidentul cu Peadar Oare Iris ştia ceva despre asta? Sau doar sonda terenul, aşa cum obişnuia când eu şi Maisie eram copii? Simţea ceva oarecum în neregulă şi dădea de înţeles că ştie despre ce e vorba, păcălindu-ne ca ne să divulgăm secretul Am zâmbit şi am clătinat din cap — Nu Totul e bine Aş fi putut, şi probabil c-ar fi trebuit, să-i vorbesc despre Peadar, dar mă temeam de discuţia care ar fi putut urma În viaţa mea începuseră să se adune tot felul de lucruri mărunte pe care nu le puteam dezvălui de teamă să nu mă pun în pericol, şi detestam asta Iris s-a crispat uşor, apoi s-a ridicat şi s-a-ntors la hârtiile de pe masă — Bine O să-mi spui când o să fii pregătită Între timp mă-ntorc la lucru, a spus, făcându-mi semn să plec şi scăpându-mă dintr-o situaţie stânjenitoare Umbra din bibliotecă mă înfrigura, aşa că m-am hotărât să ies sub razele calde ale soarelui Am stat o vreme în grădină, apoi am simţit nevoia să mă-ndepărtez Pentru prima dată de când apăruse fotografia lui Connor pe prima pagină a ziarelor, mă simţeam destul de în largul meu ca să mă-ntorc pe River Street Mi-am spus că, oricum, acolo majoritatea trecătorilor erau turişti Nu ştiau absolut nimic despre mine Am găsit o bancă lângă apă şi m-am uitat la un vas cu mărfuri care a făcut manevre pe partea dragată a fluviului până ce a reuşit să treacă pe sub pod Am acceptat o mostră oferită cu eleganţă de un magazin de dulciuri, apoi am pornit-o în susul malului, lăsându-mi picioarele să mă ducă unde vor ele Şi m-am trezit hoinărind fără ţintă, purtată de o atracţie anume Am traversat Warren Square şi am luat-o pe East Julian, simţind că atracţia devenea tot mai puternică cu fiecare pas — E o cinci-patru-şi-o-uşă clasică, mi-a strigat Oliver Stătea pe treptele unei frumoase, dar modeste exemplificări a arhitecturii din Savannah, fără altă îmbrăcăminte în afară de un şort de alergare şi de pantofi de sport Părea să sfideze trecerea timpului Înfăţişarea lui tinerească îi făcea pe mulţi să presupună că făcuse un pact cu portretistul lui Dorian Gray Avea abdomenul plat şi musculos, şoldurile zvelte şi umerii laţi ai unui bărbat mult mai tânăr Îmi era unchi, dar putea trece cu uşurinţă drept fratele meu Înainte mă gândeam că-şi folosea magia ca să-şi creeze o imagine atrăgătoare, făcând lumea să-l vadă fără urmele urâte ale timpului Însă acum simţul meu vrăjitoresc îmi spunea că propria lui putere reuşise cumva să-l conserve, ajutându-l să îmbătrânească mult mai lent decât noi, ceilalţi — Tocmai am făcut o ofertă pentru ea în dimineaţa asta, mi-a spus, trecându-şi mâna peste noua sa tunsoare Se-ntorsese de câteva zile din San Francisco, după ce-şi vânduse casa de acolo, şi se tunsese foarte scurt, ca să se acomodeze mai uşor cu clima mai călduroasă din Savannah — Sunt sigur că vânzătorii o vor accepta, a continuat, zâmbind Ei, haide, am făcut o ofertă corectă, a adăugat, după ce mi-a citit dezaprobarea pe faţă N-am folosit niciun strop de magie A ridicat două degete, gestul cu care-şi întăresc jurămintele cercetaşii — Îţi place? — Bineînţeles Mi-a plăcut întotdeauna casa asta, dar de ce vrei s-o cumperi? — Pentru că sunt om în toată firea şi am nevoie de spaţiul meu personal Unul în care surorile mele mai mari nu-şi vâră tot timpul nasul Nu pot nici măcar să las ceva în propria cameră fără să fiu sigur că n-o să dispară Iar distracţia nu poate fi neglijată, dacă înţelegi ce vreau să spun S-a ridicat şi s-a întors să contemple casa — Pot să mă ocup de afaceri la parter şi să locuiesc la etaj S-a uitat la mine înălţând dintr-o sprânceană — Toate afacerile la fund şi petrecerea deasupra — Oliver, am spus, roşind A izbucnit în râs, încântat că mă făcuse să mă simt jenată — Ei, a spus, schimbând vorba pe neaşteptate, cum merge cu magia? — Nu ştiu Am, cumva, senzaţia că mă aflu în centrul unui uragan — Şi Moş Ene? Era porecla pe care i-o dăduse lui Emmet — E o belea cât toate zilele Mă critică şi se plânge tot timpul, dar nu-mi oferă nimic folositor Oliver s-a mulţumit să dea din cap, apoi a schimbat din nou vorba — Mai e ceva despre care-ai vrea să discutăm? — Nu, am răspuns, mult prea repede Oliver aborda întotdeauna lucrurile mai direct decât Iris — Chiar nimic? a insistat Şi, fiindcă n-am răspuns, a continuat: — Cum ar fi o gaură în pieptul unui trecător? Mi-a pierit sângele din obraji — Cum ai aflat? — Cum am aflat? a întrebat, întinzându-se să-mi ciufulească părul Gingersnap, am simţit cu toţii răbufnirea de forţă Sălbatică, necontrolată, uimitor de puternică Şi plină de frumoasele tale amprente Cât despre „misterioasa” moarte a bătrânului, asta n-a lipsit din nicio emisiune de ştiri S-a bătut cu degetul pe frunte — Mi-am folosit uimitoarea putere de deducţie ca să pun cap la cap cele două evenimente Iris a sperat c-o să-ţi deschizi inima în faţa ei, dar am înţeles că n-a reuşit să scoată de la tine nicio vorbuliţă — Nu voiam să-i fac rău am încercat să-l ajut Mi-am auzit supărarea din propriul glas — Da, pe bune, chiar n-ai devenit o ucigaşă în serie care vânează moşnegi? Oliver mi-a zâmbit larg — Haide, să mergem M-a luat de mână şi m-a condus, pe East Julian, către Warren Square — Unde mergem? — Acasă, să ne schimbăm şi să le luăm pe mătuşile tale, şi apoi la Elizabeth, pentru dineul oficial, în cinstea întoarcerii mele acasă — Ştii cât de încântată sunt că te-ai întors definitiv, am spus, în timp ce mă trăgea după el Dar nu ştiu dacă am dispoziţia necesară să ies în seara asta N-am cu ce să mă-mbrac Sunt prea grasă pentru toate hainele mele frumoase În plus, oamenii ne privesc ciudat din pricina celor întâmplate cu mătuşa Ginny şi cu Connor Nu mă simt în stare să mă afişez în public Şi, dacă astea nu erau motive întemeiate, se adăuga faptul că m-aş fi simţit mai bine mâncând sticlă pisată decât stând la masă cu el şi cu mătuşile mele, fără să le cer să-mi dezvăluie adevărul despre mama Dar asta nu i-o puteam spune — Ei, am înţeles, dar vii, totuşi, cu noi din două motive, în primul rând, tu plăteşti În al doilea, m-am întors în oraş Întoarcerea lui Oliver în Savannah fusese anunţată în rubrica de evenimente mondene a ziarului, punându-se accentul mai degrabă pe succesul firmei lui de relaţii cu publicul decât pe superstiţiile care pluteau în jurul familiei noastre — Asta-nseamnă că Taylorii s-au întors Ziariştii încercaseră să ne facă o favoare abătând atenţia publicului de la recentele scandaluri care ne zguduiseră clanul Poate că nu fusese corect să-l stigmatizăm pe Connor şi să-l prezentăm drept autor al atacului asupra lui Ginny, dar – după cum o aflasem nemijlocit – unchiul meu fusese mai mult decât capabil de crimă În plus, chiar şi în Savannah, ar fi fost extrem de greu să găsim un juriu care să creadă că fusese omorâtă de un boo hag deghizat în om — Oamenii nu te pot vorbi pe la spate dacă le tot apari în faţă Oliver şi-a accentuat ideea strigând după un membru al consiliului oraşului care trecea pe trotuarul de vizavi — Ne-am întors, Gingersnap Cât despre problema ta cu hainele, Ellen ţi-a rezolvat-o A cutreierat toată ziua prin magazinele pentru gravide ca să-ţi facă o garderobă nou-nouţă — Nu toată ziua, l-am corectat Am văzut-o azi-dimineaţă cu Tucker Cred că se-ntâlneşte din nou cu el Oliver a dat din cap — Da, aşa e, dar situaţia asta n-o poţi controla tu, Gingersnap Trebuie s-o accepţi, aşa cum vei accepta şi să cinezi cu noi, pen’ că n-o să ai câştig de cauză în niciunul din astea două cazuri — L-am văzut ieri pe detectivul Cook, am spus, surprinsă de propria mea doză de răutate Voiam să-l subminez, să-l fac să-şi piardă o parte din control, dar am fost uimită fiindcă am început lovindu-l sub centură — Da, şi eu, a răspuns, câtuşi de puţin tulburat A trecut pe la noi S-a gândit că oricum trebuie să ne facă o vizită, mai curând sau mai târziu, având în vedere că străinul care şi-a găsit aici un sfârşit misterios face parte din familia din care vei face parte după căsătorie Am traversat în tăcere partea de sud a pieţei şi am luat-o spre vest, pe Congress, ca să cotim apoi spre sud, intrând pe Habersham — N-aveam idee că sunt rude, mi-a scăpat, când tăcerea începea să m-apese — Mmm, s-a mulţumit Oliver să răspundă — Nu ştiam nu în momentul respectiv A apărut ca din pământ, şi-avea nevoie de ajutor — Şi-ai încercat să i-l oferi, dar încă nu-ţi controlezi puterea, aşa c-ai întrecut măsura — Da, am recunoscut — Dar, în loc să-nveţi cum s-o ţii sub control, îl ocoleşti pe Emmet, care, în momentul de faţă, nu urmăreşte nimic altceva decât să te antreneze În schimb îţi pierzi vremea cu Mama Jilo Mi-am tras mâna dintr-a lui, gata să-l înfrunt — Temperamentul tău de roşcată se face simţit din nou, a zâmbit el Ce s-a-ntâmplat? Eşti surprinsă că nu te scap din ochi? — Nu, nu surprinsă De-a dreptul călcată pe nervi Râsul lui m-a înfuriat mai tare — Ştiu ce faceţi Tu şi bătrâna sperietoare de ciori M-am mulţumit să mă uit urât la el S-a răsucit pe călcâie şi s-a pus din nou în mişcare — N-o s-o găseşti pe Maisie Nici singură, nici cu ajutorul lui Jilo — Nu pot s-o dau pur şi simplu uitării, m-am răstit Nu pot să-i întorc spatele şi să plec, cum aţi făcut cu toţii — Eu n-am plecat nicăieri Oliver s-a uitat la mine, înroşindu-se la faţă şi cu pumnii strânşi lipiţi de coapse — Am făcut tot ce mi-a stat în puteri ca s-o găsesc Am clacat Poate m-au luat hormonii în stăpânire Poate m-am simţit pur şi simplu uşurată fiindcă Maisie nu fusese părăsită de toată lumea Oliver şi-a întins braţele şi m-a strâns la piept când am început să plâng — Nu pot s-o abandonez pe Maisie Aşa cum nu te-aş putea abandona nici pe tine Nici mătuşile tale n-o pot face — Dar Iris a spus — Lasă ce-a spus Iris, m-a întrerupt el Uită şi ce-a spus Ellen E o deosebire între ceea ce spunem în casă, unde bănuim că familiile ne ascultă, şi între ceea ce spunem când suntem siguri că nu pot trage cu urechea A făcut o pauză — O s-o găsim O s-o găsim, a repetat, ridicându-mi bărbia, ca să ne privim în ochi Eram încântată fiindcă mătuşile mele erau gata să pună binele lui Maisie mai presus de supunerea faţă de familii Trebuiau să fi avut un motiv şi ca s-o despartă pe mama de noi Unul pe care nici măcar mama nu-l înţelegea — Dar, a spus Oliver, probabil luându-mi uşurarea drept încredere exagerată în reuşită, trebuie să fii pregătită, fiindcă nu ştim în ce stare o vom găsi — Dar cum o s-o găsim? — O să-ncepem cu ceva care n-ar fi trebuit să-i scape bătrânei tămăduitoare înrădăcinate Cu o mână de pământ — Pământ? Ştiam că Jilo folosea adesea pământul pentru săculeţii ei magici, extrăgându-i treptat energia Pământ de lângă o bancă pentru bani, pământ dintr-un cimitir pentru moarte — Exact Pământ din locul unde stătea Maisie când a dispărut De ce crezi c-am săpat acolo? Şi de ce crezi c-am pus un cadran solar? Am clătinat din cap — Te-ai uitat vreodată cu adevărat la el? — Nu, nu cu adevărat, am răspuns Ca să fiu sinceră, evitam să m-apropii de locul ăla — Aruncă o privire când ajungem acasă O să observi ceva interesant — Spune-mi, l-am implorat A rânjit şi a înălţat din sprâncene — Umbra nu se mişcă niciodată Nu e cadran solar E un lacăt al timpului, care ţine bucăţica aia de pământ reavănă şi cât mai asemănătoare cu putinţă cu ceea ce a fost în clipa dispariţiei lui Maisie Acum spune-mi, ai ceva mai mult chef să sărbătoreşti? M-am săltat pe vârfuri şi l-am sărutat pe frunte La urma urmelor, poate, poate, totul avea să se termine cu bine Aveam nevoie de un spaţiu larg, unde să putem folosi magia fără să atragem privirile iscoditoare ale celorlalte familii de vrăjitori Spre surprinderea mea, Jilo ne-a oferit camera ei de culoare albastru-bântuit, o încăpere magică, care exista în afara dimensiunii noastre, dar se putea conecta la orice loc din dimensiunea noastră Era dovada de necontestat a abilităţii cu care, fără să fie vrăjitoare, reuşise să împrumute putere cu care să construiască aşa ceva Vreme de ani întregi, locul ăla fusese legat în secret cu o încăpere din casa noastră, oferindu-i lui Jilo posibilitatea de a veni şi de a pleca exact când voia Dar nu se plimbase pe-acolo prea mult în carne şi oase Se bazase pe un boo hag, care purtase mai întâi masca lui Wren, prietenul imaginar al lui Oliver, iar apoi pe a lui Jackson Wren apăruse în casa noastră de zeci de ani, dar familia mea nu-şi dăduse niciodată seama care-i era adevărata natură, ci îl crezuseră o tulpa, o siluetă închipuită, ceva atât de perfect imaginat încât se separase de omul care-l concepuse Nu mai fusesem în camera de culoare albastru-bântuit a lui Jilo din noaptea în care-l găsisem pe Wren ţinându-i un cuţit la gât Pereţii, podeaua, toate fuseseră vopsite în aceeaşi nuanţă albastru-verzuie, preţuită pentru eficienţa cu care alunga spiritele duşmănoase În ciuda acestui fapt, dacă invitai spiritele înăuntru, aşa cum făcuse Jilo când încheiase pactul cu acel boo hag, albastrul-bântuit nu-ţi era de prea mare folos În ziua acea, tronul azuriu al lui Jilo lipsea şi Oliver desenase în locul lui, cu cretă, un simbol magic Era alcătuit dintr-o combinaţie de linii şi cercuri care se încrucişau, ocupând o bună parte a încăperii Mergând în jurul ei, am numărat zece cercuri şi am observat o pentagramă înscrisă în cel mai apropiat de centru dintre ele — Jilo i-a spus că trebuie să folosească sânge, nu cretă, dar dulceaţa ta de unchi nu vrea să vadă nici măcar un strop Vocea lui Jilo răsuna în jurul meu, dar ochii mei n-o vedeau încă Pentru mine, încăperea părea cu desăvârşire pustie Apoi aerul dintr-un colţ a prins să unduiască, aşa cum se-ntâmplă în august, când din asfaltul autostrăzilor se înalţă căldură, şi ea s-a întrupat acolo — A zis că ştie el ce face, a continuat bătrâna, pronunţând „el” ca şi cum ar fi vrut să biciuie aerul cu cele două litere, aşa că Jilo trebuie să stea deoparte şi să lase expertul să se ocupe de toate — Ce vrea să reprezinte asta? — El îi zice „Arborele Vieţii”, da’ cu siguranţă n-aduce cu niciun pom pe care l-a văzut vreodată Jilo N-a vorbit prea mult A intrat aici fudul, şi-a făcut mâzgălelile şi a plecat Dispreţul pentru unchiul meu îi picura din fiecare cuvânt Eram pur şi simplu uluită fiindcă Jilo îi îngăduise lui Oliver să intre în sanctuarul său, fiindcă era cu putinţă să lucreze împreună — Îţi mulţumesc că ne-ajuţi, Jilo Şi pentru că ne îngădui să-ţi folosim M-am străduit să găsesc cuvântul potrivit Camera? Nu, nu era o cameră Camerele stau într-un loc, dar spaţiul ăla putea să existe în orice punct de pe pământ În clipa aceea, plutea deasupra grădinii noastre Pentagrama din centrul desenului lui Oliver se afla deasupra cadranului solar — În fine, pur şi simplu îţi mulţumesc Şi pentru că suporţi egotismul lui Oliver Faţa ridată a lui Jilo s-a netezit atât cât se putea la vârsta ei înaintată — Cu plăcere, fetiţo Oricum, lui Jilo îi place să-ţi cumpere unchiul pentru cât valorează de fapt şi să-l vândă pentru cât crede el că valorează Un zumzet a umplut atmosfera şi liniile diagramei lui Oliver au prins să strălucească Le-am privit concentrată, aşa că n-am observat pâlpâirea aerului care-a anunţat sosirea lui I-am simţit prezenţa – mi-au coborât furnicături pe şira spinării – şi mi-am ridicat privirea Stătea neclintit, îngăduindu-şi câteva clipe în care să cuprindă cu privirea încăperea de culoare albastru-bântuit — N-am spus-o data trecută, dar locul ăsta e cu adevărat impresionant, Mamă M-am simţit recunoscătoare fiindcă i se adresa lui Jilo folosind cuvântul ăla plin de respect — Nu cred că mulţi dintre cei născuţi cu putere ar fi în stare să construiască o cameră ca asta O spusese drept compliment, însă în urechile lui Jilo a sunat ca o nouă reamintire a faptului că ea n-avea putere proprie, ci doar putere împrumutată — Ah, ce cuvinte din partea unui vrăjitor cu adevărat puternic, a răspuns ea — Nu voiam să te jignesc, a zis Oliver, înclinându-se politicos — Nu-i nevoie să te-apleci în faţa lui Jilo Nu eşti genu’ ei, s-a răţoit bătrâna, apoi a chicotit, amuzată de propria sa aluzie răutăcioasă Să trecem la treabă — Ai adus borcanul? am întrebat-o, vorbind despre recipientul în care păstram flăcările rămase — Sigur, a răspuns, scurt, cu răceală Se uita înspre noi fără să-şi concentreze privirea asupra noastră Gura îi era o linie dreaptă Nu-i mai văzusem privirea aia de destul de multă vreme Începusem să mă dezobişnuiesc de masca ei reptiliană Îl primise pe Oliver pe tărâmul ei, dar nu afişa niciun semn de bunăvoinţă care ar fi putut fi luată drept slăbiciune Termosul ei roşu a apărut literalmente din senin, contrastând puternic cu acea lume turcoaz Jilo l-a deschis şi mi-a dat borcanul În el zburau mici scântei strălucitoare care speram c-aveau să mă conducă la sora mea geamănă M-am uitat o clipă cum interacţionau, schimbându-şi pentru scurt timp culorile când se ciocneau unele de altele şi zburând apoi în toate părţile I-am dat borcanul lui Oliver, care-l aştepta cu mâinile întinse — Şi cum o să funcţioneze asta? l-am întrebat, când a pus pe podea, lângă el, o plasă pe care n-o observasem până atunci El a îngenuncheat şi a aşezat borcanul lângă sacoşa pe care apoi a deschis-o — Pământ, a spus, scoţând din ea o pungă din hârtie maronie I-a aruncat lui Jilo o privire dojenitoare Pământul juca un rol atât de important în soiul ei de magie, dar, până în momentul acela, uitase de el cu desăvârşire Jilo a mormăit, ca semn că n-o impresionase — E de sub cadranul solar? am întrebat El a dat din cap — Da E pământul pe care stătea Maisie când a dispărut A pus punga jos — Aer, a continuat, scoţând un pulverizator de parfum şi eliberând un jet scurt Parfumul preferat de Maisie s-a înălţat deasupra noastră, invocând o imagine a feţei ei, pe care am văzut-o clar, de parcă sora mea chiar mi-ar fi stat în faţa ochilor — Foc, a continuat Oliver, ridicând borcanul Ball Şi apă A scos, ca prin farmec, o sticlă cu scotch şi trei pahare — Malţ unic, vechi de douăzeci şi unu de ani Voiam să i-l dau lui Maisie, cadou de ziua ei A aliniat paharele jos, lângă săculeţ, şi le-a umplut fără să verse nici măcar o singură picătură A ridicat unul dintre ele — Mamă? Jilo a ezitat, dar numai pentru o clipă A luat paharul din mâna lui Oliver — Mulţumesc, a spus, şi l-a golit dintr-o sorbitură Amin, a adăugat, apoi a răsuflat adânc Oliver şi-a ridicat paharul spre ea, în semn de salut, înainte de a-l da peste cap, la fel ca ea — Eu nu pot, am început Copilul, şi aşa mai departe — Oh, ăsta nu e pentru tine, Gingersnap Ne trebuie pentru vrajă Ai avut ocazia să-ţi vezi spaţiul de lucru de aici? m-a întrebat, arătând spre simbolurile magice desenate de el cu cretă — Da, dar n-am idee ce reprezintă — E cunoscut drept Arborele Vieţii şi, ca să-i fie explicată semnificaţia, a curs multă cerneală Cea mai mare parte a fost irosită în zadar — Bine, profesore, şi ce-ar fi să ne luminezi? a zis Jilo, dar în cuvintele ei nu se simţea nici urmă de răutate autentică Scotch-ul trebuie să fi fost foarte bun — Mai bine nu Nu vreau să dau culoare percepţiilor lui Mercy Azi o las numai pe ea să se ocupe de iluminare A făcut un adevărat spectacol din aşezarea celor patru elemente pe diagrama sa, punând pământul şi focul în partea de jos a pentagramei, iar aerul şi apa pe braţele ei — Iar acum, „spiritul” sau, poate, mai corect spus, „puterea” Mi-a făcut semn să vin lângă el şi m-am aşezat pe capul stelei cu cinci colţuri — Nu ştiu ce trebuie să fac aici Nu-nţeleg nimic din toate astea Am dat să mă îndepărtez, dar mâna lui a zvâcnit şi m-a ţinut pe loc — Nu te mişca Şi nu-ţi spune că nu ştii Acum, Mamă, vrei să treci lângă Mercy, chiar în afara pentagramei? Jilo şi-a târşâit picioarele către mine, uitându-se tot timpul cu prudenţă la Oliver — Mulţumesc, a zis el, păşind dincolo de liniile de cretă şi scoţându-şi din plasă un bol şi o baghetă scurtă Am clătinat din cap şi am dat să vorbesc, dar privirea lui mi-a oprit cuvintele pe buze M-am supus voinţei lui — Ce naiba pui la cale? a întrebat Jilo Oliver i-a răspuns lovind în bolul cu partea acoperită cu pâslă a baghetei Bolul a scos un sunet puternic şi limpede, de clopot — Ăsta, a spus apoi, folosindu-şi palma ca să oprească sunetul, e un bol cântător — Mm-hmm, a zis Jilo, sigur că e Oliver s-a aşezat pe podea, cu picioarele încrucişate, punându-şi bolul în palma dreaptă, întinsă A închis ochii, a respirat adânc, şi-a îndreptat spatele şi a lovit din nou vasul cu partea căptuşită a baghetei De data asta, şi-a încordat muşchii, curbându-şi mâna şi făcând sunetul să se schimbe Apoi a-nceput să clatine bolul, cu delicateţe, între vârfurile degetelor şi rădăcinile lor Sunetul s-a modulat, urcând şi coborând, devenind de-a dreptul încântător şi liniştitor M-am relaxat, urmărindu-l, şi-n clipa aceea Oliver a zâmbit — E bine, a spus, lovind din nou bolul Ascultă Încearcă să descoperi unde-ncepe şi unde se termină sunetul A lovit cu bagheta iarăşi şi iarăşi, şi din izbiturile repetate a luat naştere un ritm Sunetul mă străbătea, ieşind şi reintrând; îl auzeam şi, în acelaşi timp, simţeam vibraţiile Se suprapuneau unele peste altele, tot mai ample şi tot mai profunde, unindu-se într-un val care mă lua pe sus Nu mai simţeam niciun început Nu mai percepeam niciun sfârşit Trupul lui Oliver a început să se legene şi, înainte de a-mi da seama ce se petrece, mi-am simţit propriul trup şerpuind prin aerul care se dădea deoparte, făcându-mi loc Respiram în ritmul reverberaţiilor Nu mai auzeam nimic altceva în afară de sunetul bolului, dar probabil că Oliver comunica într-un fel sau altul cu Jilo, fiindcă ea a deschis borcanul Ball şi flăcările au ieşit şi au plutit până-n palma mea întinsă Pe urmă n-au mai existat decât zvonul limpede de clopot şi lumina S-au contopit, scurgându-se împreunate, iar Arborele Vieţii conturat de Oliver cu cretă a pătruns din nou pe tărâmul de care eram conştientă Mi-am dat seama că acel simbol magic nu era niciun simplu desen, nicio simplă diagramă Reprezenta expresia bidimensională a unui lucru atât de vibrant şi de mare încât nu era cu putinţă să-ncapă în lumea noastră I-am privit contururile pliindu-se, era un origami de sine stătător, buclându-se în nişte dimensiuni aflate cu mult dincolo de orice îmi imaginasem sau trăisem vreodată Cercurile au prins să se suprapună şi s-au unit într-o sferă de o inegalabilă perfecţiune, colorată în acelaşi albastru-bântuit ca încăperea lui Jilo Eu pluteam alături de ea, în întuneric – transformându-mă în întuneric — Ce e locul ăsta? am întrebat, cu voce tare, fără să mă adresez cuiva anume Globul se rotea într-un ritm înnebunitor, în vreme ce către mine săreau diverse imagini Epoci şi momente, şi toate posibilităţile conţinute în fiecare dintre ele Mirosul parfumului lui Maisie m-a izbit iarăşi şi toate gândurile mi s-au îndreptat către ea În mâna mea stângă era ceva M-am uitat în jos şi mi-am dat seama că pământul calcinat îmi fusese cumva aşezat acolo Peste el s-a scurs un lichid, împingându-mi-l printre degete Gândul la Maisie m-a mistuit şi flacăra din cealaltă mână a mea a crescut, devenind un soare, pământul a crescut transformându-se într-un munte, lichidul a devenit ocean şi parfumul s-a deschis ca o floare când muntele şi oceanul s-au întâlnit sub razele calde ale astrului Rotirea sferei albastre a-nceput să-ncetinească şi imaginea i s-a limpezit, concentrându-se într-o singură uşă, din panouri de un roşu strălucitor, cu cadre şi grilaje negre Ceva mi s-a frecat de o gambă, apoi mi-a şerpuit printre picioare, trasând un opt M-am uitat în jos şi am descoperit, uluită, că pisica aia cu trei picioare a lui Jilo era acolo, cu mine — Schrödinger, a zis, şi s-a pierdut din nou în întuneric Mesajul dintr-un singur cuvânt m-a nedumerit, dar apoi am înţeles Aidoma pisicii din celebrul experiment imaginat de Schrödinger, Maisie era încremenită într-un loc unde posibilităţile erau nelimitate Bariera o întemniţase într-o stare de permanentă schimbare, ca pe un soi de frumoasă adormită care-şi aşteaptă salvatorul Am simţit prezenţa surorii mele Bariera o închisese într-un sentiment de veneraţie, de uimire – era pierdută într-un extaz foarte asemănător cu ceea ce simţisem când puterea barierei pătrunsese pentru prima oară în mine Sunetul s-a atenuat Sfera a început să pălească, apoi s-a desfăcut, cerc după cerc, linie după linie Stăteam din nou în camera lui Jilo, iar Arborele Vieţii nu mai era nimic altceva decât un desen făcut cu creta sub picioarele mele Oliver bea scotch direct din sticlă — Ai făcut-o, a spus, cu faţa împurpurându-i-se Ai deschis istoriile Akashice, puştoaico Cunoaşterea universală a tuturor evenimentelor care au avut sau vor avea loc, cu toate deformările lor şi în toată splendoarea lor schimbătoare Ai tras cu ochiul chiar în însemnările lui Dumnezeu Încă o sorbitură — Am auzit întotdeauna spunându-se că vrăjitorul potrivit poate face asta — O clipă, am spus, încercând să-mi limpezesc mintea Până acum n-ai mai făcut niciodată nimic asemănător? — Bineînţeles că nu, a răspuns, cu buzele arcuindu-i-se într-un zâmbet trist Dimensiunile nu se deschid în faţa oricui Până acum n-am mai întâlnit pe nimeni pentru care ele să se deschidă Cu toate astea, am ştiut Am ştiut că, dacă le poate vedea cineva, aceea eşti tu Folosise pentru experiment toate flăcările lui Maisie rămase Dacă n-ar fi funcţionat? O jumătate din mine îşi dorea să-l strângă de gât, şi mai mult decât o jumătate se aştepta să mi-o ia Jilo înainte, dar, când m-am întors să mă uit la ea, am rămas cu gura căscată Tremura, cu privirea fixată pe ceva aflat foarte departe M-am apropiat şi am luat-o de mână A tresărit, smulsă din reverie, cu ochii plini de panică şi tristeţe — Acum am văzut, a spus, cu voce blândă Am greşit Am făcut mult rău în lumea asta Nu-şi rostea cuvintele pentru urechile mele, ci pentru ale altcuiva, implorând să-i fie iertate păcatele — Trebuie să plecaţi Trebuie să plecaţi amândoi, a spus, fluturându-şi braţele, de parcă ar fi gonit nişte copii dezgustători Albastrul bântuit ne-a explodat în jur ca o bulă de săpun, iar Jilo şi lumea ei au dispărut cât ai clipi, lăsându-ne pe mine şi pe Oliver singuri în grădina noastră Unchiul meu încă mai strângea în mână sticla de scotch, în timp ce sorbea iarăşi din ea, borcanul Ball gol a căzut de nicăieri şi i s-a făcut ţăndări la picioare Iris a îngenuncheat lângă stratul de flori aflat cel mai aproape de cadranul solar, adunându-le cu ostentaţie, ca şi cum ar fi fost uscate, pe unele care nici măcar nu începuseră să se veştejească şi smulgând puţinele buruieni răzleţe care izbutiseră să prindă rădăcini sub vigilenta îngrijire pe care o acorda grădinii Pălăria de soare pe care o purta aparţinuse bunicii mele şi, ajutată de mânuşile de grădinărit murdare, cu model floral, sporea asemănarea mai mult decât întâmplătoare dintre cele două femei, uşor de observat în fotografiile vechi Mătuşa mea nu fuse câtuşi de puţin surprinsă de apariţia noastră neaşteptată — Cum a mers? ne-a întrebat, de parcă ne-am fi întors de la cumpărături Puteţi vorbi fără teamă, a adăugat, arătându-ne un cristal imens, cea mai mare bucată de cuarţ trandafiriu pe care o văzusem vreodată, aşezată în stratul de flori, cu rol aparent decorativ Când a vorbit, cuarţul a strălucit uşor — Ce-i asta? am întrebat, apropiindu-mă cu prudenţă — Asta, draga mea, mi-a răspuns Oliver, e un mic talisman făcut de mătuşa ta Ellen pentru noi — OK, dar la ce serveşte? — Împiedică familiile să ne asculte sau să ne spioneze, folosindu-se de vederea la distanţă Are de gând să pună câte unul în fiecare încăpere din casă O să ni se alăture imediat ce termină Nu aveam nicio dovadă incontestabilă că suntem ţinuţi sub supraveghere, dar când se întâlniseră ca să discute despre călăuzirea mea şi despre accesul meu la putere, familiile păruseră să cunoască fără dubiu amănunte despre care nu le vorbise niciunul dintre noi Nu le scăpaseră nici conversaţiile la care nu fusese prezent Emmet, bănuit de Oliver, pe faţă, că e spion — Înainte de a dezvălui ceva pe care familiile nu trebuie să-l afle, asiguraţi-vă că în locul respectiv există un cristal şi că străluceşte — Dar familiile nu-şi vor da seama că le blocăm? — Ba da, Gingersnap, fireşte, dar e al naibii de sigur că nu se pot plânge din pricina asta, nu? N-au niciun drept să ne spioneze şi e la fel de sigur că n-au niciun drept să te spioneze nici pe tine La urma urmelor, eşti ancoră, nu? — Haide, povestiţi-mi ce-aţi aflat, a zis Iris M-am uitat în adâncul ochilor ei Era în stare să mintă Ea şi Ellen mă minţiseră în privinţa identităţii tatălui meu cu o naturaleţe care mă îngrijora Când minţi ca să protejezi pe cineva, în asta există o anumită nobleţe – ştii, sau crezi că ştii, că scapi un om drag ţie de povara cunoaşterii Înţelesesem asta când îl minţisem pe Peter în legătură cu Maisie Dar mă simţeam tot mai puţin nobilă cu fiecare alt neadevăr care apărea Nu-mi venea uşor să mint, fapt care îi surprindea pe mulţi, având în vedere cum îmi făcusem, până nu demult, rost de bani de buzunar Obişnuiam să plimb turiştii prin Savannah într-un Tur al Mincinosului, inventând poveşti despre locuri şi oameni de renume Mătuşile mele erau mult mai talentate în domeniul ăsta Mă minţiseră amândouă, direct şi prin omisiune, nedezvăluindu-mi cine îmi era adevăratul tată Pretinseseră c-o făcuseră ca să ne protejeze, pe Maisie şi pe mine Şi, împreună, cu sau fără instrucţiuni din partea lui Ginny, născociseră o poveste despre moartea mamei mele, care-şi dăduse chipurile sufletul la naşterea mea, implorând-o pe Ellen să mă salveze în primul rând pe mine Îmi doream din adâncul sufletului să pot crede că oribila lor minciună pornise din dorinţa de a face bine Mi-am amintit că mama le sedusese amândurora soţii şi am simţit o împunsătură dureroasă Voiam să cred că Ginny nu le lăsase de ales, dar, când mătuşile mele dăduseră o mână de ajutor la izgonirea mamei mele, era posibil ca supunerea faţă de ea să nu fi jucat niciun rol — A făcut-o, a spus Oliver, iar licărul din ochii lui arăta cât de mândru era de izbânda mea Sincer vorbind, n-aveam idee ce era atât de ieşit din comun — N-am făcut nimic, am zis Am stat pur şi simplu acolo — Ei, stând pur şi simplu acolo, ai făcut un lucru la a cărui reuşită cei mai mulţi vrăjitori nici măcar nu visează Istoriile Akashice nu-şi dezvăluie secretele în faţa oricui Iris şi-a scos mănuşile şi pălăria — Unde e? a întrebat, în şoaptă Zâmbetul a pierit de pe faţa lui Oliver — Nu e nicăieri Ştiam că văzuse ceea ce văzusem şi eu, că simţise ceea ce simţisem — Înţeleg, a spus Iris, cu vocea poticnindu-i-se Cred că am cerut prea mult sperând că i-a supravieţuit răbufnirii care-a răpit-o — Ba nu, am spus, ajutând-o pe Iris să se ridice Nu e moartă oricum, nu deocamdată E, cumva, „în suspensie” Iris m-a privit nedumerită, apoi s-a întors spre Oliver, aşteptând o explicaţie — Cred c-am putea spune că e încremenită între câteva variante de viitor posibile Ca şi cum bariera ar fi pus-o la loc sigur până când îşi va da seama ce are de făcut cu ea — Suferă? a întrebat Iris — Nu, am răspuns Sunt sigură că nu Nu spuneam asta doar ca s-o liniştesc Bariera nu optase pentru pedepsirea surorii mele; se hotărâse s-o protejeze — Ascultaţi-mă, ştiu că sună a nebunie curată – aici am ezitat, şi cei doi s-au apropiat de mine – dar, în timp ce mă aflam în apropierea lui Maisie, a apărut pisica lui Jilo Şi mi-a vorbit Iris şi Oliver s-au holbat o clipă unul la altul, cu expresii de nedescifrat — OK, partea asta mi-a scăpat Ce-a avut de spus pisicuţa? a întrebat Oliver — „Schrödinger ” Atâta tot — Să nu luăm pisica aia în serios Vraja te-a dus într-un loc unde limbajul e eficient doar la nivel de simbol Cred c-am înţeles cu toţii ce simbol a încercat mesajul să-ţi transmită — Da, am zis Pisica lui Schrödinger E aşa cum a spus Oliver: Maisie a fost întemniţată într-o stare de schimbare perpetuă — N-aţi vrea să daţi explicaţii şi pentru copiii care abia acum au intrat în clasă? a întrebat Ellen, apropiindu-se de noi cu o tavă cu pahare şi cu un ulcior cu ceai îndulcit Peste umărul ei, l-am văzut pe Emmet holbându-se la noi prin fereastra bucătăriei — Pe şoptite? A pus tava pe masa din apropierea noastră şi a început să toarne ceaiul Ne-am îndreptat spre ea Radia de vitalitate Îşi purta cu ostentaţie noua tunsoare scurtă şi, în combinaţie cu asta, experimenta un nou gen de machiaj Avea faţa relaxată şi ochii îi străluceau Îşi revenise, în sfârşit, şi începea să treacă peste dubla tragedie a pierderii soţului şi fiului în aceeaşi zi Se hotărâse să-şi redeschidă florăria şi-şi căuta deja un spaţiu liber în Piaţa Oraşului Şi renunţase la alcool, deşi am văzut că Oliver ascunsese pe furiş sticla cu scotch pe care-o strângea în mână Măcar dacă ar uita şi de Tucker, o dată pentru totdeauna M-a privit radioasă Dragostea pe care mi-o purta era reală, deşi eram fiica bărbatului său, Erik, şi a surorii ei Totuşi, oricât de mult mi-aş fi dorit să mă-ncred în ea, ştiam că, la fel ca restul rudelor mele, şi dulcea mea Ellen era în stare să mă amăgească — Ei? a întrebat ea, cu o înălţare din sprâncene, clătinând din cap cu nerăbdare — Pisică în cutie Nici moartă, nici în viaţă, ci într-o stare aflată cumva între aceste două posibilităţi, până când un observator deschide cutia Observatorul joacă un rol în hotărârea sorţii pisicii, a rezumat Oliver ceea ce aflasem, apoi a luat un pahar cu ceai — Poate sunt o idee cam prea blondă, a zis Ellen, dar nu văd ce legătură are pisica asta cu Maisie a noastră Am zâmbit Îmi plăcea s-o aud numind-o pe Maisie „a noastră” — Cel care ajunge primul la Maisie o s-o elibereze din închisoarea ei Locul în care se află în clipa asta e niciunde Şi nicicând E un simplu punct între mai multe posibilităţi Observatorul n-o va elibera pur şi simplu, va şi alege unul dintre numeroasele forme de viitor posibile, hotărând astfel ce urmează să i se întâmple — Şi cum ne asigurăm că ajungem noi primii la ea? În ciuda acestei discuţii despre niciunde şi nicicând, pentru numele lui Dumnezeu? — Nu ştiu, am răspuns Ceea ce am văzut părea în totalitate simbolic Adică pisici vorbitoare şi o uşă neagră cu roşu suspendată în — Uşă neagră cu roşu? m-a întrerupt Ellen, cu voce mai sonoră decât ar fi voit Şi-a coborât tonul, aruncând o privire către bucătărie — Cum arăta? — Ca orice uşă din panouri Panourile erau roşii, iar restul negru — De ce? a întrebat Oliver Are vreo semnificaţie pentru tine? Ellen ne-a privit pe rând şi a rămas cu ochii la Oliver — Da, a spus Tillandsia Şi-a lăsat ochii în jos — Tucker şi alţi câţiva au cumpărat o casă mare, la ţară, pentru întruniri E imediat dincolo de Richmond Hill Acolo ne duceam când am trecut pe lângă tine, la Colonial N-am spus nimic, dar ea s-a uitat drept la mine şi a început să se apere — Nu mai fac parte din Tillandsia Doar — Doar ce? a întrebat Iris, cu glas aspru — N-a fost decât o plimbare O ocazie de a ieşi din Savannah pentru câteva minute binecuvântate, de a merge undeva unde nu stă nimeni cu ochii pe mine, aşteptându-se să mă îmbăt sau să mă destrăbălez A scuipat cuvintele, însă în clipa următoare s-a calmat — Îmi cer scuze, dar Tucker nu mă judecă niciodată Şi nici nu-şi ascunde whisky-ul în clipa când apar eu, a adăugat, săgetându-şi fratele cu privirea — OK, e corect, a zis el A fost o ieşire nevinovată Şi de ce crezi că povestea noastră are o legătură cu Tillandsia? — Casa E imensă şi are mare nevoie de o groază de reparaţii Singurul lucru aflat într-o stare decentă e uşa de la intrare A fost vopsită de curând Panouri roşii pe fundal negru E hidoasă I-am spus lui Tucker că e primul lucru care ar trebui să dispară, dar el s-a mulţumit să râdă A zis că, într-un fel, îi place aşa şi că, probabil, o vor păstra Am înţeles că acea nouă casă pentru Tillandsia era proiectul lui Peter, dar am dat descoperirea asta deoparte, pentru când aveam să-mi găsesc timp să mă gândesc la ea Oliver a clătinat din cap — Ar putea fi o simplă coincidenţă — Ar putea fi, am spus, în clipa când m-a izbit adevărul, dar ştim cu toţii că nu e Eu şi Maisie am venit pe lume ca urmare a „activităţilor” din Tillandsia Tucker însuşi mi-a spus că mama a fost cea care l-a iniţiat, aducându-l în Tillandsia Tot ea l-a introdus în grup şi pe unchiul Erik – încă mă mai trezeam numindu-l astfel – nu-i aşa? — Bombonico a început Ellen — Da, a întrerupt-o Iris Dar nu pentru sex Emily urmărea altceva S-a întors către sora şi fratele ei, anticipându-le protestele — Fetele au, cumva, o legătură cu Tillandsia Dacă vrem s-o aducem vreodată pe Maisie înapoi, Mercy trebuie să ştie ce-ncerca Emily să facă — Ai dreptate, a zis Oliver Ellen a dat din cap, dar s-a cuprins cu braţele S-a dus să se aşeze la soare, aproape întorcându-ne tuturor spatele Oliver a urmărit-o cu privirea, dar a vorbit adresându-mi-se mie — Micul tău incident de zilele trecute Cu moşneagul, a adăugat, de parcă ar fi fost cu putinţă să arzi din greşeală inima cuiva fără să fie ăsta primul lucru care să-ţi vină în minte Pentru zguduiala aia a fost nevoie de un strop de putere Am simţit cu toţii când ai absorbit-o Niciun vrăjitor din preajmă n-avea cum să n-o simtă A fost ca o cădere de tensiune electrică — Asta înseamnă, a intervenit Iris, că, ori de câte ori faci ceva care absoarbe foarte multă putere din barieră, ceilalţi vrăjitori ştiu că pui ceva la cale Dacă vrei să faci ceva de amploare fără să sune trâmbiţa magiei, trebuie să colectezi energie pe o altă cale — Bine, dar de ce ai face aşa ceva? am întrebat, când au amuţit amândoi — Păi, Gingersnap, depinde de amploarea lucrului pe care vrei să-l faci Iris şi-a pus mâna pe braţul meu — Dacă nu poţi absorbi din barieră, nu-ţi mai rămâne decât să apelezi la tacticile prietenei tale Jilo Foloseşti magia prin afinitate, te bazezi pe atracţia reciprocă Ceea ce merge de minune pentru trucuri mărunte Dar, în realitate, fără să te atingi de barieră nu poţi pune mâna pe marea putere adevărată decât pe două căi: magia sângelui şi Tantra, sacrificiu şi sex — Aşa că s-a folosit de Tillandsia ca să-şi construiască o baterie pentru putere, am spus — Da Cred că tu şi Maisie sunteţi un produs secundar neprevăzut, obţinut de Emily ca urmare a întrebuinţării sexului pentru colectarea unei mari cantităţi de energie magică — Dar de ce? Ce-ncerca să facă, de ce-i trebuia? — Nu ştim Presupun că nici nu vom afla vreodată, a răspuns Iris, clătinând din cap cu tristeţe A murit înainte de a reuşi să scoatem asta de la ea — Oh Propria răsuflare m-a trădat şi cuvântul mi s-a înţepenit în gât Iris făcea treabă foarte bună, îşi spunea povestea fără să se dea de gol cu nimic — Nu putem face nici măcar presupuneri? am întrebat şi sunetul jalnic al propriul meu râs m-a făcut să tresar — Am putea face speculaţii toată ziua, a răspuns Iris, întinzându-şi mâna spre mine Nu i-am luat-o — Dar trebuie să-ncercăm să-nţelegem ce relaţie există între toate astea şi ce i s-a întâmplat surorii tale — Dar, dacă tu ai dreptate, iar eu şi Maisie avem cumva vreo legătură cu ceea ce a sperat mama să poată face când a intrat în Tillandsia, trebuie să descoperim despre ce anume a fost vorba Cum altcumva ne-am putea da seama ce legătură are asta cu Maisie? — Are dreptate, a încuviinţat Oliver Am simţit neliniştea crescând în Iris ca un val aproape palpabil — Dar de unde să-ncepem? După ce-a murit Emily, Ginny a cerut jurnalele ei Nu ştiu ce anume a fost la mijloc – lipsa oricărei viclenii din tonul lui, lipsa de concentrare cu care trecea de la o variantă la alta sau faptul că nici măcar nu încerca să-şi păstreze calmul – dar ceva mi-a spus că, într-adevăr, nu ştia că mama trăieşte Am simţit uşurarea ca pe o zvâcnire, subminată însă de îndoielile încă puternice pe care continuam să le am în privinţa lui Iris şi Ellen — Iar tu, Gingersnap, ştii mult prea bine că din ele n-a mai rămas decât cenuşa A şovăit — Am putea încerca, o spun cu toată seriozitatea, să căutăm ecouri, dar totul s-a petrecut cu atât de mult timp în urmă! — Să căutăm ecouri? Până atunci nu mai auzisem de aşa ceva — Să încărcăm atmosfera în locurile unde şi-a petrecut Emily cea mai mare parte a timpului Să vedem dacă putem reda amintirile pe care le-ar mai putea conţine încă mediul înconjurător — După atâta timp? a întrebat Iris Nu, nu cred că merită nici să ne ostenim, nici s-atragem atenţia golemului asupra lucrurilor pe care le facem Mătuşa mea s-a uitat drept la mine — Ştii că se află aici ca să ne spioneze E singurul motiv al prezenţei lui E ridicol din partea familiilor să insiste că se pricepe, cumva, mai bine decât noi să te antreneze ca să-ţi foloseşti magia — E adevărat Moş Ene e sub papuc, dar cum altcumva l-am putea ţine ocupat mai bine decât punându-l să-i arate lui Mercy cum să caute, cernând amintirile? a zis Oliver Nu e nevoie să ştie adevăratul motiv Doar că lui Mercy i-ar plăcea să-nveţe asta Ellen s-a răsucit în scaun — Sunt de acord cu Iris Ideea nu e bună Am văzut-o trimiţând spre Iris o scurtă privire îngrijorată, dar sora ei şi-a păstrat aerul stoic — Aveţi voi una mai bună? a întrebat Oliver, dar n-a aşteptat răspunsul Nu, nu cred Aşa că rămâne stabilit, a adăugat, apoi mi s-a adresat mie: Hai să-l căutăm pe Emmet Oh, o clipă – vocea îi mustea de sarcasm – uite-l A făcut un gest de salut către fereastra la care stătuse Emmet tot timpul, neclintit Emmet stătea tot ca o statuie când am intrat în încăpere şi s-a întors spre noi abia după ce l-a strigat Oliver — Hei, Moş Ene, eşti gata s-o-nveţi pe fata noastră o şmecherie? — Bineînţeles că sunt gata să contribui la educaţia lui Mercy E singurul scop al prezenţei mele în casa voastră, a spus, apoi m-a sfredelit cu ochii săi negri E singurul scop pe care-l urmăresc dându-i lecţii, atât de bine cât mă pricep Camera s-a umplut de o anumită tensiune, manifestată fizic prin întunecarea aerului din jur — Nimic la nelalocul lui, a spus Oliver, abia şoptit şi, cu toate că am simţit, fără dubiu, că Emmet îl auzise, expresia feţei golemului a rămas neschimbată Atunci e bine Mercy, aici de faţă, vrea să-nveţe cum să scuture ceva amintiri din casa asta veche Să-ncarce atmosfera şi să vadă ce iese la iveală Poate să-şi întrezărească mama, sau bunicii — Aş fi mai mult decât încântat să-ţi arăt Emmet s-a uitat direct la mine, ca şi cum ar fi uitat că Oliver se afla în aceeaşi încăpere cu noi — M-am gândit că poate am abordat educaţia ta greşit, străduindu-mă să te-nvăţ ceea ce cred eu c-ar trebui să ştii, nu ceea ce ţi-ar plăcea ţie să afli Poate că, în graba lor de a te împovăra cu responsabilităţile unei ancore a barierei, familiile te-au tratat ca pe un obiect Au uitat, aşa cum au uitat şi eu, că eşti om şi vrăjitoare prin naştere — Mulţumesc, am spus, mişcată de cuvintele lui Rezumau o mare parte din ceea ce simţisem în ultima vreme; familiile vedeau pur şi simplu în mine un recipient al puterii, iar pentru părinţii lui Peter eram incubatorul copilului lui Undeva, pe parcursul transformării în ceea ce trebuia să devin, cea care eram se pierduse — Însă, a continuat el, mi s-a interzis să te ajut – pe tine sau, în privinţa asta, pe oricare dintre voi – să-ncerci s-ajungi la Maisie — Nu-ţi cerem să faci aşa ceva, a zis Oliver Adică aş fi putut s-o-nvăţ eu însumi ceea ce vrea să ştie Dar, pur şi simplu, ne-am gândit că astfel o să simţi să serveşti scopului pentru care te afli aici Şi, a adăugat pe un ton care spunea că se enervase, sperăm că aşa o să stai ceva mai puţin la pândă Mi-am dat seama că nu-ncerca să-l provoace; dar încă îl mai considera pe bărbatul înalt un morman umblător de pământ, nedemn de consideraţie şi, probabil, incapabil să simtă împunsăturile — Nu mi-am dat seama că „stau la pândă” Unica mea intenţie a fost să mă aflu tot timpul la dispoziţia lui Mercy Vorbea cu glas echilibrat şi ferm Numai ochii dezvăluiau că Oliver atinsese o coardă sensibilă Emmet mă sâcâia într-adevăr, dar nu voiam să-l văd suferind — Vino, Emmet, am spus, luându-l de mână şi trăgându-l după mine Tonul lui Oliver devenea din ce în ce mai sardonic şi ştiam că, dacă rămânea în prezenţa lui Emmet, avea să-l folosească drept ţap ispăşitor, revărsându-şi asupra lui toată furia şi toată frustrarea Eu şi golemul aveam, de fapt, multe lucruri în comun Familiile ne considerau pe amândoi nişte pioni, nişte mijloace prin care să-şi atingă scopurile În realitate, în întreaga poveste, era la fel de pierdut ca mine Căldura mâinii lui m-a surprins; arderile lui erau mai intense decât ale unui om obişnuit Mă urma îndatoritor, aşa că i-am dat drumul Şi, în clipa aceea, l-a străbătut ceva tangibil Dezamăgire? În ultima vreme mă izbeau sentimentele altora Încercau să mă copleşească, şi asta era, în mare parte, motivul pentru care mă simţeam atât de pierdută Trebuia să vorbesc despre asta cu Emmet sau cu altcineva, dar mă îndoiam că e momentul potrivit — Amintiri despre mama ta, despre părinţii tăi, a spus el, când am ajuns la primul etaj Ar putea fi mai dificil de invocat, fiindcă a trecut ceva timp şi fiindcă toţi sunt dispăruţi — OK, m-am grăbit să-l aprob — Poate-ar trebui să-ncepem cu ceva mai uşor, a zis şi, pentru prima oară de când devenise real, i-am desluşit pe buze o umbră de zâmbet Şi eşti dornică să-ţi îmbunătăţeşti astfel poziţia? Vreau să ai senzaţia unei realizări, mi-a explicat Un succes o să te-ncurajeze să-ţi continui studiile cu mai multă tărie decât eşecurile de mai înainte Am râs — Ai citit cărţi despre metodele de predare din învăţământ, nu-i aşa? — Ei bine, da, a recunoscut el, lăsându-şi ochii în jos şi trăgându-se uşor înapoi, ca şi cum i-aş fi descoperit un secret stânjenitor Te simţi ofensată? Am făcut semn că nu şi l-am privit dându-mi ochii peste cap — Ei, haide Cu ce începem? — Urmează-mă, a spus, şi m-a condus chiar în camera mea Pot să-nchid uşa? — Bineînţeles De ce nu? — M-am gândit că te-ai putea simţi vulnerabilă fiind singură aici cu un bărbat Cu un străin — Nu eşti străin, am răspuns Te cunosc de când ai venit pe lume Umerii lui laţi s-au relaxat şi buzele pline i s-au arcuit într-un zâmbet Tristeţea care-i bântuia privirea s-a risipit, deşi numai pentru o clipă — Eşti singura care vede în mine un om adevărat Toţi ceilalţi – mătuşile tale, unchiul tău şi restul familiilor – mă consideră o carcasă goală Un automat — Noi doi ştim că nu e aşa Şi, mai devreme sau mai târziu, îşi vor da seama şi ceilalţi I-am atins braţul şi am simţit o vibraţie străbătându-l Pentru o clipă, faţa i s-a împurpurat şi i-au tremurat buzele M-am tras înapoi şi momentul a trecut — Nu mă-ndoiesc că ştii deja, a spus, pe ton acum distant, profesoral, că totul e făcut din energie Energie vie Tot ce ne-nconjoară Pereţii, podeaua, patul şi biroul tău Acţiunile şi circumstanţele sunt alcătuite tot din energie, iar energia nu poate fi distrusă Însă modul în care ea se organizează se schimbă cu timpul Casa asta e bine întreţinută Acoperişul e aproape nou; zugrăveala e proaspătă Familia ta continuă să toarne în ea energie nouă, menţinând-o în starea pe care-o doreşte Dacă n-ar face-o, în cele din urmă casa s-ar părăgini şi s-ar prăbuşi S-a întrerupt şi s-a aşezat la biroul meu La aproape doi metri şi zece înălţime, părea supradimensionat în mod bizar faţă de scaun — Înţelegi? — Da, cred că da Entropie şi tot restul La universitate făcusem continuu progrese la cursurile de fizică, matematică, limbi străine, artă şi literatură Mătuşa Iris se simţea de multă vreme frustrată fiindcă nu-mi luasem nicio diplomă, deşi aveam credite suficiente pentru trei Îmi plăcea să-nvăţ şi cred că o parte din mine se temea că o diplomă ar fi fost simbolul încheierii anilor de învăţătură Partea raţională a minţit îmi spunea că eram datoare faţă de mine însămi să-mi finalizez cursurile şi că, totodată, trebuia să fiu un bun exemplu pentru fiul meu Voiam să ştie că mama lui duce la bun sfârşit tot ce începe Mi-am promis s-o fac imediat după naşterea lui Colin Emmet s-a uitat la mine cu mândrie — Da Lucrurile se dezmembrează E valabil şi-n privinţa evenimentelor Noi construim evenimentele din viaţa noastră Le mobilăm cu inteligenţa noastră şi le decorăm cu sentimentele noastre, dar ne-ndepărtăm de ele Nu le alimentăm cu energie nouă şi, cu timpul, pălesc şi sunt dispărute pentru simţurile noastre Asta ne dă senzaţia că timpul trece; ceea ce numim „prezent” arată pur şi simplu unde investim cu toţii cea mai multă energie — Înseamnă că evenimentele de zi cu zi din viaţa mamei mele sunt încă disponibile pentru mine dacă le pot oferi destul de multă energie? — Da, într-o anumită măsură, dar timpul a trecut Şi, cu mult mai important, ai o senzaţie foarte bine înrădăcinată de despărţire de mama ta Ironia cuvintelor lui aproape că mi-a tăiat răsuflarea, dar Emmet era prea prins de propria lui prelegere ca să observe — Cele mai apropiate amintiri sunt cel mai uşor de reînviat – nu aşteaptă decât o răbufnire de energie suficient de puternică Poate cu asta ar trebui să-ncepem Emmet s-a ridicat şi s-a apropiat de mine, oprindu-se atât de aproape încât îi simţeam căldura trupului radiind lângă mine — Apreciezi acest recipient, a spus, după ce m-a fixat cu privirea preţ de o clipă îndelungată Îţi produce o reacţie emoţională, poate că şi una fizică Nişte mâini puternice m-au înşfăcat şi m-au tras într-o strânsoare de fier Gura lui a găsit-o pe a mea şi a deschis-o cu sila, şi limba lui, o flacără pâlpâitoare, a pătruns înăuntru cu forţa O răbufnire de foc mi-a coborât brusc în josul şirei spinării şi, dacă braţele lui nu m-ar fi strâns cu atâta putere, aş fi fost ridicată de pe podea Când m-a eliberat, în sfârşit, aveam răsuflarea tăiată M-am tras înapoi şi l-am pălmuit cu toată puterea Degetele mele au lăsat urme, dar el n-a reacţionat În schimb, m-a înşfăcat şi m-a răsucit iarăşi, întorcându-mă cu spatele Am dat cu ochii de o versiune a mea mult mai tânără, într-o rochie roz de plajă, pe care o detestam După gustul lui Iris, eram un băieţoi, şi se străduia fără răgaz să mă facă să mă-mbrac ca o fată Eu, cea în rochie roz, stăteam la masă, cu creioane în mână şi cu o expresie furioasă pe faţă Imaginea i-a smuls actualei mele versiuni un zâmbet Emmet şi-a slăbit strânsoarea şi m-am tras mai aproape Acum îmi aminteam momentul Iris mă pedepsise pentru că-mi ieşisem din fire tocmai fiindcă trebuia să port rochia aia — Când ţi l-ai imaginat pe tatăl tău, ai desenat silueta mea, trupul meu Cu creioanele alea Vocea lui Emmet trecea peste umărul meu Am fost şocată, dar ştiam că avea perfectă dreptate, în desen se vedeau mâinile imense şi puternice ale unui bărbat înalt şi voinic, cât un copac Îmi imaginasem pe cineva care ar fi putut repara nedreptatea făcută mie de rochiile roz şi de pedepse Uitasem de imaginea aia după ce mă maturizasem, lăsând în urmă speranţa copilărească de a-mi găsi tatăl Dar, în linii mari identică, imaginea stătea acum în spatele meu M-am întors spre ea — Recipientul ăsta ar fi putut lua orice formă – a unui copil, a unei femei, a unui animal de casă, în aceeaşi măsură Când ai dat cu ochii de el înălţându-se din pământ, nu conţinea nimic altceva decât potenţial în cea mai pură stare Mintea ta l-a modelat astfel Când te confruntai cu moartea lui Ginny şi cu problemele apărute între tine şi sora ta, dorinţa de a avea un tată a reieşit la suprafaţă, probabil nu conştient, dar cu destulă forţă încât să dea naştere acestei imagini Tu ai inventat forma în care s-au scurs energiile Au răspuns, pur şi simplu, nevoii tale de protecţie, proiectată asupra lor Oh, nu, nu mă simţeam câtuşi de puţin dezgustată, dându-mi seama că mă simţeam atrasă de o imagine paternală idealizată Ei, m-am gândit, în treacăt, poate că Emmet nu era altceva decât o manifestare a percepţiei infantile a bărbatului ideal Mulţumită de acea atenuare a sentimentului de vinovăţie şi hotărâtă să nu mă mai gândesc niciodată la asta, m-am retras cu câţiva paşi, îndepărtându-mă de Emmet — Nu ştiu, am spus — Şi apoi mi-ai ales numele, a continuat el, înaintând ca să recâştige spaţiul pe care-l pusesem între noi Îţi place sau nu, ţi-ai pus amprenta asupra acestui trup M-ai însemnat cu pecetea ta Bariera te-a ales şi a făcut din mine un om, un bărbat, în aceeaşi clipă Nu pot să cred că aşa ceva s-a petrecut din greşeală sau din întâmplare A îngenuncheat în faţa mea, aducându-şi privirea aproape la înălţimea ochilor mei — Mercy, ţin minte incidentele din vieţile tuturor celor nouă care m-au creat Toate bucuriile lor, toate petele ruşinoase din existenţele lor, toate realizările, toate micile infidelităţi Dar, Mercy faţa ta apărându-mi înaintea ochilor e prima mea amintire — Ridică-te, Emmet, am spus, încercând să împrăştii pasiunea pe care-o simţeam în declaraţia lui, dar s-a întins şi m-a prins de amândouă mâinile — Mercy, bariera n-a făcut o greşeală M-a creat pentru tine Eşti unicul meu ţel şi unica mea pasiune Aş fi putut să mă simt ameninţată sau stânjenită, dar ştiam că nu spune nimic altceva decât adevărul — Poate că da, deocamdată, dar o să-ţi găseşti altele A devenit livid; ideea asta îl îngreţoşa Nu ştiam de ce alesese tocmai acel moment ca să-mi facă această declaraţie, dar îmi oferea tot ce avea şi tot ce era În întregime Momentul în care dăduse cărţile pe faţă fusese marele lui pariu cu viaţa Mi se rupea inima respingându-l, dar ştiam amândoi c-o să spun nu — Sunt gravidă Mă mărit cu Peter — Dac-ai fi voit să te măriţi cu el, ai fi făcut-o deja În voce i se strecura furia Hotărârea mea îl rănise — A fost nevoit să se folosească de magia unei babe ca s-ajungă la tine — Nu e aşa Eram derutată, l-am contrazis, calmă, ignorând indignarea încărcată de ură pe care i-o simţeam în glas Nu voiam să-l fac să sufere Nu mă gândisem niciodată c-ar fi putut avea sentimente faţă de mine — Jackson m-a amăgit M-aş fi întors oricum la Peter M-am întors la Peter Îl iubesc Îi port copilul — Îţi voi creşte cu dragă inimă copilul ca şi cum ar fi al meu, mi-a făgăduit Emmet — Ajunge, am spus, smulgându-mi mâinile dintr-ale lui Ieşi din camera mea I-aş fi poruncit să plece din casa mea, să plece din Savannah, dar, în ciuda raţiunii, n-aveam inima s-o fac N-avea unde altundeva să se ducă — Cum doreşti S-a ridicat, arătându-şi înălţimea impresionantă — Măcar ai aflat cu câtă uşurinţă se poate pune pasiunea în slujba magiei şi de ce a folosit-o mama ta ca să-şi atingă scopurile În prima clipă n-am fost în stare să-mi găsesc cuvintele Cristalul lui Ellen fusese acolo, lângă noi, dar nu putea opri decât spionatul de la distanţă Am rămas cu gura căscată — Ai tras cu urechea la discuţia noastră Ai reuşit cumva să ne-auzi — Nu tocmai Unul dintre vrăjitorii care m-au creat e surd De la el am primit priceperea de a citi pe buze Ia notă că familiile mi-au interzis să te ajut în orice fel în privinţa lui Maisie, dar n-au spus nimic despre mama ta A dat să plece, dar s-a întors din nou spre mine — Crezi că-l cunoşti pe Peter, dar poate nu ştii anumite lucruri despre el — Asta ce vrea să-nsemne? — Nu ţi se pare ciudat că e singurul peţitor care ţi-a bătut la uşă, singurul peţitor uman? — Oamenii obişnuiţi sunt înclinaţi să se teamă de familia mea De magie — Tocmai de-asta vrăjitorii se căsătoresc de obicei între ei, dar Peter al nostru n-a fost niciodată îndepărtat cu ajutorul magiei Nu ţi s-a părut niciodată bizar? — N-am de gând să-l bârfesc pe Peter cu tine, am spus, simţind mânie împotriva golemului, graţie loialităţii mele faţă de Peter şi dragostei pe care i-o purtam Emmet a dat din cap şi a plecat în tăcere, lăsând uşa deschisă Am traversat camera ca s-o închid, dar Ellen a apărut înainte de a apuca s-o fac — Ai aflat de la golem ceea ce te interesa? m-a întrebat, trecându-mi pragul camerei fără s-aştepte să-i dau permisiunea Dacă nu, ştii că-mi face plăcere să te învăţ eu — Nu e nevoie, am răspuns Cred c-am înţeles cum să-ncarc camera cu energie Mulţumesc Nu era adevărul adevărat, dar n-aveam dispoziţia necesară ca să-i ofer amănunte despre lecţia mea Ellen a răsucit scaunul măsuţei mele de toaletă şi s-a aşezat cu faţa la mine — Îmi pare rău, am spus Mă pregăteam să plec — Dar îmi poţi acorda câteva minute, nu? Şi-a netezit fusta şi şi-a aranjat părul tuns şic — Te rog — Bine, am dat din cap, şi m-am aşezat pe patul meu, la picioare — Ştiu că nu eşti încântată fiindcă am de gând să-mi petrec timpul cu Tucker — Nu, chiar nu sunt, am întrerupt-o, şi cuvintele mi-au sunat mai tăios decât aş fi vrut Te descurci atât de bine Nu vreau să-l văd trăgându-te din nou în jos — Oh, Mercy, îmi dau seama de ce, din perspectiva ta, ai impresia că mă trage în jos Pentru că judeci după ceea ce se vede din afară Nu ştii nimic despre nenumăratele ocazii în care m-a ridicat de jos Şi-a lăsat capul pe-o parte, cu părul blond căzându-i pieziş în jurul feţei angelice Ochii ei de culoarea albăstrelelor nu se mai uitau direct la mine Ţintuiau în schimb un loc de pe podeaua dintre noi — Eram aproape nebună Ba nu, eram de-a dreptul nebună de durere după ce i-am pierdut pe Erik şi pe fiul nostru Nu mai voiam să trăiesc în lumea asta fără ei Am încercat să mă stăpânesc măcar până ce au fost înmormântaţi În noaptea de după ceremonia funerară A tăcut şi din ochi au început să-i curgă lacrimi mari — Am luat o lamă de ras şi mi-am tăiat venele Dezvăluirea asta mi-a smuls un geamăt — Voiam să se termine Îmi doream moartea cu atâta ardoare încât nu m-am sinchisit de durere Nu mi-a păsat de sânge M-a lăsat indiferentă gândul că unul dintre voi o să mă găsească Mă chinuia o suferinţă cumplită, nu găseam nici măcar o singură rază de lumină care s-o străpungă Şi-a ridicat privirea spre mine şi i-am simţit groaza din ochii tăind în mine, aşa cum tăiase cândva lama de ras în carnea ei — N-am murit, Mercy Propriile mele puteri nu m-au lăsat Tăieturile mi se vindecau aproape la fel de repede cum le făceam S-a ridicat, s-a apropiat de fereastra mea şi a privit ziua perfectă de afară — După patru sau cinci ore, m-am dat bătută Mi-am turnat ceva de băut Am curăţat mizeria M-am dus la culcare Mătuşa mea s-a întors spre mine — A doua zi, am dat buzna peste Tucker, pe River Street Tocmai se muta în biroul lui — Şi a profitat de durerea ta — Nu Nu Ellen s-a grăbit să mi se aşeze alături şi m-a luat de mâini — Uită-te la mine, mi-a poruncit, şi m-am uitat N-a profitat de mine M-a lăsat să profit eu de el N-am spus nimic, dar probabil că îndoiala mea era evidentă — Nu c-ar fi cu adevărat treaba ta, a zis, dar au fost aproape doi ani în care ne-am bucurat de prietenia noastră, înainte de a lua în seamă atracţia pe care-o simţim unul faţă de altul — N-avea nevoie de tine pentru sex Pentru asta avea Tillandsia Ellen m-a privit cu ochi măriţi de furie, dar şi-a recăpătat controlul — Ai dreptate N-avea nevoie de mine pentru sex N-avea nevoie de mine pentru bani N-avea nevoie de mine pentru nimic Mă voia, pur şi simplu Mi-a fost prieten sincer ani întregi — Un prieten sincer care vrea să-ţi seducă nepoatele — Am vorbit cu el despre asta Mi-a promis că n-o să te mai abordeze niciodată ca să intri în Tillandsia Şi va ieşi şi el din grup Se ocupă de renovarea casei lor pentru întâlniri, apoi se retrage pentru totdeauna — Ellen, am spus, exasperată Promisiunile lui n-au nicio valoare Nu e un om bun Pur şi simplu, nu e bun de nimic — Peter îl crede destul de bun ca să şi-l facă partener de afaceri — Da, şi nici asta nu mă încântă, dar măcar nu e vorba decât de afaceri Există legi care să-l pună la punct, dar tu trebuie să ştii că n-o să-ţi fie credincios niciodată Tucker nu e în stare de aşa ceva Nu are asta în ADN — Da Ştiu Ştiu exact ce fel de om este Tucker Nu trebuie să mă-ntreb dacă mă minte sau nu Ştiu că mă minte dacă pentru el e mai convenabil aşa decât să-mi spună adevărul Ellen a râs ca de o glumă pe care o ştia doar ea — Şi sunt al naibii de sigură că nu trebuie să-mi petrec nopţile plângând şi întrebându-mă dacă nu cumva mă înşală, fiindcă ştiu că, dacă nu e în pat cu mine, face dragoste cu altcineva A tăcut şi m-a privit în adâncul ochilor — Ştiu cine e E mincinos şi infidel, dar, cu mine, e şi bun şi iubitor Când suntem împreună fiindcă, în clipa aia, cu mine preferă să fie Iar când face dragoste cu mine, ştiu că eu sunt cu adevărat cea pe care-o doreşte Cu Erik, ştiam că trupul lui îmi e alături, pe când inima şi mintea îi erau cu mama ta Când am auzit-o spunând asta, aproape că mi s-a tăiat răsuflarea; detestam faptul că existenţa mea era urmarea infidelităţii bărbatului ei, dar ştiam că nu-mi spune asta din cruzime — În plus, nu fuge de magie, ca majoritatea bărbaţilor Cred că stranietatea pe care-o simte în jurul meu e o parte din ceea ce-l atrage către mine Nu mă judeca, scumpa mea Şi nu-l judeca nici pe Tucker E-adevărat că e un nemernic, dar dincolo de asta nu există scopuri nemărturisite Cu el, ceea ce vezi e cu adevărat ceea ce primeşti — Dar, Ellen, tu meriţi mai mult — Oh, dragă fetiţă, n-ai tu idee ce merit eu, dar trebuie să-nţelegi un lucru Tucker e departe de perfecţiune, dar mă face fericită aşa cum nimeni altcineva nu reuşeşte — Nu vreau să mai aud nimic despre asta, am spus, ridicându-mă, şi m-am îndreptat spre uşă — Mercy! a strigat Ellen, cu glas pătrunzător, făcându-mă să mă opresc brusc şi să mă-ntorc spre ea Tucker mi-a propus să mă mărit cu el Mi-a lăsat răgaz câteva secunde, ca să-i pot pricepe sensul cuvintelor — Am acceptat Ellen s-a ridicat şi a plecat, lăsându-mă cu gura căscată Am decis că n-aveam ceva mai bun de făcut decât să ies din casă Am rotit scaunul pe care stătuse mătuşa mea şi m-am aşezat în faţa oglinzii Mi-am trecut o perie prin păr, certându-mă în mintea mea cu oameni care nu erau de faţă Peter ocupa prima poziţie pe listă Tucker reuşise să-mi manipuleze logodnicul, îl convinsese să facă afaceri cu el Se străduia să se strecoare în familia noastră şi parteneriatul lor îl ajutase pe ticălos să-şi găsească o justificare Separat, am avut o conversaţie imaginară cu Ellen, i-am spus că-şi pierduse minţile dacă-şi imagina c-o să-i fiu domnişoară de onoare Pe urmă mi-am dat seama că, purtându-mă astfel, fie şi numai în imaginaţia mea, dădeam dovadă de meschinărie sufletească Am lăsat peria jos şi m-am privit în oglindă Femeia de acolo se uita la mine furioasă, cu ochi îngustaţi Nu, mi-a plăcut ce-am văzut Nu-mi plăcea cum mă afectau sentimentele mele faţă de Tucker Dacă omul încerca, într-adevăr, să se schimbe? Poate trebuia să văd în faptul că-l ajuta pe Peter să se lanseze în afaceri o ofertă de pace adresată mie? Ellen părea să-l considere demn de ea Poate trebuia să mă străduiesc să-l accept? Pe urmă valul s-a spart şi repulsia pe care mi-o stârnea a trecut peste digul de toleranţă pe care începusem să-l construiesc Poate fi oricine, numai să nu fie Tucker Aveam nevoie de un loc liniştit, unde să scap de toată zarva din capul meu M-am dat cu o cremă de protecţie solară şi cu una hidratantă, apoi cu un strop de ruj roz pe buze, după care mi-am conturat uşor ochii cu un dermatograf Mi-am pus o rochie de plajă simplă, aproape protocolară, cu un guler care-mi acoperea umerii şi lungă până sub genunchi Pe urmă m-am dus la biserică Alte clădiri se construiseră înghesuit în jur, văduvind turlele Catedralei St John de fala din vremurile când acestea se înălţau cel mai sus pe cerul oraşului Savannah Însă niciuna nu egala splendoarea avântului lor spre înălţimi Totuşi, frumuseţea exteriorului în stil gotic francez, o alegorie în stuc, nu era pe măsura graţiei cupolelor interioare Am intrat şi m-am simţit instantaneu consolată de albastrul-bântuit al plafonului scânteietor şi al arcadelor M-am aşezat pe al doilea rând de bănci de dincolo de intrare şi am stat în tăcere, savurând jocul luminii filtrate prin vitraliile ferestrelor La fel ca întreaga mea familie, nu eram catolică Eram protestantă La drept vorbind, niciunul dintre noi nu era adeptul vreunei religii oficiale, dar eu îndrăgisem dintotdeauna Catedrala St John Oricare ţi-ar fi fost religia, descopereai energia plină de împăcare şi pietate a locaşului Turiştii se strecurau înăuntru, cei mai mulţi dând dovadă de respectul cuvenit faţă de caracterul sacru al clădirii, dar ceilalţi fiind puţin cam prea zgomotoşi în timp ce făceau fotografii Dar, gălăgioşi sau tăcuţi, erau cu toţii copleşiţi de frumuseţea care-i înconjura Am închis ochii, lăsând exclamaţiile şi clicurile aparatelor de fotografiat să se transforme în fundalul unei rugăciuni O rugăciune pentru îndrumare Şi pentru umilinţă — Scuzaţi-mă, domnişoară O voce m-a făcut să tresar Am deschis brusc ochii — Îmi pare atât de rău că trebuie să vă deranjez, a spus un bunicuţ cu pălărie de fetru şi pantaloni scurţi ecosez Vă numiţi Mercy? — Da, am confirmat, dând din cap nedumerită — Mama dumneavoastră m-a rugat să vă spun că v-aşteaptă afară — Mulţumesc, am răspuns, cu inima zvâcnindu-mi în piept Am sărit în sus şi m-am grăbit să ies M-am oprit pe treapta de sus şi mi-am plimbat privirea pe deasupra mulţimii purtătoare de aparate de fotografiat în căutarea feţei mamei mele, dar n-am zărit-o M-am uitat şi în lungul străzii, încercând să-i descopăr maşina, dar nu se zărea nicăieri — Arăţi încântător Vocea mamei ieşea dintre buzele altei femei M-am grăbit să cobor şi să mă apropii de o femeie grăsuţă, de vârstă mijlocie, într-un tricou St Augustine de culoare verde-fosforescent, prea mare pentru ea — Mamă? am întrebat, străduindu-mă să mă obişnuiesc cu vocea ei ieşind dintre buzele de un mov strălucitor ale străinei M-am uitat în adâncul ochilor ei, cu pleoapele acoperite, aproape până sub sprâncene, cu fard de un turcoaz întunecat — Da, într-un fel Împrumut trupul ăsta pentru câteva clipe Nu-l pot păstra multă vreme, dar trebuie să-ţi spun că mă gândesc mereu la tine Creez un refugiu pentru noi, un loc unde putem vorbi fără teamă şi unde o s-o pot cunoaşte pe îndelete pe frumoasa mea fiică O să trimit după tine cât de curând posibil Era ridicol Trebuia să vină acasă, să se confrunte cu surorile ei Nu putea continua să fugă de ele — Dar am atât de multe întrebări acum Trebuie să înţeleg ce s-a petrecut Sunt confuză, mamă, am spus, dar femeia s-a mulţumit să clatine din cap, uitându-se la mine ca la o nebună — Dacă ai impresia că sunt mama ta, eşti, cu siguranţă, confuză S-a îndepărtat de mine, privindu-mă cu îngrijorare până când au ieşit din biserică prietenele pe care le aştepta Le-a şoptit ceva celorlalte două, care s-au întors spre mine — Nu vă uitaţi la ea! a exclamat prima femeie Să plecăm de-aici Celelalte două au început să râdă şi toate trei şi-au purtat hohotele răguşite către următoarea oprire a turului Tocmai fusesem catalogată drept una dintre numeroasele ciudăţenii ale oraşului Savannah, dar, ca să fiu sinceră, asta era ultima dintre problemele mele Când ne-am oprit în parcarea de lângă Magh Meall, am remarcat anunţul de pe uşă: „închis pentru un eveniment personal” Mulţi dintre cei veniţi la priveghi nu-l cunoscuseră niciodată pe oaspetele de onoare, dar eu aveam un motiv mai bun decât majoritatea celorlalţi să ridic paharul în amintirea lui Peadar De când închisese bătrânul ochii pentru ultima oară trecuse o săptămână M-am străduit să nu mă gândesc la ceea ce simţisem când trupul i se săltase sub magia mea, căzând apoi carbonizat la pământ Ştiam că, în seara aceea, aveau să se afle acolo mulţi dintre clienţii obişnuiţi ai tavernei; cei care veneau să bea, cei care veneau să asculte muzică şi cei care veneau şi pentru una, şi pentru alta Claire şi Colin îl recrutaseră pe Peter pentru munca de la bar, aşa că fusesem nevoită să ajung acolo în aceeaşi maşină cu Iris şi Oliver Nunta lui Ellen cu Tucker fusese anunţată în rubrica de evenimente mondene a ziarului cu o zi înainte — Toată lumea se aşteaptă să sosim împreună, spusese ea, ca să explice de ce prefera să meargă cu maşina lui Tucker, nu cu noi, ceilalţi Detestam să mă gândesc că urma să se lege de el pentru totdeauna, dar ajunsesem la concluzia că e imposibil s-o influenţez Mă rugam să-şi găsească fericirea şi să se deprindă cu viaţa de femeie măritată, aşa cum Iris se obişnuise să fie singură Nu puteam să nu recunosc că mătuşa mea înflorise după moartea lui Connor Scăpase de stilul vestimentar care-i reflecta nesiguranţa, acum îşi evidenţia deopotrivă frumuseţea exterioară şi pe cea interioară În seara aceea se îmbrăcase cu o rochie nouă, neagră, care-i cobora foarte puţin sub genunchi, modestă în privinţa croielii şi culorii, dar seducătoare prin felul în care-i contura silueta elegantă Oliver purta un costum negru, la un singur rând, şi o cravată neagră subţire; cele două nuanţe de negru se asortau într-o măsură sesizabilă doar pentru ochiul lui expert Ellen considerase că, pentru mine, ideală era lungimea unei rochii de cocktail, şi-mi alesese una gri-verzuie Nu era cea mai potrivită culoare pentru doliu, dar mă avantaja, potrivindu-se perfect pe mijlocul meu tot mai rotunjit Mă făcea să mă simt frumoasă şi, Dumnezeu mi-e martor, în seara aceea îmi era de-ajuns Oliver a lăsat maşina în apropierea intrării, dar într-un loc unde staţionarea era interzisă S-a uitat la mine peste umăr şi mi-a făcut cu ochiul — Nu e valabil pentru noi, a spus Ştiam sigur că, în toată viaţa lui, nu fusese niciodată nevoit să plătească pentru parcare Dar acum nu blocase niciun hidrant sau altceva de genul ăsta, iar picioarele mi se umflau în pantofii pe care vanitatea mă îndemnase să-i încalţ, aşa că i-am răspuns cu un zâmbet — Voi două rămâneţi pe loc, a spus, şi a sărit din maşină ca să deschidă mai întâi portiera lui Iris, apoi pe a mea — E minunat să te-avem acasă, a spus Iris, cu vocea şi expresia feţei inundate de dragostea pentru fratele ei mai mic El a închis portierele, ne-a oferit fiecăreia dintre noi câte un braţ şi ne-a condus spre uşa care s-a deschis la apropierea noastră — Ei, iat-o pe frumoasa mea viitoare noră! m-a întâmpinat Colin, aplecându-se ca să-mi lase pe obraz un sărut umed, asezonat cu whisky Pentru Claire, prezenţa ta şi a familiei tale valorează cât întreaga lume Valorează cât întreaga lume pentru noi amândoi Un alt sărut, şi Oliver a reuşit să mă treacă peste prag — Va sosi şi Ellen în scurt timp, a explicat el — Am primit frumoasele flori trimise de ea – sunt alături de aranjamentul făcut de Claire pentru Peadar al nostru Colin s-a silit să zâmbească — Şi, fiindcă a venit vorba de Ellen, abia aştept să-l felicit pe Tucker fiindcă a convins-o în sfârşit să facă din el un bărbat onest — Asta ar fi o adevărată faptă de glorie, a spus Iris Iminenta ceremonie nupţială n-o entuziasma mai mult decât pe mine — Poate ar fi nimerit să facem o nuntă dublă? m-a întrebat Colin, binedispus — Nicio şansă, a răspuns Oliver Nu e cazul să-ţi doreşti vreodată să vezi două femei Taylor concurând pentru luminile aceleiaşi scene Crede-mă, e foarte uşor să te arzi L-a luat pe Colin de umeri şi l-a condus către whisky Mi-am îndreptat privirea către partea opusă a încăperii, unde Peter radia, uitându-se la mine din spatele barului Ni s-au întâlnit ochii şi am simţit copilul mişcându-se — E-n ordine, omuleţule, am spus E tatăl tău M-am apropiat de bar şi Peter s-a aplecat peste tejghea ca să mă sărute apăsat şi lacom Din nou gust de whisky Era ceva cam roşu la faţă şi avea ochii umezi Sângele lui irlandez ieşea la iveală — Iată-te, dragostea mea, a zis Claire, venind lângă noi şi luându-mă în braţe — Vă pot ajuta cumva? — O, nu, totul e sub control Ai văzut aranjamentul comemorativ? — Nu, nu încă — Haide, vino să ţi-l arăt M-a condus pe lângă bar, către o masă lungă O acoperea o faţă de masă albă, ancorată la capete de două vaze voluminoase, ambele cu trandafiri albi, lisianthus albaştri şi irişi galbeni, contopiţi într-unul dintre buchetele preferate de Ellen O fotografie mare, alb-negru, a unui bărbat tânăr, cu zâmbet întunecat şi poznaş, stătea în mijloc, flancată de lumânări albe înalte şi de alte poze mai mici, care-l înfăţişau pe Peadar de-a lungul timpului (anii ’ ? – anii ’ ?), cu părul negru încărunţind şi cu ridurile întinzându-i-se la colţurile ochilor Era şi un polaroid asemănător cu cel găsit de detectivul Cook, unul în care Peadar stătea între Claire şi Colin, ţinându-l în braţe pe bebeluşul Peter, tizul său — Aproape că nu-ţi vine să crezi că acest bebeluş sfrijit a crescut ca să devină omul din spatele barului, am spus, negăsind nimic de zis despre bătrânul străin, a cărui existenţă ne adunaserăm s-o comemorăm Faţa lui Claire s-a întunecat pentru o clipă, însă apoi a aruncat o privire spre fiul ei şi zâmbetul i-a revenit pe de-a-ntregul — Da, nu-i aşa? S-a întors către aranjamentul comemorativ — N-am avut prea multe fotografii de care să ne folosim Asta e din ziua când l-am adus pe Peter acasă, de la spital Atunci, a adăugat ea, atingând rama groasă din partea de jos a polaroidului, l-am văzut ultima dată pe Peadar El şi tatăl lui Colin s-au certat urât şi apoi ei, apoi nimic Claire a încercat să-şi reţină lacrimile — Îmi cer scuze Nu suport gândul că e posibil să fi fost ucis Aş fi dorit să-i spun că nu fusese omorât Şi că nu murise fiind singur Aveam s-o fac cât de curând, dar nu acolo şi, cu siguranţă, nu în acest moment — A fost atât de drăguţ, atât de inocent — Mi-am dat seama, am spus, atrăgându-mi privirea ei nedumerită Din fotografii, am adăugat, deşi pozele nu reflectau câtuşi de puţin inocenţa din ochii lui Peadar Pare un om foarte de treabă Claire a scos un şerveţel din buzunar şi şi-a şters ochii — Trebuie să mă-ntorc la bucătărie, să văd cum merge treaba acolo M-a îmbrăţişat în grabă şi m-a mângâiat uşor pe burtă Am observat că Ellen tocmai intra, urmată de un Tucker sfios Zâmbea cu gura până la urechi şi accepta cu încântare numeroasele strângeri de mână şi bătăi pe umăr care-l întâmpinau În clipa aceea m-am detestat Părea fericit Şi îndrăgostit cu adevărat Cine eram eu, ca să pun la îndoială deciziile lui Ellen? Mi-am dat seama că trebuie să mă maturizez şi să-mi cer scuze În apropierea barului, mai multe voci au început „The Girl I Left Behind Me”, unindu-se într-un cor condus, spre amuzamentul meu, chiar de Oliver Un muzicant de lângă estrada pentru orchestră a umplut aerul cu sunete de mandolină Cimpoaiele irlandeze s-au trezit la viaţă şi, câteva clipe mai târziu, li s-a alăturat o vioară, urmată de un banjo În cor au intrat glasuri din toate colţurile Iris îşi lăsase paharul jos şi dansa cu Colin Da, aşa e priveghiul la irlandezi Nu izbutisem să-l salvez pe Peadar, însă, uitându-mă în jur şi simţind muzica venind către mine, mă simţeam fericită M-am aşezat lângă aranjamentul comemorativ, de unde vedeam foarte bine estrada O mână m-a atins pe umăr şi, când m-am întors, am dat cu ochii de detectivul Cook, în picioare în spatele meu — Continuă să fie sufletul petrecerilor, nu-i aşa? A discuta cu el despre Oliver mi se părea, cumva, lipsă de loialitate — Cred că n-ar fi trebuit să vii aici în seara asta, am spus Evenimentul e personal şi n-am văzut numele „Detectiv” pe lista invitaţilor Ştiam prea bine că el şi Oliver avuseseră o relaţie Idila lor secretă se încheiase, cu ani în urmă, cu o tragedie, în care fusese amestecată Grace, nepoata lui Jilo Vinovăţia guvernase ani buni întreaga existenţă a lui Oliver şi, cu toate că n-ar fi recunoscut nici în ruptul capului, ştiam că şi-ar fi dat propria viaţă ca să îndrepte răul făcut La detectiv nu observam câtuşi de puţin acelaşi gen de remuşcare — O, ba da, am fost invitat, a spus, arătându-mi halba de bere pe care-o ţinea în mână — Atunci te afli aici în calitate de persoană particulară, nu de poliţist? — Asta depinde dacă există sau nu un amănunt pe care-ncerci să-l ascunzi, a răspuns, dar licărul din ochii lui mi-a atras atenţia că mă tachina — Oh, domnule detectiv Cook, în prezent viaţa mea nu e nimic altceva decât o carte deschisă A sorbit din bere — Ştii, dacă vrei, îmi poţi spune Adam Nu-ţi sunt duşman De fapt, sunt unul dintre cei mai buni prieteni pe care-i ai în încăperea asta — Îmi rezerv dreptul de a judeca eu asta Am ezitat — Adam Oricum, sunt mai mult decât dornică să renunţăm la formalităţi, dacă nu-mi mai spui „domnişoară Taylor” — S-a făcut, a aprobat el Dar n-o să-ţi mai zică nimeni „domnişoară Taylor” pentru prea multă vreme, nu? Claire mi-a spus, a adăugat, ca răspuns la întrebarea mea nerostită Pe când nunta? — Curând De ce, vrei o invitaţie? — Aş fi onorat, a spus, şi a aruncat o privire spre Oliver Cred că unchiul tău va fi acela care te va încredinţa mirelui — Da, şi sper că voi putea face cândva, pentru el, ceva similar Cook – Adam – a râs Indiferent dacă-nsemna sau nu lipsă de loialitate, momentul părea potrivit ca să m-amestec puţin în relaţia lor — Ei, dar cât ai de gând să-l mai pedepseşti? E evident că încă mai aveţi sentimente unul pentru altul — Ah, Mercy Dacă ar fi atât de simplu Nu-l pedepsesc — Nu? — Nu Lumea nu e atât de simplă cum pari s-o crezi tu Sunt poliţist, detectiv — Oh, atunci nu eşti răzbunător, eşti doar laş S-a retras cu un pas şi m-a privit cu ochi mari, în care s-au aprins flăcări S-a clătinat, părând gata să mă dojenească aspru, apoi i s-au destins umerii şi pe faţă i-a revenit zâmbetul — La naiba, voi, Taylorii, chiar ştiţi cum să mă scoateţi din minţi — Nu e foarte greu, am răspuns A mai sorbit de câteva ori din bere, apoi s-a uitat în jur L-am urmărit amândoi cu privirea pe Oliver, care o luase pe Iris şi o rotea prin încăpere, plasând-o apoi cu îndemânare în braţele unui necunoscut brunet, mult mai tânăr — Nu sunt laş, Mercy, dar toţi oamenii de pe-aici, la naiba, chiar toţi cei din încăperea asta, dacă ar şti adevărul despre mine — Ce-ar face? am întrebat, lovind cu pumnul în abdomenul lui tare ca piatra Ar încerca să te bată măr şi să te lase fără banii pentru gustare? — Şi-ar pierde respectul pentru mine Am muncit toată viaţa ca să devin cineva în oraşul nostru Ca să fac din viaţa mea un model pentru alţii Nu puteam să-l contrazic pe tema asta — Ai dreptate Unii şi-ar pierde respectul pentru tine Te-ar insulta Ar râde de tine pe la spate Să presupun că încă n-ai crescut destul de mare ca să te descurci într-o astfel de situaţie? — Ce faci tu nu e corect, a spus A strâns din buze şi şi-a plimbat privirea prin încăpere L-am urmărit studiind toate feţele din jurul barului, încercând să-şi dea seama cum ar fi reacţionat fiecare după ce s-ar fi lansat bârfa — Da, cred că nu e corect De fapt, nu înţeleg ce-ai făcut ca s-ajungi acolo unde eşti Nu înţeleg nici ce-ar trebui să-nfrunţi, nici ce ai avea de pierdut Dar înţeleg un singur lucru — Şi care e ăla? A încetat să studieze mulţimea, dar şi-a pironit, în schimb, privirea asupra mea Ritmul muzicii a devenit ceva mai lent Un vals pentru două viori i-a ridicat în picioare până şi pe câţiva dintre cei mai sfioşi oameni din încăpere, perechi-perechi Am fost surprinsă când am văzut-o pe Iris încă în braţele frumosului ei necunoscut, care, după cum o privea, n-avea nicidecum intenţia să se despartă de ea Oliver trecuse în spatele barului, ca să-l înlocuiască pe Peter, şi-l ajuta pe Colin să umple halbe şi să împartă păhărele cu whisky Jameson — Că, indiferent cât de vehement ar susţine contrariul, Oliver o să-şi petreacă restul vieţii aşteptându-te, dacă nu faci ceva în privinţa asta — Şi ce propui să fac? — Să te hotărăşti Oliver fie merită riscurile pe care va trebui să ţi le asumi, fie nu Dacă nu le merită, spune-i-o, şi fă-o cât mai răspicat, ca să poată în sfârşit să treacă mai departe Cu adevărat — Şi dacă merită? — Cred că-ţi poţi da seama şi singur — Da, asta pot, a spus, şi şi-a golit halba Te rog să mă scuzi — Desigur M-am uitat cum şi-a croit drum către bar, şerpuind printre dansatori Oliver s-a întins să-i umple paharul, însă Adam a scuturat din cap şi l-a prins de mână Nu-mi mai văzusem niciodată unchiul atât de şocat Mai întâi s-a albit la faţă, apoi s-a împurpurat, cu cel mai nătâng zâmbet posibil pe faţă când Adam l-a condus în jurul barului şi l-a luat în braţe În jur s-a aşternut tăcerea când detectivul s-a pus în mişcare, dar, când cei doi au început să danseze, muzica a părut să debordeze de mai mult entuziasm În spatele meu am auzit pe cineva pufnind zgomotos, apoi: — Ei, ia te uită la asta! Phil Jones, unul dintre cei mai duri tipi din port, a început să râdă atât de tare încât i s-a vărsat berea M-am întors, gata să-l pocnesc şi să-i scot ochii — După cum se pare, Cook şi-a găsit în sfârşit o pereche, a zis el, scuturându-şi de pe mână berea vărsată — Era şi timpul, a răspuns prietenul lui Ascultă, eu mâine-mi încep ziua devreme Fă-mi o favoare şi spune-le la revedere lui Colin şi Claire şi în numele meu, OK? — Bineînţeles, a răspuns celălalt Stai liniştit Văzând că mă uitam la ei, a zâmbit şi şi-a fluturat scurt mâna înainte de a se duce, clătinându-se, să-şi înlocuiască berea vărsată Niciodată nu poţi şti ce şi cum va fi, mi-am spus, scoţându-mi picioarele din pantofi şi dorindu-mi să-şi lase Peter chitara jos şi să mă invite la dans În vreme ce-l priveam cântând, mi-am dat toată silinţa să-mi doresc să se întâmple asta, fără să „impun” să se întâmple – trebuia să-mi folosesc nou-dobânditele puteri cu mare grijă Atunci am simţit privirea cuiva în ceafă A rămas pironită acolo, arzându-mă cu intensitatea ei M-am întors trezindu-mă faţă-n faţă cu Emmet, ai cărui ochi negri mă fixau, rupându-mă de restul mulţimii S-a apropiat de mine fără să-şi schimbe expresia şi mi-a întins mâna — N-am mai dansat niciodată, dar unul dintre creatorii mei dă lecţii de dans Vrei să-ncercăm împreună? — Nu, am spus, şi refuzul a avut o tentă de regret Voiam să dansez, dar nu cu Emmet N-ar fi fost cinstit faţă de el, iar Peter ar fi considerat asta o trădare În plus, ţinând cont că, ultima dată când vizitase barul, Claire fusese cât pe ce să-l pocnească, nu mă îndoiam că nu i-ar fi plăcut să-l vadă acolo Valsul s-a terminat şi atât ritmul, cât şi volumul muzicii s-au înteţit brusc când dansatorii mai vârstnici s-au întors pe scaunele lor sau la bar — Atunci să-ţi aduc ceva de băut? — Ascultă, Emmet, am strigat, ca să mă fac auzită în ciuda muzicii, e frumos din partea ta să te oferi, şi ţi-ai dovedit prietenia venind aici în seara asta, dar — Atunci puţină apă? Şi-a lăsat capul pe-o parte şi a zâmbit Orice altă femeie din local i s-ar fi dăruit încântată în schimbul acelui zâmbet În mine s-a aprins o mică flacără Da, o înghiţitură de apă mi-ar fi priit — Bine Da, mulţumesc Emmet a reuşit să fie servit repede, probabil fiindcă era cu un cap şi jumătate mai înalt decât restul lumii Mi-am îndreptat privirea spre estrada orchestrei, către Peter, dar, cu coada ochiului, am văzut-o pe Claire ieşind din bucătărie şi ducându-se glonţ la golem Vacarmul m-a împiedicat s-aud ce-i spunea, însă nu era nevoie să ai puteri magice ca să-i simţi agitaţia I-a azvârlit paharul din mână cu un dos de palmă, dar el s-a întins şi l-a prins, cu iuţeala unei pisici Am oftat Se părea că e nevoie să mă încalţ la loc Când mi-am pus pantofii, Claire îl împinsese deja pe Emmet până la uşă şi ieşea din bar în urma lui Mi-am făcut loc prin mulţime — Pardon Scuzaţi-mă, am strigat, strecurându-mă printre oameni şi ştiind că orchestra cânta prea tare ca să-mi fie auzite scuzele, dar rostindu-le totuşi Am deschis uşa, surprinsă să văd că Emmet fusese condus de Claire la câteva străzi distanţă, unde erau prea prinşi de schimbul lor de cuvinte ca să-mi remarce prezenţa Între timp se întunecase M-am îndreptat spre ei şontâcăind, atentă la fiecare pas Deşi Claire vorbea în şoaptă, îi desluşeam spusele din ce în ce mai clar — Te previn Îşi sublinia fiecare cuvânt cu o lovitură de pumn în pieptul lui Emmet — Nu te mai apropia de noi Ştiu cine eşti Expresia feţei lui Emmet rămânea de nepătruns, deşi Claire îl încolţise sub un felinar — Când mi-am încredinţat fiul neamului tău, mi s-a promis c-o să aibă o viaţă frumoasă, lungă, îmbelşugată Şi c-o să-l pot vedea înainte să mor Şi mi-aţi trimis înapoi o păstaie uscată L-aţi ucis Vocea lui Claire era şuierătoare — Acum ai face bine să m-asculţi, fiindcă n-am de gând să repet N-o să-l luaţi pe Peter şi să fiţi naibii siguri că n-o să v-atingeţi de nepotul meu Mai înainte de asta o să vă văd pe tine şi pe-ai tăi arzând în iad Emmet nu scotea niciun cuvinţel, evident în aceeaşi măsură din pricina firii sale taciturne şi a aparentei nedumeriri Era limpede că n-avea idee despre ce vorbea Clare Tăcerea lui a scos-o din fire Şi-a înfipt unghiile în obrazul lui, lăsând cu furie în urmă cinci dâre adânci şi roşii — Claire, am spus, prinzând-o de mână înainte de a-l lovi din nou Ce faci? — Nu te apropia mai mult, Mercy Nu înţelegi ce se petrece aici Nu ştii de ce e în stare A şovăit înainte de a-şi alege următorul cuvânt — omul ăsta — Te asigur că n-o să vă fac niciodată vreun rău ţie şi familiei tale, a spus Emmet, ducându-şi mâna la obrazul însângerat Şi cu siguranţă n-o să-i fac niciodată vreun rău lui Mercy Şi-a retras mâna, apoi şi-a privit sângele ca pe o curiozitate Mi-am dat seama că durerea reprezenta pentru el o experienţă nouă Era ca un copilaş rătăcit În clipa aia m-am simţit răspunzătoare de soarta lui — Tacă-ţi gura, demon al tenebrelor, s-a răstit Claire — Lasă-mă să te conduc înapoi, în bar, am spus, trăgându-i spre mine trupul cuprins de tremur — Stai cât mai departe de el, Mercy, mi-a cerut ea, cu expresia unui animal rănit şi încolţit — Bine, am răspuns Am întâlnit privirea lui Emmet A clătinat din cap, dându-mi de înţeles că habar n-avea ce-o apucase pe Claire Eu i-am făcut un semn apăsat cu capul A priceput ce voiam să spun: Fă-te nevăzut — El pleacă, iar noi ne întoarcem înăuntru O să-i găsim pe Colin şi pe Peter şi vom vorbi cu toţii despre — Nu Peter nu trebuie să ştie Nu-i poţi spune — N-o să-i spun Absolut nimic, am zis, încrucişându-mi în gând degetele Vino înăuntru şi-o să-l rog pe Colin să te ducă sus până-ţi revii Claire a reuşit să se controleze — Îmi pare rău Ştiu că-ţi par probabil nebună, dar trebuie să m-asculţi Dacă-ţi iubeşti copilul din pântec, ascultă-mă Tipul ăsta, Emmet Ştiu că sună a nebunie, dar nu e om — Ce crezi că e? am întrebat-o, cu prudenţă N-aveam idee ce-şi imaginează, dar se apropiase de adevăr destul de mult ca să mă neliniştească — Trebuie să mă crezi E e altceva M-am mai întâlnit cu unii de soiul lui şi ştiu că spun minciuni cu grămada Ştiu de ce-a venit Îl vor pe Peter şi, mai rău decât atât, cred că-l vor pe micul Colin — Nu, am spus, încercând s-o liniştesc Emmet e inofensiv Nu ştiu ce crezi tu că e, dar îţi garantez că te-nşeli — Cum poţi fi atât de sigură? — În privinţa asta, trebuie să mă crezi pe cuvânt, am răspuns, bănuind că, dac-ar fi aflat că Emmet se întrupase dintr-un morman de pământ din Georgia, ar fi înnebunit de-a binelea — Mercy, te iubesc ca pe fiica mea, te iubesc mult, a zis, luându-mi mâna într-a ei Am destulă încredere în tine ca să-mi pun viaţa în mâinile tale, dar nu mă-ncred în raţiunea nimănui altcuiva, nici măcar într-a ta, când e vorba de bebeluşul pe care-l porţi Ascultă-mă Dacă-l mai văd vreodată pe Emmet în apropierea ta, o să găsesc o cale să-l ucid, sau măcar cum să-l fac să-şi dorească moartea M-ai auzit? — Da, sigur, am răspuns, străduindu-mă s-o calmez Nu mi s-a părut înţelept să-i spun tocmai atunci că Emmet continua să locuiască în casa noastră şi că nu puteam să-l dau afară Intenţionam să amân dezvăluirea acestei taine până într-un moment în care avea să gândească un pic mai raţional Minunat – ceva în plus în dedesubturile vieţii mele deja complicate Pe lângă strădaniile de a-mi găsi sora dezechilibrată emoţional şi de a afla adevărul despre motivele din care mă părăsise mama şi, oh, pe lângă faptul că în mine creştea un copil, trebuia să descopăr şi cum l-aş fi putut apăra pe Emmet de viitoarea mea soacră — Da Te-am auzit Acum hai înăuntru, să-l găsim pe Colin, OK? A dat din cap şi s-a întors în bar alături de mine Când s-a terminat priveghiul, Peter nu era în stare să conducă maşina, iar atât Oliver, cât şi Iris dispăruseră Dintr-un motiv nedefinit, incidentul dintre Claire şi Emmet mă lăsase prea puţin dornică să folosesc magia ca mijloc de transport, aşa că am chemat un taxi şi m-am întors acasă ca un om obişnuit Când am sosit, vila părea părăsită; am trimis un impuls supranatural, ca să văd dacă Iris nu ajunsese cumva acasă înaintea mea, dar acesta s-a întors înapoi gol Nu se zărea nimeni, nici măcar Emmet Am avut parte de o stranie combinaţie a senzaţiei de singurătate cu buna dispoziţie; nu mai fusesem niciodată singură în toată casa Mi-am dat seama că aveam ocazia să-ncarc atmosfera cu energie, să văd ce amintiri pot scoate la suprafaţă Ţelul meu n-avea să fie, aşa cum sugerase Oliver, o încercare de a descoperi ce urmărise mama să-nfăptuiască folosindu-se de Tillandsia Unchiul meu era bine intenţionat, dar eu n-aveam câtuşi de puţin idee nici măcar de unde să-ncep să fac aşa ceva Bănuiam că mi-aş fi putut petrece o viaţă întreagă cotrobăind printre ecourile casei, străduindu-mă să găsesc câteva ace în carul umplut cu fân vreme de un secol şi jumătate Nu, eu trebuia să fiu martoră la un singur eveniment bine definit: naşterea mea Odată ce-mi găseam răspunsurile în privinţa asta, toate celelalte amănunte aveau să se pună cap la cap Eram sigură de asta Până şi o novice ca mine era în stare să scuture câteva impresii care zăboveau, răzleţe, mai ales fiindcă aveam o ţintă stabilită cu mare precizie M-am asigurat că uşile sunt încuiate, ca să nu apară vreun intrus din afara familiei, apoi am trecut la pasul următor, punând la toate intrările câte o vrajă, ca să nu poată pătrunde nimeni, nici măcar cineva din familie, fără să fiu alertată O situaţie nedorită, dar voiam să fiu sigură că surorile şi fratele mamei nu află cu ce mă îndeletnicesc înainte de a primi răspunsurile pe care le căutam Mi-am închipuit că, ţinând în mână ceva care-i aparţinuse mamei, o să-mi fie mai uşor să mă concentrez asupra acelor energii de care trebuia să mă slujesc Puteam să-i folosesc medalionul Faptul că, până nu de mult timp, se aflase în posesia ei ar fi trebuit să reprezinte un avantaj în plus De când mi-l dăruise, era prima oară când nu-l purtam Dat fiind decolteul rochiei, ar fi fost prea uşor de remarcat Nu voiam să risc să-l observe vreuna dintre mătuşile mele sau, chiar mai rău, să-l şi recunoască Îl lăsasem în cutia cu bijuterii, alături de alte câteva: perlele primite la a optsprezecea aniversare, minusculii cercei cu diamante primiţi cu doi ani înainte de asta şi mica şi albastra cutie cu inelul de logodnă pe care încă nu mă puteam hotărî să-l port în permanenţă – nu mi-l pusesem nici măcar în seara aceea Am împins deoparte toate sentimentele care radiau din inel către mine, pregătindu-se să mă ia în stăpânire, şi am scos lănţişorul mamei La atingerea lui, ceva m-a făcut să-mi pun la îndoială optimismul de mai înainte Chiar puteam spera într-o reconciliere în familie? Despărţirea unei mame de fiicele ei putea fi iertată, sau măcar explicată? Am închis ochii şi am respirat adânc, ca să-mi limpezesc gândurile Trebuia să-mi păstrez mintea receptivă Nu-mi puteam lăsa temerile să mă influenţeze Cu toate astea, în locul veseliei de mai înainte, acum îmi simţeam inima grea Mi-am pus medalionul şi am închis capacul cutiei cu bijuterii trântindu-l Iris luase în stăpânire camera mamei, cea în care ne născuserăm eu şi Maisie, transformând-o în studio pentru pictură Spunea că, în după-amiezile târzii, îi place auriul luminii strecurate pe ferestre, dar la un moment dat mărturisise că era un spaţiu care o mângâia şi o făcea să se simtă mai aproape de iubita ei surioară, pe care-o pierduse prea devreme Îmi venea să plâng când îmi aminteam ce sincere îmi păruseră cuvintele când îmi făcuse destăinuirea asta Mi-am alungat tristeţea şi m-am uitat bine în jur Obiectele de mai mică importanţă care-i aparţinuseră mamei fuseseră donate de mult unei societăţi de caritate, iar cele mai personale şi mai preţioase fuseseră bine împachetate şi depozitate în pod, aşteptând ziua în care eu şi Maisie aveam să ne hotărâm să le împărţim Dar Iris nu ştersese amintirea surorii sale din încăpere Imens şi, după cum constatasem de curând cu ochii mei, fidel, portretul lui Emily domina peretele din sud Nu intram des acolo, dar, de câte ori o făceam, plecam cu senzaţia că fusesem cumva atinsă de prezenţa mamei În mijlocul încăperii stătea un şevalet mare Susţinea o pânză, dar fusese acoperită cu o prelată M-am hotărât să respect intimitatea mătuşii mele În clipa aceea, mi-am dorit să nu fi refuzat cu atâta încăpăţânare indicaţiile pe care se oferise Ellen să mi le dea Chiar nu ştiam ce trebuie să fac Emmet se folosise de o combinaţie de surpriză şi pasiune ca să scoată la suprafaţă amintirea pe care mă ajutase s-o aduc la viaţă Aveam nevoie de o emoţie puternică, dar mă temeam că sentimentele confuze trezite de întoarcerea mamei mi-ar fi putut denatura percepţiile Aşa că nimic despre mama Probabil era bine să evit şi orice era legat de mătuşile mele Gândul mi-a zburat la recenta poveste cu mine şi Maisie O amintire prea proaspătă Prea dureroasă Sentimente care mi-ar fi putut distruge orice alte energii, mai subtile Picioarele îmi obosiseră Mi-am aruncat pantofii cât colo şi m-am aşezat într-un fotoliu plasat într-o poziţie nefavorabilă Dintr-un anumit motiv, Iris îl pusese pieziş, astfel încât, odată ce te aşezai, să nu vezi nici portretul mamei, nici şevaletul Era îndreptat spre o porţiune goală a peretelui Un resentiment familiar s-a ridicat la suprafaţă când m-am gândit la Ginny şi la manipulările ei Mi-am adus aminte cum mă lăsa s-aştept în holul de la intrarea casei sale, uitându-mă ore în şir la un perete alb Făcusem faţă situaţiei inventând poveşti cu care să mă distrez Poveşti care aveau să devină mai târziu piedestalul Turului Mincinosului, organizat de mine Atât holul cât şi scaunul pe care fusesem silită să stau dispăruseră, arse pe de-a-ntregul în incendiul care-l mistuise pe Connor Resentimentul s-a inflamat, transformându-se în furie, apoi am auzit voci în spatele meu M-am răsucit grăbită Nu exista nicio imagine, numai murmure Mi-am încordat auzul, străduindu-mă să desluşesc cuvintele rostite, dar glasurile erau atât de firave, încât păreau să vină de la mai multe lumi distanţă Pe urmă au amuţit cu desăvârşire M-am ridicat şi m-am îndreptat cu prudenţă spre centrul încăperii Acolo am auzit din nou voci de femei, slabe şi distorsionate Şi un ţipăt, oare de durere? De disperare? Am recunoscut vocea lui Ellen şi aproape că i-am înţeles cuvintele Am întrezărit o imagine, a ei şi a lui Iris, înghesuite una în alta şi aplecate deasupra mamei, dar părea dintr-un film prost conservat, proiectat peste realitatea din cameră A încremenit şi s-a lungit ca o bandă de cauciuc, înfăşurându-se şi trecând prin ea însăşi, pentru a se înălţa apoi ca să intre în portretul mamei Mi-am dat seama că orice urmă emoţională a zilei naşterii mele fusese de multă vreme canalizată către tablou Am încercat să mă concentrez, să mă acordez la acele energii firave Am prins rama tabloului în mâini, mi le-am apăsat pe lacul care ocrotea culorile în ulei Am simţit mici erupţii de energie înălţându-se din portret, dar ceea ce căutam fusese îndepărtat şi zăvorât – canalizată către pictură, energia se transformase definitiv Mi-am luat mâinile de pe tablou şi mi le-am pus pe faţă Din adâncul pieptului mi-a izvorât un suspin, dar l-am înăbuşit Nu voiam să plâng Voiam să aflu adevărul Îmi tremurau braţele şi îmi zvâcneau palmele, dar nu voiam să renunţ înainte de a face un ultim efort Mi-am silit furia şi dezamăgirea să se adune într-un glob compact, dur, şi mi-am ridicat mâinile Globul mi-a ţâşnit dintre degete şi a aterizat acolo unde îl trimisesem: în locul unde le întrezărisem pe cele trei femei laolaltă Am înaintat cu furie, concentrându-mi toată puterea ca să extind sfera de energie Am văzut o imagine pâlpâitoare din trecut întinzându-se, distorsionată, pe suprafaţa ei Am căzut în genunchi şi m-am sprijinit în mâini în vreme ce încercam să dau o interpretare mişcărilor spasmodice din viziunea granulată şi sferică În jurul meu, camera trosnea de energie şi mirosul de ozon îmi potopea simţurile Mi-am impus să ignor asta, să nu mă las distrasă Am canalizat către glob tot mai multă energie Sunete distorsionate, desincronizate şi de neînţeles soseau în valuri Pe urmă, fără niciun avertisment, sfera strălucitoare s-a prăbuşit în ea însăşi şi a dispărut Forţasem prea multă energie să se înghesuie într-un moment fragil Am auzit un vaiet şi am avut nevoie de câteva clipe ca să-mi dau seama că era al meu Mă luptam cu o disperare din ce în ce mai puternică Mi-am întins din nou mâinile, dându-mi silinţa să adun altă energie, pentru un ultim efort, dar concentrarea mi s-a spulberat când vederea periferică m-a avertizat că de sus cobora ceva, plutind lin Mi-am ferit capul, lăsându-l pe-o parte, dar pe obraz mi-a aterizat ceva mic şi moale Mi-am ridicat mâna, încercând să-l îndepărtez, dar n-am reuşit decât să-l întind, mânjindu-mă toată Mi-am privit degetele şi mi-am dat seama că era cenuşă Mintea mea abia apucase să priceapă asta când de sus au început să cadă alţi fulgi, mari şi grei, acoperindu-mă ca o zăpadă uscată, gri Cenuşa mi s-a aşternut pretutindeni, ca un strat subţire de pudră, dar, în loc să rămână unde căzuseră, fulgii s-au ridicat din nou şi au prins să mi se rotească în jur, ca un vârtej lent de praf, iar câţiva au încercat să mi se strecoare în nări M-am ridicat dintr-un salt, am fugit spre şevalet şi i-am smuls învelitoarea ca să mă apăr de cenuşă Am înlemnit când am văzut faţa lui Connor întorcându-mi privirea Pe şevalet nu era un simplu portret Era un triptic – pânza fusese împărţită în trei părţi egale Ambele panouri laterale erau gata; cel din stânga îl înfăţişa pe Connor aşa cum arătase în tinereţe, iar pe cel din dreapta chipul i se preschimbase într-al unui demon, având în ochi aceeaşi ură pe care i-o văzusem în noaptea morţii lui Panoul din centru era încă în stadiul iniţial Câteva tuşe de culoare creau impresia că Iris făcea încercări, pregătindu-se să înceapă şi porţiunea aceea Mi-am dat seama că-şi folosea arta străduindu-se să împace cele două imagini ale soţului ei: bărbatul cu care se măritase şi monstrul care se dovedise a fi Ochii mi-au alunecat peste reflexia strălucirii lui tinereşti din stânga, atraşi de imaginea flăcărilor pe care le văzusem devorându-l Acolo, pe pânză, erau îngheţate în timp Connor nu avusese parte de o ceremonie funerară Nu existaseră rămăşiţe pământeşti de înmormântat; nu fusese găsit niciun cadavru Stihiile focului se ospătaseră din plin Din Connor nu mai rămăsese decât cenuşă Cenuşă Am început să lovesc pulberea cu prelata, străduindu-mă să-mi şterg rămăşiţele lui Connor de pe piele, să-mi scutur cenuşa lui din păr Pe urmă i-am auzit râsul M-am întors către sunet Cenuşa s-a contopit sub ochii mei, căpătând o formă bine definită O mână, arzând mocnit, ieşea din norul de cenuşă încercând să mă înhaţe M-am retras dintr-un salt — O să trăiesc din nou O să trăiesc prin tine I-am simţit cuvintele, mai degrabă decât să i le aud Mâna şi-a pierdut contururile, iar norul de cenuşă învârtejită s-a năpustit, încercând să mă înconjoare, să mă învăluie, să intre în mine Spiritul lui încerca să mă posede Nu, nu pe mine mă voia; încerca să înlocuiască spiritul copilului meu nenăscut Asta, pur şi simplu, n-avea să se întâmple Mi-am impus să-mi recapăt controlul asupra magiei Am dispărut din studioul lui Iris, alunecând în camera mea De data asta eram pregătită Mă pregătisem pentru un asemenea moment încă din prima zi de după moartea lui Connor, când îi văzusem spiritul ascuns într-o oglindă Se făcuse o încercare de curăţare a casei, de echilibrare a energiilor ei şi de înlăturare a oricărui lucru care ar fi putut avea intenţii rele, dar ştiusem cumva că nemernicul laş reuşise să se strecoare şi să rămână înăuntru Nici mătuşile mele, nici Oliver nu spuseseră vreodată că i-ar fi simţit prezenţa, dar eu îl simţeam de câteva luni stând la pândă pe margine, la cea mai mică distanţă de la care nu putea fi capturat Furios Invidios Un nor negru de deznădejde, care se hrănea cu propria sa fantomă Mi-am deschis dulapul dintr-o smucitură şi am căutat cu mult în spatele cutiilor cu pantofi şi cu amintiri din liceu Am înhăţat gâtul rece al sticlei pe care-o ascunsesem acolo M-am cutremurat uşor la vederea creaţiei mele Fusese o simplă sticlă albastru-cobalt, dar Jilo îmi dăduse lecţii, mă învăţase cum s-o îmbrac în lut şi s-o pictez cu pigmenţi naturali Preschimbasem un simplu recipient într-o efigie Într-o imagine grosolană, dar recognoscibilă, a omului care fusese gata să mă sacrifice în schimbul puterii, deşi credea că-mi e tată — Când faci o capcană pentru un spirit, îmi spusese Jilo, imaginea de pe ea nu trebuie să fie cea a unui mort Trebuie să arate aşa cum ţi-l aminteşti Şi sticla reflecta, într-adevăr, imaginea lui din mintea mea Îi redasem perfect îngâmfarea Lăcomia Cruzimea Îmi simţeam sângele pulsând Eram când rece, când fierbinte M-am concentrat cu tot mai multă precizie, blocând în afara gândurilor mele tot ce nu ţinea de ura arzătoare împotriva lui Connor Mă simţeam sigură pe mine Deţinând controlul Uşa camerei s-a cutremurat şi a început să se curbeze spre exterior şi spre interior, ca şi cum stafia ar fi-ncercat s-o deschidă cu forţa Oricine ar fi avut impresia că uşa respiră, umflându-se când absorbea aer şi aplatizându-se când îl expulza Eu stăteam în picioare, tăcută Aşteptând Ascultând Pulsul îmi zvâcnea în urechi Am făcut un pas spre uşă, care a-nceput să tremure atât de tare încât mă aşteptam să sară din balamale, apoi s-a oprit brusc — Haide, ticălosule, am murmurat, aproape neauzit De data asta sunt gata să te-nfrunt Am scos dopul sticlei şi l-am strâns în palma mea transpirată Am simţit că spiritul intră în panică Ştiam că-şi dăduse seama că balanţa forţelor e complet schimbată Nu mai eram fata neajutorată pe care-i era uşor s-o rănească şi s-o lase să moară S-a îndepărtat de uşă În clipa aceea, am înţeles că n-avea nicio putere, în afara celei pe care i-o împrumutasem eu însămi Încărcând studioul lui Iris cu magie, îi oferisem destulă energie ca să se manifeste Şi tocmai întrerupsesem aprovizionarea Am strâns capcana de spirite în ambele mâini şi m-am folosit de magie ca să deschid uşa Am ieşit pe coridor cu paşi mari — Spirit fără trup, acesta îţi e trupul! am strigat, aşa cum mă învăţase Jilo Şi am ridicat sticla-efigie cât am putut de sus — Spirit fără răsuflare, am continuat, lăsând sticla în jos şi suflând peste buza ei, ceea ce a făcut-o să scoată un şuierat, aceasta îţi e răsuflarea Spirit fără sânge, am adăugat, scuipând în gâtul sticlei, acesta îţi e sângele Am urmărit umbra prăfoasă pe drumul de întoarcere către uşa studioului lui Iris, de lângă care m-am retras apoi, dorindu-mi să se deschidă Şi s-a deschis, dar foarte încet, fiindcă o forţă tot mai slabă aflată de cealaltă parte încerca să mă respingă S-a auzit un zgomot – poate n-a fost decât protestul balamalelor, nemulţumite fiindcă se aflau în centrul unui război al voinţelor, sau poate a fost o înjurătură, strigată ascuţit de spiritul din ce în ce mai neputincios al lui Connor — Îţi poruncesc, spirite, să intri în trupul tău Am înclinat gâtul sticlei spre uşa de care m-am apropiat cu un pas — Îţi poruncesc, spirite, să te umpli cu răsuflarea ta Am trecut pragul, intrând în studio — Îţi poruncesc, spirite, să te scalzi în sângele tău Cenuşa s-a înălţat iarăşi, transformându-se în vârtej, dar ştiam că se află sub controlul meu — Îţi poruncesc, spirite, să intri în trupul tău Cenuşa s-a adunat într-o panglică gri, exact atât de subţire cât era nevoie ca să pătrundă în sticlă Am urmărit concentrată toate particulele înălţându-se şi ocupându-şi locul în efigie Câteva clipe mai târziu, camera era curată, iar sticla plină Am zâmbit când am întemniţat spiritul, punând dopul — Ştii, Connor, mă aşteptam să te împotriveşti mai mult, dar, la urma urmelor, cred că ai fost întotdeauna o dezamăgire Am răsucit sticla în mâini Da, fusesem destul de prudentă ca să pregătesc o capcană şi să-nvăţ cum s-o folosesc, dar, odată ce pusesem la treabă magia necesară, nu ştiam ce să fac cu sticla Jilo ar fi îngropat-o probabil la răscrucea ei, alături de Dumnezeu ştie ce mai ascunsese acolo de-a lungul anilor Dar ar fi fost o prostie să înhumezi stafia lacomă a lui Connor în epicentrul magiei lui Jilo Dacă reuşea vreodată să se elibereze din capcană, ar fi folosit orice strop de magie pe care l-ar fi găsit ca să se răzbune, făcând prăpăd Nu, ar fi fost mai bine să leg de ea o greutate şi s-o azvârl în ocean Dar nu puteam face aşa ceva în noaptea aia Aveam nevoie de un loc unde s-o păstrez în siguranţă, ca să am timp să mă gândesc pe îndelete ce să fac cu ea pe termen lung Timp În mintea mea, cuvântul s-a răsucit aşa cum răsuceam eu sticla în mâini Am coborât scările în fugă şi m-am dus în grădină Cadranul solar pus acolo de Oliver păstra în stază tot ce se atingea de el Connor n-a fi fost închis doar în capcana pregătită de mine – ar fi fost captiv şi în timp M-aş fi putut gândi oricât de mult cum să rezolv problema M-am uitat la cadran şi i-am poruncit, fără vorbe, să se ridice A vibrat, propria sa greutate îl făcea mult mai greu de săltat decât anticipasem M-am străduit să mă concentrez mai mult, să fac eforturi mai viguroase, dar părea să se îngreuneze cu atât mai mult cu cât trimiteam spre el mai multă magie Exasperată, am închis ochii — Te rog, am spus S-a auzit un soi de zumzet şi mi-am ridicat pleoapele Spre uimirea mea, cadranul s-a săltat plutind şi a rămas suspendat la înălţimea ochilor — Mulţumesc, am spus, străbătută de un val de uşurare Mă bazez pe Oliver să se revolte împotriva propriei naturi, creând un obiect vrăjit pe care nu trebuie să-l sileşti să coopereze, ci să-l rogi frumos Am pus capcana cu spiritul pe solul înnegrit pe care-l acoperise cadranul şi pământul s-a deschis ca să-nghită sticla, fără s-aştepte să i-o cer Cadranul a coborât la loc M-am întors în studio, am acoperit din nou tripticul de coşmar şi m-am uitat în jur Nici măcar ochiul meu de vrăjitoare n-a observat nimic care ar fi putut să-i trezească lui Iris vreo bănuială în privinţa activităţii mele nocturne Ştiam că trebuie să-i povestesc ce se petrecuse Era dreptul ei să ştie şi eu aveam să-i spun Cu siguranţă, în dimineaţa următoare Dar nu voiam să risc să descopere adevărul între timp, din întâmplare M-am dus sus, am intrat sub duş şi am stat sub cea mai fierbinte apă pe care o putea suporta pielea mea Îmi doream să spăl până şi amintirea rămăşiţelor lui Connor, care mă atinseseră Când m-am strecurat în aşternut, mi-am adus aminte că trebuie să desfac vraja pe care-o pusesem asupra intrărilor; n-aveam chef să fiu trezită când mi se întorceau rudele pe furiş Eram obosită fizic şi psihic, dar somnul n-a venit repede, iar când a făcut-o mi-a adus vise despre o creatură fără chip, care se târa pe burtă, deşi avea înfăţişare omenească Mă înconjurau obeliscuri azvârlind fulgere şi cercuri de piatră ce zumzăiau pline de viaţă, scoţând un sunet din ce în ce mai înalt şi mai puternic Cădeau cioburi de sticlă, ploua cu ele peste toată lumea, şi apoi am auzit-o pe mama ţipând M-am trezit şi m-am dat jos din pat înainte ca zorii să apară, cu nuanţele lor roşiatice Am coborât scările, trimiţându-mi gândurile în toate părţile, ca să aflu cine se întorsese acasă după priveghi şi cine-şi găsise un loc mai bun pentru petrecerea nopţii Cum Adam şi unchiul meu începuseră să se urce unul pe altul aseară, am fost surprinsă când am simţit sub acoperişul nostru un Oliver adormit Am fost şi mai surprinsă, dar, în acelaşi timp, cumva uşurată fiindcă n-am dat de niciun semn al prezenţei lui Iris Dintr-un motiv oarecare, nu m-am putut lămuri în privinţa lui Ellen, aşa că m-am oprit în faţa camerei ei şi am întredeschis uşa În pat dormise cineva şi aşternuturile răsucite şi pernele răspândite pe podea mi-au spus că Ellen nu avusese parte de o noapte cu mult mai liniştită decât a mea Fireşte, dacă nu cumva îl adusese pe Tucker la ea În cazul ăsta, aşternuturile spuneau o cu totul altă poveste Absenţa ei îmi oferea mai mult timp în care să-mi formulez scuzele deja întârziate M-am dus în bucătărie şi am pregătit un ibric de cafea pentru ceilalţi Bănuiam că, după noaptea trecută, Oliver avea să considere bine-venită o ceaşcă imediat ce cobora din pat, şi că acelaşi lucru era valabil pentru Iris, indiferent când avea să se-ntoarcă târâş acasă În ciuda noutăţilor pe care trebuia să i le împărtăşesc, o mică şi maliţioasă parte din mine se bucura că mă trezisem destul de devreme ca s-o văd întorcându-se după o noapte petrecută în patul altcuiva Bineînţeles că, din cauza faptului că mama nu fusese căsătorită, mi-era imposibil s-o dojenesc prea tare În plus, nu voiam să fac nimic care s-o descurajeze acum, când încerca să-şi înceapă o viaţă post-Connor În lumina strălucitoare a zilei, şovăiam să-i povestesc despre întâlnirea din timpul nopţii Pentru mine am făcut o cană de ceai decofeinizat, apoi am pornit-o către grădină, să întâmpin soarele Mi-am dat brusc seama că, la numărătoarea mea senzorială, Emmet nu apăruse printre cei prezenţi Poate plecase în dimineaţa aceea foarte devreme, sau poate că nu se întorsese deloc Dar era golem în toată firea, aşa că nu mă îndoiam că-şi poate purta de grijă timp de o noapte Sau poate că-i purtase altcineva de grijă Am simţit o stranie şi nedorită împunsătură de gelozie la gândul că o altă femeie l-ar fi putut primi în patul ei Mi-am alungat sentimentul, spunându-mi că, pentru toată lumea, ar fi fost cel mai bine dacă Emmet ar fi trecut mai repede peste cele petrecute între noi Pe urmă m-a izbit un alt gând Dacă-l speriase Claire, punându-l pe fugă? Nu Nu era cu putinţă M-au cuprins din nou furia şi o gelozie nelalocul ei faţă de femeia fără chip şi, cu siguranţă, imaginară care-l sedusese — Vino-ţi în fire, mi-am spus Îl iubeam cu adevărat pe Peter Mi-am studiat posesivitatea de care-ncepeam să dau dovadă în privinţa lui Emmet Eram pur şi simplu protectoare? În pofida tuturor anilor de cunoaştere şi experienţă primiţi de la vrăjitorii care-l făuriseră, care-i creaseră trupul viril, într-un fel era încă inocent Am dat să continui cu acest raţionament, însă cea mai sinceră parte din mine a spus apoi adevărul Gelozia nu avea de fapt nicio legătură cu Emmet sau cu bunăstarea lui sentimentală Aflasem că nu sunt femeia stranie, născută fără puteri magice într-o familie de vrăjitori, iar Peter reuşea întotdeauna să mă facă să mă simt frumoasă şi specială, dar încă mă luptam cu o părere proastă despre mine însămi Declaraţia de dragoste a lui Emmet mă flatase, îi oferise părţii bolnăvicioase a personalităţii mele un sprijin Aş fi putut să mă las condusă de acele sentimente, frângându-i – din nou – inima lui Peter şi distrugând atât viaţa mea, cât şi pe ale celor doi bărbaţi, doar ca să alimentez o adevărată gaură neagră emoţională Sau aş fi putut conştientiza faptul că mai aveam mult până să mă maturizez complet Am oftat Conştiinţa de sine era o porcărie M-am gândit la ceea ce făcuse mama la aventura ei cu soţul lui Ellen Poate că o asemenea decizie apăruse dintr-un motiv asemănător? Gândurile mi-au zburat de la mama mea la mama lui Peter Îmi făceam griji pentru ea Nu ştiam de ce e atât de pornită împotriva lui Emmet Poate avea o abilitate senzorială atât de puternică încât să-i perceapă stranietatea? Însă asta nu explica nici trecutul pe care crede că-l are în comun cu golemul, nici, mai important decât atât, ceea ce se-ntâmplase cu fratele lui Peter, fiul încredinţat altora pentru a fi în siguranţă De un sigur lucru nu mă îndoiam Bătrânul demult pierdut, străunchiul Peadar, era pură invenţie Omul ăla, acea „păstaie uscată”, cum îi spusese Claire, era, cumva, fiul ei şi fratele lui Peter Judecând logic, nu puteam pricepe cum era cu putinţă ca fratele lui Peter să fie mai bătrân decât părinţii lui şi nici nu-mi puteam imagina ce anume-i putuse îndemna pe Claire şi pe masivul Colin să-şi înstrăineze băiatul Dar nu mă îndoiam câtuşi de puţin că viitoarea mea soacră credea că e fiul ei, cel pierdut de multă vreme Peadar, numele unchiului dispărut, nu era decât o etichetă convenabilă pentru cadavrul găsit Ceva numai bun de rumegat pentru detectivul Cook După ce eu şi Claire ne-ntorseserăm în local, Colin se grăbise s-o conducă sus, în apartamentul lor Şi ea nu mai coborâse Eu mă dusesem lângă Peter, în spatele barului, şi serviserăm împreună invitaţii, până la sfârşit — Îmi place asta, comentase el la un moment dat, cu ochii ceacâri, dreptul albastru şi stângul verde, înceţoşaţi de băutură Ştiam ce voia să spună fără să-l întreb şi o parte din mine era oarecum de acord Totuşi, descoperirea că familia Tierney – pe care o crezusem întotdeauna cea mai normală din lume – fusese atinsă de o formă de magie mă făcuse să-mi pun aceeaşi întrebare pe care o rostise Emmet Cum se făcea că pe Peter nu-l deranjaseră niciodată puterile magice ale familiei mele, iar acum nu-l deranja nici puterea mea, când pentru majoritatea oamenilor obişnuiţi acesta era un motiv serios de nelinişte? Zgomotul unei maşini oprite pe aleea noastră m-a trezit din gânduri O portieră s-a deschis şi s-a închis silenţios, apoi maşina a dat înapoi şi a ieşit în stradă Nişte tocuri înalte traversând cu grijă pavajul mi-au dat de veste că una dintre mătuşile mele se reîntorsese Iris a făcut ochii mari şi s-a oprit brusc, strângându-şi geanta la piept, când şi-a dat seama că sunt în grădină În ciuda aerului ei surprins şi vinovat, părea radioasă în lumina cu nuanţe trandafirii a zorilor Ştiam că asta însemna să fiu ipocrită şi mincinoasă deopotrivă, dar în clipa aceea mi-am dat seama că n-o să-i povestesc niciodată despre Connor Nu mă lăsa inima s-o fac Nu puteam pune în pericol fragila sa renaştere, aşa cum nu mă-nduram să rup aripile unui fluture Aveam să duc secretul cu mine în mormânt Am luat hotărârea ştiind foarte bine că era o slăbiciune din pricina căreia avea să-mi fie mult mai greu s-o judec pe vreuna dintre mătuşile mele Mi-am ridicat cana — ’Neaţa — Bună dimineaţa Mi-a adresat un zâmbet care oscila între jenă şi multă, multă mândrie — Cred că bătrânica asta încă mai e în stare de câte ceva, a spus, tocmai când îşi făcea apariţia şi Oliver, fără cămaşă şi în pantaloni de trening largi, cu o cană de cafea aburindă în mână — Ei, aseară cu siguranţă ai fost, a spus, cu un zâmbet de cunoscător, şi, după cum arăţi, ai rezistat toată noaptea — Oliver! am exclamat amândouă într-un glas, iar el ne-a răspuns cu un hohot de râs gutural Pe urmă s-a apropiat de masă şi s-a aşezat lângă mine — Când ziceai că-ţi cumperi noua casă? a întrebat Iris, înainte de a clătina din cap şi de a dispărea înăuntru În pofida stânjenelii ei, părea satisfăcută şi cu chef de glume — Sunt surprinsă că eşti acasă, am spus — De ce spui asta? Oliver şi-a luat cana în mâini şi s-a aplecat spre mine, ca şi cum s-ar fi aşteptat să-i dezvălui cel mai picant secret — Păi, ştii După noaptea trecută Tu şi Cook Adică Adam S-a prefăcut şocat — Ei, draga mea, n-avem cu toţii moralitate de pisică vagaboandă, ca mătuşa ta Iris — Ai grijă să nu te-audă spunând aşa ceva, am zis — Ai dreptate A sorbit din cafea şi s-a lăsat din nou pe spătarul scaunului Pe urmă a zâmbit larg — Am dansat puţin Am băut un pic cam mult Am stat puţin de vorbă Pe urmă m-am întors acasă pe jos Nu mă simţeam în stare să conduc, fără nicio îndoială — O clipă, asta-i tot? — Luăm prânzul azi împreună Nu vreau să ne pripim, ci să fim siguri că e bine ce facem Eram copii atunci înainte Prefer să nu grăbim lucrurile Vreau să le iau încetul cu încetul şi să savurez asta — Tu, Oliver Taylor, vrei să faci totul încetul cu încetul? — E chiar atât de greu de crezut? — Da Cine eşti şi ce-ai făcut cu adevăratul meu unchi? Şi-a împins limba printre buze ca să-mi răspundă cu un zgomot de pârţ umed În minte mi-a venit o întrebare — Cum se face că Adam nu te-a respins din pricina magiei tale? Oliver a înălţat din sprâncene şi s-a încruntat în acelaşi timp, cântărindu-mi întrebarea — M-a respins, la început, când eram foarte tineri, la prima noastră întâlnire Dar i-am sugerat să nu „aibă o reacţie de respingere din pricina magiei mele”, ca să folosesc expresia ta bizară — L-ai obligat? A dat din cap — Da, dar aceea a fost prima şi singura oară I-am mărturisit c-o făcusem şi i-am făgăduit, nu doar lui, ci şi mie, că n-o să-i mai sugerez niciodată nimic Oliver a sorbit din cafea şi s-a uitat la mine peste marginea cănii — Adam îşi face griji pentru tine, ştii? — Griji pentru mine? De ce? — E vorba de „instinct şi intuiţie”, zice el Peadar Tierney a fost găsit cu o gaură în piept Iar tu te porţi în prezenţa lui Adam ca şi cum ai fi încolţită, zice el Nu te teme; nu i-am spus absolut nimic despre moş — Ţi-e greu să ai secrete faţă de Adam? Eu mă trezisem aducând în relaţia cu Peter o sumedenie de secrete: întoarcerea mamei, adevărul despre Maisie, incidentul cu Peadar, Emmet aruncându-mi-se la picioare, încântarea mea fiindcă mi se aruncase la picioare — Ca să fiu sincer, habar n-am, dar, după cum merg lucrurile pe aici, sunt sigur c-o să am multe ocazii s-o aflu Spune-mi ceva, Gingersnap Ce-a fost toată agitaţia aia a lui Claire de azi-noapte? Şi-a pus cana jos şi s-a lăsat pe spate până când a început să se legene cu scaunul pe picioarele dinapoi ale acestuia — Nu, nu eram nici destul de beat, nici destul de preocupat ca să nu observ — Nu mai spune! Claire crede că-l cunoaşte pe Emmet, sau că îi cunoaşte „neamul” — Neamul? Oliver şi-a readus scaunul pe toate cele patru picioare şi m-a privit pieziş — Spune că nu e fiinţă omenească Crede că e ceva nelumesc, dar, în afară de asta, nu ştiu mai multe decât tine — Dar o să-ncerci să afli ce se-ascunde aici? — Bineînţeles Am ceva idei, dar sună absurd, chiar şi pentru mine Instinctul îmi spunea să nu dezvălui mai mult, cel puţin nu înainte de a afla întreaga poveste din spatele purtării lui Claire — Îl iubesc pe Peter şi vreau să mă mărit cu el, dar vreau să ştiu în ce mă bag intrând în familia Tierney Înţelegi — Chiar înţeleg Să m-anunţi dacă te pot ajuta cu ceva Soarele ajunsese destul de sus ca să ne lumineze întreaga grădină — Doamne, nu e minunat? a întrebat Oliver, întinzându-se sub lumina aurie S-a întrerupt la jumătatea gestului, s-a ridicat şi s-a îndreptat spre cadranul solar Şi-a întins ambele mâini, cu palmele în jos, către indicator — Cineva a umblat aici S-a întors spre mine, cu sprânceana dreaptă ridicată — Tu ai umblat aici Ce pui la cale, Gingersnap? Prin minte mi-au trecut o mie de minciuni, dar n-am avut inimă s-o spun pe niciuna M-am ridicat şi m-am grăbit să mă duc lângă el — Connor, am răspuns, şi am arătat spre cadran cu o uşoară înclinare a capului S-a zis cu marele meu secret — Am încercat s-aduc la viaţă o amintire despre mama, am continuat Iar el a furat energia Oliver a devenit livid, înţelegând cumva totul din acele câteva cuvinte — Îmi pare rău Habar n-aveam Să nu spui nimic nimănui Mă ocup eu de asta OK? Am început să tremur, în ciuda razelor calde ale soarelui M-am cuprins cu braţele şi am dat din cap – o singură dată Şi uite-aşa a început în familia Taylor o nouă uneltire Nu era nevoie de mai mult Doar de un secret şi de dorinţa împărtăşită de a-i proteja pe cei dragi Oliver mi-a cuprins umerii cu braţul şi m-a condus înapoi, spre scaunul meu — M-am gândit foarte mult la ceea ce ne-a dezvăluit Arborele Vieţii despre situaţia în care se află sora ta, a spus, evident încercând să-mi abată gândurile de la Connor Cred că trebuie să luăm în considerare un împrumut din rezerva de trucuri a mamei tale Avem nevoie de Tillandsia — Ce vrei să spui? — Cred că asta a-ncercat să ne spună – să-ţi spună – Arborele Vieţii când ţi-a arătat uşa noii clădiri în care se va întruni Tillandsia Oliver s-a aplecat spre mine — Avem nevoie de putere De putere multă, căreia familiile să nu-i poată da de urmă şi de la care ancorele să nu ne poată deconecta dacă descoperă ce facem — Şi crezi că putem obţine puterea asta prin Tillandsia — Gândeşte-te Nu ştim cum voia Emily să întrebuinţeze energia adunată astfel, dar ştim că s-a folosit de „reuniunile” grupului Tillandsia ani de-a rândul, ca să construiască o baterie cu putere, a spus, şi m-am simţit recunoscătoare pentru că preferase un eufemism Putere pe care familiile unite n-o pot controla — Presupunând că puterea aceea mai există, că n-a fost folosită în întregime sau disipată, cum am putea s-o accesăm? — Dacă am cunoscut-o bine pe Emily a mea, şi sunt convins că aşa e, puterea aia e încă undeva, bine zăvorâtă Însă şansele noastre de a o lua în stăpânire sunt mai mici decât probabilitatea unei ninsori în iad — Atunci de ce-ai mai adus vorba despre ea? — Pentru că noi n-avem şanse, dar tu, Gingersnap, ai Sunt sigur că Emily a blocat-o cumva, ca să n-o poată accesa decât ea, dar tu porţi în tine o fărâmă din Emily Sunt gata să pun pariu că asta o face accesibilă pentru tine — N-ai de unde şti — Nu, nu am, dar nu crezi că merită totuşi să faci o încercare? De dragul surorii tale? Mi-am întors faţa spre soare şi am închis ochii, îngăduindu-mi să m-ascund în spatele culorilor de flamingo de pe propriile pleoape — Sigur c-o să încerc, dar n-am nici cea mai mică idee cum aş putea s-o fac Strălucirea a pălit, fiindcă Oliver păşise între mine şi lumină — Mă tem că nu poţi dobândi puterea Tillandsiei decât într-un singur fel — Şi care ar fi ăsta? am întrebat, deschizându-mi ochii ca să-l văd stându-mi în faţă, aureolat ca un înger pământean — Singura cale de accesare a puterii create de Tillandsia e „participarea” la activităţile ei De data asta n-am mai apreciat eufemismul Câtuşi de puţin Gândul de a lua parte la o adunare a Tillandsiei – sau, vorbind pe şleau, la o orgie – îmi repugna Pe măsură ce mă apropiam de vârsta adultă, ajunsesem să cred că Tillandsia nu e nimic altceva decât un grup exclusivist, alcătuit din persoane publice care se strângeau ca să petreacă fără să ajungă pe primele pagini ale ziarelor Acum ştiam că e, ah, cu mult mai mult Mi se frângea inima la gândul că frumoasa mea mătuşă Ellen făcuse parte de bunăvoie din grupul acela în anii scurşi după moartea lui Erik şi a lui Paul Spunea că, deşi ştie că nu e bine ce face, Tillandsia îi uşurează cumva durerea pierderii suferite Şi mă îndoiam c-o folosise altfel decât drept anestezic Părea foarte puţin probabil să fi avut, sau să mai aibă încă un scop ascuns, cum avusese mama Iris, proaspăt ieşită din duş, ni s-a alăturat în grădină Mi-am impus să mă concentrez asupra ei, neîndrăznind să-mi las privirea să se-ndrepte către cadranul solar Îşi strânsese părul ud într-o coadă de cal Nu se fardase deloc, dar, în ciuda acestui fapt, arăta mai tânără decât o văzusem vreodată Se îmbrăcase cu pantalonii ei de yoga preferaţi şi cu tricoul meu favorit — Sper că nu te superi, a spus, văzând că observasem Oricum, în ultima vreme începuse să-mi fie prea strâmt — Nicidecum Îţi stă bine A zâmbit şi a clipit alene, ca o pisică fericită — Mulţumesc Aşa m-am gândit şi eu I-ai spus? l-a întrebat apoi pe Oliver — Nu, nu încă Discutam despre altceva Unchiul meu mi-a făcut cu ochiul — Ce să-mi spună? Am simţit furnicături coborându-mi pe şira spinării — Avem un plan pentru rezolvarea problemei cu demonul din spitalul vechi, mi-a răspuns Iris Ei, de fapt e planul lui Emmet, dar cred că e bun O să te lămuresc puţin mai târziu, dar nu-ţi face program pentru diseară, fiindcă mergem la vânătoare de demoni Telefonul meu a început să sune şi m-am uitat la număr Era Claire Am răspuns — Alo? — Ah, Mercy dragă, mă bucur c-ai răspuns, a zis Claire, cu un glas care-i trăda neliniştea Ascultă, trebuie să stăm de vorbă Ai putea cumva să treci pe-aici? — Sigur că da Vin imediat Ştiam că urma să-ncerce să mă convingă să nu-i vorbesc lui Peter despre discuţia dintre ea şi Emmet, la care fusesem martoră Simţeam că Peter ar fi trebuit să afle de existenţa fratelui său Totuşi speram să nu cadă în sarcina mea să-i spun asta, fiindcă probabil aveam să-mi pierd din nou stăpânirea de sine Speram că, după un timp, părinţii lui aveau să se împace cu durerea şi să-i dezvăluie ei înşişi adevărul Între timp, trebuia s-o fac pe Claire să gândească limpede în privinţa lui Emmet Pentru început, să afle că n-avea niciun neam N-avea decât donatori, vrăjitorii care-l creaseră Oamenii din familia mea erau neamul lui, în cel mai bun caz I-am lăsat pe Iris şi Oliver în grădină şi m-am dus să mă-mbrac cu ceva mai prezentabil, o rochie azurie plisată, fără mâneci, pe care mi-o cumpărase Ellen Băieţoiul din mine s-a opus, aşa că am asortat-o cu nişte adidaşi ponosiţi M-am bucurat că Ellen nu era pe-aproape ca să mă vadă purtând rochia aceea încălţată cu aşa ceva Nu m-ar fi lăsat niciodată să ies astfel în oraş Mi-am dat brusc seama că încă nu-i mulţumisem pentru bătaia de cap cu care se împovărase în folosul meu Am decis c-aş fi putut măcar să-i trimit un mesaj înainte de a se întoarce acasă După ce am ajuns din nou afară, am apreciat că se făcuse prea cald ca să merg pe jos şi, pentru prima oară, m-am simţit prea îngreunată de sarcină ca să iau bicicleta Am luat-o de ghidon şi am dus-o în garaj — Pe mai târziu, vechea mea prietenă Am mângâiat-o uşor cu palma M-a năpădit o senzaţie stranie, de sfârşit de capitol, şi am început să plâng — Ce prostie, mi-am spus, ştergându-mi lacrimile Hormonii şi capricioasele mele abilităţi vrăjitoreşti favorizau sentimentele intense, oricât ar fi fost ele de bizare Am închis ochii şi mi-am simţit trupul alunecând Singura mea încercare de a ţine ochii deschişi în timp ce săream dintr-un loc în altul mă lăsase plină de greaţă şi ameţită De data asta, când i-am redeschis, stăteam pe aleea din spatele localului Magh Meall Am apăsat pe soneria pentru furnizori şi am încercat să-mi vin în fire, fiindcă încă mai aveam inexplicabila senzaţie a unei pierderi Am aşteptat, ascultând zgomotul barei lungi, de oţel, care bloca uşa din spate şi care acum se deschisese Zăvorul s-a rotit şi uşa s-a deschis Deşi mă aştepta, Claire a părut surprinsă — Oh, draga mea, tu erai Ai ajuns repede După criza pe care-o făcuse din pricina prezenţei lui Emmet, mă temeam s-o las să-şi bage nasul în magia mea Aşa că i-am servit o mică minciună — Eram în apropiere când ai sunat Am intrat şi am privit-o, punând bara de oţel la loc şi trăgând zăvorul — Apreciez că ai venit, a spus, croindu-şi drum prin bucătărie ca să ajungă în bar Am urmat-o mergând la un pas în spatele ei — Trebuie să vorbim despre cele petrecute azi-noapte Trebuie să-ţi explic — Ce e cu Peadar şi de ce te îngrijorează Emmet — Da, Emmet, a spus ea, aşezându-se la masa de unde se vedea cel mai bine uşa din faţă Mi-a făcut semn să mă aşez şi eu, şi m-am instalat pe scaunul de vizavi — În privinţa lui nu te pot avertiza cu destulă vehemenţă Nu e ceea ce pare să fie — Şi dacă ţi-aş spune că ştiu deja asta? Şi-a lăsat capul uşor pe spate şi a făcut ochii mari când a priceput ce voiam să spun — Ştii? Ştiam că Emmet nu e om, deşi nu eram sigură ce-şi imaginează ea că este — Da, am răspuns, şi mi-am justificat jumătatea de adevăr considerând-o o ripostă la anii în care îşi ascunsese ea secretele de Peter şi de mine Dar nu văd de ce crezi c-ar trebui să mă tem de el A căpătat o expresie încordată şi s-a aplecat spre mine, luându-mi mâna într-ale ei — Pentru c-o să-ncerce să-ţi ia fiul — Nu fi ridicolă — Mercy, ascultă-mă Am ştiut de când l-am văzut pentru prima oară pe Emmet că aduce belele Ar fi trebuit să vin la tine atunci, dar am sperat c-o să pot face faţă singură, cruţându-te Am crezut că am găsit pe cineva care să mă ajute Cineva care-l poate convinge pe Emmet să plece şi să ne lase familia în pace Dar, după ce a fost găsit trupul lui Peadar, am ştiut că nu-ţi mai pot ascunde adevărul Că trebuie să ţi-l dezvălui, de dragul copilului Nu pricep de ce au nevoie semenii lui de copiii noştri, dar ştiu să te găsească imediat ce-ţi pierzi speranţele Vin la tine când eşti prea disperat ca să-i refuzi Vin cu ofertele lor, cu făgăduielile şi cu minciunile lor Mi-am retras mâna din strânsoarea ei — Ţie ce ţi-au oferit în schimbul fiului tău? Bineînţeles că n-aveam idee despre cine vorbea, dar începuse, în sfârşit, să-mi împărtăşească secretele ei şi nu voiam să spun nimic care s-o oprească Întrebarea mea a luat-o prin surprindere Pielea i-a devenit lividă şi s-a aplecat brusc în faţă, de parcă ar fi fost pe punctul să leşine — Mi-au făgăduit, a spus, în şoapte răguşite, c-o să trăiască Şi-a ridicat ochii, ca să-i întâlnească pe ai mei — Era pe moarte Leucemie Doctorii nu puteau face nimic pentru el Bunătatea lor nu i-a lăsat să nu recunoască asta şi ne-au îngăduit să aducem copilul acasă Când am intrat în bar, ea ne aştepta — Ea? — Nu-i ştiu niciun nume N-o mai văzusem niciodată până atunci şi de-atunci n-am mai văzut-o nici pe ea, nici pe vreunul dintre semenii ei, până când a apărut acest Emmet Era o adevărată frumuseţe O frumuseţe atât de desăvârşită încât mi s-a părut de neimaginat c-ar putea fi altfel decât bună Am crezut că i-am lăsat pe cei ca ea în urmă, în ţara veche, dar s-ar părea că ne-au urmărit până aici A spus că muzica noastră o atrăsese la Magh Meall Când vorbea, cuvintele ei aveau o atât de mare putere asupra noastră! Claire a şovăit — Sau poate speranţa pe care ne-o ofereau a avut efect asupra mea şi a lui Colin Ne-a promis că băiatul nostru o să trăiască C-o să aibă o viaţă plină de dragoste şi de lux Neamul ei avea să-l crească aşa cum i se cuvine unui prinţ, a adăugat Claire, cu sprâncenele împreunându-i-se deasupra unui zâmbet trist Ne-a promis c-o să-l revedem înainte de moartea noastră Nu ne-a trecut niciodată prin cap că ni-l vor trimite înapoi ca moşneag zbârcit Că vom primi un cadavru profanat A-nceput să tremure şi am întins mâna spre ea — Nu ştiu de ce i-au făcut una ca asta, fata mea A clătinat din cap, cu ochi care mă implorau să-i ofer o explicaţie, deşi nu credea cu adevărat că i-aş putea da aşa ceva Dar i-am dat-o, pentru că n-o puteam lăsa să creadă că fiul ei fusese ucis cu sânge rece — Nu i-au făcut-o, am spus, cu teama de mărturisire strivită sub greutatea vinovăţiei — Dar de unde poţi tu să ştii? De unde ai putea ştii cum au fost ultimele minute ale vieţii lui? La ce s-a gândit când i-au smuls inima din piept? — Ştiu, pentru că n-a fost aşa M-am ridicat, apoi am îngenuncheat în faţa ei — Ştii că oamenii din familia mea sunt diferiţi de ceilalţi, că eu sunt diferită Pe faţă i s-a citit prudenţa când şi-a coborât privirea spre mine — Dacă prin asta vrei să spui că sunteţi o căruţă de vrăjitori, da, am ştiut-o dintotdeauna Am văzut cu ochii mei lucruri care m-au convins — Fiul tău Peadar nu era singur când a murit, am spus, netezindu-i părul Şi nu l-a ucis nimeni — Atunci spune-mi ce i s-a întâmplat Vocea i-a devenit aspră Mi-a oprit mâna cu care-o mângâiam — Când l-am găsit, se rătăcise, era confuz şi pe moarte — Tu l-ai găsit? a repetat, ca un ecou — N-a fost singur Eram eu lângă el, am spus, străduindu-mă să-i uşurez suferinţa Am încercat să-l ajut Să-i repornesc inima S-a tras înapoi cu putere, răsturnându-şi scaunul când s-a ridicat — Tu? Tu i-ai făcut asta? — Nu voiam să-i fac rău Am încercat să-l ajut, am insistat M-am ridicat şi am făcut un pas spre ea, dar şi-a ridicat mâna ca şi cum ar fi dorit să mă plesnească Palma a-nceput să-i tremure şi degetele i s-au îndoit spre interior, lăsând doar arătătorul întins către mine — Nu te apropia Nu acum Nu te apropia — Claire, trebuie să ştii că nici în ruptul capului nu i-aş fi făcut rău intenţionat fiului tău Nu l-am ucis Jur Nu mai avea puls N-am încercat decât să-l ajut Trebuie să crezi că niciodată nu i-aş fi făcut vreun rău fratelui lui Peter Mâna i-a căzut pe lângă corp I-a căzut şi falca, i s-a deschis gura, apoi a izbucnit în râs Un râs aspru, amar — Oh, fată proastă Fată proastă Nu înţelegi nimic — Ce nu-nţeleg? — Ce înţelegere am încheiat eu şi Colin Adică, a adăugat, venind mai aproape, nu-nţelegi că Peter n-are niciun frate Bărbatul căruia i-ai ars inima, ăla era fiul meu Singurul meu fiu Peter al meu Şocul mi-a dat senzaţia că mă scurg pe picioare, pentru a mă ridica iarăşi Mi s-a deschis gura, dar nu s-a auzit niciun cuvânt — Ăsta e târgul pe care l-am făcut noi, fata mea Ei îl luau pe Peter al nostru şi, în schimbul faptului că-l ţineau în viaţă, noi urma să-l creştem pe fiul lor Băiatul pe care l-am crescut, băiatul pe care-l iubim ca şi cum ar fi cu adevărat al nostru, băiatul pe care l-ai lăsat să-ţi umple pântecul, e unul dintre ei, e un daoine sidhe Unul dintre cei nobili De-aia nu trebuie să afle niciodată nimic despre toată povestea — Ei, haide E o aiureală Nu poate fi adevărat Nu există zâne, am spus Am rostit cuvintele din reflex, dar eu însămi întâlnisem lucruri şi mai stranii Totuşi, chiar dacă zânele existau, Peter al meu nu putea fi unul de-al lor Copilul meu ar fi fost, atunci, pe jumătate zână Mi-am pus palma pe burtă Ellen nu simţise nimic neobişnuit la băiatul meu Sau cel puţin nimic despre care să-mi fi spus — Şi nici vrăjitoare nu există, cu toate astea iată-te aici, în faţa mea În privinţa asta nu puteam s-o contrazic — OK, am zis Acceptând, pe moment, că e cu putinţă, cum să-i ascund aşa ceva lui Peter? Dacă e adevărat, are dreptul să ştie — Tocmai aici e buba Dacă-i spui, dacă află vreodată adevărul despre natura lui, îl pierdem O să se ducă la ai lui N-o să fie în stare să reziste, oricât de mult v-ar iubi pe tine şi pe fiul lui Dac-ar încerca să reziste ar înnebuni, sau asta ar putea chiar să-l ucidă Nu, Mercy, trebuie să laşi deoparte părerile tale despre ce e corect şi ce nu şi să faci ce-ţi spun Secretul ăsta – adevărul despre Peter – va trebui să meargă cu tine în mormânt Uau! De două ori într-o singură dimineaţă Încă mai încercam să-ntorc pe toate părţile faptul că Emmet avusese dreptate, când cineva a bătut cu putere în uşă şi amândouă ne-am uitat brusc într-acolo — Au venit Ei nu ştiu nimic despre Peter, aşa că nu scoate niciun cuvânt despre asta — O clipă Care ei? Aproape că m-aşteptam ca de cealaltă parte a uşii să se afle Regele Oberon şi Regina Titania Claire nu mi-a răspuns A ridicat scaunul pe care-l trântise, apoi a traversat încăperea, îndreptându-se spre uşă A tras zăvorul, dar vederea mi-a fost blocată până când a deschis uşa la perete şi s-a dat deoparte — Te salut din nou, frumoasă doamnă, mi s-a adresat bărbatul care-şi spunea Ryder, trecând pragul L-am recunoscut imediat – era şeful celor trei oameni ai trenului care mă acostaseră în faţa barului Însoţitorii lui, Birdy şi Joe, l-au urmat, ea aruncând scurte priviri furişe în toate părţile, de parcă s-ar fi temut de o ambuscadă Joe, care mergea agale în spatele ei, mi-a zâmbit larg, arătându-şi toţi dinţii, înainte de a se aşeza la o masă de lângă uşa pe care Claire a închis-o apoi, încuind-o astfel — V-aţi mai întâlnit? a întrebat Claire — Da, am avut plăcerea, a răspuns Ryder — O clipă, am spus, uitându-mă la Claire Îi cunoşti pe oamenii ăştia? Ea mi-a întors privirea — Nu te teme, Mercy Ryder e aici ca să ne-ajute — La ce să ne-ajute? — Ştie despre Emmet Ryder are experienţă în privinţa supranaturalului Am făcut cercetări despre cei nobili, încercând să descopăr de ce a venit Emmet să adulmece pe-aici Am dat, în cea mai mare parte, de aiureli, dar, când am găsit site-ul lui Ryder — O clipă L-ai găsit online? A strâns din ochi şi s-a tras uşor înapoi când mi-a desluşit indignarea din glas — S-a oferit să m-ajute A venit tocmai din Louisiana Fiindcă n-a reuşit să mă impresioneze cu asta, s-a aplecat spre mine, adăugând pe un ton conspirativ: — S-a mai ocupat de daoine sidhe — Ce înţelegi prin „s-a mai ocupat”? — M-am ocupat, a zis el, bătându-se peste partea de sus a cuţitului pe care-l purta legat de gambă Ca şi de insecte supranaturale Schimbă-piele, demoni, vampiri vrăjitori Am tresărit, şi el a râs — Dar tu nu eşti vrăjitor Trebuie să-mprumuţi putere După cum aflasem de la Jilo, mulţi non-vrăjitori erau foarte talentaţi în privinţa canalizării energiei, aşa că nu-i puneam spusele la îndoială Mi-am impus să scap de spaima pe care mi-o trezea şi să-l privesc prin prisma propriei mele magii Îl înconjura o aură de energie difuză, violentă Pete roşii emise dintr-o gaură neagră Am simţit negura din el recunoscându-mi puterea şi trăgând de ea, încercând s-o înghită Şi-a ridicat braţul, şi tatuajul care i-l acoperea în întregime a prins să strălucească, cu o pulsaţie de energie zvâcnind în goană de-a lungul liniilor Desenul a-nceput să se schimbe, animându-se sub ochii mei A continuat să-şi ţină braţul în sus, arătându-şi-l cu mândrie — Ai ceva vigoare în tine, fato, a spus, cu o privire lacomă Sunt sigur că mi-ar plăcea să ţi-o storc — Ce anume eşti tu? am întrebat, neizbutind să-mi iau ochii de la desenul care se tot schimba I-am văzut cerneala preschimbându-se, luând înfăţişarea unei gravuri a chipului meu, executată cu măiestrie Şi-a lăsat braţul în jos şi mi-am ridicat imediat privirea de la tatuaj la faţa lui Am văzut un zâmbet care m-a îngreţoşat — Nu sunt decât un om obişnuit Un om care şi-a acceptat misiunea şi căruia i s-a dat puterea necesară pentru îndeplinirea ei Descopăr o problemă şi mă străduiesc din toate puterile s-o rezolv Unul dintre semenii tăi, unul dintre voi, vrăjitorii, mi-a apreciat eforturile destul de mult ca să-mi dăruiască tatuajul ăsta Nu numai că-mi oferă un strop de magie proprie, dar mă face aproape imun la magia altora De-aia n-ai reuşit să m-alungi acum câteva zile Aş fi putut să pun laba pe tine atunci, dar nu era momentul potrivit E o frumuseţe, nu-i aşa? A râs, rotindu-şi braţul în faţa ochilor, ca să compare imaginea feţei mele cu originalul — La început a fost o bandă în jurul încheieturii mele, dar creşte atât de frumos Cu o străfulgerare, tatuajul şi-a recăpătat modelul iniţial — Simbolurile din tatuaj te-ajută să furi magia altora Pentru asta există un preţ, ştii? O să plăteşti arzând de viu Am văzut aşa ceva întâmplându-se — O, sigur c-o să ard, fetico, dar nu azi — Cred c-am greşit când v-am invitat aici Claire a dat să traverseze cu prudenţă încăperea, către mine Am bănuit că, probabil, tocmai rostise cel mai evident eufemism din viaţa ei — Sunt de părere c-ar trebui să plecaţi cu toţii — Ei, doar n-o să faci aceeaşi greşeală de două ori, nu-i aşa? a întrebat Ryder şi, cât ai clipi, Joe a ajuns lângă Claire şi a prins-o în braţe, apăsându-i pe gât lama zimţată a unui cuţit de vânătoare identic cu al şefului său — Poate ai vrea să mai încercăm o dată? a adăugat acesta, uitându-se la mine Ce-ai zice de băutura aia pe care mi-ai refuzat-o acum câteva zile? — Nu-i faceţi niciun rău, i-am rugat M-am dus în spatele barului, am găsit trei pahare şi le-am umplut Puteam să-l îndepărtez cumva pe Joe de Claire fără să păţească ea nimic? Îmi simţeam magia înălţându-mi-se în jur în valuri, împinsă de panica mea către limite pe care mă îndoiam că le-aş fi putut controla cu vreun strop de precizie Trebuia să găsesc o cale de a ajunge la ei fără să i se-ntâmple ceva rău lui Claire În timp ce aşezam cu grijă paharele pe-o tavă, în minte a-nceput să mi se înfiripe un plan, vag conturat — Nu Rămâi unde eşti, a poruncit Ryder, şi a adăugat: Adu-le-ncoace, Birdy Femeia a tresărit la cuvintele lui, nerăbdătoare să-i facă pe plac Era atât de recunoscătoare fiindcă-l considera bărbatul ei încât părea să nu-i pese că i se dădeau ordine ca unui câine Când a luat tava, privirile ni s-au întâlnit A ei s-a înăsprit când a văzut compătimirea din ochii mei — Emmet nu e ceea ce crezi că e, am spus, sperând că pot găsi o cale pe care să-i conving că nu merită să-şi dea atâta osteneală pentru el — Nu e om, a zis Ryder Şi, pur şi simplu, explodează de magie A luat un pahar de pe tavă — Prin urmare, ce e? Am păstrat tăcerea şi am rămas cu ochii la el, cu mintea alergându-mi de la o poveste plauzibilă la alta Pentru a nu ştiu câta oară, mi-am blestemat incapacitatea de a spune minciuni gogonate în orice împrejurare — Dacă vrei să-şi păstreze ea limba, ai face bine s-o dezlegi pe a ta Joe a silit-o pe Claire să deschidă gura şi a schimbat poziţia cuţitului Panica îi mărise ochii – ajunseseră cât dolarii de argint — E un golem Un golem Lăsaţi-o în pace — Ei, să fiu al naibii! a exclamat Ryder, dându-şi whisky-ul peste cap Încă se mai fac aşa ceva? — E, totuşi, mai mult decât atât Trăieşte cu adevărat Nici eu nu pricep cum e cu putinţă, dar e viu — Ai auzit asta, Joe? O bucată de ţărână s-a preschimbat într-un om viu, care respiră Joe i-a răspuns dând din cap Birdy a lăsat tava să cadă pe-o masă şi s-a postat lângă bărbatul mai tânăr, care tocmai sorbea din paharul lui Ea şi l-a golit dintr-o sorbitură şi l-a aruncat spre bar, unde s-a izbit de tejghea, spărgându-se într-o mie de cioburi Claire a tresărit violent la auzul zgomotului şi cuţitul i-a crestat uşor gâtul — Stai potolită, i-a spus Ryder În povestea asta, eşti victimă colaterală S-a întors spre mine — Nu e firesc, un golem cu o minte a lui, a adăugat, adresându-mi-se Un golem are nevoie de un stăpân Băiatul tânjeşte probabil după cineva care să-l controleze, să-l scape de sâcâiala liberului-arbitru şi de a conştiinţei — Aşa că vrei să-l transformi din nou în marionetă — Nu A râs, scoţându-şi cuţitul din teacă şi despicând cu el aerul — Vreau să-l jupoi, asta vreau În trupul lui a fost îndesată magie adevărată, magie vrăjitorească O să fac din pielea lui obiecte cu putere, talismane, a precizat, părând să repete un cuvânt abia învăţat Din oasele lui o să fac relicve şi-o să-i fierb măduva în ungiente A pronunţat greşit cuvântul, dar am înţeles că voise să spună unguente — Pe lumea asta nu există niciun doritor de puteri vrăjitoreşti care să nu mi-l dea pe primul său născut în schimbul unei părticele din magia golemului tău Inclusiv baborniţa aia neagră cu care-ţi pierzi timpul Cum de ştia de Jilo? Dar asta era o întrebare de lăsat pe altă dată — Ascultă, am spus Dacă vrei bani, am din belşug — Nu, drăguţă, nu fac nimic pentru bani O fac pentru putere Flecuşteţele pe care-o să le meşteresc din pielea golemului tău se vor vinde în schimbul unui legământ de obedienţă – un alt cuvânt pe care-l folosea ca să impresioneze – şi al unui sacrificiu de sânge Puterea acelui sânge o să-mi aparţină A dat scurt din cap către mine — Acum cheamă-l Spune-i să vină aici şi, odată ce-o să pun mâna pe el, o să vă las pe voi, frumoase doamne, să vă continuaţi ziua cum doriţi — Ajunge, am spus N-o să te-ajut să-i faci rău lui Emmet ca s-alimentezi o schemă Ponzi magică — Oh, domnişorico, nu ţi-am cerut ajutorul Stau cu ochii pe tine de la o vreme şi, poate că n-ai băgat de seamă, dar, oriunde te-ai duce, golemul ăsta al tău reuşeşte să fie pe-aproape Pesemne că nu dă nici doi bani pe prietena ta, aici de faţă, dar sunt cât se poate de sigur că dă mult mai mult pentru tine Presupun că, dacă-ncep să tai din tine ca să-l scot pe nemernicul ăla mic, o să-şi facă apariţia, în loc să plutească în spatele tău, invizibil, ca un soi de înger păzitor neputincios Ce zici de asta, golemule? Când se rupe creanga, oricum pică totul grămadă, a adăugat, desfăcându-şi buzele într-un rânjet — Cheamă-l, Mercy Cheamă-l, s-a jeluit Claire Sângele prelins din rana din gât îi umezise bluza — Nu e nevoie, s-a auzit, din spatele meu, vocea lui Emmet Sunt deja aici Mi-am întors capul pentru o privire grăbită şi m-a inundat un val de uşurare când l-am văzut pe Emmet materializându-se A întins o mână şi mi-a pus-o pe umăr — Am promis că-ţi stau la dispoziţie oricând vei avea nevoie de mine — Acum chiar că are nevoie de tine, a rânjit din nou Ryder Emmet s-a lipit de spatele meu Braţele lui m-au înconjurat ca nişte cârlige — Ştii ce sunt eu, nu-i aşa, golemule? Emmet m-a strâns mai tare — După marcajul tău, pot spune că eşti colector Ucizi şi câştigi putere cu fiecare moarte pe care-o provoci Te hrăneşti cu potenţialul energetic ai hoiturilor Practici cea mai josnică speţă de magie neagră — Da, exact, a răspuns Ryder, scoţându-şi cuţitul din teacă N-ai decât să mă insulţi cât vrei, tot o să-ţi jupoi pielea Joe! a ordonat apoi Dar băiatul nu s-a supus poruncii nerostite S-a clătinat pe picioare şi s-a prăbuşit pe spate, cu Claire scăpată din strânsoarea lui şovăielnică Birdy s-a repezit să-l ajute, dar a căzut şi ea grămadă — Căţeaua ne-a drogat, iubitule, a reuşit să-i strige lui Ryder înainte de a-şi pierde cunoştinţa Vraja pe care-o pusesem asupra whisky-ului funcţionase Sperasem c-o să-l dea gata şi pe Ryder, dar el s-a repezit cu cuţitul spre mine, părând neafectat Spaima şi furia mi s-au unit şi m-am concentrat numai şi numai asupra armei din mâna lui Cuţitul a strălucit, mai întâi roşu, apoi albastru, şi metalul şi-a pierdut forma, devenind mănuşă topită, care-a carbonizat carnea de sub ea Ryder a urlat, apoi şi-a prins mâna rănită în cealaltă În ochi i se citea mânia Falca i s-a desprins din încheieturi, ca a unui şarpe, şi a vomitat pe podea două globuri negre, urât mirositoare S-au rostogolit, dovedindu-se apoi a fi nişte creaturi mici, dar oribile, şobolani cu feţe aproape omeneşti, care au traversat podeaua în grabă, înconjurându-mă Din degetele lor foarte umane au ieşit gheare ascuţite ca briciul, spintecând podelele de lemn ale localului Claire a ţipat şi s-a cocoţat pe tejghea Mi-am lăsat magia să mă ducă imediat lângă ea — Dă-le foc, Mercy, a spus Emmet, pe un ton atât de lipsit de teamă, atât de prozaic Fără să stau pe gânduri şi fără să-mi fac nici cea mai mică grijă pentru Birdy şi Joe, care continuau să zacă inconştienţi acolo unde căzuseră, mi-am ridicat mâna şi am trimis o flacără albastră, strălucitoare şi dogoritoare, încercuind cu ea rozătoarele şi pe dementul care le invocase Creaturile s-au tras mai aproape de Ryder, apărându-l, încercând zadarnic să stingă flăcările Focul s-a înălţat ca un zid între noi şi rozătoarele au pocnit ca slănina în tigaie şi au ars, emanând o duhoare de pucioasă Când ultimul său apărător a căzut, Ryder a urlat, dar, spre surprinderea mea, şi-a ridicat braţele şi a-nceput să cheme flăcările la el O lecţie veche, prima învăţată de la Jilo, mi-a revenit în minte Îi trimisesem energie şi acum putea s-o folosească după bunul lui plac Proasta de mine Proastă Proastă Emmet s-a repezit în faţa mea şi a lui Claire şi a construit cât ai clipi un scut de lumină, separându-ne de Ryder În timp ce priveam din spatele acelei energii şi mă rugam să ne poată proteja, Ryder a chemat flăcările în corpul său, urlând ca-n agonie, dar primind puterea cu încântare După ce a absorbit şi ultima urmă de foc, a tras spre el trupurile fără vlagă ale lui Joe şi Birdy Toţi trei s-au comprimat şi s-au avântat în aer, făcându-se nevăzuţi sub ochii noştri — Au scăpat, a spus Emmet, întorcându-se spre noi Am dat din cap, străduindu-mă să pricep cele întâmplate În locul unde stătuse Ryder, podeaua era plină de arsuri şi de zgârieturi adânci, lăsate în urmă de ghearele creaturilor Mirosul de pucioasă, de carne arsă şi de ozon îmi făcea greaţă — Dar sunt totuşi mândru de tine, a adăugat el Te-ai apărat admirabil — Dar, dacă ai fost aici tot timpul, de ce nu ne-ai sărit în ajutor mai curând? — Ţi s-a oferit o ocazie să înveţi M-am amestecat numai când ai fost ameninţată — Dar o răniseră pe Claire — Ea nu se află în grija mea M-a săltat de pe bar şi m-a aşezat pe podea Nu şi-a retras mâinile după ce m-a lăsat jos M-a privit blând — Pentru tine sunt răspunzător — Claire se afla în pericol, am spus, desprinzându-mă din strânsoarea golemului Mă domina cu înălţimea lui şi mi-am lungit gâtul ca să-l privesc în faţă Avea o expresie atât de calmă, de prozaică Era de-a dreptul exasperant Dacă nu m-ar fi salvat cu câteva clipe înainte, probabil că i-aş fi tras un pumn — Ar fi trebuit s-o ajuţi — Voia să fiu ucis şi pielea să-mi fie purtată ca un veşmânt M-am uitat la el M-am uitat la Claire Dreptatea era de partea lui — Emmet nu se află aici ca să-mi facă vreun rău mie sau copilului, i-am spus viitoarei mele soacre Nu e o ameninţare pentru tine, pentru Colin sau pentru Peter, am continuat — Dar pot avea încredere că n-o să dezvăluie ce a aflat despre Peter? a întrebat ea, apoi a adăugat: La naiba, măcar în tine pot avea încredere? — O să-ţi păstrez secretul, dacă aşa vrea Mercy, a răspuns Emmet Atâta vreme cât adevărata natură a lui Peter nu reprezintă o ameninţare pentru ea — Peter n-ar putea fi niciodată o ameninţare pentru mine, am spus Da Vreau ca asta să rămână numai între noi — Dar sentimentele tale pentru el nu se schimbă acum, când ştii că nu e om obişnuit, într-o mai mare măsură decât mine? a întrebat Emmet, cu o neîndoielnică melancolie în glas Am simţit privirea lui Claire sfredelindu-mă ca un burghiu înfipt în metal — Cred că undeva, în adâncul minţii, am ştiut dintotdeauna că e mai mult decât un simplu om Aşa că nu, am răspuns, uitându-mă în ochii lui Claire, sentimentele mele pentru Peter nu s-au schimbat Chipul ei s-a domolit la auzul cuvintelor mele, însă satisfacţia din zâmbetul lui Emmet mi-a dezvăluit că simţea că-ntrezărea o breşă Uşa a-nceput să se zdruncine, în timp ce loviturile de pumn pe care le primea răsunau în încăpere Am tresărit cu putere — Deschideţi! a strigat Peter, părând speriat de moarte A continuat să bată, în vreme de Claire s-a dezmeticit, smulgându-se din tăcerea uluită, şi a traversat încăperea ca să-i deschidă Imediat ce a tras ea zăvorul, Peter s-a întins de dincolo de prag, a prins-o de sub umeri şi a tras-o spre el, îmbrăţişând-o scurt Când a îndepărtat-o, ea a rămas locului, plină de ipsos, de parcă n-ar fi ştiut ce trebuia să facă Ochii lui s-au rotit grăbiţi prin bar, m-au descoperit şi, câteva secunde mai târziu, m-a luat în braţe Îi simţeam bătăile inimii — Eşti teafără? a întrebat, slăbindu-şi strânsoarea atât cât era nevoie ca să mă examineze din priviri — Teafără şi nevătămată Aşa suntem cu toţii, am răspuns, încercând să-l liniştesc, dar a dat cu ochii de podeaua distrusă — Ce dracu’ s-a-ntâmplat aici? — Mama ta a fost o proastă, a zis Claire, închizând uşa A luat prietenii drept duşmani şi duşmanii drept aliaţi — OK, dar asta mă lasă tot al naibii de nelămurit Pe Peter nu-l mai auzisem niciodată rostind vreun cuvânt cât de cât vulgar sau obscen în prezenţa mamei lui Am bănuit că numai propria ruşine a împiedicat-o pe Claire să-l plesnească — Suntem OK, am repetat — Ar fi trebuit să ştiu că eşti aici, a zis Peter, remarcând în sfârşit prezenţa lui Emmet Când apar probleme, nu se poate să nu fii tu prin apropiere Emmet şi-a ţinut limba în frâu, dar ochii lui negri îl străpungeau pe Peter ca două pumnale — Domnul Clay tocmai a salvat viaţa mamei tale, pe a soţiei tale şi pe a fiului tău, a spus Claire, lăsându-se să cadă pe un scaun Îi datorezi recunoştinţă Ca şi mine E un om de onoare Expresia lui Peter începuse să se îmblânzească, dar Emmet a ales cel mai prost moment cu putinţă ca să clarifice un lucru — Încă nu e soţia lui, a declarat, pe ton prozaic Faţa lui Peter a căpătat culoarea roşie a unui măr glazurat şi ochii aproape că i-au ieşit din orbite — Nu din punct de vedere legal, m-am amestecat eu, prinzându-l strâns de braţ, dar da, din oricare alt punct de vedere Figurile celor doi bărbaţi s-au schimbat de parcă s-ar fi dat huţa pe o scândură, căci fruntea lui Peter s-a destins, pe când Emmet a strâns din sprâncene În minte mi-a venit o întrebare şi mi-am îndreptat toată atenţia spre Peter: — Ce te-a făcut să vii aici? De unde-ai ştiut c-avem necazuri? — M-a chemat Colin — Dar tatăl tău e la pescuit, cu prietenii N-avea de unde şti, a zis Claire, ridicându-şi privirea spre el — Nu tata, a răspuns Peter Fiul meu Ştiu că sună a nebunie curată, dar l-am simţit chemându-mă Am ştiut că e aici şi am ştiut că e speriat Am lăsat totul baltă şi am alergat încoace Mâna mi s-a dus pe burtă Jumătate vrăjitor şi jumătate zână – oh, micuţule, o să fii într-adevăr imprevizibil şi greu de controlat A mai existat oare vreodată cineva ca tine? Peter a zâmbit şi şi-a pus mâna peste a mea — Cred că băiatul meu seamănă cu mama lui Zâmbetul i-a pălit — Ce-i cu mirosul ăsta? — E o poveste lungă, am început eu — Am timp Peter m-a condus către scaunul aflat lângă cel al mamei sale — Daţi-i drumul — Mama ta credea că reprezint un pericol pentru tine şi pentru copilul vostru, a spus Emmet, fără niciun strop de emoţie în glas Ca şi cum ar fi citit lista de ingrediente a unei reţete — Aş vrea să-mi povestească ele, mulţumesc, a zis Peter, strângând pumnii şi încordându-şi umerii — Lasă-l să vorbească, a intervenit Claire — Aşază-te, i-am sugerat eu, sperând că astfel o să-şi lase trupul să se relaxeze A răsucit un scaun şi s-a aşezat cu braţele sprijinite de spătarul lui, dar nu s-a relaxat deloc — Bineînţeles că nu sunt un pericol nici pentru ea, nici pentru copil Am jurat s-o protejez pe Mercy până când se va putea apăra singură — N-ar trebui să se apere singură Eu ar trebui să fiu cel care o apără — Tu nu stăpâneşti magia, dar te însori cu o vrăjitoare care e una dintre ancorele barierei Ca să îndepărtezi pericolele pe care le va-nfrunta e nevoie de o mare putere şi, repet, tu nu ai deloc aşa ceva Peter a dat să se ridice — Stai jos, i-a poruncit Claire Peter a şovăit, nehotărându-se dacă s-o asculte sau să-l azvârle pe Emmet afară din bar — Are dreptate, fiule Îmi pare rău Ştiu că ţi-ar plăcea să fii tu cel care o ocroteşte pe Mercy, dar azi am văzut cu ce se luptă Eşti un om bun – un om puternic – dar nu eşti decât un om A rostit cuvintele în grabă, ca şi cum s-ar fi temut că eu sau Emmet am fi putut avea ceva de obiectat — Lucrurile pe care le-am văzut eu azi există monştri Eşti dator, faţă de Mercy şi de fiul vostru, să fii destul de bărbat şi să-l laşi pe domnul Clay s-o înveţe tot ce trebuie să ştie Nu-i sta în drum Eu am făcut-o, şi n-a lipsit mult ca să dăm serios de necaz Dac-o iubeşti, trebuie s-o laşi pe ea să fie cea puternică — Trebuie să mă-ntorc la lucru Peter s-a ridicat împingându-se în masă şi ne-a lăsat pe toţi trei cu ochii la uşa pe care-a trântit-o în urma lui — O să fie OK, a spus Claire, după câteva clipe de tăcere Îmi cunosc băiatul E speriat, dar o să-şi revină Tu eşti universul lui — Oamenii speriaţi fac prostii, am spus, fără să mă gândesc, de fapt, cum se potrivea asta cu ceea ce făcuse Claire, care-l invitase pe Ryder, cu tot cu banda lui, în vieţile noastre, dar, cuvintele odată rostite, nu le-am mai putut lua înapoi — Da, facem, a spus ea Trebuie să-ţi cer scuze, domnule Clay M-am înşelat, atât în privinţa naturii tale, cât şi în privinţa intenţiilor tale Sper că mă poţi ierta Mă rog să-ţi poţi ţine cuvântul şi să păstrezi tăcerea, spre binele fiului meu şi al lui Mercy — Colectorul te-a pedepsit deja mult mai drastic decât aş fi făcut-o eu vreodată În privinţa lui Peter, o să îngenunchez pe altarul lui Harpocrate Claire s-a uitat la mine, în aşteptarea unei explicaţii — Aşa spune Emmet „ne-am înţeles” Ea a dat din cap — Cred c-o să mă-ntind puţin, a spus Nu ştiu cum o să putem deschide diseară cu toată mizeria asta Dumnezeule, duhoarea! S-ar putea să fie nevoie de mai multe zile ca să dispară — Odihneşte-te, i-a spus Emmet Ca semn de bunăvoinţă, o să repar podeaua stricată şi o să vă scap localul de mirosul ăsta E un mod de a „limpezi atmosfera” dintre noi, o dată pentru totdeauna Şi-a lăsat capul pe-o parte şi a zâmbit Părea foarte încântat de jocul lui de cuvinte, dar Claire era prea copleşită de cele petrecute ca să-l remarce A dat doar din cap şi a ieşit din încăpere Imediat după plecarea ei, golemul a început să dreagă stricăciunile Scândurile podelei au părut să se repare la nivel molecular şi zgârieturile adânci au întâmpinat cu bucurie întoarcerea rumeguşului care le umpluse până de curând Urmele de arsură s-au deschis la culoare, apoi au pălit, recăpătându-şi nuanţa iniţială Înainte de a reface totul, Emmet s-a oprit pentru câteva clipe — Ca să clarificăm un lucru, mi-a spus, abilitatea unui fetus de a-şi chema tatăl când se află în pericol nu le e caracteristică vrăjitorilor Ţine de magia zânelor Familia mea şi Emmet se ocupau de ultimele pregătiri pentru curăţarea vechiului spital, dar gândul meu zbura în altă parte Iris mă avertizase că scoaterea demonului din Old Candler va fi o adevărată provocare, însă mi-era greu să mă concentrez Nu mă gândeam la altceva în afară de fiul meu Cum avea să fie viaţa lui Cum avea să fie el Cum puteam să aflu dacă s-a consemnat ceva despre naşterea vreunui hibrid, vrăjitor şi zână, fără ca unchiul şi mătuşile mele să-mi pună nişte întrebări încuietoare? Deşi eram sigură că pot avea încredere în ei, simţeam că trebuie să respect promisiunea pe care i-o făcusem viitoarei mele soacre Regretam că-i dezvăluisem lui Oliver chiar şi numai cât spusesem despre îndoielile lui Claire în privinţa lui Emmet Dar puteam găsi ceva cu care s-acopăr asta Nu ştiam ce anume, dar ceva tot aveam să găsesc Îmi făgăduisem de curând că-n viaţa mea nu vor mai exista minciuni, dar făgăduiala aceea era, probabil, cea mai gogonată dintre ele Încercând să evadez din labirintul propriilor gânduri, m-am străduit mai mult să mă concentrez asupra cuvintelor lui Iris — Acum o sută de ani, ora vrăjitoarelor încă mai exista, a spus ea, scoţând din bufet câteva obiecte esenţiale pentru ritualul de curăţire şi punându-le într-o pungă pentru alimente Lumini electrice, schimburi de noapte, restaurante cu program douăzeci şi patru din douăzeci şi patru Toate astea au cam desfiinţat-o — Cum adică? am întrebat După ce aşteptasem o viaţă, reuşisem, în sfârşit, să pătrund în interiorul lumii magiei În ciuda altor griji, voiam să absorb cât mai multe informaţii, cât mai repede cu putinţă — Păi ora vrăjitoarelor n-a avut niciodată nimic de-a face cu o oră sau alta indicată de ceas Nu e la miezul nopţii Nu e la trei dimineaţa E, pur şi simplu, ora la care dorm majoritatea minţilor conştiente Realitatea devine puţin mai maleabilă, mai flexibilă, când lumea din jurul unui vrăjitor visează Atunci e mai uşor să lucrezi cu magia, îi imprimi realităţii voinţa ta folosind mult mai puţină energie Acum oamenii sunt treji la orice oră Lumea e mereu în stare de veghe – calculând, măsurând Iris şi-a privit lista — Salvie, levănţică şi uleiuri de cedru S-a uitat la mine — Ştii că toate astea n-au niciun efect asupra spiritelor, cu atât mai puţin asupra demonilor, da? — Atunci de ce le folosim? — S-ar putea să nu aibă efect asupra niciunui Bau Bau, s-a amestecat Oliver, dar au asupra oamenilor care intră acolo unde au fost spirite — OK, am spus, clătinând în acelaşi timp din cap, ca să dau de înţeles că nu-l puteam urmări — Salvia nu alungă spiritele, a continuat Iris, dar le maschează mirosul Spiritele miros a ozon, iar demonii, a pucioasă sau a ouă stricate Un om poate să nu-şi dea seama că simte mirosul, dar, la un anumit nivel, îl înregistrează Iar spiritul se poate folosi de această percepere ca de o uşă prin care să se-ntoarcă în acel loc — Cu alte cuvinte, ce nu ştii nu-ţi poate face niciun rău — Asta numai după ce au fost îndepărtate spiritele, bombonico, a zis Ellen Ierburile şi uleiurile fac, pur şi simplu, locul mai plăcut Cu cât mai puţin înfricoşătoare sunt vibraţiile într-un anumit loc, cu atât e mai puţin probabil să se uite cineva după fantome, invitându-le din neglijenţă să se întoarcă — Dar sarea afectează demonii nemijlocit, a spus Iris, făcându-l pe Oliver să chicotească, ca şi cum cuvintele ei ar fi invocat o amintire Când reuşeşte unul să se materializeze în realitatea noastră, la început e foarte mic, cu trupul alcătuit dintr-o substanţă asemănătoare cu mucusul — Gândeşte-te la melci sau la limacşi, a zis Oliver, clătinând cutia cu sare gemă pusă de Iris pe masă — Pfui, s-a strâmbat Ellen Am detestat întotdeauna sărarea Sunetele scoase de creaturile alea, de parcă ar sfârâi sau ar chelălăi Mă uitam la toţi trei, nevenindu-mi să-mi cred urechilor — Bunicul tău obişnuia să ne ia cu el la vânătoare, cum îi plăcea s-o numească, mi-a explicat Iris — Ellen era un pic cam prea feminină ca să savureze aspectele cele mai subtile ale capturării, a adăugat Oliver Ea a alungat amintirea cu o fluturare de mână, înfiorându-se — Însă, pe de altă parte, a continuat el, mama ta era ceea ce bântuia coşmarurile puişorilor de demon Au izbucnit toţi trei în râs în acelaşi timp, apoi au spus, într-un glas: — Joagărul vechi Îi iubeam pe toţi trei atât de mult, iar ei păreau s-o iubească atât de mult pe mama Uitam întruna că, după cum spunea chiar ea, o despărţiseră de mine Dragostea pe care păreau să i-o poarte cu toţii nu se potrivea cu versiunea ei despre cele petrecute Eram sigură că, din partea lor, exista destulă dragoste ca să îndrepte nedreptăţile săvârşite de Ginny Asta numai dacă izbuteam vreodată să-mi readuc toată familia laolaltă Deocamdată aveam de înfruntat un demon Am lăsat deoparte gândurile despre mama — Ca să fiu sinceră, a spus Ellen, aş fi preferat să nu fim nevoiţi să ne ocupăm acum de asta Avem deja destule pe cap — Şi eu simt la fel, a răspuns Iris, dar cei care renovează clădirea stabilesc orarul Trebuie să-l expediem pe Barron înainte ca Old Candler să-nceapă să slujească noului său scop Nu vreau să risc, nu ştiu ce ar putea face altminteri Emmet a intrat în încăpere aducând cu sine o cutie prăfuită, probabil scoasă dintr-un cotlon îndepărtat al podului — Vă rog pe toţi să vă gândiţi bine şi să renunţaţi la tonul glumeţ al pregătirilor Riscaţi s-o liniştiţi pe Mercy, insuflându-i falsa senzaţie că se va afla în siguranţă în timpul confruntării cu Barron E-adevărat că nu reprezintă cel mai mare rău pe care l-a cunoscut vreodată lumea, însă e un parazit şi-şi alege victimele dintre cei slabi şi nevârstnici, care nu se pot apăra singuri Nu uita, Mercy, demonul ăsta se ospătează cu copii — Ai dreptate, a dat din cap Iris Bineînţeles că n-avem intenţia să-l desconsiderăm pe demon şi eu i-am explicat deja foarte clar lui Mercy cât de periculos va fi să-l înfruntăm — Dar suntem pur şi simplu încântaţi s-o avem alături de noi, pentru că este una dintre noi, a adăugat Ellen Ştiam ce vrea să spună Simţeam şi eu acelaşi lucru Pentru prima oară, puteau să mă includă în loc să mă inducă în eroare sau să mă deruteze, ca să fiu protejată — Dar tu ai dreptate, Moş Ene, a zis Oliver Trebuie să lăsăm glumele şi joaca deoparte, asta e treabă serioasă Eşti sigură că vrei şi poţi să iei parte, Gingersnap? — E pregătită, a răspuns Emmet, în locul meu Şi-a înălţat bărbia şi s-a uitat în jos, la mine, cu mândrie Rezultatele acţiunilor mele împotriva lui Ryder îl impresionaseră mai mult decât pe mine însămi Însă îi cerusem să nu le dea celorlalţi amănunte despre problemele noastre de la Magh Meall După ce terminam cu Barron, aveam să lansăm o versiune asupra căreia căzuserăm de acord — Dar are nevoie de un exemplu de sobrietate din partea voastră Oliver s-a uitat oricum la mine în aşteptarea unui răspuns — Are dreptate, am spus, sunt gata s-o fac Ştiu că e o treabă serioasă, periculoasă, dar o vom face împreună — Atunci e-n ordine Iris s-a întors spre Emmet — Ai ales o păpuşă? — Da, a răspuns el, scoţând o păpuşă veche, de porţelan, din cutia pe care-o adusese A pus-o pe masă, lângă proviziile aşezate acolo de Iris Am observat că mâinile păpuşii fuseseră legate cu o panglică roşie — E gata pentru animare, dar simt că trebuie s-aşteptăm până ce se apropie mai mult momentul propice folosirii — Oh, a zis Ellen Trebuie neapărat s-o folosim pe asta? — E singura făcută în întregime din lut Vasul trebuie să fie din pământ — O clipă, m-am amestecat, ce-o să facem cu păpuşa? — Bunicul tău l-a închis pe Barron în spital, mi-a răspuns Emmet Ne trebuie un vas în care să-l transportăm în noua lui casă Un vas ademenitor Un vas viu — O să-i daţi viaţă păpuşii? — O imitaţie a vieţii, a spus Iris — Foarte asemănătoare cu prima animare a trupului meu, a adăugat Emmet — O să-i dăm cu toţii câte o parte din noi, Gingersnap, nu mai mult decât e necesar pentru ca energiile combinate să-l deruteze pe Barron, făcându-l să creadă că e vorba de un copil — Şi pe urmă? — Pe urmă, m-a lămurit Iris, când vine să ia copilul, îl închidem în păpuşă Apoi putem să înlăturăm vraja bunicului tău, să eliberăm spiritele captive acolo şi să-l ducem pe Barron într-un loc mai sigur, până când ne dăm seama cum să-l trimitem înapoi, acolo unde se afla înainte de a-l invoca Gilles — Toate astea ţi se par OK? m-a întrebat Emmet Mă îmbolnăvea gândul că foloseam drept momeală ceva atât de asemănător cu ceea ce fusese Emmet până nu demult — Ce altceva propui? a zis Iris Să folosim un copil în carne şi oase? Sau să mergem la adăpostul de animale şi să luăm un căţeluş? — Sigur că nu, am gemut eu Dar Emmet — Grija ta mă impresionează, însă păpuşa nu conţine scânteia de viaţă pe care mi-a dat-o mie bariera Va fi aşa cum eram eu înainte de a mă atinge bariera, un vas gol Nimic mai mult Totuşi, nu ştiam sigur ce simt în privinţa asta Chiar înainte ca bariera să contopească la un loc cele nouă esenţe ale creatorilor lui Emmet şi să creeze o singură personalitate, îl considerasem pe acesta mai mult decât un „vas gol” Oare propriile sentimente mă făcuseră să proiectez asupra lui mai mult decât exista cu adevărat? Oare, când eliberase golemul, bariera se aflase sub influenţa modului în care-l percepeam eu? — Gata, luăm toate astea şi plecăm? Mergem la Candler? a întrebat Oliver, smulgându-mă din reverie Am dat din cap, şi mătuşile mele şi-au înşfăcat genţile, iar Oliver a luat în primire tot ce pregătise Iris Eu am înhăţat păpuşa Ştiam că împotrivirea mea era iraţională, dar nu suportam s-o ducă Emmet spre locul sacrificării — A fost ideea mea, m-a asigurat el, încă o dată Oliver şi Iris au plecat în aceeaşi maşină, iar eu şi Emmet ne-am urcat într-a lui Ellen Trebuia să ajungă Oliver primul, ca să aibă timp să-i farmece pe paznicii de curând instalaţi Candler nu mai era părăsit şi asta mă deranja – primul semn vizibil al lucrărilor de restaurare era lumina care strălucea jur-împrejurul unei clădiri ce zăcuse în întuneric toată viaţa mea Nu mă aşteptasem să văd că parcarea fusese deja extinsă şi că deschiderea prin care coborâsem în căutarea lui Jilo era acum acoperită de pavaj, pecetluită pentru totdeauna — Se zvoneşte că vor să taie stejarul cel bătrân, să facă loc pentru câteva maşini în plus, a zis Ellen, când mergeam pe urmele automobilului lui Oliver Am crezut că Iris o să moară de apoplexie Ştii, acum a pus o vrajă asupra copacului Oricine o să-ncerce să-i facă vreun rău o să regrete amarnic Mătuşa mea mi-a zâmbit în oglinda retrovizoare — O ştii pe Iris şi dragostea ei pentru istorie — Bravo ei, am comentat Stejarul Candler era sacru şi pentru mine Mulţumită puterilor de convingere ale lui Oliver, atât magice, cât şi izvorâte dintr-un simplu simţ înnăscut al propriilor drepturi, nu numai că ni s-a permis să intrăm, ci am fost chiar conduşi înăuntru de paznicul de serviciu — În seara asta, să nu laşi pe nimeni altcineva să intre, iar mâine dimineaţă să uiţi, te rog, că noi am fost aici — Desigur, domnule Taylor, a răspuns omul Vă urez tuturor o seară frumoasă Încă nu reuşeam să mă împac pe deplin cu priceperea lui Oliver de a-i face pe alţii să i se supună, cu modul în care le impunea voinţa lui, fără nici cea mai mică mustrare de conştiinţă Poate că pe mine tocmai conştiinţa mă împiedica să-mi folosesc talentul ăsta la fel de bine ca el Uşa încă nu se închisese bine în urma noastră când l-am auzit pe Emmet spunând: — Simt că aici ceva e altfel decât ar trebui Ne-am oprit cu toţii brusc şi mi-am dat seama că familia mea încerca să simtă ce simţise el — Eu nu simt nimic, a zis Ellen, şi s-a uitat la mine clătinând din cap — Ba nu, a contrazis-o Iris Emmet are dreptate Cineva a fost aici în seara asta S-a folosit de magie — Magie a sângelui, am spus, când am simţit groaza victimei năpustindu-se asupra mea — Da, a întărit Emmet, şi am citit în ochii lui că e mândru de mine, eleva lui eminentă Mă uitam, uluită, cum învăţa să se conecteze la sentimentele omeneşti Părea să simtă dragostea, poate şi furia, dar la durerea victimei reacţiona cu detaşare Empatia încă îi era străină cel puţin în ceea ce-i privea pe necunoscuţi Eu simţeam durerea şi spaima femeii Fiindcă victima fusese o femeie – o ştiam fără dubiu Senzaţia că fusese trădată de bărbatul care o adusese acolo mi-a frânt inima M-am trezit strângând în braţe păpuşa ca să mă liniştesc — Mă tem că e mai mult decât atât, a spus Oliver, conştientizând pe deplin tot ce ne înconjura Lipseşte ceva, ceva care ar trebui să fie aici, dar nu este — Demonul a plecat, a zis Iris, pe un ton care dovedea că nici ea însăşi nu putea încă să accepte asta pe de-a-ntregul Simt un gol, un vid acolo unde se afla răul M-am pus în mişcare, lăsându-mă condusă de simţul vrăjitoresc, care n-avea aproape nicio legătură cu celelalte cinci simţuri, cele obişnuite Familia mea şi Emmet m-au urmat, ca un scut din magiile noastre combinate, strâns împletite, protejându-ne în vreme ce ne continuam drumul prin holul principal, spre o scară ce fusese blocată mai multe decenii de-a rândul Uşa de oţel fusese scoasă, ba nu, smulsă din balamale, şi zăcea la câţiva paşi distanţă de locul unde se aflase mai înainte — Acolo, jos, am spus, lăsându-mi picioarele să mă poarte pe treptele care duceau la subsol Şi uşa din celălalt capăt fusese smulsă din balamale Se afla la câţiva metri distanţă, îndoită în formă de U În hol domnea semiîntunericul, singurul bec golaş răspândea un cerc de lumină insuficientă Cioburile de sticlă înşiruite pe podea dovedeau că alte becuri fuseseră sparte După ce mi s-au obişnuit ochii cu lumina sărăcăcioasă, am zărit cadavrul parţial ascuns în spatele uşii metalice curbate O pereche de picioare în pantaloni de dril ieşea în afară, unul încălţat cu un tenis murdar, iar celălalt gol şi răsucit către noi, astfel încât oja roz fosforescentă era vizibilă chiar şi în semiîntuneric Mirosul care venea din spatele uşii era de nesuportat Mi-am dus mâna la nas Voiam să mă opresc, dar trupul meu continua să înainteze Când am ajuns destul de aproape ca să pot privi peste uşă, am ţipat fără să vreau — O, Doamne! Şi m-am oprit Cadavrul nu avea tors, doar un ciot ciopârţit, care ieşea cu vreo zece centimetri în afara jeanşilor îmbibaţi de sânge Acolo, sub roşul care colora carnea rămasă, am recunoscut partea rămasă dintr-un tatuaj: picioarele portocalii ale unei păsări celebre din desenele animate Fără să-mi fi propus în mod conştient s-o fac, magia mea a încărcat încăperea, aducând la viaţă o viziune a violenţei săvârşite acolo I-am văzut pe oamenii trenului Joe o ţinea pe Birdy, iar Ryder o tăia cu un athame, un pumnal pentru ritualuri Îl strângea în mâna stângă şi îl manevra cu greutate Ţipetele lui Birdy mi-au răsunat în urechi – urlete de durere care-ţi frângeau inima şi rugăminţi neluate în seamă Faţa lui Joe era înclinată în sus şi încordată într-o expresie de extaz sexual şi aproape religios, în timp ce-l ajuta pe Ryder să-şi săvârşească actul trădător M-am întors cu spatele şi m-am grăbit să mă-ntorc la familia mea, dar m-am împiedicat de ceva Păpuşa mi-a zburat din braţe şi s-a spart când s-a izbit de podea Am căzut în genunchi şi m-am sprijinit în mâini, iar Emmet s-a repezit spre mine, încercând să mă prindă M-am uitat peste umăr, să văd de ce anume mă împiedicasem şi am icnit de groază în timp ce Emmet mă lua în braţe, strângându-mă la piept ca să mă apere de ororile pe care le văzusem Mă împiedicasem de un braţ, de o palmă cunoscută şi de un antebraţ tatuat, parţial acoperit de oţelul topit al unui cuţit de vânătoare — A jertfit-o pe Birdy, am spus, la urechea lui Emmet A jertfit-o pe Birdy pentru putere — Aşa s-ar părea, a răspuns el, depunându-mă, fără să se grăbească, în braţele întinse ale mătuşii Iris — O cunoşteaţi pe femeia asta? a întrebat ea M-am gândit cât de multe îi puteam povesti fără să dezvălui adevărul despre Peter — Era o prietenă de-a voastră? — Nu, nu o prietenă Ea şi amicii ei au încercat să le folosească pe Mercy şi Claire drept momeală ca să mă captureze pe mine, a răspuns Emmet Perechea femeii ăsteia, un bărbat pe nume Ryder, s-a înhăitat cu un vrăjitor, cu unul adevărat, care l-a marcat, făcând din el un colector Străduindu-se să mă apere, Mercy i-a stricat însemnul Bănuiesc c-a chemat demonul, oferindu-i libertatea în schimbul puterii pe care Mercy a luat-o de la el — Dar cum s-a putut folosi de Birdy ca să-l invoce? am întrebat Credeam că demonul e atras doar de copii şi de inocenţi Aş zice că Birdy nu era nici una, nici alta Ellen şi Oliver s-au îndepărtat de noi, ca să examineze ce rămăsese din Birdy — Mă tem, bombonico, a spus Ellen, cu lacrimi şiroindu-i pe obraji, că a existat un copil Birdy asta a voastră era gravidă M-am retras în camera mea imediat ce ne-am întors acasă Eram secătuită psihic şi istovită În ciuda ororilor din ziua aia, am dormit buştean Nu m-am trezit până a doua zi, după prânz, dar, imediat ce m-am ridicat din pat deprimată, m-am dus de-a dreptul în Cimitirul Colonial Trebuia s-o găsesc pe Jilo şi să vorbesc cu ea despre tot ce se-ntâmplase Nu cunoşteam pe nimeni cu o experienţă cât de cât apropiată de a ei în privinţa invocării demonilor, a puterii împrumutate şi a canalizării iubirii încotro nu trebuia Avea să mă dojenească, încântată, fiindcă o „turtă de noroi” se îndrăgostise de mine şi mi-ar fi prins cu siguranţă bine râsul pe care aveau să ni-l stârnească amândurora comentariile ei răutăcioase În plus, n-o mai văzusem de la ceremonia Arborelui Vieţii şi-i simţeam lipsa Aproape de capătul cimitirului opus porţii, unde aleile se uneau într-un V, pentru a deveni una, stătea scaunul ei pliant, verde şi uzat Partea de sus a termosului se sprijinea de braţul lateral, lăsând să i se vadă conţinutul Am zărit şi o foaie de hârtie îngălbenită, lipită cu scotch de suprafaţa laterală a termosului Dar eram prea departe ca s-o pot citi M-am tot uitat în zare, căutând-o din priviri pe Jilo pe măsură ce mă apropiam de imitaţia ei de birou, dar n-am zărit-o deloc, nici vizual, nici altminteri Am tresărit când am dat cu ochii de sulurile de bani gheaţă îndesate în termos Nu mai văzusem niciodată atâtea bancnote la un loc Am întins mâna către un sul de hârtii de o sută de dolari O răbufnire de energie mi-a urzicat palma şi mi-a ars degetele M-am uitat la bilet „M-am retras din afaceri Ia cât mi-ai dat şi niciun bănuţ în plus ” — Se pare că mama Jilo şi-a închis prăvălia Vocea groasă venea din spatele meu M-am întors şi am văzut silueta dominatoare a lui Adam; îi ajungeam până la umăr Lucra la postul de poliţie de dincolo de zidul cimitirului, aşa că întâlnirea cu el în Colonial nu m-a surprins — Te-am zărit la poartă M-am gândit să te urmăresc înăuntru şi să aflu dacă ştii ceva despre asta, fiindcă tu şi Mama aţi fost foarte apropiate în ultimele câteva luni Cum şi de ce anume ne supraveghea pe mine şi pe Jilo mi s-a părut mai puţin important decât ceea ce se-ntâmpla cu ea — N-am idee, am răspuns, mai mult pentru mine decât pentru detectiv Acum câteva zile nu era cu totul în apele ei, dar nu m-am aşteptat câtuşi de puţin să facă aşa ceva — Era întoarsă pe dos? Poate pe bătrâna doamnă o ameninţa cineva La asta am izbucnit în râs — Ai auzit să fugă Jilo vreodată de vreo luptă? A zâmbit — Cred că nu A întins o mână către termos, dar i-am îndepărtat-o — Nu te sfătuiesc să faci asta, am spus, decât dacă o parte din banii ăia îţi aparţin — Nu, nu N-am venit niciodată la mama pentru servicii „profesionale” Am stat doar cu ochii pe ea, ca să m-asigur că se descurcă fără probleme La urma urmelor, suntem aproape rude — Şi eu am, într-un fel, impresia că face parte din familie, am spus, amuzându-mă când am văzut că asta l-a luat oarecum prin surprindere — Taylorii şi-au unit forţele cu ale Mamei Jilo? Dumnezeu să ne aibă pe toţi în pază S-a foit stânjenit şi a ridicat din umeri, răsucindu-şi partea de sus a trupului, ca să nu se mai uite direct la mine Postura lui mi-a spus c-ar fi fost mai încântat dacă balanţa tradiţională a puterii ar fi păstrată — Ei, dacă vorbeşti cu Mama, spune-i c-am întrebat de ea Şi anunţă-mă dacă e OK, da? — Sigur Atâta lucru puteam să fac Mă îngrijora retragerea neaşteptată a lui Jilo, dar îmi spuneam întruna că oţelul nu se deformează atât de lesne Adam şi-a fluturat scurt mâna dreaptă — OK, o să te caut mai târziu, a spus, apoi s-a uitat în jos, la aleea din dreapta a V-ului, paralelă cu şirul de pietre de mormânt Am oftat încet Ce mai rămăsese din Birdy avea să fie descoperit în scurt timp şi Adam urma să ne facă din nou o vizită oficială Spre surprinderea mea, s-a oprit brusc, s-a întors şi s-a apropiat de mine cu câţiva paşi repezi — Oh, a zis, pe acel ton inocent care, după cum ajunsesem să-nvăţ, însemna că urmează să-mi trântească imediat ceva semnificativ, ca să vadă cum reacţionez Eu îi ascund nişte lucruri, iar el îşi lansează bombele asupra mea S-a zis cu nou-înfiripata noastră prietenie — Bătrânul pe care l-am găsit Străunchiul lui Peter N-am spus nimic, privindu-l întrebătoare — Am terminat de examinat obiectele ascunse în căptuşeala pardesiului său — Nu înţeleg M-am prefăcut că nu aflasem deja de la Jilo despre mica avere pe care Peadar o avea asupra lui — Ce era acolo? — Ăă, doar câteva obiecte personale, a răspuns Cook O să le predăm curând familiei Tierney Ai grijă ce faci, OK? Am dat din cap şi el s-a îndepărtat din nou M-am bucurat că familia lui Peter urma să intre în posesia comorii rămase de pe urma lui Peadar M-am luptat cu valul de vinovăţie care-mi amintea că fusesem poarta prin care părăsise acesta lumea noastră Dar nu-mi permiteam tocmai acum luxul să mă scald în el Mi-am rotit privirea prin cimitirul ca prin farmec lipsit în totalitate de turişti, am închis ochii şi mi-am vizualizat casa Senzaţia de alunecare m-a ameţit şi m-a năucit puţin, dar, când am deschis ochii, stăteam lângă garaj Era destul de uşor, dar până atunci nu încercasem să mă teleportez decât pe distanţe mici şi către locuri pe care le cunoşteam foarte bine Nu mai încercasem să găsesc o anumită persoană şi, oricât de apropiate ajunseserăm eu şi Jilo să fim, n-aveam idee unde locuia de fapt M-am concentrat asupra ei, i-am văzut cu ochii minţii ridurile dese şi modul în care se întretăiau acestea, şi ochii ca mărgelele de abanos Mi-a apărut imaginea unei încăperi, nu a celei magnifice, colorate în albastru-bântuit, ci a unei camere de zi cu jaluzelele bine trase Am simţit răcoarea şi umbra, zumzetul unui ventilator portabil, jaluzelele unei ferestre săltate de vântul de afară, lumina soarelui strecurându-se şi întinzându-se pe câţiva centimetri din încăpere şi apoi dispărând O voce, vocea lui Jilo, fredonând o melodie pe care n-am recunoscut-o O cutie grea în poala ei Senzaţiile au devenit mai intense — Lasă-mă-n pace, fetiţo, a zis Jilo Azi nu vreau să te văd deloc Şi-a fluturat mâna şi camera s-a deformat în faţa ochilor mei, aproape pierzându-şi contururile N-aveam chef să mă las dată afară şi m-am simţit foarte mândră de mine când am reuşit să-mi păstrez concentrarea Pentru câteva clipe, ne-am înfruntat într-o partidă de skanderberg; ea se străduia să mă facă să plec, eu insistam să mă lase să mă apropii Lumea ei s-a înălţat, plutind ca un balon de săpun, s-a deschis şi mi s-a răspândit în jur, iar senzaţia de alunecare a dispărut Câştigasem lupta, dar Jilo izbutise să mă ţină la distanţă într-o măsură suficientă pentru ca, în loc să apar în faţa ei, în cameră, să mă trezesc în faţa unei case de ţară vechi, care, din câte vedeam eu, s-ar fi putut afla oriunde între Valcosta şi Florence Acoperiş din tablă roşie, ruginită O verandă lată de jur-împrejur, sclipiri de albastru-bântuit decolorat pe copertină şi vopsea cojită, de aceeaşi nuanţă, pe tocul uşii din faţă şi pe ale ferestrelor Însă patru dintre simţurile mele obişnuite îmi spuneau că recunosc locul Am recunoscut scrâşnetul pietrişului sub tălpi când am făcut câţiva paşi către casă şi elasticitatea treptelor când am urcat pe verandă Mi-am dat seama că era casa în care mă adusese Jilo în ziua înmormântării lui Ginny, când pusese stafia bunicului detectivului Cook să mă răpească, să mă orbească şi să mă aducă acolo Atunci fusesem atât de speriată de Jilo şi de magia ei! Acum, în loc să mă tem de ea, mă temeam pentru ea E bizară iuţeala cu care ţi se poate schimba lumea Am întins mâna spre uşa de plasă, dar aceasta s-a deschis înainte de a apuca s-o ating Un bărbat tânăr, foarte înalt, o versiune mult mai tânără şi cumva, mai masculină a lui Jilo, s-a oprit în cadrul ei, blocându-mi drumul Era îmbrăcat simplu, cu un tricou alb fără mâneci şi cu jeanşi prea largi Îi susţinea o curea lată, de piele, dar lăsau să i se vadă vreo cinci centimetri din partea de sus a boxerilor şi nu i se ridicau decât cu doi sau trei deasupra părţilor anatomice indecente — Zice că nu vrea să te vadă Lipsit de moliciunea sudică, cu care erau obişnuite urechile mele, accentul lui m-a şocat — Cine eşti? am întrebat, încercând să fac cuvintele să sune ca şi cum aş fi avut dreptul să pun întrebări Şi-a lăsat capul pe spate şi a râs — Chiar nu mă recunoşti, nu-i aşa? A ieşit din casă, închizând cu hotărâre uşa în urma lui — Ca să fiu sincer, şi eu abia dacă te mai ţin minte Când ai venit ultima oară aici erai un şoricel atât de speriat! Şi uită-te la tine acum, doldora de magie din creştet până-n tălpi şi câtuşi de puţin înfricoşată S-a apropiat şi s-a oprit la numai câţiva centimetri de mine, încercând să mă intimideze cu înălţimea lui Uşa casei s-a deschis singură — Martell! a tunat vocea lui Jilo Tânărul s-a dezumflat la auzul ei — A, doar o necăjeam un pic, bunico — Martell I-am repetat numele, înţelegând că era strănepotul pe care-l ajutase Jilo să evadeze din închisoare după ce fusese arestat, ca suspect de uciderea lui Ginny Ca să-l ajute să fugă, Jilo curbase lumina în jurul lui, făcându-l invizibil, însă apoi avusese probleme când încercase să adune destulă putere ca să îndrepte lumina la loc Îmi mărturisise că prima întrebuinţare a puterii pe care i-o dăruisem fusese anularea invizibilităţii lui, dar nu mă gândisem prea mult la asta — Mă bucur că te văd, în sfârşit Acum dă-te deoparte şi lasă-mă să vorbesc cu Jilo A ezitat, dar s-a auzit din nou vocea ei — Las-o să intre E o Taylor, şi Taylorii nu înţeleg sensul cuvântului „nu” Am întâlnit privirea lui Martell După o ultimă sfidare, o avertizare care spunea clar că-şi iubeşte străbunica, s-a dat la o parte Am deschis uşa de plasă şi am intrat în camera întunecată Toate jaluzelele erau trase şi toate luminile stinse Piedicile din calea luminii nu păreau atât o încercare de a ţine la distanţă căldura clădirii încinse în timpul zilei, ci mai degrabă un semn de doliu — Ce naiba vrei? Întrebarea s-a auzit venind din cel mai îndepărtat colţ al încăperii Zumzetul ventilatorului a încetat când degetele ei noduroase au ieşit din umbră, oprindu-l — Să te văd Să mă conving că eşti bine sănătoasă Am făcut doi paşi spre ea, apoi m-am oprit, şocată de ceea ce vedeam Părea să se fi contractat cumva, mototolindu-se Părul i se transformase într-o luptă a oţelului cu zăpada, nemaipăstrând nimic din negrul de cărbune de acum câteva zile Povara anilor pe care reuşise să-i ţină la distanţă părea s-o fi prins din urmă peste noapte — N-ai de ce să-ţi faci griji pentru Jilo E doar sătulă până peste cap Sătulă de oameni proşti şi de dorinţele lor prosteşti De lenea care-i face să vină la Jilo, pentru magie, în loc să pună osul la treabă ca să capete ce vor S-a săturat să tot sape şi s-a săturat de Hoodoo Nu mai vrea puterea S-a săturat de magie şi e al naibii de sigură că s-a săturat de Taylori, a zis, apoi s-a oprit brusc Jilo nu se referă la tine, fetiţo Vocea i s-a îmblânzit — Jilo n-o să se sature niciodată de Mercy a ei Mi s-a pus un nod în gât şi m-am grăbit să m-apropii şi să mă aşez pe podea, lângă scaunul bătrânei, cu picioarele încrucişate Şi-a întins mâna rece şi cu piele tăbăcită şi a început să-mi mângâie părul — Spune-mi ce s-a-ntâmplat, Jilo Ce s-a întâmplat cu adevărat, am spus Între noi s-a aşternut tăcerea şi mi s-a părut c-a rămas neştirbită câteva minute — Afurisitul ăla de unchiu-tău, s-a mulţumit ea apoi să spună — Oliver? am întrebat, nedumerită — Mai ai şi alţii? a ripostat, făcându-mă să-mi dau seama că, Erik şi Connor nemaifiind printre noi, lista se redusese, într-adevăr, la unul singur — Ce-a făcut? — Nimic, a răspuns ea, şi, pe de altă parte, totul A început să fredoneze din nou, mângâindu-mi părul — Jilo a văzut, a spus, în cele din urmă A văzut toată blestemăţia — Nu înţeleg — Oh, m-a lămurit ea, foindu-se ţeapănă pe scaun, el nu voia să-i facă nimic rău lui Jilo, dar a pus-o să stea acolo, lângă tine, în arborele ăla al lui La început, Jilo n-a văzut nimic A făcut doar ce i-a zis unchiu’ tău A pulverizat parfum Ţi-a pus pământ în mână şi-a turnat whisky peste el Dar n-a văzut nimic Nu-nainte de-a se uita-n ochii tăi Pe urmă a văzut tot Toată viaţa lui Jilo i-a trecut pe dinainte, de parc-ar fi fost pe moarte A văzut fiecare hotărâre pe care-a luat-o A văzut cum i s-a legat fiecare acţiune de alta Şi-a văzut fiecare greşeală în parte Şi tot răul pe care l-a făcut, în amănunt Jilo s-a văzut din afară şi ce-a văzut era rău Jilo a văzut fiara care-o aşteaptă dincolo Stă pur şi simplu şi-aşteaptă, cu dinţii ei ascuţiţi, ca să-i înfulece lui Jilo inima păcătoasă Pentru Jilo e prea târziu, fetiţa mea Răul pe care l-a făcut e făcut Ştie c-o să răspundă pentru asta Dar nu se-adânceşte mai mult de-atât Jilo a terminat-o cu magia N-ar fi trebuit s-aştept atât de mult înainte de a trece pe la Jilo, dar o crezusem întotdeauna cioplită din granit şi placată cu oţel Nu-mi trecuse prin cap c-ar fi putut să aibă ea nevoie de mine Mi-am îndreptat spatele, văzând-o mai clar acum, după ce ochii mi s-au obişnuit cu semiobscuritatea Părea fragilă, dacă nu cumva deja zdrobită Trebuia s-aleg între menajamente şi adevărata dragoste Am optat pentru un echilibru precar al amândurora, începând cu cea din urmă — Şi ai de gând să stai în gaura asta până la moarte? A râs spart, cu amărăciune — Aia o să vină după Jilo mai curând decât crezi, fetiţo — Ba nu, am spus, ridicându-mă şi uitându-mă în jos, la ea, cu asprime N-o să mă părăseşti aşa Nu mă-ndoiesc c-ai făcut nişte lucruri de care-ar trebui să-ţi fie ruşine Dar, după părerea mea, în loc să stai aici şi să jeleşti — Ei, ai grijă cum vorbeşti cu Jilo — Şi-n loc să-ţi plângi de milă, am continuat, cu şi mai multă vehemenţă, cât mai ai suflare în tine, ar trebui să ieşi şi să repari câte ceva din răul pe care l-ai săvârşit — Jilo Şi-a pipăit pe bâjbâite unul dintre nasturii rochiei, cu buza de jos ieşindu-i în afară — E prea bătrână Prea obosită Ce s-a făcut e făcut — Dar ce nu s-a făcut nu e făcut, am ripostat, tăioasă Vocea mi s-a oprit în gât — Am nevoie de tine, Mamă Am nevoie de tine Şi-a ridicat privirea spre mine, cu ochii umezi — Şi de ce-ţi trebuie ţie un lucru stricat, ca Jilo? I-am luat amândouă mâinile Erau, oh, atât reci, de parcă viaţa ar fi început deja să le părăsească — Pentru că eşti singura în care sunt sigură că pot avea încredere Fără rezerve M-a măsurat de sus până jos — Eşti sigură? — Da, am răspuns, fără ezitare — Ei, poate că n-ar trebui, a mărturisit, retrăgându-şi mâinile — De ce spui asta? — Ei, pen’ că amândouă ştim că-i o mincinoasă patentată şi pen’ că, dacă spune vreun adevăr, nu-l spune tot Jilo ştie ceva despre tine Despre familia ta Ticălosul ăla mic, cel căruia îi ziceaţi Wren Nu uita, a-nceput să stea cu ochii pe familia ta, pentru Jilo, cu mult înainte să te naşti Dacă Jilo-ţi spune ce ţi-a ascuns, încrederea aia s-ar putea să-ţi dispară M-am uitat la ea îndelung, făcând-o să se simtă stingheră, poate pentru prima oară în viaţă — Spune-mi Inima îmi bătea nebuneşte, dar mi-am silit vocea să rămână egală, calmă Şi-a rotit privirea în jurul meu, apoi şi-a lăsat-o să-i coboare în poală — Mătuşile alea frumoase ale tale te mint, fetiţo Nu ca Jilo, doar nerostind adevăru’, te mint făţiş Jilo crede că s-ar putea să-şi fi dat seama şi Ginny, dar nu e sigură Iris şi Ellen însă, ele ştiu Trebuie s-o fi ştiut tot timpul — Ce anume ştiu? am întrebat, devenind nerăbdătoare Magia mea a atins-o când am simţit nevoia să-i pătrund în minte şi să-i citesc gândurile Undeva, în adânc, ştiam ce-o să spună chiar şi fără să-i răscolesc amintirile, dar trebuia, totuşi, s-aud din gura ei Ochii i s-au înălţat, cu nelinişte, până ce i-au întâlnit pe ai mei — Mama ta, Emily N-a murit când te-a născut Nu e moartă nici acum Nu-mi trecuse niciodată prin minte c-o s-ajung să mă bucur fiindcă Jilo se folosise de Wren ca să-mi spioneze familia, dar aveam, în sfârşit, ocazia să aflu adevărul de la un martor cumva obiectiv M-am aşezat din nou la picioarele ei — Povesteşte-mi totul Jilo şi-a lins buzele uscate şi s-a pregătit să vorbească — Ştii că Wren stătea cu ochii pe familia ta pentru mine Am dat din cap, remarcând că se repeta; dar nu i-am atras atenţia — Ei, el e cel care i-a spus lui Jilo El a văzut-o pe mama ta umblând în jurul casei în ziua când trebuia să fie coborâtă în mormânt A spus că umbla de colo-colo, căutând ceva Din propria sa voinţă, mâna mi s-a dus la lănţişorul de care atârna medalionul mamei Jilo a dat să continue, dar, înainte să apuce, Martell a dat buzna pe uşă — Bunico, trebuie să vii să vezi ceva A alergat înapoi, pe verandă — La naiba, a spus şi vocea i-a ajuns la noi, prin uşa de plasă Ochii mei i-au întâlnit pe ai lui Jilo şi m-am grăbit să mă ridic în picioare M-am oprit s-o ajut pe ea să-şi salte de pe scaun trupul uşor şi fragil Pe urmă am lăsat-o să se descurce singură şi m-am grăbit să ies De pe verandă n-am văzut nimic neobişnuit, nimic care l-ar fi putut face pe Martell să intre în starea în care se afla Am coborât în curte, lângă el, şi i-am urmărit privirea către cer Un arc întunecat, ca un curcubeu văduvit de culori, se întindea de-a lungul orizontului vestic În cele câteva clipe în care l-am privit, şi-a schimbat nuanţa de la cea a oţelului la cea a granitului şi apoi la cea a cărbunelui Jilo a ajuns pe verandă şi s-a aplecat în afară, studiind fenomenul Arcul a început să se lăţească, devenind o perdea întunecată, care nu ascundea ce se afla de cealaltă parte, ci secătuia mai degrabă lumea de culoare, lăsând totul în alb şi negru şi apoi toată lumina a dispărut, n-a mai rămas decât întunericul — Veniţi amândoi aici Plecaţi din curte Vocea lui Jilo tremura — Mişcaţi-vă! ne-a poruncit, fiindcă nu ne clinteam Martell încremenise locului, fascinat, neclintit ca o statuie L-am înşfăcat de mână şi propria mea groază mi-a dat putere să-l trag după mine pe pietriş, în susul treptelor şi-n casă, pe urmele lui Jilo Ne-am uitat pe fereastră în timp ce vălul de pe cer începea să se închidă în jurul nostru Se apropia şi se mărea, cu marginile curbându-i-se unele către altele, încercuindu-ne — Bunico, ce-i asta? a întrebat Martell, tremurând Spaima îi alungase fanfaronada care nu-i stătea în fire, pentru a-l dezvălui pe băieţelul inocent din spatele acesteia — O să fie OK, i-am spus, apoi m-am trezit uitându-mă la Jilo pentru confirmare Ea n-a zis nimic S-a plimbat de la o fereastră la alta, îndepărtând jaluzelele Fiecare fereastră era rama unui întuneric tot mai dens Banda de negură se transformase, devenise devoratoare de lumină M-am cutremurat când mi-am dat seama că nu se mai mărea, ci începuse să se contracte, ca un şarpe care te strânge din ce în ce mai tare Pentru noi, lumea de dincolo de strânsoarea aia îşi încetase existenţa Pe marginea interioară, aflată din ce în ce mai aproape, ultima fărâmă de albastru al cerului verii era secătuită de culoare şi lumină Cerul a prins să ne apese, făcându-şi simţită greutatea, iar pământul de sub noi se cutremura Ca o bulă ce se ridică la suprafaţă, lumea din jur se înălţa, dând naştere unei sfere în contracţie neîntreruptă Era ca o gaură neagră care absoarbe totul Jilo s-a întors spre mine şi i-am citit groaza în ochi — Vine după Jilo Vocea îi era o şoaptă tot mai stinsă — Îmi pare rău că vă prinde şi pe voi, a zis, continuând să se uite la mine Bunicii tale îi pare tare rău, a adăugat, trăgându-l pe Martell spre ea M-am uitat pe ferestre, dar dincolo de ele nu se mai vedea nimic Lumea se oprea la ochiurile de sticlă, care au început apoi să crape, sub apăsarea tot mai puternică Toate sunetele au încetat când cenuşiul s-a infiltrat în pereţi, absorbind deja tapetul decolorat, cu model floral, al lui Jilo, anihilându-l Pereţii au început să ni se curbeze în jur şi scândurile podelei să se încovoaie văzând cu ochii Am alergat la Jilo şi i-am luat pe ea şi pe Martell în braţe Băiatul tremura şi, în loc să opună rezistenţă, s-a agăţat de mine Nu ştiam dac-o să meargă Nici măcar nu mai eram sigură că mai exista ceva în afara acelei bule trepidante, dar i-am înşfăcat pe amândoi şi i-am strâns cu putere Am închis ochii şi m-am concentrat, gândindu-mă la casa mea Următorul lucru de care-mi aduc aminte e c-am simţit căldura soarelui pe faţă şi am auzit ciripit de păsări şi zgomotul traficului Am deschis ochii şi eram în grădină, încă strângându-mi autostopiştii la piept cu disperare Martell s-a desprins, a făcut câţiva paşi împleticindu-se şi a început să icnească, părând gata să verse Jilo m-a privit cu ceva mai presus decât respect, ceva apropiat de veneraţie şi uimire — Fii binecuvântată, copilă, a şoptit, apoi s-a dus lângă nepotul ei şi l-a bătut pe umăr, liniştindu-l — Îi aduc nişte apă, am spus, îndreptându-mă spre uşa bucătăriei — Dacă unchiul tău mai are vreun strop din scotchul ăla, rămân îndatorată, a răspuns Jilo, bătându-l o ultimă dată pe Martell pe umăr Am zâmbit Oricum o fi fost sau nu în rest, bătrâna era rezistentă; începuse deja să-şi revină Am intrat în vila tăcută trimiţând un impuls supranatural, ca să văd dacă avea să ricoşeze, întorcându-se la mine din vreun colţ al clădirii Nimic; nu era nimeni acasă M-am dus în bibliotecă şi am găsit nişte whisky pentru Jilo, apoi am trecut prin bucătărie ca să-nşfac două pahare, dintre care am umplut unul în întregime cu apă, iar pe celălalt cu lichidul mai tare, doar pe jumătate M-am întors în grădină şi n-a lipsit mult ca să scap paharele când am văzut-o pe Iris stând lângă masă, vizavi de Jilo şi de un Martell cu aer insolent, prăbuşit în scaunul lui Se ferea ostentativ să se uite la mătuşa mea şi mima plictiseala I-am întins apa şi a luat-o nezicând nimic — Martell, a spus Jilo El şi-a îndreptat uşor spatele — Mulţumesc, a spus, destul de apatic, şi a început să bea uitându-se la paharul pe care i l-am întins lui Jilo cu ochi lacomi, de minor căruia alcoolul îi e interzis — Mulţumesc, fetiţa mea, a zis Jilo — Oh, Dumnezeule! a exclamat Iris Oare eu chiar nu te-am învăţat nimic? Astea-s paharele noastre de zi cu zi, nu cele pentru musafiri Tânărul acesta, Martell – aici a înălţat dintr-o sprânceană, probabil amintindu-şi unde şi când îi auzise numele pentru prima oară – mi se pare flămând, şi tu nu-i poţi oferi nimic mai bun decât apă? — Mi-ar prinde bine să mănânc ceva, a zis Martell — Ţţ ţţ, a zis străbunica lui Martell, aici eşti oaspete — Dar, bunico, am spus doar că Tânărul a tăcut când Jilo a făcut ochii mari, arătând cu degetul spre el — Mulţumim, domnişoară Iris, dar nu-i nevoie să li se dea atâta atenţie lui Jilo şi băiatului Iris a râs — Scuză-mă, Mamă, dar aici nu suntem de acord Dacă, după toţi aceşti ani, Mama Jilo Wills ne onorează casa cu prezenţa ei, e într-adevăr o ocazie care merită să i se acorde toată atenţia S-a uitat la mine cu un zâmbet larg, pieziş, care i-a încreţit colţurile ochilor Îmi dădeam seama că sperase întotdeauna să apară o şansă de a pune capăt discordiei dintre noi Jilo a păstrat tăcerea A sorbit prelung din băutura ei, şi-a închis şi redeschis încet ochii, încântată ca o pisică grasă lângă un foc dogoritor — Martell, dragule, a spus Iris, iar el a privit-o cu o răceală probabil exersată ore în şir în faţa oglinzii Ce-ar fi să vii cu mine-n bucătărie şi să-mi spui ce ţi-ar plăcea? Martell nu era prost De data asta, s-a uitat la Jilo, aşteptându-i părerea Ea a dat din cap şi i-a făcut semn să plece — Du-te, băiete Nu sta să pierzi vremea aici Ajut-o pe domnişoara Iris — Am înţeles, a răspuns el, şi pur şi simplu a alergat să-i deschidă uşa mătuşii mele După ce uşa s-a închis în spatele lor, m-am aşezat lângă Jilo — Ce-a fost asta? Ce fel de forţă ar fi putut să-nghită aşa lumea din jurul nostru? S-a ferit să se uite în ochii mei Avea sprâncenele lăsate-n jos şi mâna dreaptă i-a tremurat, apoi i s-a ridicat, ca să-şi atingă părul — Wren ăla n-a fost singurul demon cu care-a făcut Jilo un târg de-a lungul anilor A respectat majoritatea înţelegerilor, dar cu vreo câteva a-ncercat să scape mai uşor Bătrâna şi-a dres glasul — De când cu unchiul tău şi cu arborele lui, Jilo n-a mai avut inima să facă paşii ce trebuiau făcuţi ca să-i ţină pe cei furioşi în frâu — Care-ar fi fost paşii ăia? am întrebat, cu prudenţă — Trebuie să jertfeşti ceva ca să-i împaci, un sacrificiu — Sânge, am spus, şi în minte mi-a venit prima noastră întâlnire de la răscrucea ei, mi-am amintit că avea o găină vie într-un sac de pânză groasă Şi-a înălţat privirea, clătinând din cap, şi şi-a adus mâinile în faţă, cu palmele în sus — Prea mult sânge Prea mult sânge pe mâinile astea I le-am luat într-ale mele şi i le-am strâns — Ar putea fi aşa cum crezi şi, dacă e, o să găsim o rezolvare Dar nu sunt sigură că atacul a fost îndreptat împotriva ta şi nu într-a mea, am zis, cu gândul la Ryder şi Joe şi la ceea ce-i făcuseră lui Birdy Singurul lucru pe care-l ştiu e că, în momentul de faţă, casa asta e cel mai sigur loc pentru tine şi Martell Cel puţin până descoperim ce s-a-ntâmplat de fapt acolo — Ţi-ai ieşit cu totul din minţi, fetiţo? Jilo a râs Nu era un râs vesel Suna mai degrabă ca atunci când încerca să-şi ascundă de mine părţile bune — Îi spui lui Jilo că vrei să-şi petreacă noaptea sub acoperişul casei familiei Taylor? — Da, exact asta am spus — Aşa ceva n-o să se-ntâmple — De ce nu? Eşti prea bună pentru noi, sau noi suntem prea buni pentru tine? Faţa i s-a adunat într-o aglomerare de riduri şi pleoapele i s-au strâns, îngustându-i ochii care-au ajuns nişte linii subţiri — Familia ta n-o să îngăduie asta niciodată — Oh, ceea ce va îngădui familia mea o să te surprindă, aşa cred Ai văzut cum s-a întrecut Iris pe sine la vederea ta — Jilo e în curtea ei, nu sub acoperişul ei Între astea două e-o mare diferenţă — Nu mi-e cunoscută Tocmai ţi-a târât nepotul înăuntru, cu tot cu pantalonii lui cu turul căzut Ascultă, chiar vrei să te-ntorci acolo acolo unde crezi că vrea cineva să-ţi facă de petrecanie? A rămas neclintită, întrebându-se dacă pericolul în care s-ar fi putut afla merita să-şi sacrifice mândria — Nu ştiu Jilo are în spate o întreagă istorie cu familia Taylor — Şi istoria e tot ce-a mai rămas Spune-mi, cu care Taylor încă în viaţă mai are Mama Jilo Wills vreo socoteală pe răboj? — O să aibă cu tine, dacă-i mai vorbeşti pe tonul ăsta N-am putut să mă abţin Am izbucnit în râs, şi apoi a început şi ea să chicotească — Haide, i-am spus Vino înăuntru M-am ridicat, m-am dus la uşa bucătăriei şi am ţinut-o deschisă, ca Jilo să intre înaintea mea — Nu, a spus, câteva clipe mai târziu Jilo n-o să intre prin spate Şi-a împins scaunul şi s-a sprijinit de masă ca să se ridice — Tu ai crescut într-o lume foarte diferită de aia-n care a crescut Jilo În tinereţea lui Jilo, uşa din spate era singura pe care putea să intre într-o casă şic de-a albilor A ocolit cu greu masa până când s-a proptit bine pe picioare — Când era tinerică, Jilo şi-a făgăduit ceva şi, mă jur pe Dumnezeu, are de gând să-şi ţină făgăduiala aia — Ce făgăduială? am întrebat, lăsând uşa să se închidă la loc — Jilo şi-a făgăduit că, dac-o să pună vreodată piciorul în casa Taylor, o să intre pe uşa din faţă M-ai auzit? — Da Cred că-nţeleg Am luat-o de braţ şi am condus-o dincolo de poartă, dând ocol casei, până la intrarea din faţă Am urcat treptele şi ne-am oprit în faţa uşii — Ei, atunci haide, i-am spus, arătând spre sonerie A întins mâna M-a impresionat felul în care-i tremura, cu arătătorul înfiorându-se, de parcă s-ar fi aşteptat să aibă un şoc la atingerea soneriei A apăsat o dată, scurt, apoi înc-o dată, cu mai multă putere Şi-a retras mâna şi şi-a îndreptat spatele, ca să pară mai înaltă Şi-a înălţat capul atât cât i-o permitea gâtul când mătuşa mea a venit să deschidă, zâmbitoare şi uşor nedumerită Iris s-a uitat la mine pentru o explicaţie Aş fi ridicat din umeri, dar momentul mi s-a părut, cumva, solemn — Jilo şi-a promis dintotdeauna că, dac-o să intre vreodată în casa noastră, o s-o facă pe uşa din faţă În ochii lui Iris s-a citit înţelegerea, întristându-se uşor, în ciuda zâmbetului ei — Da, fireşte Intră, Jilo, te rog, a spus, retrăgându-se ca să-i facă loc — Înainte de asta, Jilo trebuie să lămurească un lucru, a zis bătrâna, aruncându-mi o privire care-mi sugera c-aş face bine să-mi ţin gura — Da? a întrebat Iris, iar zâmbetul i-a dispărut — Înainte de a intra Jilo, e corect să ştii Păcatele ei se-ntorc acasă, ca găinile pe stinghie Îi oferiţi lui Jilo adăpost şi s-ar putea să vă treziţi amestecaţi fără de voie în porcăriile ei — Adăpost? Iris s-a uitat la mine, încercând s-adune informaţii din expresia feţei mele Probabil c-a acceptat orice o fi văzut acolo — Taylorii pot suporta tot ce aruncă lumea asupra lor Intră, Mamă — Mulţumesc, a spus Jilo, săltându-şi cu delicateţe piciorul peste prag O dimineaţă frumoasă a urmat unei nopţi care s-a îndurat să fie lipsită de evenimente Iris ne-a servit un mic dejun în stil sudist, aşa cum îl voia întotdeauna Connor, a prăjit totul şi a adăugat câte-o fâşiuţă de unt deasupra Martell s-a repezit la farfurie şi, după câteva mulţumiri şi complimente, Jilo a făcut acelaşi lucru Fiindcă stomacul meu nu suporta aşa ceva, mi-am pregătit un castron cu un simplu terci de ovăz, îndulcit cu zahăr brun Mulţumită că oaspeţii noştri erau încântaţi, Iris m-a sărutat pe creştet, s-a scuzat şi a plecat să se ocupe de straturile de flori — Mătuşa ta ne-a îngăduit cu multă amabilitate să ne petrecem noaptea aici, oh, ca şi unchiul tău, de altfel Jilo vorbise despre Iris cu toată sinceritatea, dar, după cum am remarcat, comentariul despre Oliver era uşor forţat În seara dinainte, unchiul meu se întorsese acasă şi, voind să-şi toarne ceva de băut, intrase în bibliotecă, unde dăduse cu ochii de mine, de Jilo şi de Iris discutând despre evenimentele zilei, bătrâna fiind îmbrăcată într-unul dintre halatele lui Iris — Bine, atunci, se mulţumise să spună şi, după ce-şi turnase un whisky dublu, ieşise fără să mai adauge nimic — Ai încredere în mine, am zis eu Fiind vorba de tine şi de unchiul meu, aia a fost o urare de bun venit cu fanfară Dacă Ellen venise cumva acasă, o făcuse cu mult timp după ce noi ceilalţi ne retrăseserăm cu toţii la culcare, aşa că n-am avut ocazia să-i vedem reacţia Eram nerăbdătoare să continui discuţia pe care-o începusem cu Jilo înainte ca lumea să se prăbuşească literalmente peste noi Însă nu m-aş fi simţit în largul meu reluând-o în bucătăria familiei, mai ales de faţă cu Martell Trebuia să am răbdare M-am ridicat şi m-am dus la chiuvetă, să-mi curăţ castronul înainte de a-l pune în spălătorul de vase Când mi-am aruncat privirea pe fereastră, l-am văzut pe Adam Cook stând de vorbă cu Iris Avea o expresie serioasă; probabil că fuseseră găsite rămăşiţele lui Birdy — A venit detectivul Cook, i-am spus lui Jilo şi am traversat încăperea, ca să deschid uşa pentru el şi pentru Iris Adam, am zis, în loc de salut Ne întâlnim din nou, după numai o zi — Într-adevăr, a întărit el Mă bucur să văd c-ai dat de Mama S-a întors spre Jilo — Mi-am făcut griji pentru tine — Nu-i nevoie să duci grija lui Jilo, a râs ea pe-nfundate — Mă bucur totuşi că te văd A făcut o pauză, dând uşor din cap către ea Şi s-a uitat din nou la mine — Deşi în dimineaţa asta am trecut pe-aici dintr-un cu totul alt motiv I-am arătat scaunul de lângă Jilo şi am mai tras unul pentru mine N-am spus nimic, m-am mulţumit să ridic din sprâncene, în semn că poate continua S-a foit pe scaun şi picioarele un pic prea lungi i s-au lovit de partea de dedesubt a mesei — Domnişoară Taylor – Mercy, s-a grăbit el să se corecteze – ai fost cumva, din întâmplare, pe malul fluviului azi-noapte? Poate în apropiere de Elba Island Road? Am clătinat din cap, uşurată fiindcă mărturisirea purului adevăr avea să-mi fie de folos de data asta — Nu, nicăieri prin apropiere De ce întrebi? — Bun, a zis el, fără să răspundă Doamna Weber e cumva acasă? — Nu, acum nu Mătuşa Ellen a ieşit probabil să facă puţină mişcare sau poate e în piaţa oraşului, am răspuns şi Adam s-a încruntat Îşi redeschide florăria — A, mă bucur pentru ea, a zis — Da, cred că ai într-adevăr motiv, deşi acum, cu toate buchetele pe care le pregăteşte pentru nunta cu Tucker, îşi este cel mai important client — Aveţi cumva idee unde şi-a petrecut noaptea? Ştiţi dacă e cumva posibil să fi ieşit cu domnul Perry? — E foarte posibil, a răspuns Iris, dar nu sigur Mi-a spus că Tucker se duce la Atlanta, să rezolve o problemă de afaceri ivită pe neaşteptate şi că nu ştie dac-o să se-ntoarcă la timp pentru o trecere în revistă a mostrelor din meniul ales de ea pentru nuntă — Şi asta a supărat-o? a întrebat Adam Pe buzele lui Iris a apărut un zâmbet subţire — A deranjat-o Dar nu s-a supărat Adam, poate-ar fi cazul să ne spui despre ce e vorba — Bine, a acceptat el Şalupa domnului Perry a fost adusă de apă la mal acum o oră, în apropierea cotului de lângă Falligant Avenue Doi puştani au văzut-o şi s-au dus la bord, s-arunce o privire — Oh, pentru numele cerului! a exclamat Iris şi a izbucnit în râs I-am simţit uşurarea fiindcă vizita n-avea nicio legătură cu sinistra noastră descoperire din fostul spital — Deci Tucker nu şi-a asigurat bine şalupa şi doi adolescenţi au luat-o pentru o plimbare de plăcere Probabil aceiaşi care-au raportat la poliţie — Nu, a contrazis-o Adam Am motive să cred că lucrurile stau altfel S-a uitat la mine — Tu nu eşti de acord cu căsătoria lui Ellen cu Tucker, nu-i aşa? — Ascultă, am spus Am acceptat relaţia lui Ellen cu Tucker Şi în viaţa mea personală se petrec prea multe chestii ca să umblu prin oraş ţinându-mă de hoţii şi vandalisme mărunte Poţi să-l asiguri pe Tucker că n-am nicio legătură cu asta Am clătinat din cap, nevenindu-mi să cred că pot fi bănuită de aşa ceva — Mă tem că nu pot face asta, a răspuns Cook Şalupa nu era goală Domnul Perry se afla la bord Mă tem că e mort Am tresărit Am văzut-o pe Iris devenind lividă şi clătinându-se uşor, şocată Jilo s-a întins şi i-a luat mâna — Îmi pare rău să aflu asta, am spus, deşi, în realitate, îmi părea rău mai mult pentru Ellen decât pentru Tucker Cu un sentiment de vinovăţie, m-am întrebat cum avea să afecteze dispariţia lui Tucker afacerile încă în faşă ale lui Peter — Ei, sună aproape sincer, a zis Cook Mi-am dat brusc seama că ne reîntorseserăm la Cook şi domnişoara Taylor — Am avut întotdeauna senzaţia că nu-ţi pasă prea mult de Perry — Păi, tipul nu mi-a plăcut niciodată, dar ei bine, totuşi îmi pare rău Nu doream să păţească aşa ceva Ellen o să fie distrusă M-am întrebat dacă va găsi destulă putere ca să treacă peste o nouă tragedie — Ce i s-a întâmplat? — Încă nu mi-este permis să vă dau toate amănuntele S-a întrerupt, fixându-mă hotărât cu privirea — Dar moartea lui ni se pare suspectă, în mare măsură fiindcă există similitudini izbitoare cu un alt caz recent O altă moarte cu care ai o legătură, domnişoară Taylor, deşi numai tangenţial M-am albit la faţă M-am bucurat că stăteam pe scaun, fiindcă altminteri aş fi căzut Jilo a sărit în apărarea mea — Dacă-ncerci să dai vina pentru asta pe oricine nu-l putea suferi pe ticălosu’ ăla mieros, ar trebui s-o pui pe Jilo pe listă cu mult înaintea familiei Taylor Dobitocul a călcat-o pe Jilo pe nervi încă de când a-mplinit nouăsprezece ani — Nu m-am gândit la asta din prima clipă, Mamă, a zis Cook, cu un zâmbet rece pe buze, dar, după ce v-am găsit pe amândouă aici, părând să fiţi atât de apropiate şi să vă simţiţi atât de bine, o să fiu cât se poate de atent Şi-a îndepărtat scaunul de masă şi s-a ridicat, dând scurt din cap către noi trei — Mamă, Martell, a spus, în semn de rămas-bun Domnişoară Taylor, vrei să-i spui lui Ellen să mă sune când ajunge acasă? Asta m-ar scuti de un efort, n-aş mai fi nevoit s-o caut eu A dat din nou din cap şi a ieşit prin spate, lăsând uşa deschisă Am auzit-o pe Jilo scrâşnind din dinţi — OK, fetiţo, a zis ea Jilo crede că ieri s-a înşelat Treaba asta n-are legătură cu ea Are cu tine Ştii că poţi conta pe Jilo, deşi nu crede că mai e bună de ceva Acu trebuie s-aibă grijă de nepotu’ ăsta al ei, de-aici, a adăugat, arătându-l pe Martell cu capul El a dat să protesteze, dar ea i-a ridicat un deget în faţă, făcându-l să amuţească — Jilo are pe cineva la Sapelo O să-l ducă pe băiat acolo şi-o să se-asigure că-i în siguranţă Încă mai sunt lucruri pe care trebuie să le afli şi Jilo o să ţi le spună îndată ce-o să aibă prilejul să-şi tragă puţin sufletul Până una-alta, asta trebuie să mai aştepte Dacă ai nevoie de ea, o să vină-n goană, dar n-o să vă mai poată ajuta, pe tine şi pe ai tăi, s-o aduceţi înapoi pe sora aia a ta S-a întors spre Martell — Ajut-o pe bunica să se ridice, i-a cerut El s-a supus în tăcere — Mulţumesc pentru ospitalitate, domnişoară Iris — N-ai pentru ce, draga mea Eşti întotdeauna binevenită aici Amândoi sunteţi — Martell Jilo şi-a ridicat un braţ Băiatul a prins-o de el şi a condus-o încet către uşă — Ai grijă de tine, fetiţo, mi-a spus ea, aruncându-mi o privire peste umăr — Jilo! am strigat, şi atunci s-a oprit şi s-a întors spre mine Vraja Cea pe care-ai făcut-o pentru Tucker La ce folosea? — Jilo crede c-acum nu mai contează A întins mâna şi şi-a făcut cu delicateţe loc pe lângă nepotul ei — Nebunul a venit la Jilo şi-a zis că vrea să se poarte corect cu mătuşa ta Voia o vrajă care să-i aducă-n faţa ochilor chipul ei ori de câte ori ar fi-ncercat s-o înşele Mi-a întors spatele şi a ieşit târşâindu-şi picioarele Martell a închis cu un gest hotărât uşa în urma lor Mi-am luat capul în mâini şi am început să plâng Mă înşelasem cumplit, cumplit de tare în privinţa lui Tucker Iris s-a aplecat asupra mea şi m-a strâns în braţe — Trebuie să dau de Oliver şi să-l anunţ, a spus În dimineaţa aceea, unchiul meu se făcuse nevăzut Cred că nu-l încânta ideea unui mic dejun în compania lui Jilo — O să fii OK? Înainte de a apuca să răspund, uşa s-a deschis şi a intrat Ellen, radiind seninătate şi fericire şi strângând la piept un buchet de flori — Am halucinaţii, a întrebat, închizând uşa, sau tocmai am văzut-o pe Mama Jilo Wills ieşind chiar din casa noastră? — Nu, a răspuns Iris, nu te-au înşelat ochii Te rog A bătut cu palma în scaunul de lângă mine — Vino, stai jos — Ei, atunci cred că asta e o zi a miracolelor, a zis Ellen, ignorând invitaţia lui Iris În primul rând, a adăugat, întinzându-i surorii ei florile, am dat peste un curier când intram, şi astea sunt pentru tine O combinaţie ceva mai aiurită decât cele pe care le voi trimite după deschiderea florăriei, dar S-a întrerupt — Grăitoare S-a întors spre mine cu o mişcare grăbită şi a făcut pentru o clipă ochii mari — Pun pariu pe orice că sunt de la tânărul mascul cu care-a dansat la priveghi M-a bătut pe mână şi a chicotit ca o şcolăriţă — Iris are un prieten, a adăugat, cântând Mi-a făcut cu ochiul, apoi zâmbetul i-a dispărut brusc — Ce s-a-ntâmplat, bombonico? Nu te simţi bine în dimineaţa asta? A-ntins mâna spre mine, dar a citit ceva în ochii mei Braţul i-a încremenit — Ellen, a spus Iris Ea nu i-a luat în seamă tonul şi s-a silit să-şi readucă zâmbetul pe buze Dar n-a zâmbit şi cu ochii — E o dimineaţă atât de frumoasă! Nu trebuie decât să ieşi din casă şi Eu şi Iris ne-am uitat una la alta, niciuna dintre noi neştiind exact ce ar fi trebuit să fac — Mătuşă Ellen, am spus, ar trebui s-o asculţi — Nu, m-a întrerupt ea, clătinând scurt din cap şi întorcându-ne spatele Simţise că avem veşti rele Am văzut că se închidea, se retrăgea, încerca să împiedice cumva momentul acesta să aibă loc Iris a prins-o de mână înainte de a apuca să plece Ellen s-a întors spre sora ei — Detectivul Cook a trecut pe-aici cu puţin timp în urmă Mă tem că s-a întâmplat un accident — Un accident a repetat Ellen, retrăgându-şi mâna — Îmi pare rău, Ellie, dar Tucker, Tucker e mort La auzul cuvântului, lui Ellen au început să i se înmoaie genunchii — Poate-ar trebui să stai jos? am spus, ridicându-mă — Nu Nu Nu, a zis ea, clătinând din cap Aşa ceva nu se poate întâmpla Nu se poate întâmpla încă o dată S-a cuprins cu braţele — Nu încă o dată, nu încă o dată, a continuat să repete Mă pregăteam s-o strâng la piept, când buchetul de pe masă mi-a atras privirea Toate florile se ofiliseră La insistenţele lui Ellen, Iris a dus-o cu maşina să discute cu detectivul Cook Eu am rămas în picioare în bucătărie, uitându-mă în urma automobilului lor şi încercând să pricep tot ce se petrecuse Atmosfera casei era atât de încordată încât aerul părea să se fi îngroşat, aşa că, după câteva clipe, am ieşit în grădină M-am aşezat la masă şi mi-am sprijinit mai întâi bărbia în palme, apoi m-am lăsat pe spătarul scaunului, ţinându-mi mâna dreaptă ca barieră protectoare între Colin şi lumea din jur Nu-mi venea să cred că Tucker Perry murise L-am sunat pe Peter pentru a treia oară, dar mi-a intrat direct mesageria vocală Speram să-l găsesc înainte de a primi vestea de la altcineva I-am trimis un mesaj, rugându-l să mă sune Adam dăduse de înţeles că moartea lui Tucker părea, cumva, similară cu a lui Peadar Nu puteam să presupun decât că avea o gaură în trup Fără îndoială că, în decursul anilor, Tucker îşi făcuse o grămadă de duşmani, dar câţi dintre ei se puteau folosi de o magie înnăscută sau împrumutată? Şi de ce fusese asasinarea lui făcută să semene cu vătămarea pe care i-o provocasem cadavrului lui Peadar fără să vreau? Cineva intenţiona să mă implice, sau se juca, pur şi simplu, cu mine? Cine putuse face legătura dintre mine şi trupul abandonat lângă vechiul depozit de praf de puşcă? Faţa lui Ryder, schimonosită de furie, mi-a apărut în gânduri Îl umilisem şi-l costasem un braţ În plus, probabil că mă considera vinovată pentru ceea ce-i făcuse lui Birdy Ar fi fost cu putinţă să-ncerce să se răzbune? Îmi imaginasem că sosise în Savannah după moartea lui Peadar, dar era teribil de mândru de priceperea cu care mă urmărise fără să-mi atragă atenţia Poate sosise la timp ca să fie martor la cele întâmplate în faţa depozitului părăsit? Trebuia să aflu, cu exactitate, când intrase Claire în legătură cu el Mi-am luat telefonul şi aş fi sunat-o dacă nu m-aş fi gândit brusc că Ryder îşi primise puterea de colector de la un vrăjitor De la unul adevărat Şi erau atât de mulţi pe care alegerea mea ca ancoră îi aruncase în braţele nefericirii Dacă eu eram cumva adevărata ţintă a lui Ryder, exista un mare număr de vrăjitori, jumătate făcând chiar parte din familia mea extinsă, car-ar fi putut trimite un colector să le facă treaba murdară Oare Claire nu fusese decât o marionetă? Cineva o influenţase cumva ca să intre în legătură cu Ryder? Neîncrederea ei în Emmet fusese alimentată prin magie? Mă detestam fiindcă încercam să leg de mine moartea lui Tucker, tragedia lui Ellen, dar bănuiam că, date fiind circumstanţele, chiar ar fi putut avea o legătură cu mine Am căutat cu mâna stângă medalionul primit de la mama şi l-am scos de sub cămaşă Atingerea lui mi-a deconectat partea analitică a minţii şi sentimentele au preluat controlul Ştiam că, de dragul lui Ellen, trebuia să fiu puternică, dar eram foarte speriată Tânjeam să-mi găsesc alinarea în braţele mamei şi-mi doream acea încredere în sine pe care mi-o puteau oferi mirosul şi îmbrăţişarea ei Dar nu mai primisem nicio veste de la ea de când îmi vorbise împrumutând trupul unei turiste din faţa Catedralei St John Am tras de închizătoarea medalionului, dornică să găsesc o mângâiere oarecare privind chipul meu şi al surorii mele din vremea când eram în scutece Medalionul s-a deschis, dar, spre surprinderea mea, nu mai conţinea pozele pe care le văzusem mai înainte A lui Maisie fusese înlocuită cu fotografia unui bărbat Cu ochi albaştri, plini de încredere în sine, sub o claie de păr blond Faţă uscăţivă, cu buze senzuale şi gropiţă în bărbie Mi se părea cunoscut, dar nu ştiam de unde Dar am recunoscut imediat fotografia care luase locul imaginii mele; era o versiune miniaturală a celei pe care mi-o dăduse Ellen şi care o înfăţişa pe bunica lui Erik şi străbunica mea, Maria Folosindu-mă de o unghie, am scos cu grijă poza bărbatului A ieşit foarte uşor, dar apoi mi-a fluturat pe lângă mână, plutind către pământ Am reuşit s-o prind din zbor Bărbatul semăna fără nicio îndoială cu Erik, deşi ţineam minte că unchiul meu, adică tatăl meu, fusese mai robust şi mai viril decât tânărul din ovalul minuscul Am întors-o cu băgare de seamă în palmă Cerneala de pe spate se întinsese şi se decolorase cu timpul, iar scrisul era dureros de înghesuit şi avea ceva străin, dar am reuşit totuşi să desluşesc un cuvânt, un nume: Careu Am pus poza la loc şi am închis medalionul Mi-am înşfăcat telefonul şi m-am grăbit să caut numele Ca rezultat, am primit o definiţie din limba română („pătrat”) şi o serie de variante de îngrijiri medicale, dar nimic care să-mi ofere vreun indiciu Pielea de pe ceafă a început să mă furnice Am simţit că mă fixa cineva cu privirea şi m-am întors, aşteptându-mă să dau cu ochii de Emmet — Mama ta îţi cere să vii cu mine Cuvintele veneau dinspre şoferul mamei, un bărbat pe care nu-l văzusem decât preţ de câteva clipe, cu două săptămâni în urmă Acum stătea de cealaltă parte a porţii grădinii noastre De data asta, poate fiindcă-l vedeam pentru prima oară în lumina soarelui, mi-am dat seama că avea ceva bizar Tenul lui cenuşiu părea de ceară, iar muşchii maxilarelor nu păreau să se mişte atât cât ar fi trebuit ca să pronunţe ceea ce rostea Era aproape ca şi cum cineva l-ar fi folosit ca să-şi spună cuvintele Felul desincronizat în care i se mişcau buzele, la care se adăuga apariţia lui în acelaşi timp cu gândurile mele la mama, m-a făcut să-mi dau seama de ceva Aşteptasem, zi după zi, o veste de la mama După întâlnirea de la catedrală nu mai dăduse niciun semn de viaţă, iar acum şoferul ei apărea exact după ce aflaserăm de moartea lui Tucker Oricât de mult aş fi dorit să-mi văd mama, simţeam că e ceva în neregulă Nu-mi plăceau vibraţiile aurei şoferului Nu-mi plăcea cum dădea mama de înţeles că mătuşile mele o obligaseră să ne părăsească pe mine şi pe Maisie, dar refuza să-mi dezvăluie orice fel de amănunt Iris şi Ellen şi, într-o mai mică măsură, Oliver, îmi purtaseră de grijă toată viaţa Dacă mă gândeam bine, despre mama nu ştiam absolut nimic În plus, devenisem foarte prudentă când era vorba să mă urc de una singură într-o limuzină, după ce păţisem când făcusem asta ultima oară — Uite ce e; am nevoie de câteva minute ca să mă pregătesc Dă-mi adresa şi ne întâlnim acolo Bărbatul a rămas lângă poartă, neclintit Telefonul meu a început să sune Nu afişa niciun număr, dar am răspuns Puteam profita de ocazie ca să-mi justific cumva refuzul de a-l însoţi pe şofer — Te rog, urcă-te în maşina lui Parsons înainte de întoarcerea familiei acasă, mi-a poruncit vocea mamei Nu eşti în siguranţă acolo, dragă fetiţă Lasă-l pe Parsons să te-aducă la mine Vino, te rog Legătura s-a întrerupt exact în clipa când şoferul a-ntins mâna să tragă zăvorul porţii O apariţie neaşteptată O ameninţare ambiguă, sugerând că oamenii care mă crescuseră mi-ar putea dori răul Nici una, nici alta nu mi se păreau în regulă Şi, colac peste pupăză, nu puteam scăpa de senzaţia că acel Parsons era manevrat de sfori nevăzute şi că, dacă ele ar fi fost tăiate, s-ar fi prăbuşit la pământ şi ar fi rămas încremenit M-am întrebat dacă mama era păpuşarul şi dacă se folosea de el aşa cum se folosise de turista de la catedrală Cu toate astea, nevoia de a o vedea şi de a primi nişte răspunsuri mi-a înfrânt temerile şi am făcut ce-mi ceruse ea Şoferul a ieşit cu maşina din oraş M-am foit pe banchetă când am trecut pe lângă vechiul depozit de praf de puşcă de pe Ogeechee, şi amintirea ultimei mele vizite acolo m-a împiedicat să respir cu relaxare până când am intrat în Richmond Hill, unde Ogeechee se transformă în Ocean Highway Pe urmă am ieşit din Richmond Hill Am trecut pe lângă un mic cimitir aflat în dreapta mea şi, la scurt timp după aceea, am părăsit autostrada şi am pătruns într-un labirint de drumuri de ţară, cele mai multe pavate cu pietriş În spatele geamurilor fumurii mă simţeam oarecum claustrofobică Am apăsat butonul unuia şi m-am simţit uşurată când s-a deschis, uşurată că puteam controla măcar un singur lucru din lumea în care mă aflam M-a izbit aerul prăfos şi uscat În afara crepusculului arctic din limuzină, se înstăpânea o zi minunată de toamnă timpurie Cerul albastru şi căldura şi-au dat mâna ca să mă scape de-o parte din încordare Mi-am lăsat braţul să atârne în afară, savurând aerul care-l înconjura Mi-am adus aminte de Iris, de modul în care se putea folosi de curenţii de aer ca să zboare Eram destul de dezamăgită fiindcă această mică scamatorie nu părea să facă parte din repertoriul meu Dacă m-aş fi lăsat săltată şi purtată de vânt, probabil că n-aş mai fi coborât niciodată Nu puteam înţelege cum fusese Iris în stare să nu-şi folosească puterea asta pe toată durata mariajului ei cu Connor El fusese un vrăjitor slab, dar extrem de orgolios, şi mătuşa mea îl menajase nefolosindu-şi toate abilităţile Gândul la Connor a atras un altul, şi sângele a început să-mi fiarbă când mi-am amintit cum plănuise să lase casa lui Ginny să ardă, prăbuşindu-se asupra mea Deşi nemernicul credea că mi-e tată, fusese gata să mă ucidă ca să pună mâna pe un strop de putere în plus Ştiam că pot avea încredere în Oliver, c-o să se folosească de capcana de spirite ca să ne scape de Connor o dată pentru totdeauna M-am uitat în jos şi am văzut scânteile albastre care începuseră să mi se formeze pe vârfurile degetelor; magia mea se pregătea să lovească, apărându-mă de un pericol care nu mai exista Am închis ochii şi mi-am înclinat faţa în bătaia vântului, l-am lăsat să mă liniştească Maşina a intrat pe o porţiune bolovănoasă a drumului, readucându-mi atenţia la prezent Atunci mi-am dat seama că m-aş fi putut îndrepta, chiar în clipa aceea, spre o confruntare similară Cu oricât de multă ardoare mi-aş fi dorit să am încredere în mama, propria experienţă îmi dovedise cât de important e să nu renunţi la vigilenţă Voiam să cred că ea nu mă va pune în pericol, dar, cu numai trei luni în urmă, propria mea soră mă dăduse pe mâna unui boo hag, ca să mă sacrifice Dacă n-aş fi fost trădată de unchiul şi de sora mea, n-aş fi luat niciodată în seamă insinuările mamei la adresa surorilor şi fratelui ei Însă atât Maisie, cât şi Connor încercaseră să mă omoare, aşa că trebuia s-aud ce avea mama de spus În clipa aceea simţeam că nu mai pot avea încredere în nimeni Am încetinit când ne-am apropiat de o proprietate privată, cu aleea de acces încadrată de arcada porţii de piatră şi acoperită de coroanele împreunate ale unor stejari foarte bătrâni, înşiruiţi pe două rânduri paralele Şoferul a micşorat viteza când a ajuns la poartă şi a părăsit drumul public accidentat intrând pe pavajul nou-nouţ Mirosul de creozot înmiresma aerul M-am aplecat în afară, dornică să văd mai bine casa – ba nu, vila – de la capătul aleii Când ne-am apropiat, în minte mi-au venit cuvintele „grandoare ponosită” Era o clădire veche superbă, în stil georgian, cu temelia aproape pătrată, care devenise dreptunghiulară prin adăugarea unei verande late la intrare şi a unui balcon deasupra ei, la etaj Patru ferestre jos şi patru ferestre sus, cu câte o uşă împărţind în două fiecare şir Şase coloane dorice, cu rol mai degrabă decorativ decât de susţinere, stăteau de strajă, purtându-şi veştmântul alb, plin de lovituri şi jupuituri Diversele utilaje pentru construcţii montate în jur făgăduiau sosirea unor vremuri mai bune În faţa casei, aleea dreaptă se intersecta cu o suprafaţă ovală Pământul reavăn din centrul acesteia era cu siguranţă menit să hrănească nişte flori, poate o magnolie tânără? Aceea avea să fie locuinţa mamei? Se-ntorsese cu adevărat acasă? Maşina s-a oprit Am deschis portiera şi am sărit jos înainte ca şoferul să ajungă în dreptul ei — Trebuia să-mi îngăduiţi să v-ajut, domnişoară, a spus, şi cuvintele au sunat din nou de parcă ar fi înghiţit telefonul altcuiva I-am zâmbit uşor în loc de răspuns şi l-am lăsat să-nchidă portiera Am făcut câţiva paşi înapoi, îndepărtându-mă de vilă, ca să mă bucur de întregul său efect asupra privitorului Nu mă uitasem în spate şi am dat peste o capră pentru tăiat lemne, înconjurată de rumeguş Privirea începuse să mi se-ndrepte iarăşi către clădire când m-a izbit numele întipărit pe capră „Construcţii Tierney” – mi-a sărit în ochi şi m-am uitat în jur, la restul echipamentelor lăsate la faţa locului O parte din echipament purta numele lui Peter, imprimat sau inscripţionat într-un alt fel Neaşteptata legătură dintre mama mea şi logodnicul meu părea nelalocul ei Instinctul mi s-a trezit iarăşi, străduindu-se din răsputeri să mă avertizeze Ceva nu era aşa cum ar fi trebuit să fie — Mercy! m-a strigat vocea mamei, de pe verandă Vino înăuntru, a spus, oprindu-se în capul treptelor, cu braţele larg deschise pentru o îmbrăţişare Oricât de derutată m-aş fi simţit, apariţia ei mi-a alungat temerile Îmi doream cu atâta ardoare să mă-ncred în ea! N-am putut să-i rezist Am ignorat pavajul şi m-am repezit drept spre ea, traversând grădina ovală, neplantată — Ai grijă, ai grijă, a strigat mama, râzând M-am avântat în susul treptelor şi în braţele ei, învârtind-o Eram cu adevărat fericită, dar senzaţia a dispărut când mi-au căzut ochii pe uşa neagră cu roşu a casei — Tillandsia, am şoptit la urechea mamei Ea s-a desprins din îmbrăţişarea mea, care-şi pierdea vigoarea — Da, draga mea fetiţă, Tillandsia M-a luat de mână şi, cu mâna cealaltă, a deschis chiar uşa care-mi apăruse în viziune M-a inundat neverosimila speranţă că Maisie putea fi, teafără şi nevătămată, de cealaltă parte a uşii, dar, când aceasta a început să se deschidă, în faţa ochilor nu mi-au apărut nimic altceva decât o podea de lemn proaspăt lustruită şi două fotolii confortabile şi moderne, care păreau rătăcite fără speranţă în acel spaţiu imens Am urmărit cu privirea contururile holului de la intrare, întrebându-mă ce soi de mobilă ar fi putut fi destul de masivă ca să nu pară neînsemnată într-un astfel de loc Sala din faţa mea era un hexagon imens Deasupra ei părea să planeze o cupolă transparentă, invizibilă din afară În dreapta mea, o scară trecea pe lângă catul de sus, ajungând într-o galerie care, mulţumită cupolei, oferea probabil o vedere panoramică, de trei sute şaizeci de grade, a priveliştii înconjurătoare Mi-am dat seama că exteriorul georgian nu era decât o simplă faţadă În interior, simetria juca un rol infim Mama a închis uşa în urma noastră şi s-a aşezat pe unul dintre fotolii — Spectaculos, nu-i aşa? — Da De afară, n-aş fi ghicit niciodată — Mă tem că, deocamdată, nu prea mai am ce altceva să-ţi arăt Zona intrării, de aici, e partea cea mai completă Totodată, echipa logodnicului tău lucrează minunat — Peter nu ştie nimic despre tine, despre faptul că eşti implicată în toate astea? am întrebat, aşezându-mă în celălalt fotoliu cu prudenţă, aproape ca şi cum m-aş fi aşteptat să mă muşte — Bineînţeles că nu Din câte ştie el, lucrează pentru un grup de prieteni de-ai lui Tucker — Tucker e mort, am spus, prăbuşindu-mă pe pernele fotoliului — Ştiu Vocea i s-a frânt când a rostit cuvântul — De aceea am ştiut că ne putem întâlni aici Când s-a aflat vestea, Peter a trimis echipa acasă — Te foloseşti de magie ca să-l spionezi pe Peter? Mi-a răspuns cu un hohot de râs tărăgănat şi trist, în timp ce ochii i s-au umplut de lacrimi A ridicat un deget către camera de supraveghere aproape ascunsă într-un colţ — Nu, draga mea Mă folosesc de tehnologie ca să urmăresc progresele A tras aer în piept şi şi-a şters lacrimile — Tucker mi-a fost un prieten drag Cel mai vechi prieten şi poate ultimul din Savannah — Îmi pare rău Nu ştiam că voi doi eraţi apropiaţi — Bineînţeles că nu ştiai, a spus, cuprinzându-se cu braţele încrucişate peste piept Nu ştii nimic despre mine Mulţumită lui Ginny şi surorilor mele Am simţit o durere în piept când le-a pus pe Iris şi Ellen în aceeaşi oală cu Ginny — Ţi-am promis c-o să-ţi povestesc totul, şi am de gând s-o fac chiar acum Moartea lui Tucker m-a convins că trebuie să afli urgent adevărul — Dar ce legătură are el cu toate astea? — Tucker m-a ajutat M-a ajutat să fac paşii necesari de drumul de întoarcere către tine Cineva complotează împotriva noastră — Ellen nu l-ar fi ucis pe Tucker, am spus, cu loialitate El şi Ellen erau logodiţi — Ţine-ţi prietenii aproape, iar duşmanii şi mai aproape Tot ce-a făcut Tucker, inclusiv cererea lui Ellen în căsătorie, a fost ca să ne-ajute — O minţea? Sentimentele mele străbăteau un drum în zigzag; nu puteam păşi pe teren ferm Tocmai când începusem să cred că Tucker îmi iubise cu adevărat mătuşa, mi se dezvăluia o nouă realitate — Cum ne-ar fi ajutat dacă Ellen ar fi avut inima frântă? — Dacă Ellen ar fi avut inima frântă? Mama a ridicat din sprâncene şi şi-a lăsat bărbia în jos, uitându-se la mine cu uimire şi dezgust — Grija ta e înduioşătoare, a spus, privindu-mă de sus, dar îi eşti loială cui n-ar trebui Era prea mult pentru mine Nu mă puteam nici măcar gândi că una dintre mătuşile mele ar fi putea fi criminală Mama a părut să-mi citească gândurile, fie prin magie, fie fiindcă faţa mea era ca o carte deschisă — Nu acuz pe nimeni Nu spun decât că omul care m-a ajutat să mă-ntorc şi să ajung la tine a fost ucis Ceea ce-nseamnă că există cineva care ştie că m-am întors şi acţionează împotriva mea Iar felul în care-a fost omorât Tucker îmi dă de înţeles că persoana respectivă e şi împotriva ta Încearcă să dea vina pe tine pentru uciderea lui Tucker — Nu cred că trebuie să-mi fac cu adevărat griji din pricina poliţiei, am răspuns, gândind cu voce tare Legătura mea cu străunchiul lui Peter nu e decât tangenţială şi fireşte că-l cunosc, că l-am cunoscut, pe Tucker, dar — Nu poliţia mă îngrijorează E vorba de familii Fireşte că ştiu de nefericita ta întâlnire cu bătrânul Probabil că te-au simţit absorbind puterea barierei şi, chiar dacă asta nu s-a întâmplat, spionul lor golem le-a dat raportul cu prima ocazie — Nu cred că Emmet e spionul lor Mama a căzut câteva clipe pe gânduri, apoi a dat din cap — Poate că da, poate că nu Am devenit prea suspicioasă în decursul anilor, dar o să-nţelegi curând de ce Pe de altă parte, sunt sigură că familiile au aflat de incident — În privinţa asta ai, probabil, dreptate, am fost de acord — Aşa că Tucker a fost ucis, cu inima arsă prin gaura care i-a rămas în piept Numai că, de data asta, nu s-a folosit nimeni de puterea barierei — Prin urmare, familiile îşi vor da seama că între mine şi moartea lui nu există nicio legătură — Sau vor trage concluzia că te-ai folosit de magie dobândind puterea pe alte căi Ştiu cu toţii că te-ntâlneşti pe ascuns cu Jilo, că tu şi baba puneţi ceva la cale — Dar n-am încercat decât s-o găsim pe Maisie — Adică aţi făcut ceva interzis Nu cred c-au aflat ce se petrece de fapt, dar simt că se pune la cale o rebeliune — Nu mă răzvrătesc — Atunci cum ai numi încercările tale? Faci tot ceea ce ţi-au spus să nu faci — Oricum, de unde ştii ce cred familiile? — Am trucurile mele, şi ştiu ce griji îşi fac în privinţa ta Aşadar, avea spioni printre ei M-am întrebat cine i-ar fi putut oferi informaţii — Ai refuzat să-ţi petreci timpul luând lecţii de la golemul lor, a continuat mama, preferând antrenamentul stângaci cu care te-alegi stând la picioarele lui Jilo Nu te supui, nu faci paşii necesari ca să-ţi poţi asuma rolul de ancoră a barierei Şi, dacă asta nu e de-ajuns ca să-i convingă că necazurile le bat la uşă, există un detaliu decisiv, mai condamnabil decât orice altceva Eşti fiica mea Mândria din glasul ei mi-a încălzit inima, dar n-am reuşit să fac saltul de care părea dornică să fiu în stare — Încă nu pricep ce legătură există între toate astea, pe de o parte, şi Ellen şi Iris, pe de altă parte Cum e cu putinţă să crezi că-ncearcă să-mi însceneze ceva? De ce şi-ar dori aşa ceva? Şi-a dus mâna la bărbie, cu arătătorul cu manichiură perfectă peste buze Se uita în jos, cu privirea pierdută Părea să ia în considerare lucruri petrecute cu mult timp în urmă În cele din urmă, şi-a ridicat ochii din nou spre mine — Atâta istorie Atâtea secrete Le-am păstrat prea multă vreme şi acum, pur şi simplu, nu ştiu de unde să-ncep — Povesteşte-mi ce s-a întâmplat, am spus, aruncându-mi pantofii cât colo şi trăgându-mi picioarele sub mine, încercând să par mai relaxată decât în realitate — Dacă Ellen şi Iris sunt atât de îngrozitoare, cum ai putut să ne laşi pe mine şi pe Maisie cu ele? Tenul ei fără cusur a devenit livid — Ce ţi s-a povestit? m-a întrebat A strâns din buze, unindu-şi-le într-o linie îngustă — Versiunea scurtă? I-ai sedus pe Connor şi Erik, ai rămas gravidă cu Erik, apoi ai murit la naştere Dar ai dat dovadă de nobleţe în ultima clipă, m-ai pus pe mine mai presus de tine însuţi Ai implorat-o pe Ellen să-şi folosească ultimele puteri ca să mă salveze — Biată copilă, a spus Împovărată cu responsabilitatea morţii propriei mame Ochii ni s-au întâlnit Era minunat să simt că-mi confirmă părerile, că vede lucrurile din perspectiva mea Dar uşurarea n-a ţinut mult; m-am pomenit întrebându-mă dacă nu cumva se străduia să-mi reflecte ideile, să spună ceea ce ştia că-mi doresc să aud şi să-mi câştige astfel încrederea Şi-a lipit palmele, de parcă s-ar fi pregătit de rugăciune — OK, a continuat Să-ncepem cu partea cea mai simplă: Connor Ce ştii despre puterile mele? — Nimic N-am discutat niciodată despre asta — Bineînţeles că nu ţi-au vorbit despre aşa ceva A urmat o succesiune de gânduri pe care încă n-o formulasem — Mama ta are totuşi câteva trucuri în mânecă Unul dintre cele mai utile e faptul că-mi pot crea o sosie Un doppelgänger, o dublură fantomatică Aparent la fel de reală cum sunt eu acum, în faţa ochilor tăi N-o pot menţine pentru mult timp, deşi, cu timpul, am ajuns să fiu tot mai pricepută — Ceva în genul lui Wren — În genul a ceea ce credeau părinţii mei că e Wren N-au fost deloc şocaţi când a apărut Oliver cu noul lui tovarăş de joacă Mă văzuseră deja pe mine transformând energia în materie Maisie s-a folosit de un talent similar când l-a ajutat pe Wren să se preschimbe în Jackson Da, a adăugat, după o pauză, ştiu tot ce s-a petrecut M-am foit când mi-a adus aminte ce-mi făcuse Maisie Emoţional, aveam la dispoziţie prea puţine puncte fixe pe care să mă sprijin, iar acum străina asta, mama mea, le făcea să se cutremure — Îmi pare rău, a continuat Ştiu că pentru tine e neplăcut să insistăm asupra acelor întâmplări, dar trebuie să-ţi dezvălui multe lucruri neplăcute Am dat din cap — Connor? — Da A ezitat — Connor Ştii cum era Slab, lacom şi libidinos E adevărat că Iris nu-i satisfăcea nevoile A pierdut atât de multe sarcini şi a început să-l respingă Când s-au întors în Savannah, Connor a devenit obsedat de mine Era întotdeauna prezent Întotdeauna încerca să mă pipăie M-am străduit să-i redirecţionez energia sexuală către Tillandsia Mama s-a întrerupt şi m-a privit cu răceală — Ştii că am făcut parte din grup O să-ţi explic, pe scurt, care mi-au fost motivele, dar deocamdată te rog să mă crezi c-am făcut tot ce-am putut ca să-l îndepărtez pe Connor de mine În ciuda tuturor eforturilor mele, n-am reuşit decât să-l fac să mă dorească mai mult Cred că nu era vorba numai de sex, că nu era o simplă obsesie Îşi dăduse seama cum încercam să mă folosesc de Tillandsia Mama s-a întrerupt din nou — Dar nu vreau să trec la dezvăluiri premature; toate la timpul lor Am vorbit cu Iris Am încercat s-o conving, Am rugat-o să-şi ţină bărbatul în frâu A refuzat să-mi dea crezare Într-o dimineaţă, m-am trezit şi l-am văzut aşezat la picioarele patului meu Se uita la mine şi în fine, se masturba Faţa mamei s-a crispat, dezgustată — M-am mutat chiar în ziua aia Am închiriat o căsuţă lângă fluviu, dar s-a ţinut după mine şi acolo Când ieşeam pe uşă, îl găseam aşteptându-mă Îmi spunea că eu sunt cea pe care-o iubeşte, nu Iris Continua subliniind cât de multă nevoie are de mine Ştiam că nu e vorba de iubire; ceea ce numea el astfel era dorinţa de a mă poseda În cele din urmă, am ajuns la concluzia că nu pot scăpa de el decât dându-i ceea ce-şi doreşte Am sperat că, în cele din urmă, o să se plictisească de mine şi o să plece după altcineva Un zâmbet i-a înălţat doar colţul drept al gurii — Mi-am creat o dublură şi i-am trimis-o Odată ce se simţea satisfăcut şi adormea, ea, dublura, se disipa A avut o mică aventură fierbinte cu mai multe dubluri de-ale mele, dar de mine nu s-a atins niciodată — Şi Erik? am întrebat şi i-am văzut expresia feţei îndulcindu-se la auzul numelui tatălui meu — Erik era altfel, a răspuns Sunt vinovată de o legătură amoroasă cu bărbatul lui Ellen, dar nu mi-e ruşine de asta Momentele petrecute alături de Erik au fost cele mai frumoase din viaţa mea Nu voiam s-o fac pe Ellen să sufere, dar, după cum sper c-ai înţeles, l-am iubit pe Erik şi el m-a iubit pe mine — Erik a fost iubirea vieţii mele, numai că Ellen l-a găsit prima, a spus ea, roşind Calmul exterior i s-a spulberat şi am întrezărit-o pe femeia care trebuie să fi fost la vârsta mea Am înţeles prin ce trecuse, ce durere o sfâşiase din două părţi, fiindcă-şi făcea sora să sufere şi fiindcă nu putea să-şi arate în văzul lumii dragostea pentru tatăl meu Ştiam că eu nu-l „iubisem” niciodată pe Jackson, că tot ceea ce simţisem pentru el nu fusese decât o reacţie la puterea folosită pentru crearea lui, o putere care-ar fi trebuit să-mi aparţină Pe de altă parte, nu credeam că mă aflu pe o poziţie care-mi dă dreptul să-mi judec mama — Aici devine totul teribil de complicat şi de confuz, a spus, uitându-se dincolo de mine, către un trecut inaccesibil Crezi în soartă? m-a întrebat apoi, focalizându-şi din nou privirea — Nu ştiu Presupun că numai uneori — Uneori? — Cred c-o folosesc ca justificare Când lucrurile se sfârşesc aşa cum s-au sfârşit cu Maisie, o parte din mine vrea să creadă că nu puteau lua altă întorsătură Că Maisie n-a avut niciodată de ales, c-a jucat pur şi simplu rolul scris pentru ea — Şi celelalte ocazii, când nu crezi? — Când vreau să iau frâiele-n mâini şi să fac schimbări — Cum încerci să faci acum, pentru Maisie? — Da, cred că da — Dar ce-ai prefera? Dacă ai putea s-alegi? Control sau haos? — Ca să fiu sinceră, ceva între ele, am răspuns, apoi am zâmbit Mi-a surâs şi ea — Văd că ai moştenit felul în care se fofilează Oliver, evitând obligaţiile şi angajamentele, a zis, şi m-a izbit căldura cu care mă dojenea, plină de mândrie Însă acum bariera te-a ales Ţi-a trasat o sarcină, fără să-ţi ofere variante Mama s-a foit în fotoliu şi s-a aplecat în faţă — Bariera e o putere impresionantă, dar să nu te gândeşti nici măcar o singură clipă c-o poţi controla Ea te controlează Te stăpâneşte A lăsat cuvintele să plutească între noi, dându-mi timp să le conştientizez pe deplin înţelesul Ştiam că are dreptate Crezusem întotdeauna că accesul la magie reprezintă adevărata libertate, dar, de când mă alesese bariera, aveam senzaţia că viaţa mea nu-mi mai aparţine Familiile, celelalte ancore, toată lumea părea să aibă ceva de spus — Pe unii îi irită controlul ăsta crunt Sunt cei care au luat cândva parte la crearea barierei, dar care acum ar vrea să scape de tirania ei — Celelalte trei familii, am spus — Da Renegate, trădătoare, rele Sunt sigură că ai auzit cuvintele astea folosite ca să-i descrie pe cei care s-au retras — Dar ceea ce vor e rău, am protestat Vor să distrugă bariera, să ne lase sub controlul monştrilor Mama a clătinat din cap cu tristeţe — Monştri, cum să nu Gândeşte-te la lumea în care trăim, Mercy Războaie şi foamete Oameni ucigându-se între ei şi distrugând planeta ca să extragă din ea şi ultimul strop de combustibil fosil N-a fost întotdeauna aşa Monştrii, demonii, nu sunt nimic altceva decât un Bau Bau, creat ca să ţină pe loc vrăjitorii puternici, ca tine şi ca mine Se lăsase captivată de propria ei poveste şi nu-şi dădea seama că suspiciunile mele se înmulţeau — Cei de dincolo de barieră nu sunt demoni Sunt creatori, sunt învăţători, sunt cei mai milostivi judecători cu putinţă Au pus cele treisprezece familii pe poziţii de încredere, dar membrii lor au devenit lacomi şi îndărătnici Şi i-au trădat S-a ridicat şi s-a plimbat câteva clipe încoace şi încolo — Tatăl tău, Erik, făcea parte dintr-una dintre cele trei familii — Da, ştiu, dar s-a dezis de ele şi li s-a alăturat celorlalte zece — Nu Mama s-a oprit şi s-a întors spre mine — Nu şi-a trădat niciodată familia Loialitatea lui faţă de celelalte zece a fost o pură invenţie — Dar de ce? — Există o profeţie — Da, am auzit de profeţia făcută când au creat vrăjitorii bariera S-a spus că, într-o bună zi, va apărea o vrăjitoare care va uni din nou cele treisprezece familii şi că, împreună, vor distruge bariera Vrăjitoarea se va naşte prin amestecarea sângelui familiei lui Erik — cu al familiei Taylor Mama s-a grăbit să se apropie de mine şi mi-a luat mâinile într-ale ei — Cele zece ancore au considerat profeţia sumbră şi înfiorătoare, însă celelalte familii, printre care şi cea a tatălui tău, au văzut în ea singura licărire de speranţă dintr-un univers cuprins de nebunie Îmi pare rău Ştiu că asta-l face pe tatăl tău să pară insensibil şi calculat, dar n-a iubit-o niciodată pe Ellen Întâlnirea lor Apropierea Modul în care şi-a renegat propriul sânge A jucat un rol într-un plan pus la punct cu mare grijă, în scopul aducerii pe lume a unui copil Era un semn de generozitate să-i etichetezi purtarea drept „insensibilă”, iar eu m-am cutremurat la gândul că tatăl meu putuse fi atât de calculat şi de nemilos Mi-a fost ruşine de legătura de rudenie dintre noi — Un copil, a continuat mama, părând să nu observe că mă simţeam distrusă emoţional, care să reinstaureze ordinea şi să aducă pacea La vremea respectivă, Ellen nu ştia nimic despre profeţia asta Cei câţiva vrăjitori cărora le era cunoscută o considerau, mai mult sau mai puţin, un basm, însă Erik şi Ellen s-au căsătorit Simpla posibilitate a veridicităţii şi îndeplinirii prorocirii le-a pus pe gânduri pe ancorele fidele barierei Au conspirat ca s-o împiedice pe Ellen să procreeze, dar puterea ei de vindecare i-a păstrat organismul fecund Ăsta e adevăratul motiv pentru care puterile ei au început să n-o mai slujească, lucru care a durat ceva vreme După naşterea lui Paul, Ginny a micşorat abilitatea lui Ellen de a accesa energia barierei, ca să nu se mai opună magiei familiilor care-ncercau s-o transforme într-o fiinţă stearpă Dacă în profeţie n-ar fi fost vorba de o fată, familiile n-ar fi lăsat-o să-şi poarte copilul până la soroc Paul şi-a datorat viaţa, aşa scurtă cum s-a dovedit a fi, unui cromozom Y — Dar stai o clipă, am spus, când mi s-a activat propriul simţ al trecutului Ţin minte ceva din timpul vieţii lui Paul Un băiat a fost lovit de-o maşină lângă florăria lui Ellen Era pe moarte, şi ea l-a adus înapoi M-am speriat îngrozitor Dacă Ginny începuse deja să-i controleze puterile, cum de-a reuşit? — Adrenalina? Emoţia? Ceva i-a dat lui Ellen un impuls puternic, îngăduindu-i puterii ei să deschidă supapa pusă în cale de Ginny Mama s-a întrerupt pentru o clipă — Îţi aminteşti, cu siguranţă, că Paul şi Erik au murit la vreo săptămână după acest incident — Dar asta nu poate avea cu adevărat vreo legătură cu faptul că Ellen l-a salvat pe acel copil — Ellen dovedise că nu poate fi controlată, cel puţin nu în totalitate Familiile s-au simţit îndreptăţite să se amestece şi să rezolve problema Mi-a pierit sângele din obraji şi mi s-a făcut greaţă — Crezi că accidentul ăla a fost întâmplător? Nu, familiile au pus la cale tamponarea, ca să fie sigure că nici Erik, nici Paul, nu vor aduce vreodată pe lume o fiică Am rămas cu gura căscată Era prea oribil Nu voiam să cred nicio iotă şi, totuşi, astfel se explicau atât de multe Am pus în balanţă îndoielile trezite de spusele mamei şi precizia cu care se îmbina astfel totul — Ginny a ştiut de asta? A ajutat la uciderea lor? Mama s-a aşezat pe fotoliu şi a avut nevoie de câteva clipe ca să-şi adune gândurile Şi-a cuprins trupul cu braţele şi s-a uitat pe lângă mine — Nu cred Ginny era în stare de multe, dar nu şi de crimă Tonul sugera că o asemenea afirmaţie despre strămătuşa mea e plină de mărinimie — Fapta odată săvârşită, familiile nu i-au ascuns adevărul şi au reuşit cumva s-o convingă că făcuseră ce era mai bine pentru barieră Sunt sigură că nu le-a fost greu să-i bage asta-n cap — Dar eu şi Maisie? Mama s-a destins şi s-a aplecat în faţă, cu expresia unui copil poznaş — În ciuda magiei lor, membrii celor zece familii, ca şi ancorele, nu sunt decât oameni Nu sunt nici atotputernici, nici atotştiutori Au crezut că sunteţi fiicele lui Connor, a spus şi apoi m-a şocat, lăsându-şi capul pe spate şi izbucnind în râs De parcă nemernicul ăla nevolnic ar fi putut vreodată să dea viaţă unor fete ca mine, ca tine sau ca draga noastră Maisie Oricine are măcar o jumătate de creier îşi poate da seama că prin venele voastre curge un sânge mult mai presus decât tot ce ar fi putut oferi Connor Vă trageţi dintr-o stirpe mult mai pură — Dar Iris şi Ellen au ştiut, am îmboldit-o eu — Da, au ştiut Mama şi-a lins buzele — Mă tem că mătuşile tale seamănă foarte mult cu casa asta Ceea ce se vede din afară diferă foarte mult de ceea ce găseşti înăuntru Sunt capabile de fapte de care nu le-ai crede niciodată în stare — De exemplu? am întrebat Probabil avea dreptate spunând că e vorba de ceva de care nu le credeam în stare, dar trebuia să aflu tot ce avea de spus — Povesteşte-mi — Erau amândouă furioase, pornite împotriva mea Cred că e corect să spun că mă urau În loc să dea vina pe propria frigiditate, Iris mă învinuia pe mine pentru problemele din căsnicia ei Fireşte că nu era deloc adevărat Cât despre Ellen, ea îşi făcea griji Mama s-a întrerupt iarăşi — Te rog să nu uiţi că eu şi Erik eram foarte îndrăgostiţi unul de altul Ne iubeam cu disperare, aşa cum sper că vă iubiţi tu şi Peter, sau măcar cum veţi ajunge să vă iubiţi Am păstrat tăcerea Sublinia tot tipul similitudinile dintre experienţele noastre de viaţă, ca şi cum s-ar fi străduit să mă facă să mă identific cu ea — Ştiam că asta o s-o facă pe Ellen să sufere, dar ne hotărâserăm să fugim împreună Să plecăm din Savannah şi să ne întoarcem acasă la Erik, în Germania Să ne creştem copiii, pe voi, acolo, unde i-am fi putut apăra, de ancorele barierei Însă Ginny a aflat cumva de planurile noastre şi a pus totul cap la cap Ea şi surorile mele au conspirat împotriva mea Au venit la mine şi s-au oferit să vă apere pe tine şi pe Maisie Dacă plecam, lăsând pe toată lumea, inclusiv pe Erik, să creadă că murisem, n-aveau să vă dea pe voi două pe mâna celor zece familii Se potrivea de minune cu interesele fiecăreia dintre ele Iris putea să-l ţină pe Connor în frâu, fiindcă el credea că vă e tată Erik era bucuros să rămână cu Ellen, sigur că ea avea să vă fie o mamă bună, deşi ştia cine vă e adevăratul tată, căci, eu moartă fiind, nu-i mai puteam ameninţa căsnicia Ginny scăpa de mine, singura membră a familiei Taylor care nu se ploconea în faţa ei şi nu accepta slugărnicia cu care servea bariera — Dar te-au înmormântat A venit tot oraşul la ceremonie Te-au pus în mormânt, am spus, nu ca o afirmaţie, ci cerând explicaţii — Nu m-au îngropat pe mine Au îngropat o doppelgänger, pe care mătuşile tale şi Ginny m-au obligat s-o creez Sicriul pe care l-au înmormântat e gol de multă vreme — Şi ce rol a jucat Tillandsia în toate astea? Aţi încercat, nu-i aşa? Tu şi Erik Aţi încercat să adunaţi destulă energie ca să distrugeţi bariera — Da, a răspuns, eu şi tatăl tău voiam să distrugem bariera şi să smulgem lumea noastră din ghearele ancorelor Să lăsăm iubirea şi lumina să pătrundă iarăşi Acum îmi dau seama cât am fost de naivă S-a ridicat şi a venit lângă mine, a îngenuncheat în faţa mea şi şi-a pus mâna pe obrazul meu M-am simţit sfâşiată între impulsul de a mă prinde de ea şi nevoia de a o respinge — Familiile unite, cele zece care menţin bariera, ne-au izolat de cei care ne pot ajuta De cei care ne-ar putea învăţa să trăim în pace unii cu alţii, să vindecăm bolnavii, să-i hrănim pe cei flămânzi Cunoştinţele şi tehnologia pe care vor seniorii să ni le împărtăşească ar aduce paradisul aici, pe pământ Imaginează-ţi o lume cu energie la discreţie, fără foamete şi fără boli Bariera chipurile ne apără de demoni, însă adevărul e că ne întemniţează Spune-mi, Mercy, de unde-şi ia puterea o vrăjitoare adevărată, una ca tine? — Din barieră, fireşte M-a privit cu tristeţe — Aşadar, e adevărat Celelalte ancore nu ţi-au spus cum a fost creată bariera N-au încredere în tine A clătinat din cap — Nu Adevăraţii vrăjitori nu şi-au luat niciodată puterea din barieră Bariera şi-a primit puterea de la vrăjitori Ăsta e marele secret al ancorelor Majoritatea vrăjitorilor care susţin bariera pretind că nu-l cunosc, sau, chiar dacă admit că le e cunoscut, pretind că nu cred în adevărul lui Magia vrăjitorească, magia noastră, e un dar al fiinţelor pe care le-am izgonit Ne-au oferit puterea şi încrederea lor, iar noi le-am trădat Mi-am ridicat mâinile Nu mai aveam răbdare s-ascult tot ce spunea despre maşinaţii şi intrigi — OK, dar, chiar dacă toate astea sunt adevărate, nu mi-ai explicat de ce ar fi dorit Iris sau Ellen să-l omoare pe Tucker şi, cu atât mai mult, să lase vina să cadă asupra mea — Ellen şi-a dat, probabil, seama că Tucker mi-era loial mie — Sau ai putea spune c-o înşela pe ea Mama a dat din cap, aprobatoare — Aşa vede Ellen lucrurile S-a îndepărtat câţiva paşi, apoi s-a întors şi şi-a întins mâinile spre mine, cu palmele în sus — Ăsta ar fi motivul invocat de Ellen, cel puţin în privinţa înlăturării lui Tucker — Şi în privinţa mea? am întrebat — Draga mea, după cum ştii, bariera are o slăbiciune pentru familia Taylor din Savannah Tu fiind dată la o parte, Ellen are cel puţin treizeci şi trei la sută şanse să devină următoarea ancoră Nici că şi-ar putea dori o poziţie mai favorabilă ca să răzbune moartea fiului ei M-am lăsat pe spătarul fotoliului şi m-am gândit la ceea ce spusese, timp în care mi-au căzut ochii pe cupolă şi am observat că e acoperită de promoroacă — Ia uite! am exclamat, arătând în sus Mama şi-a ridicat privirea către cupolă şi am auzit o bufnitură sonoră, ca şi cum de acoperiş s-ar fi izbit ceva foarte greu Pe sticlă au apărut nişte linii subţiri şi pocnetele panourilor au răsunat zgomotos în sala hexagonală Fără să scoată niciun cuvânt, mama şi-a înălţat mâinile către mine şi forţa izvorâtă din ele m-a azvârlit mult în spate, cu fotoliu cu tot Am aterizat imediat dincolo de intrare, într-o încăpere laterală, cu fotoliul rostogolindu-se peste mine Muzica a mii de cioburi cântătoare a acoperit aproape cu desăvârşire geamătul de spaimă al mamei Am reuşit să mă ridic la timp ca să văd un ţăruş transparent căzând de sus şi împlântându-i-se într-un ochi A urmat o prăbuşire totală, ceea ce mai rămăsese din cupolă a căzut, împroşcând sala cu cioburi de sticlă, ca nişte artificii Am ţipat Dar nu s-a auzit niciun sunet M-am mişcat Dar trupul nu mi s-a clintit N-am apelat la magie ca să mă apăr Nu puteam nici măcar să gândesc, şi cu atât mai puţin să canalizez energia Chiar înainte ca cioburile să mă străpungă, din spatele meu s-au întins nişte mâini care m-au smuls şi m-au scos pe uşă Am auzit-o trântindu-se în urma mea şi apoi nenumărate izbituri, când în lemnul ei s-au împlântat micile proiectile de sticlă Nişte braţe puternice mă strângeau, mă adăposteau Tremurând îngrozită, mi-am ridicat privirea spre faţa lui Emmet Nu ştiu cum am ajuns acasă, în camera mea Când mi-am venit în fire, mă strângeau alte braţe, la fel de puternice şi de ocrotitoare, legănându-mă cu blândeţe — Peter I-am şoptit numele şi el m-a strâns şi mai tare în braţe Imagini ale trupului stâlcit al mamei aproape că m-au trimis înapoi, în starea de şoc, şi m-am zbătut în îmbrăţişarea lui — Mama, mama Era tot ce puteam să spun — E în ordine, iubito Totul o să fie OK Sunt aici, cu tine Familia ta e aici Când i-am auzit cuvintele, familia mea mi s-a strecurat în partea conştientă a minţii Ellen stătea aplecată deasupra mea, la picioarele patului Oliver se postase în dreptul ferestrei, cu faţa la mine şi cu spatele către lumină Iris era aşezată pe pat, lângă Peter — Şi eu sunt aici, a spus Emmet, o umbră înaltă, în colţul cel mai îndepărtat În mod bizar, prezenţa lui m-a liniştit cel mai mult — Acum ar trebui să dormi, a spus Ellen, ocolind patul şi oprindu-se lângă mine Avea vocea aspră, lipsită de căldura obişnuită Şi cearcăne negre sub ochi Mi-am dat seama că plânsese Pentru Tucker, fireşte A întins mâinile spre mine — Te rog să nu m-atingi, am spus şi ea şi-a retras mâinile de parcă aş fi ars-o Ochii deja roşii i s-au umezit O parte din mine se simţea prost fiindcă o făceam să sufere pe femeia pe care crezusem c-o cunosc, dar imaginea ultimelor clipe ale mamei mi se întipărise adânc în minte Nu puteam suporta atingerea lui Ellen — Îmi pare rău Dar aş vrea să plece toată lumea, în afară de Peter Şi de Emmet, am adăugat — Desigur, Gingersnap Oliver s-a ridicat Pe faţă i se citea îngrijorarea pentru mine, amestecată cu o umbră de nedumerire şi cu durerea provocată de dorinţa mea — Dar, scumpo, ai avut un şoc, a protestat Ellen Ar trebui să rămân, să te ţin sub observaţie Să mă asigur că eşti bine M-am trezit strângându-mă ghem ca să mă feresc de atingerea ei, împingându-mă mai tare în adăpostul braţelor lui Peter — Mă simt foarte bine Copilul e bine Suntem amândoi bine sănătoşi Ellen a încremenit, uitându-se la fratele şi la sora ei, în aşteptarea unui sfat — Trebuie să ai grijă de tine Îmi pare rău pentru Tucker Ochii i s-au întors spre mine, trădând ceva între furie şi disperare, dar a strâns din pleoape şi expresia feţei i s-a înăsprit — Mulţumesc Îţi garantez c-o să aflu cine-a făcut asta — Haideţi, să lăsăm fata să se odihnească puţin, le-a cerut Oliver, trăgând-o de lângă mine şi îndreptându-se spre uşă Iris? Iris stătea în picioare, fără să spună nimic, dar şovăiala i se citea pe toată faţa S-a dus la uşă, lângă ceilalţi, dar s-a întors spre mine — Te iubim, a spus, apoi a ieşit în urma lui Oliver şi Ellen Emmet s-a grăbit să-nchidă uşa M-am zbătut în braţele lui Peter, destul ca să-şi slăbească strânsoarea şi să-l pot privi — Mama, a început să-i spun Cred că ei au omorât-o Nu, eram dintr-odată sigură că ei o omorâseră Pe faţa lui Peter a apărut un zâmbet plin de îngrijorare — Mercy, nu ştii ce vorbeşti Nu ţi-au omorât mama; mama ta n-a fost ucisă A murit, pur şi simplu A ezitat — Ştiu că te îngrijorează naşterea copilului, te temi că semeni cu mama ta şi n-o să supravieţuieşti, dar aşa ceva n-o să ţi se întâmple Eşti atât de puternică — Nu M-am uitat la Emmet, însă faţa lui a rămas ca o tăbliţă goală — Mama n-a murit la naşterea mea A fost ucisă în clădirea Tillandsiei Azi — În clădirea Tillandsiei? I s-a încreţit fruntea şi a clătinat din cap, în semn că habar n-are despre ce vorbesc — Casa aia mare, veche, de dincolo de Richmond Hill Cea pe care-o renovezi pentru Tucker Cu uşa de la intrare neagră cu roşu Cupola transparentă a holului de la intrare S-a spart şi s-a prăbuşit peste mama Ei au făcut-o să se prăbuşească M-am gândit la trupul însângerat al mamei, cutremurându-mă Peter mi-a îndepărtat părul de pe frunte — Aia nu e decât o casă mare, dărăpănată, în stil georgian N-are decât ferestre vechi, obişnuite Nici urmă de cupolă Nici măcar de vreo lucarnă Nici măcar de nişte ferestre plasate mai sus, care să poată fi luate drept lucarne Nimic atât de modern Şi acolo n-a păţit nimeni nimic Am fost eu însumi acolo până acum o jumătate de oră, când m-a sunat Oliver, să-mi spună că nu te simţi bine Ai visat urât, atât şi nimic mai mult M-am răsucit cu disperare, smulgându-mă din strânsoarea lui şi încercând să mă ridic în capul oaselor Camera s-a învârtit cu mine, dar am reuşit să mă sprijin într-un cot, cu faţa spre Emmet — Spune-i, i-am cerut Spune-i ce s-a întâmplat Tu ai văzut M-ai salvat — Îmi pare rău N-am ce să-i spun Te-am găsit căzută în grădină Te-am adus sus, în camera ta, apoi ţi-am chemat familia Nu ştiu prin ce experienţă ai trecut, dar mă tem că n-a fost decât o halucinaţie Am ţipat la el — De ce minţi? A reacţionat de parc-aş fi fost un copil bolnav A clătinat din cap în tăcere, cu ochii la Peter, apoi m-a privit cu blândeţe şi compătimire — Nu vreau să te supăr Aş confirma tot ce spui, dac-aş putea s-o fac Ştiam că nici nu visasem, nici nu avusesem halucinaţii Peter se înşela Mama nu murise aducându-mă pe lume Asta nu era decât o minciună sfruntată Mi-a venit brusc o idee şi mi-am pipăit gâtul Degetele mele au găsit medalionul, dovada că mama era în viaţă, sau cel puţin că trăia în ziua când mi-l dăruise Străduindu-mă cu disperare să i-l arăt lui Peter, i-am rupt lănţişorul Încrederea în veridicitatea întâmplării la care fusesem martoră mi-a pierit brusc — Uite Ia-l Deschide-l L-am lăsat să cadă în palma lui şi m-am sprijinit de perne Avea degete prea mari şi prea bătătorite ca să deschidă medalionul cu uşurinţă, dar, după câteva încercări, a reuşit — Ce pot să spun? a întrebat Ai fost cu siguranţă un bebeluş frumos Ca şi Maisie Am întins mâna şi i l-am smuls M-am uitat în jos, la poze; una era imaginea mea de prunc, iar cealaltă a lui Maisie, la aceeaşi vârstă Fotografia străbunicii mele dispăruse, ca şi a lui Careu, tânărul cu păr auriu şi ochi plini de încredere în sine Am închis medalionul cu zgomot şi l-am strâns în pumn cu disperare Un alt val de ameţeală m-a cuprins, silindu-mă să-nchid ochii — Probabil sunt bolnavă, am spus, mai mult pentru mine decât pentru cei doi bărbaţi — Mă tem că da, a dat din cap Peter Şi de-asta ai vise înfiorătoare Acum pot s-o chem pe Ellen înăuntru? O laşi să facă ce ştie ea ca să te simţi mai bine? Chiar şi cu ochii închişi, simţeam privirile lui Emmet sfredelindu-mă — Nu vezi că magia nu-l sperie niciodată, aşa cum l-ar speria pe un om obişnuit? mă întrebau, fără cuvinte Nu-ţi dai seama că nu e om adevărat, aşa cum nici eu nu sunt? Întrebarea a pierit imediat, pentru a fi înlocuită de îngrijorarea pe care i-o trezea starea mea N-am spus nimic M-am mulţumit să aprob cu o înclinare a capului, dar, în realitate, nu ştiam sigur dacă răspund la întrebarea lui Peter sau la a lui Emmet Oboseala m-a înfrânt şi, când Ellen a reintrat în cameră, eram ruptă de lume M-am dat jos din pat şi m-am zărit în oglindă Cineva îmi scosese hainele şi mă-mbrăcase cu o cămaşă de noapte din mătase, de culoarea spumei mării De genul celor pe care le primeşti cadou de ziua ta şi nu le porţi niciodată M-am aşezat la picioarele patului, străduindu-mă să pun laolaltă bucăţile din ziua de ieri, aşa cum aş fi încercat să refac din cioburi cupola de sticlă care-mi strivise mama Propria mea reflexie a pălit când mi-a apărut în minte imaginea trupului ei însângerat A înăbuşit ţipătul care se lupta să iasă din mine Chiar dacă totul nu fusese decât o halucinaţie, spaima şi sentimentul de pierdere erau destul de reale M-am rugat să aibă ceilalţi dreptate, să fi visat eu, cumva, întreaga zi Să fie mama încă în viaţă şi să pot găsi, într-un fel sau altul, o explicaţie pentru toate, ca s-o pot primi în viaţa mea fără să-mi resping mătuşile şi fără să trădez bariera Capotul care făcea parte din acelaşi set cu cămaşa fusese pus peste un scaun În pofida tuturor celor petrecute, mi-am dat seama că sunt moartă de foame, aşa că l-am îmbrăcat şi am coborât la parter, să caut ceva pentru micul dejun Când am ajuns la baza scării, mi-am auzit numele, dar cuvintele aproape şoptite care au urmat mi-au spus că se vorbea despre mine, nu cu mine Am înaintat tiptil în direcţia vocilor şi m-am trezit în faţa uşilor batante ale bucătăriei — Mă simt vinovat, a spus Oliver Parcă n-ar fi fost de-ajuns că e gravidă şi că abia a intrat în contact cu magia, a trebuit s-o încurajez s-o facă şi pe bibliotecara printre istoriile Akashice — Nu sunt de acord, l-a contrazis Iris Mai bine că te-ai amestecat şi ai preluat controlul decât să le fi lăsat pe ea şi pe Jilo să dea peste ceva cu care nu s-ar fi putut descurca singure — Dar să aibă halucinaţii în care Emily e în viaţă şi noi încercăm s-o ucidem E prea stresată, iar eu am contribuit la stresul ăsta — Era hotărâtă s-o găsească pe Maisie Ellen încerca să-l scape de sentimentul de vinovăţie — Iar tu n-ai nicio legătură nici cu sarcina, nici cu alegerea ei ca ancoră — Dar tu cum poţi crede că are o legătură cu uciderea lui Tucker? Tăcerea lui Ellen a durat cu o clipă prea mult — N-are, nu la modul intenţionat Nici măcar la nivel conştient Dar nu-şi controlează cu adevărat puterile Poate vinovăţia pentru vătămarea străunchiului lui Peter s-a amestecat cu dorinţa ei de a-l scoate pe Tucker din viaţa mea Poate a crezut că visează Ai văzut cum a visat toată scena aia cu Emily M-am apropiat mai mult de uşă, încercând să mă hotărăsc dacă trebuia să ascult în tăcere sau să dau buzna înăuntru şi să le trag un perdaf — Oh, Ellen, nici măcar aşa, m-a apărat Oliver — Ai văzut cum m-a respins Nu mai e ea însăşi Poate că afluxul brusc de putere a vătămat-o, a schimbat-o într-un fel sau altul Poate că şi jocul cu istoriile Akashice a avut vreo influenţă Poate că nu mai poate face deosebirea dintre realitate şi fantezie — Eu cred, a intervenit Iris, c-ar fi cel mai bine să facem cum au propus familiile, s-o trimitem s-o viziteze pe Gudrun Ca s-o înveţe cum să-şi întrebuinţeze puterile şi să-i dezvăluie apoi secretele ancorelor Măcar acolo Mercy o să fie în siguranţă Numele lui Gudrun mi-a adus fulgerător aminte de ziua când simţisem pentru prima oară gustul magiei, când o aşchie de lemn îmbibată în sângele lui Oliver devenise talisman şi el îmi îngăduise să-i împrumut puterea Am revăzut faţa aspră care-mi întorsese privirea din oglindă când încercasem să-i dau de urmă lui Maisie — Nu, a zis Oliver Apoi a adăugat: — Nu ştiu Gudrun nu prea s-a dovedit de folos când a fost vorba s-o ajute pe Maisie Trebuie să ne gândim, totodată, şi la copil Să vorbească despre mine pe la spate era una, dar nimeni n-avea dreptul să discute despre fiul meu altfel decât în prezenţa mea Am dat buzna pe uşă, lăsând-o să mi se legene în urmă — ’Neaţa tuturor Ce-am pierdut? — Ei, după cum te porţi şi după tonul tău, domnişoară, a ripostat Iris, îmi imaginez că n-ai pierdut mare lucru M-am oprit o clipă locului, conştientizând strania strălucire trandafirie a încăperii, emanată de cristalul roz din mijlocul mesei — Stai jos, Mercy, a spus Ellen Suferinţa care o împovăra de ieri se amestecase cu bănuielile în privinţa mea, întunecându-i privirea Am rămas neclintită, gata să să-mi înfrunt cele trei rude, dar durerea întipărită pe feţele lor m-a dezarmat într-o oarecare măsură Îmi dorisem cu atâta disperare să cred că femeia care-mi dăduse de urmă era mama mea Încă mi-o mai doream Dar îmi doream şi să cred că e încă în viaţă Că ni se oferea o şansă să ne cunoaştem Că fiul meu o s-o cunoască În acelaşi timp, nu voiam să cred ceea ce-mi dezvăluise Nu voiam să cred că Iris şi Ellen erau în stare de astfel de mişelii În afară de asta, încă mă mai împotriveam afirmaţiilor eretice ale mamei în ceea ce privea bariera, care-mi îndureraseră inima Putea fi oare adevărat că bariera ne întemniţa în loc să ne apere? Încă mă mai străduiam să mi-i imaginez pe binevoitorii învăţători despre care-mi vorbise, susţinând că nu voiau nimic altceva de la omenire decât să se întoarcă în braţele lor ocrotitoare Toate astea aveau ceva care mă izbise: erau prea frumoase Întoarcerea mamei Versiunea ei despre naşterea mea şi cu dispariţia ei Neaşteptata ei moarte într-o încăpere care, din câte îmi dădusem seama, nici măcar nu exista în planul nostru Mi-am pus mie însămi o întrebare: cei trei oameni din faţa mea, aşa imperfecţi cum cu siguranţă erau, chiar ar fi putut comite fapte atât de monstruoase? — Aşază-te, mi-a cerut Iris, şi un scaun a alunecat pe podea, părând să se îndepărteze de masă cu voinţă proprie Magia devenise mult mai vizibilă în casa noastră, se practica mult mai pe faţă de când îmi fuseseră înapoiate puterile Ştiam că Iris se abţinuse ca să-l menajeze pe Connor, dar nu puteam să nu mă-ntreb dacă nu cumva se reţinuseră cu toţii ca să nu-mi rănească mie sentimentele Cumva, dorinţa lor de a mă ajuta să nu-mi pierd respectul de sine nu se potrivea deloc cu ceea ce-mi povestise mama M-am aşezat pe scaunul cu pricina, dar m-am lăsat pe spătarul lui şi mi-am încrucişat braţele pe piept Încă nu puteam scăpa de indignarea care mă cuprinsese când îi auzisem bârfindu-mă Iris nu se sinchisea — Presupun că te simţi mai bine, nu? — Da N-am spus nimic mai mult — Câţi ani ai, cumva, doisprezece? a răbufnit Oliver, îndreptându-se spre masa lungă Deşi îmi luase apărarea când nu fusesem acolo, ca să mă apăr singură, se vedea limpede că şi el era în continuare îndurerat fiindcă-i respinsesem A aruncat un pliculeţ cu ceai de muşeţel într-o cană şi a turnat deasupra apă fierbinte Mi-am îndreptat ochii spre tăblia mesei Nu voiam să mă uit la niciunul dintre ei Câteva clipe mai târziu, Oliver mi-a împins cana cu ceai în faţă Am strâns-o în palme, recunoscătoare pentru alinarea oferită de căldura ei — Ieri ne-ai acuzat de fapte diabolice, a spus Iris, pe un ton cumpătat, uniform Era clar că exersase în timpul nopţii, repetând cuvintele de multe ori — Ştim că s-a întâmplat ceva, ceva care te-a întors pe dos Le-ai spus lui Peter şi golemului că te-am minţit în privinţa morţii mamei tale Iar pe urmă ai mers şi mai departe şi ai spus că noi am ucis-o? — Iar voi staţi aici, spunând cum l-am ucis eu pe Tucker şi c-ar trebui să fiu expediată înainte de a omorî toţi oamenii din Savannah, unul câte unul Ellen şi-a acoperit faţa cu mâinile Umerii i s-au gârbovit şi au început să-i tresalte în ritmul suspinelor Iris s-a întins şi i-a pus o mână pe umăr — N-a spus nimeni asta Ellen şi-a lăsat mâinile în jos Pe faţă umflată şi roşie, cu cearcăne negre sub ochi, i se citea suferinţa — L-am iubit Vocea îi tremura — L-am iubit cu adevărat S-a uitat la mine cu ochi îndureraţi, cu rimelul întins şi cu contururile trasate cu dermatograf prelingându-i-se pe obraji în pârâiaşe de acuarelă Furia a început să mi se topească — Ştiu asta Ştiu, am spus Ea nu i-ar fi făcut pentru nimic în lume vreun rău lui Tucker Pentru nimic în lume — Jur că nu i-am făcut nimic Nu i-aş fi făcut niciodată nimic lui Tucker, fiindcă ştiam că-l iubeşti — Şi crezi că noi nu ne-am iubit sora? m-a întrebat Ellen Chiar poţi să crezi că eu şi Iris am ucis-o cu sânge rece? Chiar ne crezi în stare? Chiar mă crezi pe mine în stare de aşa ceva? Sentimentele m-au copleşit şi am izbucnit şi eu în lacrimi — Îmi pare atât de rău pentru Tucker! Am luat mâinile lui Ellen într-ale mele — Ştiu, iubito Te cred — Trebuie să ştii că nu i-aş fi făcut niciun rău Nu la modul intenţionat Nici măcar dac-aş fi crezut că visez Pur şi simplu, nu am genul ăsta de ură în mine Ellen m-a privit, iar furtuna i-a dispărut din ochi Ştiam că-şi dă seama care e adevărul — Nu Nu-l ai Nu ştiu de ce mi-am lăsat inima să creadă că ai fi putut face aşa ceva Iris a venit lângă mine şi mi-a lipit capul de pieptul ei — Gata, gata, gata M-a mângâiat pe păr şi s-a aplecat să mă sărute pe creştet După ce mi-am venit în fire, mi-a înclinat faţa astfel încât să mă poată privi în ochi — Nu ştiu cine şi de ce, dar sunt convinsă că există cineva care-ncearcă s-arunce între noi seminţele îndoielii şi neîncrederii Cineva care vrea să ne certăm între noi, toţi patru O vrea cu destulă înfocare ca să ucidă pentru asta — OK, a spus Oliver, pe un ton care sugera că are de gând să preia controlul Familia Taylor are un duşman Nu e tocmai o noutate pentru cartea de istorie a familiei Ce ştim despre duşmanul ăsta? Un singur lucru: îşi dă seama că n-are nicio şansă dacă nu ne dezbină — Asta a fost o încurajare? a întrebat Iris, în timp ce aveam toţi patru o senzaţie de uşurare palpabilă Sarcasmul surorii ei mai mari a făcut-o până şi pe Ellen să zâmbească Şi-a şters ochii cu dosul mâinii Iris s-a întors spre mine — Aşa că acum spune-ne ce s-a întâmplat Ce te-a putut face să crezi că noi ţi-am ucis mama? Am tras aer în piept Nu-mi venea să cred că puteau fi atât de cruzi încât să se joace astfel cu mine Să mi-o redea pe mama şi apoi să mi-o răpească — Ea m-a găsit, am răspuns Imediat după accidentul cu Peadar A venit şi m-a luat de-acolo — Cine, draga mea? Cine te-a găsit? m-a întrebat Oliver Accentul lui se făcea simţit cu atâta putere încât, în ciuda vâltorii de emoţii care mă străbătuse, a reuşit să mă amuze — Mama mea Emily — Ei, Mercy, nu e cu putinţă, a zis Iris Ştii că nu mai e printre noi de multă vreme Cineva face o glumă plină de cruzime, oribilă — Poate-a venit la tine ca spirit? O fantomă? a sugerat Ellen — Nu Era reală La atingere o simţeai solidă, am spus, deşi propriile mele experienţe îmi dovediseră că asta nu conta prea mult A spus că trăieşte Că n-a murit la naşterea mea — Oh, Mercy, a murmurat Ellen Măcar dac-ar fi adevărat, dar am fost acolo Iris la fel Doar ştii Ţi-am povestit ce s-a întâmplat — Mi-a spus că m-aţi minţit Că ne-ţi luat pe mine şi pe Maisie, iar pe ea aţi obligat-o să-şi creeze o dublură pe care s-o îngropaţi — Stop, stop, stop Oliver şi-a ridicat mâinile — Să lăsăm puţin asta deoparte şi s-o luăm de la început Cineva – cineva care a pretins că e Emily – a venit la tine — Poate, dar nu sunt sigură c-a fost o impostoare — Crezi că ar fi într-adevăr cu putinţă — Ai spus „o dublură”? l-a întrerupt Iris — Da A spus că poate crea doppelgängeri Iris şi Ellen s-au uitat una la alta — Crezi că e posibil? a întrebat apoi Iris Noi eram atât de concentrate asupra fetiţelor, a adăugat, către sora ei Emily ar fi putut să dispară lăsând în locul ei o dublură, imediat după naştere? Ellen a ezitat înainte de a răspunde — Da, e posibil, a răspuns, în cele din urmă Când am ştiut că Mercy o să trăiască şi mi-am îndreptat din nou atenţia spre Emily, ea îşi dăduse deja sufletul Nu sunt sigură c-aş fi în stare să simt diferenţa dintre un trup pe care l-a părăsit viaţa şi unul în care n-a existat niciodată viaţă — Dar, chiar dacă Emily avea putere magică pentru aşa ceva, de ce-ar fi făcut-o? a întrebat Oliver — Povesteşte-ne ce ţi-a spus Tot ce ţi-a spus, mi-a cerut Iris, ignorându-şi fratele Nu omite nimic, chiar dacă te temi că ne-ar putea face rău — Dă-i drumul, scumpo Povesteşte-ne exact ce s-a întâmplat Oliver a dat din cap, îndemnându-mă să continui Mi-am sondat instinctul, cerându-i să-mi spună dac-ar trebui sau nu să am încredere în cei trei Voiam – ba nu, chiar simţeam nevoia – să mă-ncred în ei Dar şi în Maisie simţisem nevoia să am încredere şi învăţasem pe pielea mea că dorinţa de a te încrede în cineva nu-l face automat demn de aşa ceva Cineva mă minţea, fie mama mea sau o impostoare care pretindea că-mi e mamă, fie unul sau mai mulţi dintre cei trei aşezaţi în faţa mea În cele din urmă, m-am hotărât să consider, până la proba contrarie, că ei erau sinceri Am răsuflat adânc şi le-am povestit totul Aproape totul Atât Iris, cât şi Ellen s-au retras în locurile unde se simţeau cel mai bine; cea dintâi şi-a pus pălăria de soare a bunicii şi a plecat în grădină, iar cea de a doua a preferat biblioteca, cu jaluzelele trase şi cu o sticlă deschisă alături Dar momentul nu mi se părea potrivit ca să mă amestec într-un fel sau altul Adâncit în gânduri, Oliver se uita în jos, holbându-se în gol şi plimbându-şi o mână în josul gurii şi al bărbiei Puteam, practic, să-i aud rotiţele minţii învârtindu-se Şi-a ridicat privirea spre mine — Am o idee, ştiu cum am putea afla ce se ascunde în spatele întregii poveşti A ezitat, ca şi cum ar fi simţit nevoia să se gândească mai bine — Te ascult, l-am îndemnat eu să continue — Nu-ţi mai pot citi gândurile ca pe vremuri, ştii? m-a întrebat Bănuisem şi eu asta, aşa că m-am mulţumit să dau din cap, deşi se abătuse de la subiectul discuţiei — Însă, când e vorba de oameni obişnuiţi, trebuie să fac un mic efort ca să nu citesc ce le trece prin minte — Şi ce-i cu asta? Tucker, Emily, Ryder Dincolo de cele petrecute trebuie să se afle un vrăjitor Oliver nu m-a luat în seamă şi s-a strâmbat Era încă afundat în şirul propriilor gânduri şi îngrijorarea i-a încreţit fruntea netedă, formând acolo o dungă de obicei inexistentă — Trebuie s-o facem fără să-i spunem nici lui Iris, nici lui Ellen Iris ar considera încercarea noastră scandaloasă, chiar dacă se va dovedi eficientă Cât despre Ellen, ei bine, pe ea n-o putem lăsa să afle Minunat, încă un secret, mi-am zis — La ce te gândeşti, mai exact? — Să mergem la morgă, ca să-i facem o vizită lui Tucker — Ce?! — Stai, ascultă-mă Dacă tu poţi canaliza în el destulă energie ca să-l reînsufleţeşti fie şi numai pentru câteva clipe, eu voi reuşi să-i citesc gândurile Am clătinat din cap şi am simţit un fior pe şira spinării Ellen ar fi fost distrusă dac-ar fi aflat fie şi numai că ne trecuse aşa ceva prin cap — Nu Chiar dac-ar fi cu putinţă, Tucker are în el o gaură imensă Probabil singurul gând pe care-ai reuşi să i-l desluşeşti ar fi un strigăt de durere Oliver a ridicat din umeri — Sau am putea, pur şi simplu, să aflăm cine l-a ucis Trebuie să ştim cine i-a răpit mătuşii tale Ellen încă un strop de dragoste Cine a trimis-o înapoi, în prăpastia din care credeam că a ieşit în sfârşit Cine încearcă să te-ntoarcă împotriva rudelor care te iubesc — Spui c-ar trebui să facem asta pentru Ellen şi pentru mine, dar ştim amândoi că Ellen n-ar vrea să tulburăm odihna trupului lui Tucker Nici eu nu sunt sigură că ideea e OK Nu ştiu dacă e ceea ce trebuie să facem Să ne amestecăm printre morţi — Asta n-o ştiu nici eu, dar ştiu că e o greşeală să stau aici, fără să fac nimic, în timp ce rudele mele şi oamenii dragi lor sunt ţintele unor atacuri În plus, nu propun o şedinţă de spiritism E mai degrabă ca la şcoală, când te punea profesoara să atingi piciorul tăiat al unei broaşte cu o baterie, ca să-l faci să se contracte N-o să-l tulburăm pe Tucker O să-i administrăm o mică zdruncinătură, ca să vedem dacă putem declanşa un reflex Haide Mergem acolo Încercăm Fie ajungem la un rezultat, fie nu Hai s-o facem Tucker nu devine mai proaspăt dacă-l lăsăm să aştepte Oliver a tăcut câteva clipe — Ştii, următorul ar putea fi Peter Cu asta mă lovise sub centură — Sau Adam Iată ce-l îngrijora cu adevărat — Oliver, am spus Gândul la trupul intrat în putrefacţie al lui Tucker mi-a ridicat fierea în gât Mi-am lăsat capul în jos şi am respirat adânc, sperând c-o să-mi treacă greaţa — O să te-ajut cu plăcere să faci vrăji de protecţie pentru Adam Şi aveam să pun câteva şi asupra lui Peter, pentru orice eventualitate, indiferent dacă era sau nu deja protejat de magia zânelor — Dar s-o facem pe cârpacii cu cadavrul lui Tucker? Detestam cuvântul cadavru – modul în care-l simţeam pe limbă, modul în care-mi suna în propriile urechi — Ştim amândoi că există multe căi de ocolire a vrăjilor Învăţasem asta pe pielea mea, atunci când Jackson mă mutase într-o dimensiune alăturată, imediat dincolo de raza de acţiune a vrăjilor făcute de Emmet ca să mă apere — Sunt bune pentru respingerea indivizilor fără puteri magice, sau poate chiar şi pentru a vrăjitorilor amatori, dar când e vorba de cineva care stăpâneşte magia adevărată? Nu rezolvă mare lucru Oliver mi-a studiat faţa — De ce ţi-e frică? Mi-am ridicat ochii spre el şi l-am văzut cercetându-mă cu privirea aşa cum obişnuia înainte, când gândurile mele erau pentru el o carte deschisă — Mama a spus că Tucker a fost ucis fiindc-o ajuta — Ascultă, nici măcar nu ştim dacă femeia aia era sau nu Emily Şi, chiar dacă era, înseamnă că nu-l căutăm doar pe ucigaşul lui Tucker Îl căutăm şi pe cel care-a omorât-o pe ea Asta ar putea fi cea mai bună cale – singura noastră cale – de a afla cu adevărat ce se ascunde sub tot ce s-a-ntâmplat Ce zici? Am lăsat să-mi scape un oftat M-am dat bătută — Bine Hai să mergem, până nu mă răzgândesc — Aşa te vreau, a zis unchiul meu, şi m-a izbit mulţumirea lui exagerată la gândul că urma să le facem o vizită morţilor Pe drumul către morgă, în maşina lui, a păstrat tăcerea Pe lângă magie, una dintre cele mai mari puteri ale sale era faptul că ştia când să se oprească Nu voia să scape ceva care m-ar fi făcut să pun la îndoială înţelepciunea încercării de care ne pregăteam M-am simţit tulburată când am văzut cât de aproape de sediul medicilor legişti se afla casa lui Peter Crescusem în Savannah şi mă obişnuisem cu ideea că aproape peste tot erau îngropate schelete, dar încă mă mai dezgusta gândul că la numai câteva străzi distanţă de Sackville erau autopsiate leşuri proaspete — Arată ca o clădire cu birouri, am spus, în timp ce unchiul meu parca maşina — Te aşteptai să fie Castelul Frankenstein? Oliver a oprit motorul şi a deschis portiera lui — Să mă laşi pe mine să vorbesc, a spus, de parc-aş fi fost disperată să fac eu asta A ocolit maşina şi mi-a deschis portiera A mers către clădire cam la un pas în urma mea, de parcă s-ar fi aşteptat să fac stânga împrejur în ultimul moment şi să fug Uşa s-a deschis şi aerul condiţionat m-a învăluit, mângâietor Oliver m-a ocolit apoi, îndreptându-se spre bărbatul de la recepţie Existenţa unui recepţioner la morgă m-a şocat, mi s-a părut o înscenare, o glumă proastă, dar Oliver începuse deja să-şi transmită mesajul — Salut, Don! a spus, pe un ton care-i dădea de înţeles lumii întregi că bărbatul din spatele biroului e un prieten regăsit după amar de ani Ce mai face Jen? Don a rămas uşor surprins A ridicat din sprâncene, ţuguindu-şi buzele, în timp ce încerca să asocieze chipul lui Oliver cu un nume Se vedeau pentru prima oară, dar unchiul meu îşi folosea puterea de a citi minţile ca să obţină la întâmplare frânturi de informaţii din conştientul lui Am fost surprinsă când mi-am dat seama că Don era uşor de citit chiar şi pentru mine M-am simţit, cumva, ca şi cum, la o petrecere, m-aş fi dus pe furiş să arunc o privire în dulăpiorul cu medicamente al gazdei — Ăă, e bine, foarte bine, a răspuns Don — Bine, foarte bine, a repetat Oliver Ei, dar cum e viaţa cu noul şef? Cu câteva luni în urmă, izbucnise un mic scandal când medicul legist aflat de multă vreme în funcţie demisionase din pricina unei întrebuinţări abuzive neconfirmate a fondurilor districtuale — Metehne vechi în haine noi? Am simţit mintea lui Don oprindu-se la numele Taylor Amintirea unei fotografii din ziar Notorietatea familiei mele se făcea simţită încă o dată — Cu ce vă pot ajuta, domnule Taylor? a întrebat — Ei, speram că i-am putea face o vizită lui Tucker Perry Lui Don i s-au îngustat ochii şi pe buze i-a apărut un zâmbet dispreţuitor — Aici e morga, domnule Taylor Nu s-ar putea spune c-avem ore de vizită — Tu poţi face totuşi să existe aşa ceva, a spus Oliver, ca şi cum ar fi subliniat ceva evident — Păi da, fireşte, dar mai sunt şi procedurile Regulamentul Nu putem, pur şi simplu, să lăsăm lumea să se plimbe pe-aici, uitându-se la cadavre Oliver i-a imitat expresia feţei — Se întâmplă foarte des? — Ei, nu chiar, dar — Don, du-ne în spate şi arată-ne trupul lui Tucker Tonul lui rămăsese moderat, dar, de data asta, era neîndoielnic vorba de o poruncă Don a oscilat între neaşteptata nevoie de a i se supune şi teama adânc înrădăcinata de a încălca regulamentului — Hai, doar ştii că asta vrei Oliver şi magica lui putere de constrângere Ştiam că nu mai poate citi în mintea mea cu uşurinţa de mai înainte, dar mă-ntrebam dacă nu cumva mă convinsese să-l însoţesc în acelaşi mod în care-l convingea acum pe Don să ni-l arate pe Tucker Oare ancorele erau cu adevărat imune la vrăjile aruncate asupra lor sau era propagandă? O întrebare pe care trebuia să mi-o pun Don s-a ridicat de la biroul lui şi ne-a deschis uşa morgii — Nu te deranjează? Cuvintele mi s-au desprins de buze din propria lor voinţă Oliver şi-a înclinat bărbia în jos şi capul pe-o parte, într-o veritabilă imagine a inocenţei N-avea idee despre ce vorbesc — Treaba asta Faptul că sileşti oamenii să facă anumite lucruri — Nu, a răspuns, apoi a zis: Ar trebui? N-am răspuns, m-am holbat la el cu gura căscată — Chiar vrei să discutăm despre asta aici şi acum? a-ntrebat Vreau să zic că e nepoliticos să-l lăsăm pe Don să aştepte Şi-a împins capul spre al meu şi a ridicat din sprâncene Uneori îl iubeam atât de mult, iar alteori aş fi fost în stare să-l strâng de gât Mă uimea faptul că aceste două stări alternau la intervale din ce în ce mai scurte Am intrat într-o încăpere complet îmbrăcată în faianţă Faianţă gri pe pereţi, faianţă cafenie pe podea, cea din urmă cu plăcile uşor înclinate, pentru a crea canale de scurgere M-am cutremurat când mi s-a dus gândul la ceea ce se prelinsese prin canalele alea de-a lungul anilor Peretele bej alcătuit din unităţi de refrigerare era plin de uşi Ştiam că rămăşiţele lui Peadar continuau să zacă în spatele uneia dintre ele Jilo se străduise din răsputeri să mă convingă că n-ar fi trebuit să mă simt vinovată, dar regretele nu încetaseră să mă asalteze — Tucker? a întrebat Oliver, îmboldindu-l pe Don să deschidă prima uşă, apoi pe a doua Şi le-a închis în grabă, una după alta Deşi la ştiri nu auzisem nimic, mi-a trecut prin cap că tot acolo se aflau şi rămăşiţele din Birdy — A treia încercare e cu noroc, Don Bărbatul dat din cap, cu un zâmbet nervos, deschizând o altă uşă S-a uitat la eticheta prinsă de unul dintre degetele de la picioare al cadavrului şi a dat din cap încă o dată, scoţând tava din congelator Ajutat de Oliver, a mutat mortul pe o targă; pe urmă a împins tava la loc şi a închis uşa — Acum te poţi întoarce la biroul tău O să-l punem noi la loc când terminăm aici — Bine, foarte bine, a răspuns Don, făcând efectiv o plecăciune înainte de a porni spre uşă fără să ne-ntoarcă spatele Oliver s-a îndreptat spre targa cu trupul lui Tucker, însă s-a oprit ca să strige: — Oh, Don? Bărbatul a încremenit locului — Mica noastră vizită să rămână între noi, OK? — Cu siguranţă Bineînţeles, a răspuns Don, apoi a plecat M-am dus lângă targă, alături de Oliver Sperasem c-o să am la dispoziţie câteva secunde în care să mă pregătesc Mă aşteptasem ca peste chipul lui Tucker să fie tras cearşaful, dar acesta era lăsat în jos, în jurul claviculei Pielea avea o uşoară tentă de culoare, ceva între albastru şi purpuriu — Ah, Tucker, ticălosule, a zis Oliver, cu o stranie afecţiune pentru răposat în glas Ai fost un dobitoc desăvârşit, dar cine-ar fi dorit să-ţi facă aşa ceva? M-am simţit stânjenită de lipsa lui de respect faţă de mort I-am aruncat o privire, şi Oliver mi-a citit dezgustul pe faţă — Tocmai tu-mi spui să nu mă gândesc la el ca la un nemernic? — Păi, da, pentru că acum e mort — Atunci e un nemernic mort — Ellen l-a iubit, am ripostat Regretele pentru reacţia mea la auzul veştii despre logodna lor mă apăsau Un alt bolovan de vinovăţie care mă trăgea în jos I-am cerut iertare lui Tucker, rostind cuvintele în gând Mai târziu aveam să fac acelaşi lucru adresându-i-mă lui Ellen, cu glas tare — Iar noi o iubim pe Ellen şi ăsta e, în mare parte, motivul pentru care ne aflăm acum aici Începem? S-a îndepărtat de targă, ca să mă pot posta între el şi cadavru — Eşti sigur că e bine să facem asta? Vreau să zic că, atunci când Iris şi-a pus mâinile pe Ginny, a deschis o poartă prin care-a intrat spiritul lui Grace Oliver s-a crispat când şi-a adus aminte — Nu e chiar acelaşi lucru, Gingersnap Ginny a fost o vrăjitoare puternică, o ancoră Tucker nu e decât un om obişnuit Dar ai dreptate, nu trebuie să neglijăm nimic Şi-a îndreptat în jos un deget din care a ţâşnit un fascicul de lumină albastră Apoi a ocolit targa, trasând un cerc luminos pe podea — În caz că se strecoară cine ştie ce încoace, asta o să-l oprească până când o să-l putem trimite înapoi M-a condus către capul mesei Iar eu m-am uitat în jos, la Tucker La buclele lui aurii, la fruntea puternică, la buzele pline Văzându-l astfel, cu ochii închişi şi fără să rânjească la mine, îmi puteam da seama de întregul efect al trăsăturilor sale — A fost un bărbat frumos Oliver a dat din cap — Numai până când deschidea gura I-am aruncat o altă privire dojenitoare A ridicat din umeri a scuză şi a trecut mai departe — O să fie nevoie să-l atingi Probabil e cel mai bine să-i pui mâinile pe cap Ţi se pare OK? Am dat din cap şi mi-am întins braţele, pregătindu-mă să-i pun vârfurile degetelor pe tâmple, dar nu mi-am putut duce gestul la bun sfârşit M-am oprit cu mâinile la vreo câţiva centimetri deasupra lui Tucker — Dar cum rămâne cu am început, ezitând apoi şi simţindu-mă ca o proastă — Cu ce? — Cu sufletul lui? Buzele lui Oliver s-au arcuit într-un zâmbet — Încă mai crezi în existenţa sufletului, Gingersnap? Am cântărit întrebarea, simţind-o oarecum candidă, dar am dat apoi din cap — Da, am zis, cu vocea tremurându-mi, apoi am repetat, cu convingere Da, cred Oliver mi-a pus mâna pe obraz — Da, într-un fel, şi eu cred Dar nu-ncercăm să-i aducem spiritul înapoi, în trup Îl lovim cu un strop de energie, exact atât cât e nevoie ca să-i activăm hard-diskul şi să-i punem sinapsele la treabă cât să am timp s-arunc o privire Mi-am lăsat hotărârea să-mi coboare din minte până-n viscere Chiar dacă lui Ellen n-o să-i placă deloc ce fac acum, eram datoare faţă de ea să aflu cine-l mutilase pe Tucker Şi-mi datoram câteva răspunsuri mie însămi Am dat din cap şi am răsuflat adânc, liniştindu-mi mintea şi concentrându-mă asupra puţinelor amintiri plăcute legate de Tucker pe care le-am putut găsi în adâncul sufletului I-am atins tâmplele şi trupul i-a vibrat şi i s-a săltat în capul oaselor, clătinându-se A scos un sunet gutural Ar fi putut fi un ţipăt în toată puterea cuvântului dacă traheea nu i-ar fi fost distrusă Spatele i s-a înălţat în faţa mea şi m-am cutremurat când am zărit lumină prin gaura arsă în trupul lui Am văzut ochii lui Oliver zvâcnind către întâlnirea cu privirea lui Tucker şi m-am bucurat că nu trebuia să-l privesc eu însămi în ochii morţi, că nu trebuia să desluşesc ce anume se citea în ei A ridicat brusc mâna dreaptă şi şi-a apăsat-o peste a mea Rece Moartă Dar încă tremurând În gândurile mele s-a conturat o imagine Un câine mare, înfiorător Ba nu, un lup Partea conştientă a minţii mele a respins-o, considerând-o ridicolă În Savannah nu existau lupi Poate că aşteptaserăm prea mult înainte de a face sinistra noastră încercare Poate că vătămarea fizică era prea gravă, sau poate că putrefacţia obturase circuitele vitale ale lui Tucker Trupul lui s-a zguduit o dată, apoi încă o dată şi mi-a recăzut fără vlagă în mâini, cu capul pocnindu-i-se zgomotos de masa metalică Am rămas cu mâinile întinse în faţă Le simţeam mânjite şi, în clipa aceea, nu aveam în minte decât dorinţa de a le ţine sub un jet de apă caldă, ca să mi le spele de răceala morţii Din vârfurile degetelor fiecăreia îmi ţâşneau scântei mărunte Mi-am încleştat pumnii şi mi-am lăsat braţele în jos, tocmai când uşa sălii s-a deschis trântindu-se Adam a dat buzna, clătinând din cap, şi el tot cu pumnii încleştaţi — Ce naiba faceţi voi doi aici? Adam l-a înşfăcat pe Oliver de guler şi l-a scos pe uşă afară Înainte de a trece pragul, s-a întors să-mi arunce o privire aspră Faţa îi era o mască a furiei – fruntea plină de riduri orizontale, ochii săgetându-mă şi falca împinsă în afară Îi vedeam venele pulsând pe tâmple A înălţat dintr-o sprânceană, şi-a fost de-ajuns ca să pricep că, dacă nu-l urmez, o să fiu următoarea persoană pe care-o scoate de-acolo târâş Am aruncat o ultimă privire spre Tucker, cuprinsă de ruşine fiindcă-l lăsam descoperit şi cu braţele răsfirate aiurea; unul îi stătea întins peste cap — Mercy Vocea lui Adam mi-a transformat numele într-un ordin concis M-am întors spre el şi l-am urmat Adam ne-a lăsat apoi să aşteptăm cel puţin o oră într-o cameră mică, cu pereţi cenuşii, din incinta morgii Bănuiam că are nevoie de o bună bucată de timp ca să se calmeze — Mi-a văzut maşina, a dedus Oliver A fost o prostie din partea mea că n-am parcat-o mai departe Unchiul meu părea liniştit ca seninul cerului, aşa că m-am străduit să-i urmez exemplul N-aveam idee cât de multe legi încălcaserăm, dar în încăpere nu se zărea nicio cameră de luat vederi şi niciun fel de aparatură pentru înregistrări vocale, aşa că mi-am dat seama că nu e un loc pentru interogatorii, ci unul pentru conversaţii private Mulţumită că Adam nu ne putea auzi, m-am întors spre Oliver — Am văzut un lup — Şi eu Unul roşcat, dar nu ştiu ce să-nţeleg din asta Deocamdată las-o deoparte, OK? Am abandonat subiectul, dar în minte mi s-a conturat imediat o altă grijă — Crezi c-au găsit-o pe Birdy? M-am străduit s-alung amintirea feţei ei chinuite, a groazei pe care o emana, a sentimentului că fusese trădată — Nu, a răspuns Oliver, cu nepăsare Şi nici n-o vor găsi Eu şi Moş Ene am fost azi-noapte acolo şi am curăţat totul, dar, cu cât ştii mai puţin, cu atât mai bine Mă simţeam prea agitată ca să rămân pe scaun, aşa că m-am ridicat şi m-am dus să mă uit la pozele indivizilor căutaţi de poliţie de pe avizierul din perete În fiecare fotografie era câte un criminal dat în urmărire M-am gândit că avea sens să existe într-o morgă Faţa unuia dintre tipi era acoperită de tatuaje Ochii lui cu sclipiri de nebunie mi-au adus aminte de o fotografie de-a lui Charles Manson, pe care-o văzusem cândva Era de-ajuns o singură privire în ochii ăia ca să ştii că aparţineau unui om care comisese multe acte violente, un om care savura spaima şi disperarea altora Am simţit un fior pe şira spinării şi m-am întors pe scaunul meu, lângă Oliver — Oamenii ăia, am spus, arătând cu capul către fotografii, sunt îngrozitori El şi-a ridicat privirea de pe ecranul telefonului, pe care-l folosise ca să răspundă la e-mailuri — Oamenii ăia sunt morţi E o colecţie de poze de identificare ale ucigaşilor celebri cărora li s-a făcut aici autopsia Minunat, mi-am spus, şi, în aceeaşi clipă, Adam a dat buzna în încăpere şi a trântit pe masă, în faţa noastră, un dosar din hârtie maronie — Deschideţi-l, ne-a cerut Oliver i-a făcut pe plac, dar a tras dosarul de sub ochii mei — Nu e nevoie să vadă ea asta, a spus, împingându-l înapoi, către Adam — A văzut lucruri mai rele Adam a deschis dosarul şi mi l-a pus în faţă — O, Doamne, am spus, cu o clipă înainte să mi se urce fierea-n gât Erau fotografii făcute la morgă, în care apărea Peadar, sau „adevăratul” Peter, cum ajunsesem să mă gândesc la el, deosebindu-l astfel de înlocuitorul lui, cu care acceptasem să mă mărit Indiferent ce credea Adam, fotografiile mă afectau mult mai rău decât vederea cadavrului lui Tucker Eu eram cea care-l mutilase pe Peadar N-am putut să mă stăpânesc Am început să plâng — Adam, încetează, a spus Oliver, smulgând fotografia din faţa mea — Atunci spuneţi-mi ce se petrece, a ripostat detectivul Oliver mi-a cerut din priviri să păstrez tăcerea — Haideţi, amândoi Vorbiţi cu mine Spuneţi-mi măcar o dată adevărul Adam s-a uitat ba la mine, ba la Oliver, apoi a rămas cu ochii la mine — Fără minciuni, fără jumătăţi de adevăr Măcar de data asta, nu vă eschivaţi Nu disimulaţi Daţi cărţile pe faţă — Nu sunt sigur că-nţeleg ce vrei de la noi, a zis Oliver, făcându-l pe Adam să-şi întoarcă brusc din nou ochii spre el Detectivul a strâns din pleoape, apoi şi-a ferit privirea S-a uitat în jos, la braţele lui încrucişate, şi şi-a încordat maxilarele — Bine Să jucăm în stilul vostru Am, în morga asta, două cadavre mutilate Asta mi-a spus că încă n-o descoperiseră pe Birdy Ceea ce făcuse Oliver o păstra ascunsă, cel puţin pe moment — Şi tocmai am dat peste voi umblând cu unul dintre ele Deşi legistul nu poate spune cu certitudine că arma crimei a fost aceeaşi în ambele cazuri, e-al naibii de evident că au fost ucişi cu acelaşi tip de armă Numai că el n-are nici cea mai mică idee de ce soi de armă ar putea fi vorba Şi-a încleştat pumnii şi a bătut cu amândoi în masă, în faţa noastră Am tresărit fără să vreau Oliver nici măcar n-a clipit Adam s-a ridicat şi s-a dus într-un colţ al încăperii Rămânând cu spatele la noi, şi-a ridicat mâinile, cu degetele contorsionate ca nişte crengi răsucite A oftat, frustrat, înainte de a se-ntoarce cu faţa spre noi — Eu oi fi cum oi fi, dar prost nu sunt Recunosc magia când mă lovesc de ea şi, în oraşul nostru, familia Taylor e în centrul magiei Oliver s-a lăsat pe spătarul scaunului, încrucişându-şi braţele la piept Am observat că aerul condiţionat îi făcuse pielea de braţe ca de găină şi firele de păr blond care i le acopereau până sub cot luaseră poziţia de drepţi — Oliver, nu poţi să mă laşi pe dinafară la infinit, nu şi dacă vrem să ne păstrăm speranţele în vreun viitor comun Faţa calmă a unchiului meu a devenit lividă cât ai clipi S-a ridicat, s-a aplecat peste masă şi a arătat cu degetul spre Adam — Nu-ncerca să te foloseşti de şantajul sentimental Dacă-ţi ascund nişte lucruri, e fiindcă sunt dincolo de ceea ce-ţi pot spune — Oh, îmi depăşesc puterea de înţelegere, nu? a ripostat Adam, apropiindu-se ca o furtună — Exact, a spus Oliver, apoi s-a întors spre mine Haide, Gingersnap, am terminat aici Plecăm Stăteau amândoi în picioare lângă mine, clocotind de furie, gata să sfâşie ceea ce abia reîncepuseră să pună cap la cap — Stai jos, unchiule Oliver, am zis El s-a uitat la mine, neînţelegând pe de-a-ntregul Am repetat pe un ton mai ferm — Stai jos Şi tu, i-am cerut detectivului Au ezitat, fiecare aşteptându-l pe celălalt să cedeze primul — Ei, să mai spună cineva că nu sunteţi făcuţi unul pentru altul O pereche potrivită de nătărăi Haideţi, am zis să staţi jos Energia a răbufnit din mine cu ceva mai multă forţă decât aş fi voit, dar mă săturasem de aiureala aia Mi se umflau picioarele Chiloţii îmi iritau pielea de pe burtă Şi, la naiba, aveam poftă de îngheţată Aproape fără să clipesc, am săltat în aer cele vreo sută optzeci de kilograme pe care le aveau laolaltă cei doi căpoşi şi i-am trântit pe scaunele lor — Poftim, i-am spus lui Adam Asta e magie S-a uitat la mine cu ochii cât cepele Şi-a îndreptat spatele, apoi şi-a trecut palma peste buze, încercând să scape de expresia şocată, să-şi recapete calmul şi controlul — Nu poţi, i-am spus — Ce nu pot? — Să controlezi situaţia, am răspuns Te tot străduieşti să-ţi bagi nasul dincolo de cortina pe care o ţine Oliver cu atâta trudă în faţa ta, tocmai ca să crezi în continuare că tu tragi sforile, că nu eşti depăşit de evenimente Ei bine, eşti — Mercy, odată ce spui ceva, nu-ţi mai poţi lua cuvintele înapoi, a încercat Oliver să mă oprească — Oh, ştiu asta Ştiu Am dat din cap către el, apoi m-am întors iarăşi spre Adam — De-aia îi ofer detectivului Cook o şansă să se hotărască S-ar părea că o foarte mică demonstraţie de putere l-a lăsat tremurând Adam a-nceput să protesteze — Taci N-am terminat Crezi că ştii multe despre familia Taylor, despre vrăjitori, dar mă aflu aici ca să-ţi spun că nu ştii nici pe dracu’ De ce sunt atât de sigură? Pen’ că eu sunt vrăjitoare şi nu ştiu nici pe dracu’ Dar ştiu ce simţi acum, greaţă pornindu-ţi din stomac, sudoare rece între umeri Nu, nu e de la aerul condiţionat Asta ţi se-ntâmplă când vezi un spirit, când tai calea unei stihii sau când simţi magia unui vrăjitor Cum ţi se pare? Zguduitor? Nefiresc? Înspăimântător? L-am privit cu asprime — Răspunde-mi A tras aer în piept — Găsesc că e neliniştitor — Da, într-adevăr, am spus Aşa că, dacă eşti „neliniştit” după ce ai gustat o înghiţitură, eşti sigur că vrei să ţi se pună în farfurie o porţie întreagă? — Da, dacă astfel pot afla cine e în spatele acestor crime Dacă pot împiedica săvârşirea altora Am râs, dar nu era râsul meu obişnuit Am auzit un cotcodăcit care mi-a şocat propriile urechi — Adam, chiar dacă ai cunoaşte toate amănuntele vieţilor noastre, tot n-ai putea să-mpiedici o crimă pe care un vrăjitor e hotărât s-o comită — Atunci, a zis el, recăpătându-şi culoarea din obraji, spui că noi, ceilalţi oamenii adevăraţi — Vrăjitorii sunt oameni adevăraţi, i-a atras atenţia Oliver, cu vocea plată a unui robot telefonic — Ştii ce-am vrut să zic: oamenii obişnuiţi Cei fără puteri vrăjitoreşti Îmi spuneţi că, dacă unul dintre voi se hotărăşte să se amestece, noi, oamenii obişnuiţi, nu putem, de fapt, să ţinem nimic sub control — Da, am spus, cu voce calmă, chiar asta spun Cum te simţi când auzi aşa ceva? Neputincios? Disperat? Vrei să săpăm mai adânc, sau ne oprim aici? Şi-a trecut mâinile peste păr Coatele i s-au proptit pe masă şi şi-a sprijinit faţa în palme A rămas nemişcat şi tăcut câteva clipe — Trebuie să ştiu, a spus apoi E necesar să ştiu — De ce? a strigat Oliver Şi-a lipit cu zgomot palmele de masă şi s-a aplecat spre Adam — Pentru că, lăsând orice altceva deoparte, vreau să-mi construiesc o viaţă alături de tine Şi n-o să reuşim dac-o să mă ţii tot timpul în întuneric — Ba o să reuşim, a protestat Oliver, însă în clipa următoare a zâmbit Nu vreau să te uiţi vreodată la mine cum te-ai uitat la Mercy când te-a trântit cu fundul pe scaunul ăsta Las-o baltă, te rog — Îmi pare rău, a răspuns Adam Nu pot Oliver a dat din cap şi şi-a muşcat buza de jos — Bine, atunci S-a uitat la mine — Nu cred că ai cu adevărat nevoie de mine pentru asta, nu? — Nu, cred că nu, am răspuns Oliver s-a ridicat şi, înainte de a pleca, m-a bătut pe umăr M-am uitat la Adam, am văzut cum l-a urmărit pe Oliver din priviri până la uşă Avea în ochi un amestec derutant de tandreţe şi iritare Şi atunci am ştiut că-mi iubea unchiul, că nu greşeam dezvăluindu-i tot adevărul După ce s-a închis uşa, mi-am întins palma în faţa lui Adam, dându-mi toată silinţa să imit îndemânarea cu care dă un prestidigitator un spectacol de magie În faţa ochilor lui tot mai atenţi, am făcut să apară una dintre bucăţile de cuarţ trandafiriu vrăjite de Ellen Era de preferat să iau măsuri de precauţie exagerate decât să-mi pară rău dacă voia cineva să ne-asculte, folosindu-se de magie — Ce-i asta? a întrebat Adam Şi-a îndreptat umerii şi s-a relaxat, străduindu-se să pară cât mai nepăsător, ca şi cum ceea ce făcusem l-ar fi lăsat rece — E un flecuşteţ care ne garantează că tot ce vorbim acum aici rămâne aici Trebuie să-nţelegi, Adam Deşi o să-ţi dezvălui acum nişte lucruri, tu nu le poţi dezvălui nimănui altcuiva În afara acestei încăperi, nu le poţi discuta nici măcar cu Oliver, dacă nu-ţi garantează el că nu trage nimeni cu urechea Ai priceput? Mi se părea bizar, dar amuzant, să fiu eu experta în magie Mi-am propus să nu-i vorbesc privindu-l de sus, aşa cum îmi vorbiseră întotdeauna mie ceilalţi vrăjitori, înainte de a mi se manifesta puterile — Am priceput, a răspuns el, dând din cap Cu ce-ncepem? M-am întrerupt ca să mă gândesc la asta Erau atât de multe lucruri pe care abia le învăţam eu însămi, atât de multe pe care nu le-nţelegeam — Păi, cred că ar fi cel mai bine să-ncepem cu Ginny Ştii, nu Connor a omorât-o Ochii i s-au îngustat; fusese, oh, atât de sigur de vinovăţia lui Connor, încă din prima zi! Cu numai câteva cuvinte, făcusem să-i dispară infatuarea şi impresia de autovalidare — Omorul a fost săvârşit de un demon, sau de un boo hag, dacă preferi să-i spui aşa L-ai cunoscut sub numele de Jackson Unii ar fi putut vedea în asta o întrebuinţare abuzivă a echipamentelor din dotarea districtului, dar eu n-am obiectat când Adam mi-a oferit serviciile unui poliţist în uniformă care să mă ducă în centrul oraşului Poliţistul n-a obiectat când, dintr-o toană copilărească, i-am cerut să pornească sirena şi girofarul Maşinile trăgeau pe dreapta şi pietonii se opreau ca s-aştepte să trecem în timp ce goneam pe Waters, apoi pe Wheaton şi Randolph, ca să ajungem în cele din urmă pe Broughton Poliţistul s-a oprit sub marchiza Teatrului SCAD şi a oprit sirena şi girofarul A dus maşina de patrulare a poliţiei în parcare, a coborât şi mi-a deschis portiera — Mulţumesc pentru plimbare, am spus — Cu plăcere, domnişoară Taylor, mi-a răspuns, înainte de a închide portiera — Pot să-ţi fac cinste cu o îngheţată? am întrebat, arătând cu capul spre gelaterie — Nu, mulţumesc, domnişoară, a zis el, bătându-se cu palma peste stomac şi urcându-se în maşină A demarat şi a reintrat în trafic La auzul sirenei, în faţă la Leopold’s se adunaseră mai mulţi oameni, şi mi-am făcut loc printre ei cu coatele Mai mulţi copii din sala de petreceri a localului încă mai stăteau cu nasurile lipite de geam, încercând să descopere motivul întregii agitaţii În spatele lor, animatorul petrecerii, un bărbat care afişa bizara combinaţie dintre costumul unui pirat şi faţa unui clovn, părea aproape încântat de posibilitatea emiterii unei noi note de plată — E totul OK, Mercy? a întrebat Josh, student la SCAD şi vânzător de îngheaţă cu jumătate de normă, la intrarea mea pe uşă Îngrijorarea de pe faţă i-a dispărut când m-a auzit spunând: — Pofta de îngheţată e o urgenţă — Poftă, eh? a zis, suflecându-şi mâneca pentru a-şi arăta tatuajul, fără îndoială de concepţie proprie Mi-am stăpânit un tremur – tatuajul lui nevinovat mi-a adus aminte de însemnul de pe braţul lui Ryder La întrebarea subînţeleasă am răspuns dând din cap şi zâmbind — Ei, felicitări, a spus, părând să se bucure sincer pentru mine Pot să-ţi recomand un meniu de degustare nou, pentru viitoarele mame? Strigătele de încântare şi râsetele de la petrecerea de aniversare m-au făcut să zâmbesc Îmi sărbătorisem de multe ori ziua de naştere în încăperea din partea laterală şi speram să revin pentru multe alte aniversări, ale fiului meu — O, da, e perfect Meniu nou? — Da Creat acum câteva secunde Aşază-te Mi-a arătat cu capul o masă de lângă fereastră — Nu-ţi mai faci turul? mi-a strigat, în timp ce mă instalam — Nu, cred c-am spus destule minciuni despre acest sărman oraş vechi, am răspuns şi i-am zâmbit El aranjase pe o tavă o duzină de cupe mici, de hârtie, şi căuta ceva în adâncurile congelatorului — Atunci nu te superi dacă-l continui eu? Ar fi o adevărată ruşine să se piardă o idee atât de bună — Nu mă supăr absolut deloc, am spus, devenind sentimentală doar preţ de o secundă Organizam Turul Mincinosului de la doisprezece ani Dacă i-l cedam altcuiva era ca şi cum aş fi închis o uşă, lăsând dincolo de ea o bucată zdravănă din trecutul meu Însă undeva, în adâncul fiinţei mele, ştiam că uşa era deja închisă — Treci într-o zi pe la mine, să-ţi dau suvenirurile rămase Aveam în dulap vreo cinci sute de pahare din plastic cu capac, sau „umblăreţe”, cum li se spune pe-aici Şi câteva tricouri — Eşti o dulce Mulţumesc Poftim, e din partea casei, a spus, apropiindu-se şi punând tava în faţa mea cu un gest larg Mi-am mâncat îngheţata, potopită de amintiri din zilele pe care le petrecusem conducând grupuri de turişti prin pieţele oraşului şi spunând cele mai sfruntate minciuni care-mi treceau prin minte Un cuplu care trecea pe Broughton a izbucnit în râs şi sunetul m-a readus în prezent M-am uitat pe fereastră şi am rămas cu ochii la biblioteca de vizavi, o clădire câtuşi de puţin memorabilă, care fusese cândva magazin universal O construcţie aparte în Savannah, prin faptul că n-are nimic interesant, care să atragă privirea Zgomot alb arhitectural, tapet În timp ce-i treceam în revistă silueta, am devenit conştientă de prezenţa unui individ rezemat de cabina telefonică gri din faţa ei Purta o şapcă de baseball murdară, de culoare roşie, cu cozorocul tras în jos, ca să-i ascundă ochii Avea hainele ponosite, vesta îi era ruptă pe un umăr După cum arăta, s-ar fi putut număra printre vagabonzii din oraş Nu se uita direct la mine, dar am simţit că-l interesez, că intenţia lui era să-l remarc Şi-a săltat şapca şi şi-a trecut mâna prin păr Inima a început să-mi bată mai tare când l-am recunoscut pe şoferul mamei, Parsons Mi-am împins scaunul, îndepărtându-l de masă şi m-am repezit pe uşă afară Parsons ajunsese deja la o jumătate de cvartal distanţă; şi-a ridicat mâna, făcându-mi semn să-l urmez Am avut senzaţia că merg în vis Amintirile neliniştitoare despre faţa lui ca o mască şi despre vocea lui desincronizată mă avertizau să fac cale-ntoarsă Dar mă simţeam totuşi constrânsă, de magie sau de curiozitate, să-l urmăresc pe bărbatul ăla straniu, deghizat în vagabond ca să nu atragă atenţia Parsons a intrat pe Habersham şi a lăsat un plic pe o bancă din Warren Square Fără să se oprească şi fără să-mi mai arunce vreo privire, şi-a îndesat bine şapca pe ochi şi s-a îndreptat către un Impala ruginit, parcat în capătul opus al pieţei Maşina s-a trezit la viaţă, emanând trâmbe negre de gaze de eşapament L-am privit pe Parsons îndepărtându-se, apoi am alergat spre bancă şi am luat plicul Purta numele meu, caligrafiat cu un scris nefamiliar Am desfăcut plicul, rupându-l, şi din el a căzut un dreptunghi de carton L-am ridicat fără să-l privesc, apoi am scos din plic o foaie împăturită şi am citit-o Iubita mea fiică, Dacă citeşti asta, înseamnă că timpul pe care l-am petrecut împreună s-a încheiat brusc şi că Parsons, cel mai de încredere dintre servitorii mei, a fost nevoit să-şi rişte viaţa ca să-ţi aducă asta M-am întors la Savannah în speranţa că voi găsi o cale să îndrept lucrurile Că voi face pace cu familia Că te voi putea ajuta să-ţi salvezi sora din iadul la care-a osândit-o bariera Că voi reface vieţile noastre, rămânând împreună Că-l voi privi pe fiul tău crescând, bucurându-mă aşa cum nu mi s-a permis să mă bucur văzând cum v-aţi maturizat tu şi Maisie, devenind două femei puternice şi frumoase N-am reuşit s-o apăr pe sora ta, dar te pot proteja pe tine Familiile de vrăjitori au profitat de temerile tale ca să-ţi smulgă cea mai mare parte a puterilor care-ţi aparţin de drept Ţi-au limitat şi accesul direct la energia barierei, dar eu am creat pentru tine o altă sursă de putere, una pe care vrăjitorii n-au cum s-o controleze Îţi pot lăsa moştenire un singur lucru, deplina întrebuinţare a puterii pe care-am adunat-o prin Tillandsia Foloseşte-te de invitaţia din plic ca să intri în Tillandsia şi să ceri ceea ce ţi se cuvine prin naştere Protejează-te Protejează-ţi copilul Nu te încrede în nimeni Cu mai multă dragoste decât se poate exprima în cuvinte, Mama ta Am reîmpăturit scrisoarea şi am pus-o în plic Am pipăit bucata de carton din mână, plimbându-mi degetul peste literele imprimate — Tillandsia, am citit, cu glas tare Cuvântul ăsta şi imaginea bicoloră a uşii negre cu roşu de la intrare erau tot ce se vedea pe partea din faţă a invitaţiei Scrisul de mână de pe verso era elegant, dar necunoscut pentru mine Sub „Mercy Taylor şi oaspetele său” se găsea un mesaj „Diseară, la apusul soarelui Ţinuta de seară obligatorie ” — Eşti gata să recunoşti că ai nevoie de ajutor? Vocea lui Emmet s-a auzit din spatele meu — Încă mă mai urmăreşti? am întrebat, întorcându-mă spre el În loc să fiu furioasă fiindcă nu mă scăpa din ochi – din nou – m-am simţit încântată la vederea unei feţe prietenoase, fie ea şi taciturnă — Da, mi-a răspuns, aşezându-mi-se alături S-a aplecat spre mine, gâdilându-mi urechea cu răsuflarea lui caldă — Trebuie să înţelegi Misiunea mea nu e doar să-ţi dau lecţii Trebuie să te şi apăr, cel puţin până când familiile se vor convinge că te poţi apăra singură — Sau să mă spionezi şi să te asiguri că nu-ncalc regulile până când se gândesc cum să scape de mine S-a tras înapoi, făcând ochii mari şi cu pielea redevenindu-i pentru o clipă de culoarea pământului din care se materializase — Nu, Mercy Trebuie să mă crezi Sunt convins că mi-am exprimat clar sentimentele pentru tine Chiar dacă familiile nu se sinchisesc de interesele tale, trebuie să pricepi că nu le-aş ajuta niciodată să-ţi facă vreun rău — Cel puţin nu dacă ştii ce faci, am spus, şi i-am privit faţa în timp ce-şi dădea seama că familiile l-ar fi putut minţi — Mi-au spus să te urmăresc Şi te urmăresc Practic, de câteva luni mă ţin după tine, oriunde te-ai duce Am amuţit şi i-am privit chipul stoic Se pregătise să facă faţă unei răbufniri de furie, dar încă nu mă înfuriasem Undeva, în adâncul sufletului meu, ştiusem asta tot timpul, chiar dinainte ca Ryder să dovedească că Emmet era o prezenţă constantă, invizibilă Îl simţisem în apropiere, şi asta mă liniştise Am clătinat din cap şi am dat să plec, dar s-a întins şi mi-a prins braţul în mâna lui masivă — Am fost acolo, Mercy Am fost acolo când l-ai întâlnit pe bărbatul Tierney Am fost acolo când te-a luat mama ta Şi am fost acolo, în clădirea Tillandsiei, când s-a prăbuşit cupola peste ea Aşadar, la urma urmelor, se întâmplase cu adevărat — Şi le-ai raportat totul familiilor? A clătinat din cap — Nicidecum Le-am spus doar ce-am crezut de cuviinţă Că l-ai vătămat pe bătrân din greşeală, da Şi că a venit colectorul ăla în Savannah Dar nu şi că Peter nu e om, nici că te-ai întâlnit cu mama ta De aceea n-am recunoscut că te-am scos din clădirea Tillandsiei Aş fi fost nevoit să spun adevărul despre discuţia ta cu Emily — Şi de ce i l-ai ascuns şi familiei mele? — Pentru că nu ştiu în cine pot să am încredere şi, deocamdată, nici tu n-ar trebui să te bazezi pe presupuneri în privinţa bunăvoinţei celor din jurul tău — Nici când vine vorba de tine? M-a strâns de cot cu mâna lui puternică — Dacă astfel rămâi în siguranţă, dacă aşa îţi menţii vigilenţa, atunci da, îndoieşte-te şi de mine Mi-am smucit braţul şi Emmet mi-a dat drumul — Arată-mi hârtia pe care-o ţii în mână Te rog Deşi mă avertizase că nu e bine să mă încred în nimeni, nu m-am putut îndoi de bunele lui intenţii I-am întins scrisoarea şi invitaţia, iar el le-a examinat cu mare atenţie, de parcă ar fi fost nişte texte ascunse, ce puteau fi descifrate dacă le studiai cu minuţiozitate — Mă tem că asta e tot ce-a scris, am spus — Ar fi o imprudenţă să te duci, a zis el, înapoindu-mi hârtiile — Dar trebuie E singura mea speranţă de a o readuce pe Maisie acasă În plus, dacă e ceva adevărat în tot ce mi-a povestit, ea şi-a dat viaţa pentru asta — Poate că e adevărat Şi poate că scrisoarea e de la mama ta, a răspuns, oprindu-se ca să-şi cântărească bine cuvintele Dar, gândeşte, o femeie capabilă să-şi însceneze moartea o dată ar putea, cu siguranţă, s-o facă şi a doua oară Nu-mi îngăduisem să mă gândesc la asta, dar acum, după ce o făcusem, nu puteam nega că exista o asemenea posibilitate, deşi ştiam ce însemna asta Dacă fusese capabilă de una ca asta, eu nu însemnam nimic pentru ea Emmet nu mi-a lăsat nici timp să reflectez, nici răgaz pentru lupta dintre sentimentele mele contradictorii — Trebuie să-ţi spun că mătuşa ta Ellen a dispărut de-acasă Nici Iris, nici Oliver nu sunt foarte îngrijoraţi, fiindcă a început să bea din nou E evident că, după părerea lor, dispariţia ţine de purtarea ei obişnuită la beţie Am dat din cap — Mă tem că ăsta e adevărul — De data asta nu sunt sigur Ştiu c-o iubeşti Devotamentul tău faţă de ea sare în ochi, dar, pentru siguranţa ta – Emmet părea să simtă puternica mea hotărâre de a desfiinţa tot ce ar fi avut de zis împotriva lui Ellen, aşa că a apelat la artileria grea – şi pentru cea a copilului tău, trebuie să iei în considerare că ea însăşi ar fi putut aranja asasinarea lui Tucker Perry, ca să te deruteze şi să te atragă în Tillandsia — Nici gând, am spus Să facă Ellen aşa ceva mi se părea de necrezut La drept vorbind, mă simţeam cu mult mai justificată s-o apăr pe Ellen decât pe mama — Îl iubea pe Tucker şi n-are de ce să-mi facă rău — Cândva ai crezut că sora ta îl iubeşte pe Jackson şi că n-are niciun motiv să-ţi facă rău Asta m-a atins, pentru că dădea glas propriilor mele temeri reprimate — Ascultă-mă, a zis el, cu o îngrijorare pe care nu i-o mai auzisem niciodată în glas Dacă Emily e cu adevărat moartă – şi eu continui să mă-ndoiesc de asta – cine-ar fi avut motiv s-o ucidă? Cui îi dăunau cel mai mult acţiunile ei? Cine altcineva a mai făcut parte din Tillandsia în toţi anii ăştia? Cine mai ştia de forţa generată de grup? Şi cine avea destulă putere ca s-o întoarcă împotriva mamei tale? Împotriva ta? Cine altcineva e o vrăjitoare destul de puternică pentru a-l transforma pe caraghiosul ăla de Ryder în colector? — Bine Ajunge Fără să mă sinchisesc că m-ar putea vedea cineva, mi-am încrucişat braţele şi mi-am dorit să fiu acasă Am ajuns în grădină, cu Emmet încă alături de mine Cum izbutise să se prindă de mine era o întrebare pentru altă dată Am cercetat vila şi grădina, ca să văd dacă mai era cineva acasă, însă aveam întreaga proprietate la dispoziţie numai pentru noi înşine — Îţi cer să te gândeşti la tot ce ţi-am spus Cine a provocat prăbuşirea cupolei poate fi considerat, în cel mai fericit caz, indiferent faţă de existenţa ta Poate convingerile tale nu sunt greşite Poate că Ellen n-are nicio vină — Nu are — În cazul ăsta, poate ar trebui să te-ntrebi de ce e Oliver atât de nerăbdător să pună mâna pe puterea creată de Tillandsia — Vrea să se folosească de ea ca s-o ajute pe Maisie, am spus, cu tot mai multă iritare în glas E singurul motiv pentru care-l interesează Tillandsia Şi despre Iris ce-ai de zis? — Păi, mătuşa ta e acum văduvă Nu crezi că, pentru asta, ar putea avea partea ei de vină? E posibil ca mătuşile şi unchiul tău să te iubească şi să vrea să te protejeze, dar ai paria pe viaţa ta pentru asta? Sau pe viaţa copilului tău? M-am gândit la întrebarea lui Da Da, aş fi pariat pe viaţa mea că pot să am încredere în propria mea familie, sau cel puţin în ceea ce mai rămăsese din ea, în ciuda faptelor lui Maisie, în ciuda faptelor lui Ginny şi în ciuda acuzaţiilor aduse de mama surorilor şi fratelui ei Dar nu, n-aş fi putut şi nici n-aveam să risc viaţa lui Colin pariind pe vreunul dintre ei — Ai dreptate Nu-mi pot asuma riscul Se spuseseră prea multe minciuni şi nu conta dacă în spatele lor stăteau sau nu nişte intenţii bune — Mă tem că nu există decât o singură persoană în care pot avea încredere deplină Speranţa i-a încălzit expresia ochilor negri, şi nu mi-a făcut deloc plăcere să le sting sclipirea — Îmi pare rău, dar vorbesc despre Jilo Şi-a ascuns dezamăgirea lăsându-şi capul pe-o parte şi privindu-mă ca şi cum tocmai ar fi aflat un fapt interesant, dar care-l lăsa rece — Atunci o să-i cerem ajutorul — Nu sunt sigură c-o să ne ajute Crezusem că nimic n-o poate speria vreodată pe Jilo, dar ceea ce se-ntâmplase după apariţia curcubeului cenuşiu o îngrozise — Şi nici măcar nu ştiu ce propui — Bătrâna o să facă tot ce-o să-i ceri, a zis el, apoi a adăugat: Cred că nu greşeşti acordându-i toată încrederea ta A traversat grădina şi s-a aplecat către cuarţul trandafiriu din stratul de flori, care, la atingere, a strălucit ca un bec — Dacă nu te pot convinge să nu te duci diseară la Tillandsia, propun să facem ceea ce a sugerat unchiul tău şi ceea ce ţi-a cerut mama ta Să preluăm controlul asupra puterii Tillandsiei O vom face fără familia ta Doar noi, pe cont propriu — OK, şi pe urmă? — O să absorbim puterea Tillandsiei şi o s-o stocăm altundeva, ca s-o folosim după ce ne vom da mai bine seama cine trage sforile, acţionând împotriva noastră O s-o folosim ca să te protejăm Pe urmă, odată ce-o să ştim cum stăm, n-o să mă amestec în salvarea surorii tale, presupunând c-o să rămână destulă putere pentru aşa ceva — Presupunând că puterea există şi că reuşim să ajungem la ea, cum sau unde am putea s-o stocăm? — Prietena ta Jilo şi-a părăsit spaţiul albastru-bântuit L-a creat ca să stocheze energie M-am gândit la asta Dintre toţi oamenii pe care-i cunoşteam, Jilo se pricepea cel mai bine când era vorba să aspire energie şi să găsească un mod de depozitare Cel puţin de când murise Ginny şi nu mai absorbea propria mea putere — O să iau legătura cu ea şi o s-o rog să ne-ajute Trebuie să fac ceva — Eu o să fac tot ce-mi stă în puteri ca să te sprijin Lui Emmet i s-au încreţit uşor colţurile ochilor — Dar mai există un ultim aspect pe care trebuie să-l luăm în considerare — Care anume? — Unchiul tău părea convins că singura cale de a ajunge la puterea Tillandsiei e extazul sexual Lăsasem această mică delicatesă deoparte, cu intenţia de a nu mă gândi la ea decât dacă va fi cu adevărat necesar Cu toate că zăgazul se spărsese, eu şi Peter căzuserăm de acord, la îndemnul meu, să aşteptăm nunta înainte de a face dragoste din nou Iar acum trebuia să-i spun că trebuie, totuşi, să facem, ca parte a unui ritual magic Mă temeam mai degrabă c-o să-mi pierd demnitatea, nu că el nu va accepta — Fireşte, a început Emmet, că n-ar fi înţelept să-l expui pe Peter la o magie neverificată L-ar putea face să conştientizeze — Ce să conştientizeze? m-am răstit — Faptul că e înlocuitorul altui copil — La naiba, Emmet Inima a început să mă doară Am închis ochii şi am încercat să-mi recapăt calmul — Nu trebuie să afle niciodată — Înţeleg, şi de aceea te sfătuiesc să nu-l iei cu tine diseară Emmet avea dreptate Încă o dată — Şi ce propui? — Mă ofer eu — O, nu Stai aşa Mi-am ridicat amândouă mâinile — Una ca asta n-o să se întâmple Sunt logodită cu Peter Îl iubesc pe Peter Nu permit nimănui altcuiva să m-atingă astfel — Înţeleg S-a apropiat de mine Eu m-am retras cu câţiva paşi, dar am încremenit când m-a privit în ochi — Înţeleg că vrei să-i rămâi credincioasă logodnicului tău Nu vreau să spun că nu mi-ar plăcea să mă culc cu tine, ca bărbat Sfidându-mă pe mine însămi şi sfidându-mi conştiinţa vinovată şi furioasă, în minte mi-a apărut imaginea trupurilor noastre goale, încordându-se unul către altul — Dar te respect şi-ţi respect angajamentul faţă de Peter Atâta vreme cât ţi-l păstrezi, n-o să te ating niciodată astfel — Bine, am murmurat, încercând să-mi scot din minte gândul la trupul lui Emmet, dar încă paralizată de privirea lui intensă — Trebuie însă să pricepi că, dacă a urmărit să te prindă în mreje, cel care ţi-a trimis invitaţia asta va constata, cu surprindere, că te însoţeşte un vrăjitor puternic şi cu sânge rece, nu tâmplarul tău impulsiv Nu puteam să neg că puterea lui de foc s-ar fi putut dovedi utilă Emmet a zâmbit, îngustându-şi ochii, ceea ce i-a împrumutat feţei sale, de obicei serioasă, o privire zburdalnică — În plus, există atât de multe feluri în care-ţi pot oferi plăcere fără ca nici măcar să te ating! Temperatura mi-a crescut brusc şi o vibraţie mi-a stârnit furnicături în tot trupul — Îţi pot trezi centrii plăcerii cu nimic mai mult decât un cuvânt, un gând Am simţit un val cuprinzându-mi trupul, aprinzându-mi în fiecare chakră prin care trecea un curcubeu palpabil Roşu, un şoc în stare să ridice mercurul din termometre Portocaliu, un val de satisfacţie crescând în mine, fior după fior Ar fi trebuit să protestez fiindcă Emmet făcea asta, dar, la galben, m-am simţit mai în siguranţă decât oricând Verde, certitudinea că am sentimente pentru el; nu era un simplu act carnal Albastru Plăcerea mi-a făcut respiraţia să se întretaie Un suspin uşor Ochii mi s-au închis, capul mi s-a lăsat pe spate Indigo Apoi ochii mi s-au deschis cu o fluturare de pleoape, ca să vadă devotamentul de pe faţa lui, superba încordare a unui David al lui Bernini dăltuit din carne, puritatea sentimentelor sale pentru mine Lumea din jurul meu a devenit violet când m-a impregnat cu energia lui I-am căzut în braţele primitoare — Hm Jilo a bătut cu bastonul în partea de sus a porţii M-am smuls din îmbrăţişarea lui Emmet, surprinsă şi ruşinată — Nici pe mine nu m-ar deranja să gust din turta asta de noroi A râs pe înfundate şi a închis poarta grădinii cu bastonul Cu amândouă mâinile pe mânerul lui, s-a apropiat de mine clătinându-se pe picioare — Jilo înţelege că ai nevoie de ea M-am uitat ba la ea, ba la Emmet, care radia de îngâmfare În clipa aia l-am urât; în clipa aia am ştiut că, dacă n-ar fi apărut Jilo, încă m-ar mai fi ţinut în braţe, pierdută, cu trupul meu tânjind după al lui — Distracţia a început, a zis Emmet, aruncându-mi o privire, când am ajuns în faţa porţilor Tillandsiei Mi-am dat ochii peste cap, iar el a zâmbit Apoi a intrat pe aleea lungă şi a oprit lângă ovalul care, cu câteva zile înainte, fusese doar un petic de pământ În seara aceea, acolo se afla o magnolie de câteva zeci de ani, împrăştiindu-şi parfumul florilor apărute, miraculos, exact la momentul potrivit Mirosul pătrundea în interior prin ferestrele întredeschise Mă îmbăta, aproape tot atât de tare cum mi se întâmpla de puţinele ori când îmi îngăduiam să mă uit la Emmet Ochii lui străpungători ardeau şi, în ciuda focului din ei, erau chiar mai negri decât smochingul pe care-l purta Dat peste cap, părul forma onduleuri bogate, de onix Mi-am reprimat dorinţa de a-mi trece degetele printre ele Numai dragostea pentru Peter m-a oprit să fac ce-mi doream Mi-am impus să mă concentrez asupra scopului nostru Aveam un plan bun, dar nu voiam să atrag ghinionul, considerându-l lipsit de pericole Treaba mea era să disloc energia, iar Emmet avea să i-o trimită apoi lui Jilo, care se instalase confortabil în camera ei de culoare albastru-bântuit, aşteptând să ia în primire magia trimisă de noi Maşinile se adunau în jurul ovalului, unde servitorii deschideau portierele şi luau cheile Emmet a dus-o pe a noastră în parcare şi s-a întors spre mine, cu o umbră de zâmbet pe buze — N-am mai condus niciodată până acum A fost OK? Am râs, deşi n-ar fi trebuit S-ar fi cuvenit să mă nedumerească dorinţa lui mult prea serioasă de a fi şofer Însă în seara aceea nu voiam să-i pun prea multe întrebări despre el Mă temeam de răspunsuri — Te-ai descurcat excelent Fasciculele puternice ale reflectoarelor, care ni se încrucişau deasupra capetelor, şi lămpile mai mici, împrăştiate peste tot, aproape că preschimbau noaptea în zi Echipa lui Peter nu-şi reluase lucrul după moartea lui Tucker, dar clădirea Tillandsiei strălucea, părând însăşi imaginea perfecţiunii Jalnica vopsea cojită fusese înlocuită cu una proaspătă, de un alb aproape luminiscent, care acoperea atât coloanele dorice, cât şi clădirea propriu-zisă Pentru obloane fusese preferat emailul negru Numai uşa rămăsese neschimbată, păstrându-şi combinaţia de negru şi roşu, evident adoptată drept simbol de Societatea Tillandsia Un servitor mi-a deschis portiera şi mi-am întins picioarele în afară, asigurându-mă că tocurile mele mai înalte decât de obicei erau în contact sigur cu pavajul nou nouţ Emmet mi-a ieşit în întâmpinare şi mi-a oferit braţul Mi-am permis să mă sprijin de însoţitorul meu, bucurându-mă de siguranţa oferită de forţa sa Când am trecut pragul scandaloasei uşi, degetele mi s-au înfipt în haina lui Mi-am rotit cu nervozitate privirea prin sala de la intrare, dar deasupra nu se zărea niciun fel de cupolă Adevărata arhitectură a casei făcea cinste preferinţei georgienilor pentru simetrie – plasate de o parte şi de alta a încăperii, două scări se curbau cu graţie deasupra parterului Din toate direcţiile s-au îndreptat spre noi ochii lacomi, flămânzi – unii râvnindu-mă pe mine, alţii pe Emmet, şi destul de mulţi pe amândoi Am recunoscut mai multe figuri, un profesor de la liceul meu şi mai mulţi oameni de afaceri, însoţiţi de perechile lor Multe feţe erau noi, dar toate, cunoscute sau nu, străluceau de aceeaşi încântare carnivoră Conversaţiile au încetat, şi un servitor în costum de epocă, completat cu o perucă pudrată, ne-a ieşit în întâmpinare — Invitaţia dumneavoastră, vă rog A întins, în aşteptarea ei, o tavă de argint Mi-am ridicat spre Emmet ochii plini de panică Uitasem s-o iau El a zâmbit şi a scos-o, ca prin farmec, din buzunarul de la piept A aşezat-o pe tavă, de unde servitorul a luat-o — Domnişoara Mercy Taylor şi domnul ? — Mă numesc Emmet Clay Dinspre grupul de femei de vârstă mijlocie din capul scărilor a ajuns până la noi o şoaptă: — Nu m-ar deranja nişte lut din ăsta pe roata mea Conversaţia a reînceput, cu tăceri printre răbufniri, pentru a ajunge în scurt timp la volumul şi la complexitatea de mai înainte, deşi cei mai mulţi ochi au rămas îndreptaţi către noi — Tillandsia vă adresează un călduros „bun venit”, domnule Clay, a spus servitorul, înclinându-se Emmet s-a aplecat spre mine, ca să-mi şoptească la ureche: — Nu-şi pot desprinde privirile de tine Răsuflarea lui caldă m-a gâdilat — Cred că tu eşti cel la care se uită toată lumea — Nu În rochia asta, tu îi laşi pe toţi cu răsuflarea tăiată Mi-am muşcat limba ca să n-o dau pe glumă, spunând: „În ce? În vechitura asta?” M-am mulţumit în schimb să răspund simplu: — Mulţumesc Purtam o altă descoperire de-a lui Ellen, o rochie de cocktail rafinată, de un albastru-palid, cu şiruri de flori puţin mai închise la culoare curgând în josul materialului Părea foarte suavă şi foarte la locul ei, cu decolteul adânc bine mascat de linia gâtului, aflată la înălţimea claviculelor, şi de bretelele late În ciuda taliei mele umflate, încă mă acoperea fără să atragă atenţia asupra sarcinii Îmi ajungea până nu cu mult sub genunchi Împrumutasem perlele lui Ellen, ca să-mi poarte noroc şi ca semn al încrederii pe care o aveam în ea, şi-mi strânsesem părul într-un coc lejer Întregul efect te ducea cu gândul mai degrabă la şcoala de duminică decât la o orgie Mi-am plimbat privirea prin încăperea plină cu fuste despicate până sus şi decolteuri adânci şi mi-am dat seama de puterea de seducţie a înfăţişării mele modeste, datorată pur şi simplu contradicţiei Deşi participanţii se aflau acolo din propria lor voinţă, în casă aveai senzaţia că te afli într-o grădină zoologică sau într-o închisoare, fiecare încăpere fiind o altă cuşcă Am atins perlele mătuşii mele, concentrându-mă asupra lor, ca să mă ajute să-mi focalizez atenţia asupra energiei ei — Mătuşa Ellen e aici, i-am spus lui Emmet O simt — Simţi că se află în vreun pericol? — Nu, nu pare câtuşi de puţin în primejdie De fapt, când încercam s-o localizez, mă învăluia un soi de seninătate, de parcă s-ar fi odihnit sau ar fi fost sub efectul unui medicament Chelnerii se foiau în jurul nostru, aducând pahar după pahar din reţeta preferată de Ellen — Atunci e timpul să ne concentrăm asupra energiei Emmet şi-a ridicat mâna, folosindu-se de ea ca de o antenă sau ca de o baghetă magică pentru descoperirea apei — Aici e foarte multă, aşteaptă pur simplu să-i dăm cep — O simt şi eu Nu era răsunătoare, ca energia netedă şi vibrantă a barierei, nici nu sfârâia, ca electricitatea psihotică a celei adunate în vechiul spital Candler, hrănită cu durerea şi nefericirea oamenilor care-şi pierduseră acolo viaţa Se afla undeva, între cele două, te ducea cu gândul la o bucată de mătase târâtă de-a lungul unei pietre zgrunţuroase Am tras uşor de legătura pe care mă ajutase Emmet s-o creez între Jilo şi mine A tras şi ea — Adevărata petrecere e acolo, a spus, zâmbit larg, un bărbat gol, pe care l-am recunoscut drept un fost senator al statului nostru, folosindu-şi sexul ca să ne-arate o uşă ce răspundea, probabil, într-un salon sau într-o sală de recepţie Mi-am simţit sângele năpădindu-mi obrajii la vederea feselor lui păstoase trecând pe sub arcada uşii Eram aproape purpurie la faţă când s-a întors servitorul care ne anunţase — Dacă preferaţi intimitatea, sunt camere la etaj Deşi, a adăugat, măsurându-l pe Emmet cu o privire apreciativă, mulţi vor fi foarte dezamăgiţi dacă n-o să vă alăturaţi petrecerii — Am venit aici ca să „participăm”, am spus, îngrozită de gândul că trebuia să traversez hotarul, pătrunzând în încăperea aia — Nu suntem obligaţi să rămânem, Mercy Dacă preferi, putem s-o găsim pe Ellen şi să plecăm — Dacă vă referiţi la doamna Weber, a spus servitorul, pronunţând numele corect, în germană, e deja aici, cu prietenii săi A întins mâna către camera în care fuseserăm deja invitaţi Eu şi Emmet ne-am uitat unul la altul, fiecare reflectând nesiguranţa celuilalt — Nu vă sfiiţi Avântaţi-vă, a spus servitorul Îndrăzniţi Am dat din cap către Emmet, care m-a cuprins cu braţul de umeri şi m-a condus în sala unde credeam că se desfăşoară petrecerea Odată intraţi, mi-am dat seama că un fost salon era, pur şi simplu, folosit drept garderobă Într-unul din colţurile încăperii stătea în picioare o servitoare cam de vârsta mea, complet dezbrăcată şi câtuşi de puţin jenată din pricina asta În capătul opus, un bărbat musculos, gol cu excepţia centurii care-i susţinea pistolul, stătea de pază la uşa dintre garderobă şi camera despre care ştiam acum că e locul unde se desfăşoară petrecerea — Bun venit tuturor, a spus servitoarea, oferindu-ne brăţări de cauciuc pe care erau întipărite numere Sunt numerele dumneavoastră de la garderobă, vă vor fi de folos în momentul când veţi dori să plecaţi, aşa că aveţi grijă să nu le pierdeţi Le-a pus pe amândouă în palma mare a lui Emmet, apoi ne-a întins doi saci de vinilin pentru haine, având numele corespunzătoare brăţărilor — E-n ordine, a zis el Cred că, deocamdată, o să rămânem cu hainele pe noi — Oh, îmi pare rău Probabil sunteţi aici pentru prima oară Femeia ne-a adresat un zâmbet frumos, plin de înţelegere pentru nişte novici ca noi — Nimeni nu intră fără să, ei bine, fără să-şi lase podoabele la vedere — Vă rog să faceţi o excepţie în cazul nostru, a insistat Emmet, cu voce calmă Nu încerca s-o încânte folosindu-se de magie, aşa cum ar fi făcut Oliver; îşi făcea, pur şi simplu, cunoscută dorinţa, în obişnuitul lui stil prozaic — Mă tem că nu e cu putinţă, domnule Aşa sunt regulile În plus, sunt sigură că nici dumneavoastră, nici frumoasa dumneavoastră doamnă nu aveţi de ce să vă ruşinaţi Mi-a zâmbit, cerându-mi din ochi să-mi conving însoţitorul — Prietena ta îşi poate păstra perlele, dacă doreşte Şi pantofii, a sugerat — Presupun că, odată ce ai ajuns în Roma, trebuie să te porţi ca romanii, am spus şi, când Emmet m-a privit cu ochi plini de surprindere, am adăugat: Nu ne trebuie decât un singur sac — Oh, draga mea, a zis servitoarea, cu umerii destinzându-i-se, nu faceţi greşeala asta Eşti cu adevărat frumoasă şi aşa mai departe, dar se întâmplă extrem de rar ca un cuplu sosit la Tillandsia să plece de-aici împreună Pe faţa lui Emmet s-au adunat nori de furtună I s-au îngustat ochii şi fruntea i s-a încreţit — Îmi cer scuze Cred că, adineauri, când am spus „vă rog”, mi-aţi luat spusele drept o rugăminte Acum precizez că, în cazul nostru, trebuie să faceţi o excepţie Femeia a lăsat sacii jos când l-a văzut aruncându-i brăţările pe masă — Ascultă, a zis portarul, ducându-şi mâna la tocul armei Toată lumea se află aici ca să se distreze Lăsaţi-o mai moale sau plecaţi Emmet s-a întors spre paznic Deşi omul avea aproape un metru optzeci şi cinci şi muşchii unui bodyguard de profesie, el îl depăşea cu peste douăzeci de centimetri După cum îmi dădeam seama, paznicul se temea că Emmet o să-l provoace, obligându-l să-şi scoată arma Emmet a rămas pe poziţii şi, peste câteva clipe tensionate, celălalt s-a dat la o parte Însoţitorul meu mi-a cuprins umerii cu braţul şi m-a condus în cel de-al doilea cerc al iadului Sala, pentru că nu puteai s-o numeşti cameră, ni s-a întins în faţă, mult mai largă decât îmi imaginasem Sau poate că totul nu era decât o iluzie optică, datorată numeroaselor oglinzi cu rame aurite care căptuşeau pereţii şi care fuseseră suspendate şi de tavan Dar, în ciuda dimensiunilor sale, părea înghesuită, claustrofobică N-avea ferestre şi singura ieşire vizibilă era uşa pe care abia intraserăm Era prea întuneric ca să-ţi dai seama de culoarea pereţilor, în afară de un singur colţ, unde un reflector scălda în lumina sa strălucitoare o scenă şi peretele din spatele acesteia Avea culoarea prunelor – o nuanţă potrivită pentru orgii, m-am gândit eu Dintr-un capăt până în celălalt al sălii se auzeau respiraţii sacadate şi suspine, cărora li se răspundea cu gemete uşoare, cu şoapte şi, din când în când, cu câte un excitant ţipăt de plăcere Mi-am lăsat ochii în jos, încercând să nu mă uit la nimic Însă acolo, de-a lungul podelei, se zvârcoleau grămezi şi mormane şi şiruri de trupuri, cuplându-se şi dezmierzându-se, ca într-un aranjament caleidoscopic O lucrare marca Bosch, tresăltând şi gemând Un miros de verde, ca al acacciei sub soarele fierbinte Un altul, de alge udate de valuri pe un ţărm pustiu Tatuaje, cicatrice şi un curcubeu din toate nuanţele de piele posibile Feţe contorsionate de plăcere sau de durere, după înclinaţiile fiecăruia, apăreau din umbră pentru a fi reînghiţite de întuneric cu câteva clipe mai târziu Prin sală se foiau chelneri, oferind tot ce trebuia pentru satisfacerea oricărui viciu, de la alcool până la pliculeţe minuscule cu pudră albă şi seringi hipodermice pline cu Dumnezeu ştie ce În jur pluteau coloane de fum, unele cu aromă dulce – şi totuşi dezgustătoare – iar altele mirosind a metal Am încercat să nu inspir aşa ceva, de teama efectului pe care l-ar fi putut avea asupra copilului meu N-ar fi trebuit să risc sănătatea lui Colin Ar fi trebuit să-l pun pe primul loc, mai presus de Maisie, mai presus de nevoia mea egoistă de a avea o dovadă că mama mă iubeşte Voiam să urlu când am descoperit adevărul Orice motive aş fi invocat şi orice justificări aş fi găsit, acolo mă adusese acea singură raţiune Ei bine, nu-mi mai păsa Tot ce mai conta era să-i dovedesc fiului meu că-l iubesc M-am întors şi-am încercat să-mi croiesc drum către ieşire, dorindu-mi cu disperare să părăsesc sala, dar în urma noastră intraseră zeci de petrecăreţi, care ni se înghesuiau în jur Am început să intru în panică, izbindu-mă de cei din jur, pălmuindu-i şi zgâriindu-i Emmet m-a luat pe sus şi s-a îndepărtat cu paşi mari de centrul încăperii, unde ajunseserăm cumva M-a lăsat jos, lipindu-mă cu spatele de cel mai îndepărtat perete şi m-a apărat cu trupul lui de cei care altminteri s-ar fi strivit de noi — Vreau să ies de-aici Trebuie să ies de-aici! i-am strigat la ureche Lasă baltă planul — Ştiu, şi-o să mă străduiesc să găsesc o cale de ieşire — Nu trebuie decât s-ajungem la uşă, am spus, neînţelegând de ce nu i se părea soluţia asta evidentă — Peretele pe care l-am lăsat în urmă, cel cu uşa Te sprijini cu spatele de el Am pipăit locul cu pricina, dar nu am dat de nimic altceva decât de perete, apoi m-am răsucit în loc şi mi-am văzut reflexia palidă a propriilor ochi în oglinda care luase locul uşii Păreau ai unui animal disperat, prins în capcană Emmet şi-a pus mâinile pe umerii mei şi m-a întors spre el — Nu te pierde cu firea, mi-a spus În încăperea asta e magie Încearcă să ne ia în stăpânire, dar trebuie, în schimb, s-o controlăm şi s-o stăpânim noi Trebuie să continuăm cum am plănuit Poţi s-o faci O putem face Cuvintele lui m-au calmat şi, fără să vreau, m-am trezit imitându-i respiraţia Adâncă, lentă Inima mea şi-a domolit bătăile nebuneşti — De-aici nu putem ieşi decât într-un singur fel, adică prin capturarea magiei, mi-a şoptit la ureche, cu răsuflarea lui fierbinte pe pielea sensibilă Iar magia n-o putem captura decât într-un singur fel Mi-a lipit cu delicateţe spatele de suprafaţa oglinzii Mâinile i s-au întins şi le-au găsit pe ale mele, şi ne-am înlănţuit palmele, ne-am împletit degetele Căldura lui m-a mistuit şi i-am simţit din nou energia, puterea, contopindu-se la baza şirei spinării mele şi urcând apoi în mine În ciuda spaimei şi în ciuda repulsiei pe care mi-o trezise adunarea, mi-am simţit trupul abandonându-se în voia plăcerii — Vizualizează, Mercy, mi-a spus Emmet, cu buzele ştergându-i-se de lobul urechii mele Vezi cum devine a ta energia din încăperea asta Am încercat să-mi imaginez că energia vine în îmbrăţişarea mea, dar am simţit sala transformându-se în jurul meu Un zgomot, ceva între un geamăt omenesc şi un zumzet de lăcuste, a început să reverbereze prin spaţiu, deşi eu şi Emmet păream singurii care-l remarcau Petrecăreţii nu şi-au pierdut buna dispoziţie, neavând habar de schimbarea din atmosferă M-am străduit să privesc dincolo de umărul lui Emmet Rece şi neliniştitor, un fascicul de lumină se reflecta dintr-o oglindă în alta, ţesând o plasă în jurul celor prezenţi Lumina mi-a străpuns inima cu fiori de groază, dezvăluindu-mi că nu ne mai aflam în sala cu oglinzi, ci la intrare, în holul hexagonal în care-mi văzusem mama ucisă Cupola se înălţa din nou deasupra noastră, luminată din exterior astfel încât să-i fie vizibilă prezenţa, dar fără ca lumina să treacă prin ea Deşi oglinzile dispăruseră odată cu pereţii de culoarea prunei care le susţineau, încă mai puteam să văd tot ce ne înconjura, reflectat sub mii de unghiuri M-am uitat drept în faţă şi m-am văzut din spate, cu braţele ridicate şi împletite cu ale lui Emmet Servitorii care împărţeau stupefiante îl târâseră în mijlocul încăperii pe unul dintre petrecăreţi Capul ras şi ciotul mutilat al unui braţ m-au ajutat să-l identific Era Ryder Participanţii la orgie, care se încâlciseră unii printre alţii într-un asemenea hal încât păreau o singură masă de carne zvârcolitoare, au început să se desprindă, fiecare trup despletindu-se de celelalte, individualizându-se Unii s-au ridicat în picioare, alţii doar în genunchii Cel mai cumplit arătau cei care abandonaseră orice pretenţie de apartenenţă la specia omenească şi se ridicaseră în patru labe Chipuri punctate cu negru şi ochi nepământeni s-au întors spre Ryder, aflat în centrul adunăturii — Sângele lui spre slava lor, s-a auzit de undeva, de pe cercul format în jurul lui, şi toată lumea a preluat strigătul, preschimbându-l într-o incantaţie repetată iarăşi şi iarăşi Pe fruntea lui Ryder fusese întipărit un simbol, ceva de genul hieroglifei egiptene ankh, împerecheată cu semnul infinitului Strălucea într-un roşu furibund, însă Ryder părea să nu se sinchisească de situaţia în care se afla A îngenuncheat, prea slăbit ca să protesteze şi prea beat ca să-i pese de ce se întâmpla Toţi cei de faţă au ovaţionat când un alt bărbat, gol cu excepţia măştii lui Ianus de pe chipul său, a ieşit în faţă şi a trecut un cuţit peste gâtul lui Ryder Trupul lui s-a prăvălit în faţă când a început să sângereze Sfidând legile fizicii, sângele s-a prelins în susul pereţilor în loc să băltească pe podeaua încăperii Cupola nu mai era fixată la locul ei – a început să urce, iar scara care ducea spre ea a prins să se lungească, etaj după etaj Încăperea nu mai era cea în care-o văzusem pe mama murind Se înălţa, transformându-se într-un turn, şi o făcea din ce în ce mai repede, câştigând viteză pe măsură ce creştea Bărbatul cu cuţitul şi-a lepădat masca şi a scos un strigăt S-a întors spre mine, cu ochii în întregime negri, în afara punctelor stacojii care-i înlocuiseră pupilele L-am recunoscut imediat Era Joe, prietenul lui Ryder Mulţimea nu mai părea interesată de trupul stors de sânge al mortului, ci îşi îndrepta acum atenţia către Emmet şi către mine şi începea să se apropie de noi, psalmodiind ceva într-o limbă pe care nu o înţelegeam Am ţipat şi m-am zbătut, încercând să-l alertez pe Emmet, făcându-l să se uite la ceea ce se petrecea în spatele lui, dar mi-am seama că încremenise, luat captiv de energia pe care o eliberaserăm, aşa cum se-ntâmplă când te lipeşti de un gard electrificat Nu putea să se mişte Nu putea să vorbească Nu se putea deconecta de la energia care se înălţa, străbătându-l ca să pătrundă în mine Magia neagră mi se strecura în trup şi mi se stabiliza în jurul plexului solar, punctul în care-şi conectase bariera energia cu a mea Găsise o slăbiciune a barierei, iar eu îi oferisem o intrare prin care să ajungă acolo Întreaga forţă gravitaţională a întunericului absolut extrăgea din mine, sursa lui, energia pe care fusesem destul de proastă ca s-o primesc cu bucurie în trup, energia Tillandsiei — Ce naiba se petrece aici? Vocea lui Peter a făcut lumea din jurul meu să pâlpâie, apoi a spulberat-o L-a înşfăcat de umeri pe Emmet, care era cu mult mai voinic decât el, şi l-a azvârlit pe podea Tremuram, cu un ţipăt captiv încă în gât Turnul şi cupola lui dispăruseră Ne aflam în adevăratul hol de la intrarea casei Toţi ceilalţi oaspeţi se făcuseră nevăzuţi, iar încăperea în care ne găseam revenise la vechea ei stare, de renovare abandonată Peter şi-a luat privirea de la mine şi s-a întors spre Emmet, care reuşise să se salte în capul oaselor, deşi se vedea clar că încă era în stare de şoc — Am întrebat ce naiba se petrece aici — Peter, am reuşit să-i răspund, nu e ceea ce pare să fie S-a răsucit către mine, roşu la faţă şi cu o venă pulsându-i vizibil pe tâmpla dreaptă Şi ce furie îi ardea în ochi! — Nici măcar nu ştiu ce pare să fie, Mercy, deci ce-ar fi să-mi spui tu ce făceaţi aici amândoi? — Am venit s-o căutăm pe Ellen, am răspuns Măcar era o parte din adevăr — Şi? Credeai c-o s-o găseşti în buzunarul hainei lui? — Îţi putem explica, dacă ne laşi, a zis Emmet, izbutind să se ridice şi să-şi recapete o parte din bunele maniere — Tu să taci, dacă nu vrei să-ţi închid eu gura Vocea lui Peter tremura — Ce nu e-n regulă cu tine? mi s-a adresat apoi Am crezut c-am lămurit lucrurile odată ce-a plecat Jackson, că ne-am hotărât să fim împreună Iar acum te găsesc aici, făcând habar n-am ce cu tipul ăsta Adică, pentru numele Domnului, Mercy, nici măcar nu e real Nici măcar nu e bărbat adevărat M-am uitat la Emmet, implorându-l din ochi să nu riposteze dezvăluind ceea ce ştia despre Peter Dând uşor din cap, el şi-a lăsat ochii în jos şi s-a îndepărtat — Lucrurile nu stau aşa, am zis, deşi conştiinţa m-a înghiontit uşor de câteva ori în timp ce vorbeam Nu-nţelegi ce se-ntâmplă — Păi, ce-ar fi să mă lămureşti tu? Cu bunăvoinţă, pe îndelete şi în termeni simpli, ca să pricep şi eu Am încercat să găsesc cuvintele potrivite, cuvintele prin care să-i explic cum mi se-ntorsese viaţa cu susul în jos şi cum se părea că totul îmi scăpase de sub control Însă vorbele nu-mi veneau în minte Peter a-nceput să tremure, dar nu mi-am putut da seama dacă de furie sau fiindcă-i frânsesem inima Am dat să spun ceva, să îndrept cumva lucrurile, dar mi-a abătut atenţia o mişcare prinsă cu coada ochiului M-am uitat într-acolo şi am văzut-o pe mama venind spre noi Am întins mâna spre Peter, voind să-l fac să se întoarcă şi s-o vadă şi el, dar s-a îndepărtat de mine — Ducă-se naibii totul, a spus, răsucindu-se pe călcâie, gata să plece, dar, în acea fracţiune de secundă, mama a apărut chiar în spatele lui şi i-a împlântat un cuţit adânc în piept El a fost cuprins de spasme şi a-nceput să tuşească sânge — Poftim, mi-a spus ea mie Mama te-a ajutat s-alegi Ăsta – a făcut semn cu capul către Emmet – arată bine în smoching Celălalt mă calcă pe nervi L-a împins cât colo pe Peter, care-a căzut pe podea — Ce-ai făcut? Mi-am revenit din stupoare şi m-am aruncat lângă logodnicul meu — Lama aia e din fier, să ştii, a zis ea Fierul înfipt în inimă e una dintre cele mai sigure metode de ucidere a unei zâne Am îngenuncheat lângă Peter şi i-am scos cuţitul din piept, cu o mână tremurândă L-am aruncat cât colo şi s-a topit în aer Emmet a dat să alerge spre mine, dar Emily a ridicat o mână, cu palma deschisă îndreptată către el O invizibilă forţă magică l-a săltat în sus şi l-a împins înapoi, ţintuindu-l de perete S-a zvârcolit, dar n-a izbutit să se elibereze — De ce? am întrebat-o pe femeia aia, pe femeia pe care, cu numai câteva secunde înainte, încă o credeam mama mea — Spune-i „Planul B”, dacă preferi, mi-a răspuns, apropiindu-se de noi Mişcându-se cu delicateţe, l-a lovit pe Peter cu piciorul — Haide Sunt curioasă ce poţi face Încă mai e un strop de viaţă în el Să vedem dacă eşti în stare să-l salvezi Asta numai dacă vrei să-l salvezi Mi-a zâmbit şi i-a aruncat lui Emmet o privire lacomă — Grăbeşte-te, până nu mă răzgândesc — Eu nu sunt Ellen Ai văzut ce s-a-ntâmplat când am încercat să vindec pe cineva — Da, am văzut Eforturile tale s-au dovedit încântător de amuzante A râs Totul trebuia să fie un coşmar Peter nu putea să moară lângă mine Mama mea nu putea fi un asemenea monstru Ea mi-a citit gândurile — Oh, fetiţo Asta e realitatea Întreaga noapte a fost reală Poate nu în planul cu care eşti tu obişnuită, totuşi reală Am fost atât, atât de aproape Tu şi golemul tău de aici, cu toată puterea voastră minunată contopindu-se cu a mea A fost încântător Încântător Am ajuns atât de aproape de sfârşitul vrăjii Babel Atât, atât de aproape de construirea unui turn care trece dincolo de barieră, străbătând tot drumul până la vechii zei Bariera îi împiedică s-ajungă la noi, dar nu ne poate opri pe noi s-ajungem la ei Din cauza ăstuia – aici i-a aruncat lui Peter o privire feroce – am irosit un demon cum nu se poate mai bun Energia lui Barron a fost risipită şi n-o mai pot aduce înapoi L-a lovit cu sălbăticie pe Peter în coaste — A ştiut c-o să-ţi aduci golemul ca să nu-l pui în primejdie pe înlocuitorul copilului luat de zâne, dar şi-a făcut totuşi apariţia ca să ne-ntrerupă Probabil că magia din sângele lui de zână i-a permis să rupă vraja A rămas cu ochii la gâtul meu, fixându-l cu o asemenea intensitate încât ai fi zis că vrea să mă sugrume din priviri — Dac-ai fi purtat medalionul pe care ţi l-am dat eu în loc de perlele de prost gust ale mătuşii tale, poate că totuşi n-ar fi reuşit Şi-a ţuguiat buzele şi a adăugat, batjocoritoare: — E adevărat Mama a pus o vrajă în micul ei dar A clătinat din cap, în timp ce expresia exagerată i se transforma în încruntare sinceră — Ai ceva putere în tine, fetiţo În medalionul ăla e destulă magie ca să farmece o vrăjitoare obişnuită, făcând-o să creadă orice vreau eu Însă pe tine nu te-a făcut decât ceva mai uşor de controlat Eram ancoră Asupra mea n-ar fi trebuit să poată pune niciun fel de vrajă, dar ăsta era ultimul lucru la care aveam timp să meditez atunci Mi-am lipit palma de rana din pieptul lui Peter Pe jumătate rugându-mă şi pe jumătate străduindu-mă să-mi folosesc propria magie, am făcut tot ce eram în stare ca să astup gaura, ca să-i repornesc inima Emily ne-a dat ocol o dată, ca şi cum ar fi avut nevoie de un răgaz în care să reevalueze lucrurile — Bine, eşti o novice, aşa că-ţi voi îngădui să te bucuri de un mic ajutor Josef, a strigat către întunericul de dincolo de uşă, adu-o aici! A intrat Joe, trăgând după el trupul gol al lui Ellen Degetele i se înfigeau în umerii mătuşii mele, învineţindu-i pielea A aruncat-o pe podea, lângă noi — Poftim, a zis Emily Iat-o pe nepreţuita ta Ellen Mătuşa mea zăcea, aproape inconştientă Avea braţul plin de sânge uscat, prelins din numeroase înţepături de ac — O zecime din ce e în ea ar fi ucis un pluton de oameni obişnuiţi, a spus Joe E atât de bine să ai o jucărie care nu se strică, oricât de brutal ai trata-o — Tic tac, tic tac, fata mea, a zis Emily Pentru mine e totuna dacă trăieşte sau moare, însă timpul spiriduşului tău e pe sfârşite — Nu e un spiriduş — Şi, peste câteva clipe, n-o să mai fie nimic Ellen zăcea pe podea, abia reuşind să schiţeze câteva mişcări Şi-a înclinat capul în direcţia mea, însă nu mi-am dat seama dacă-mi remarcase prezenţa sau gestul ei era un simplu reflex Însă apoi a întins mâna spre mine şi i-am luat-o În ochi nu-i licărea decât un strop de conştiinţă de sine, dar, după ce ni s-au atins mâinile, mi-am privit mătuşa pe care-o cunoşteam şi o iubeam ieşind la suprafaţă, ca un înotător care sparge suprafaţa apei A tras brusc aer în piept, mi-a dat drumul mâinii, s-a rostogolit şi s-a săltat pe coate şi pe genunchi S-a târât lângă Peter, apoi şi-a pus palma dreaptă pe fruntea lui şi stânga peste rana din piept A închis ochii şi buzele au început să i se mişte într-o rugăciune căreia nu-i auzea cuvintele Când a îngenuncheat deasupra lui şi lumina ei aurie a început să se răspândească prin el, mi-am concentrat atenţia asupra feţei lui Peter, asupra acelui chip pe care-l îndrăgeam din copilărie, despre care presupusesem întotdeauna că o să-l am mereu alături În clipa aceea, când riscam să-l pierd pentru totdeauna, mi-am dat seama câtă nevoie aveam de el, cât de mult îl iubeam Ellen a deschis ochii şi s-a uitat la mine Îi venea greu să vorbească, gura îi era încă uscată după toate drogurile care-i bombardaseră corpul — L-am găsit, a spus Ochii lui Peter s-au întredeschis şi a tras aer în piept — Bravo Bravo, draga mea Ai salvat băiatul, a aplaudat Emily, înainte de a se-ntoarce spre mine E de-a dreptul ruşinos că tu nu poţi face acelaşi lucru pentru negresa aia a ta Bucuria care-mi cuprinsese inima a devenit un cleşte de gheaţă — Ce i-ai făcut Mamei? — Negresa nu e mama ta Eu sunt mama ta — Nu, nu mai eşti Cred că n-ai fost niciodată Ce i-ai făcut lui Jilo? Emily şi-a îngustat ochii şi şi-a înclinat capul cu un aer cochet — I-am administrat împreună o doză — Tu şi Joe aţi drogat-o? — O, nu N-am drogat-o împreună cu Joe Am făcut-o împreună cu tine E vorba de magia pe care-ai rugat-o să ţi-o pună la păstrare Avea în ea, în plus, un strop din altceva Altceva destul de subtil încât să nu observe „tămăduitoarea înrădăcinată” c-o smulge din rădăcini, a râs Emily Bun, e adevărat, calambururile sunt pe treapta de jos a formelor de umor, dar nu m-am putut abţine Cât despre „mama” ta Jilo, ştiu că ea nu se poate abţine niciodată, gustă din orice magie i s-ar trimite, aşa că am adăugat ceva special, anume pentru asta A murit la câteva secunde după ce s-a atins de energia aia Sper cu toată sinceritatea că a trecut dincolo în pace Cuvintele abia i s-au desprins de pe buze când s-a auzit o bătaie răsunătoare în uşă Emily s-a întors, surprinsă Imediat ce şi-a pierdut concentrarea, l-am observat, cu coada ochiului, pe Emmet mişcându-se A traversat în goană încăperea şi s-a aşezat, ca barieră protectoare, între Emily şi – binecuvântată fie-i inima – Peter şi Ellen Încă o bătaie răsunătoare Emily s-a uitat la Joe, care a făcut un pas către uşă, dar a încremenit când a răsunat a treia bătaie, trimiţând o reverberaţie în întreaga casă O ultimă lovitură a deschis uşa neagră cu roşu brusc, cu o asemenea violenţă încât s-a smuls din toc S-a rotit prin aer şi a zburat pe lângă Joe, ratându-i cu foarte puţin capul El s-a lăsat să cadă la podea şi s-a grăbit să se îndrepte spre Emily, mergând în patru labe Apoi s-a ridicat, plasându-se strategic în spatele ei, făcându-şi-o scut — Data viitoare să deschideţi blestemăţia asta de uşă când bate Jilo Bătrâna a trecut pragul, ţinându-şi bastonul încă ridicat A rămas în cadrul uşii când câteva fulgere au sfâşiat mânioase cerul şi s-a profilat pe fundalul lor luminos – o furie cu turban violet, capot înflorat şi papuci croşetaţi — Eşti la fel de greu de ucis ca un gândac de bucătărie, a spus Emily, traversând încăperea către ea — Ai dreptate, Jilo-i un gândac de bucătărie Negresa şi-a proptit bastonul în podea, apoi şi-a sprijinit greutatea pe el, aplecându-se în direcţia lui Emily — Şi-o să mai fie aici încă multă vreme după ce-o s-ajungi tu oale şi ulcele Emily a ridicat o mână şi, între vârfurile degetelor, i s-a format un glob de lumină roşie A ţipat de furie şi l-a azvârlit spre Jilo, care şi-a lăsat bastonul să cadă pentru a-şi deschide larg braţele, cu o clipă înainte de a fi lovită de energie Faţa ei chinuită spunea că durerea îi e cumplită, dar, o clipă mai târziu, expresia i s-a schimbat, afişând triumf în locul suferinţei Şi-a lipit palmele cu zgomot şi, dansându-i pe vârfurile degetelor, energia şi-a schimbat culoarea din roşu într-un albastru-intens Şi-a depărtat mâinile şi a trimis globul înapoi, spre Emily Acesta a lovit-o în plin În jur i s-a înălţat miros de păr pârlit, dar a rămas în picioare — Trebuie să găseşti ceva mai bun dacă vrei s-o distrugi pe Jilo Bătrâna a râs pe înfundate Faţa lui Emily s-a schimonosit de furie — Jilo a-mprumutat putere toată viaţa ei şi-acum o să te-nveţe minte fiindcă i-ai făcut necazuri fetei sale A făcut un semn către podea şi bastonul i s-a săltat în aer L-a prins în ambele mâini, cu ochii licărindu-i de încântare — Haide, atacă-mă, căţea Arată-i lui Jilo de ce eşti în stare Emily a urlat de furie, încordându-şi mâinile ca pe nişte gheare Între vârfurile degetelor i s-a format un alt glob de foc — Încetaţi, a poruncit Iris, intrând Încetaţi Focul de pe degetele lui Emily s-a risipit Iris a traversat încăperea, inspectând-o din priviri şi străduindu-se să nu rateze niciun amănunt Oliver mergea imediat în spatele ei Iris s-a oprit în faţa lui Emily şi a întins mâna către obrazul ei În ciuda violenţei care întinase locul, gestul pornea din dragoste — Te-am crezut moartă, a spus, încercând să-şi îmbrăţişeze sora — Nu m-atinge, a răspuns Emily, aproape şuierând cuvintele — Emmy, a zis Oliver, ieşind din spatele lui Iris Ce ţi s-a întâmplat? De ce faci asta? S-a uitat în jur, evident străduindu-se să priceapă fără dubiu ce însemna „asta” — O, frăţiorul meu, am fost eliberată Am scăpat de tirania barierei Asta mi s-a întâmplat A întins mâna şi i-a ciufulit părul — N-ai vrea să guşti libertatea asta? Şi tu ai suferit sub jugul barierei Şi tu ai fost exilat Degetele i-au coborât de pe tâmpla lui, către bărbie — Noi doi semănăm atât de mult, mult mai mult decât semeni cu aceste două creaturi terne Îţi place să faci totul în felul tău Alătură-mi-te Alătură-te nouă A întins amândouă mâinile pentru a-şi lăsa unghiile lungi, acoperite cu lac roşu, să se plimbe în josul obrajilor lui A zâmbit şi a intonat: — Roşu Rover, roşu Rover, plimbă-l azi pe Oliver Mâinile lui le-au prins pe ale ei şi le-au îndepărtat — E adevărat Sunt un ticălos de filfizon egoist Asta o ştiu, dar nu sunt nicidecum la fel ca tine Acum ai ceva neomenesc Poate ai avut întotdeauna Emily a râs — Neomenesc? Oliver, dacă ai ştii! Trebuie să mă crezi pe cuvânt că ironia e delicioasă — Nu e prea târziu, Emily, a spus Iris Nu e prea târziu să părăseşti calea pe care-ai pornit-o Lasă-ne să te ajutăm — Nu e prea târziu? a întrebat ea, adresându-mi-se mai degrabă mie decât lui Iris M-am aliat cu familiile rebele Am jurat c-o să le-ajut să distrugă nepreţuita voastră barieră A arătat cu capul către sora ei mijlocie — Am torturat-o pe iubita voastră Ellen şi pot adăuga că am savurat fiecare clipă V-am spus că pe Tucker al ei cel bun de nimic l-am ucis eu şi Josef? — Ai pretins că te ajuta Ellen s-a uitat în sus, la mine, de parcă aceste cuvinte ale mele ar fi fost picătura care revărsase paharul suferinţelor sale Emily a râs — Oh, am minţit, draga mea Mă susţin câteva dintre cele mai puternice vrăjitoare din lume De ce să fi avut nevoie de ceva de la Tucker Perry? Ochii i s-au îngustat şi privirea i s-a înăsprit — Nu sunt o beţivă disperată A tras cu ochiul la Ellen şi am ştiut că vrea să vadă dacă înţepătura şi-a atins ţinta A zâmbit satisfăcută când sora ei s-a crispat Apoi s-a întors spre mine — N-a fost decât un pion I-am ars inima ca să te dezechilibrez — Şi ca să mi-l răpeşti mie, a spus Ellen, de jos, de lângă Peter Energia ei fizică era secătuită Se împingea în podea cu amândouă mâinile, abia mai având destulă putere ca să-şi împiedice partea de sus a corpului să se prăbuşească pe parchet — O, da, a spus Emily, coborându-şi privirea spre ea Apoi, după o pauză: — Şi ce zici de ceea ce ţi-am făcut ţie, Mercy? M-am jucat cu sentimentele tale plăpânde Ţi-am înjunghiat logodnicul şi, oh, apropo de logodnicul tău, te-am făcut să-l înşeli Şi-a înălţat bărbia şi s-a uitat de sus la Peter — Ai auzit, Peter? E adevărat I-a cedat creaturii ăleia Poate nu fizic, dar a pătruns totuşi în ea Şi fiicei mele, curva, i-a plăcut — Taci, a repezit-o Peter, încercând să se salte în capul oaselor; dar era încă prea slăbit ca să reuşească — Nu aşa se vorbeşte cu viitoarea ta soacră, a ripostat ea, înainte de a mi se adresa din nou mie: Spune-mi, draga mea, nu e prea târziu? M-am uitat la ea şi i-am simţit puterea toxicităţii Atât de multă furie, repulsie şi ură s-au adunat în mine, dar le-am oprit şi mi-am sondat adâncul sufletului În ciuda tuturor celor întâmplate, voiam să le pun cumva capăt Să-i întind mâna, salvând-o din întuneric — Nu, nu este, am răspuns Lasă-ne să te-ajutăm A pufnit — Vrei să te ridici la înălţimea numelui pe care ţi l-a dat Ellen, eh? Emily a făcut ochii mari, ridicându-şi un colţ al gurii într-un rânjet de dezgust — Dacă te-aş fi putut boteza eu, ar fi fost altfel Ţi-aş fi spus Abomination, fiindcă asta eşti de fapt Şi-a desprins privirea de mine şi s-a uitat din nou la Iris — N-am nevoie de ajutor Nu e nevoie decât să nu-mi staţi în cale E timpul să cadă bariera Prietenii noştri au aşteptat prea mult, a spus, apoi a adăugat, cu glas tânguitor Şi sunt atât, atât de flămânzi! — Atunci îmi pare rău, draga mea, a răspuns Iris, cu vocea frângându-i-se Nu mai poţi păstra puterea pe care-o deţii A tăcut pentru câteva clipe şi şi-a înălţat fruntea — Emily Rose Taylor, te leg Fie ca puterea să te respingă Să nu te recunoască drept una de-a ei — Emily Rose Taylor, te leg, i s-a alăturat unchiul Oliver, repetând cuvintele — Fie ca puterea să te respingă Ellen i-a adăugat corului vocea ei vlăguită — Să nu te recunoască drept una de-a ei — Emily Rose Taylor, mamă, am spus, şi ultimul cuvânt mi-a sfâşiat inima, deşi nu până în adâncul său Te leg Fie ca puterea să te respingă Să nu te recunoască drept una de-a ei — Ticăloasă mică, a zis ea, privindu-mă prin ochi îngustaţi, plini de venin, şi cu capul dat pe spate, ca atunci când ai în faţă ceva dezgustător Chiar îţi imaginezi că mă poţi controla? Că mă poate controla vreunul dintre voi? Nu depind de barieră pentru putere O primesc dintr-o cu totul altă sursă Una pe care voi, proştilor, voi, furnici inutile, nici măcar nu puteţi începe s-o înţelegeţi — Te-nşeli din nou, a zis Jilo, lovind cu bastonul în podea Jilo poate să-ţi înţeleagă magia murdară Îi simte pe tine mirosul Moartea Groaza Profanarea pe care-ai contopit-o cu sufletul tău — „Profanarea”? E un cuvânt mult prea puternic şi prea măreţ pentru tine, Jilo Nu te sforţa — O, aşa e Tu eşti stăpână pe toată înalta magie puternică şi batjocoritoare, dar mai eşti şi altcumva — Bine, cotoroanţo, muşc momeala Cum altcumva? — Depăşită numeric, a răspuns Jilo, ridicându-şi bastonul Electricitatea a ţâşnit din el, luând forma unui arc curbat deasupra capetelor lui Joe şi Emily Iris a înţeles ce voia Jilo şi a aruncat şi ea un fulger Li s-a alăturat şi Emmet, adăugând şi el un arc, şi puterile li s-au unit, alcătuind o cuşcă aproape completă — Ultima şansă, Oly, a spus Emily Ştii c-am ţinut întotdeauna foarte mult la tine Vino Alătură-ni-te Nu ne vom lăsa unii pe alţii în ignoranţă în privinţa marilor adevăruri Nu vom pune adevărata putere doar în mâinile câtorva Cu ei, nu eşti decât o slugă Cu noi, vei fi aproape un zeu, graţie propriilor puteri — Mulţumesc pentru ofertă, surioară, dar să fiu aproape zeu pare prea mult pentru un singur angajament A ridicat mâna pentru a-şi adăuga energia pentru completarea cuştii alcătuite de ceilalţi în jurul lui Emily, dar, înainte de a-şi duce acţiunea la bun sfârşit, ticăloasa a trecut prin podea şi a dispărut, luându-l pe Joe cu ea — Ei, cred că mi-am pierdut locul de oaie neagră a familiei, a zis Oliver, întrerupând tăcerea în care ne afundasem, năuciţi — Da, a zis Iris, nu mai eşti tu — Luaţi-mă de aici, a spus Ellen, încrucişându-şi braţele însângerate peste piept Vreau să merg acasă, să fac un duş — Desigur, a răspuns Iris Te ducem acasă imediat Oliver a înfăşurat-o în haina lui, iar Iris i-a cuprins umerii cu braţul şi a condus-o către golul căscat acolo unde se aflase uşa neagră-cu-roşu — O să alertez familiile, ca să ştie că Emily a reapărut, a zis Emmet, şi să aibă grijă să fie găsită şi dusă într-un loc unde magia neagră pe care-a adunat-o poate fi controlată Era bizar că Emmet vorbea de parcă Emily ar fi fost bolnavă Poate că asta era de fapt acel gen de magie – o malignitate care mistuia orice bună-cuviinţă — M-a păcălit ca să vin aici în seara asta, a povestit Ellen M-a făcut să cred că Tucker trăieşte A făcut o dublură a lui S-a întrerupt şi a aruncat o privire către uşa care zăcea acum pe podea — Ardeţi obiectul ăla blestemat S-a uitat la mine, cu un zvâcnet pe buze — Îmi pare rău că ţi s-a întâmplat aşa ceva Că ţi-au făcut aşa ceva, am spus Apoi a tăcut S-a mulţumit să dea din cap şi mi-a întors spatele, ca să se lase apoi condusă de Iris Peter a încercat să se ridice, dar n-a putut doar cu ajutorul propriilor puteri I-am întins mâna, dar nu mi-a luat-o Nici nu m-a privit în ochi Oliver l-a ajutat să se salte în picioare — Hai să te ducem acasă la părinţii tăi, a spus — Nu Nu Du-mă la mine acasă M-am întins din nou ca să-i iau mâna, dar şi-a retras-o — Nu acum, Mercy Deocamdată lasă-mă singur — O să fie OK, mi-a spus Oliver N-o să-l scap din ochi Peter şi-a îngăduit să se sprijine de braţul unchiului meu Ochii lui – emoţional învineţiţi, îndureraţi – i-au întâlnit pe ai mei în treacăt, înainte de a se îndrepta în altă parte A ieşit şchiopătând şi bazându-se pe forţa lui Oliver mai mult decât mi-ar fi plăcut Fizic, era încă într-o formă destul de proastă din pricina rănii pe care i-o făcuse mama Nu-mi puteam permite să mă gândesc cât de tare îi rănisem eu sentimentele Ştiam că nu puteam pune cu adevărat lucrurile la punct decât într-un singur mod — Emmet, vreau să-ţi mulţumesc Apreciez tot ce ai făcut, sau cel puţin ce-ai încercat să faci pentru mine Cum te-ai străduit să mă aperi şi să mă-nveţi cum să-mi folosesc magia — Desigur — Aşteaptă, Emmet Trebuie să m-asculţi A amuţit brusc, agăţându-se de fiecare cuvânt de-al meu, gata de orice l-aş fi rugat În fine, aproape pentru orice — Trebuie să pleci din Savannah Nu te mai pot avea lângă mine Mă-nţelegi? — Poate chiar mai bine decât tine, a răspuns Expresia feţei lui era mai mult decât stoică – dincolo de ea nu exista niciun sentiment, ca şi cum şi le-ar fi putut face pe toate să înceteze, aşa cum îşi ţine un om obişnuit răsuflarea Putea fi mistuit de o asemenea pasiune încât mă pregătisem să fac faţă furiei, suferinţei sau poate chiar urii sale Deplina lui indiferenţă era cutremurătoare N-a mai rostit niciun alt cuvânt Doar aerul i-a licărit în jur, apoi a dispărut — Ei, s-ar părea că n-am mai rămas decât noi două, a spus Jilo, lovind cu bastonul ei în podea cu zgomot surd la fiecare pas pe care-l făcea către mine Am cedat Mi s-au înmuiat picioarele şi am căzut în genunchi, sprijinindu-mă în mâini Părul mi s-a revărsat în jurul feţei, ascunzându-mi vederii totul, în afară de lacrimile fierbinţi care-mi curgeau pe podea Distrusesem, într-o sigură noapte, o iubire construită pe durata unei vieţi întregi Chiar dacă Peter putea să mă ierte, n-avea să uite niciodată imaginea mea alături de Emmet Nu eram sigură că Ellen avea să-şi revină vreodată după a doua pierdere îngrozitoare din viaţa ei şi mă temeam că, pentru ea, o să fiu întotdeauna o reflexie a mamei mele Nu Monstrul ăla nu era mama mea, chiar dacă-mi dăduse naştere — Am stricat totul — Nu-ţi asuma toate meritele Ai avut ajutor din belşug Acum haide Vino la Jilo Baba de la răscruce s-a sprijinit în baston ca să se lase pe podea, lângă mine, apoi m-a luat în braţe — Dă-i drumul Plângi Am strâns-o cu putere şi mi-am îngropat capul în umărul ei — Descarcă-te, fetiţo Trebuie să te-aduni, şi încă repede, a zis ea, pen’ că lui Jilo-i spune ceva că nemernica aia n-o să se-oprească nicidecum aici Zorii s-au ivit deasupra oraşului Savannah, însângerând cerul nopţii înainte de a lăsa soarele să urce deasupra orizontului Nu dormisem deloc; de fiecare dată când încercasem să-nchid ochii, în minte mi se proiectase câte o oroare Îmi petrecusem cea mai mare parte a nopţii pe veranda casei, privind spre est şi sperând că, odată cu dimineaţa, o să ştiu cum să repar lucrurile Se luminase de ziuă, dar nu eram cu nimic mai înţeleaptă — Suporţi puţină companie? s-a auzit vocea lui Ellen Am dat din cap, bucuroasă c-o vedeam pe picioarele ei, că încă mai voia să stăm de vorbă A ieşit şi s-a aşezat lângă mine, în leagănul din verandă Faţa-i fusese curăţată de farduri şi părul îi atârna pe umeri, umed şi nepieptănat Purta un halat pluşat de-al lui Oliver, nu unul dintre capoatele ei de mătase Am stat aşa câteva clipe, singurul sunet care se auzea fiind scos de leagănul care se mişca uşor sub noi — Nici măcar nu ştiu de unde să-ncep — Îmi pare atât de rău — Şi mie Şi-a ridicat faţa în întâmpinarea luminii din ce în ce mai puternice, sorbind-o — Acum şi aici, stând lângă tine, mă tot gândesc că trebuie să fi fost un coşmar Dar n-a fost, nu-i aşa? — Nu S-a întâmplat în realitate M-am aplecat spre mătuşa mea, care şi-a pus capul pe umărul meu — Aia e într-adevăr ea? E într-adevăr mama? Am simţit brusc speranţa că acea Emily nu e decât o impostoare Visul meu din copilărie s-a întors pe dos şi m-am trezit sperând că adevărata mea mamă murise la naştere, rugându-mă să fie aşa — Mă tem că da, a răspuns Ellen, privindu-şi braţele în lumina dimineţii Urmele lăsate de ace dispăruseră şi vânătăile începeau deja să pălească — O urăsc, am spus — Ca să fiu sinceră, şi eu o urăsc pe ticăloasă Surori, eh? — Da, surori Mi-am pus braţele peste ale ei, având grijă să nu-i ating vânătăile Ne-am înlănţuit mâinile — Iris şi Oliver sunt înăuntru Trebuie să stăm de vorbă înainte ca familiile să-şi înceapă ancheta — Cum adică? Să ne punem de acord poveştile înainte de a ajunge la noi lungul braţ al legii magiei? — Da Întocmai Ştii, ne pot lega Pe Iris, pe Oliver şi pe mine, dacă trag concluzia că am făcut ceva care a pus bariera în pericol Ne pot lăsa fără magie — Şi cum rămâne cu mine? Dac-a făcut cineva ceva care să pună bariera în pericol, aia sunt eu Ellen s-a ridicat şi a luat cuvertura cu care mă învelisem A început s-o împăturească — Tu eşti ancoră Nu te pot desprinde de barieră fără să rişte prăbuşirea ei, dar ţi-ar putea şterge mintea Ar putea să ţi-o golească Şi să-ţi lase trupul neatins până când mori şi bariera îşi va alege o altă ancoră — Ar putea încerca, i-a răspuns vocea lui Iris, cu o hotărâre rece în spatele cuvintelor, dar mai întâi o să-i văd morţi până la unul şi arzând în iad — Te susţin în privinţa asta, a zis Oliver Haideţi înăuntru Am făcut cafea L-am urmat în bucătărie În centrul mesei trona cel mai mare dintre cristalele trandafirii ale lui Ellen Alături se afla un album vechi, cu poze şi cu alte amintiri Am bănuit că apariţia lui Emily fusese motivul unei căutări printre fotografiile vechi Oare Iris îşi petrecuse noaptea răscolindu-le, uitându-se la instantanee de demult, în speranţa că putea să descopere un detaliu despre Emily care le scăpase până acum? Sau Oliver se străduise să-şi dea seama dacă şi-ar fi putut salva sora mai mare, acţionând altcumva cu alte ocazii? Orice greşeală descoperită în trecutul îndepărtat părea mult mai lipsită de importanţă decât cele făcute de mine însămi în noaptea care trecuse — Cum se simte Peter? am întrebat — În formă Aşa se simte, a răspuns Oliver, turnând cafea în trei căni şi întinzându-se după un pliculeţ cu ceai din plante pentru mine Am stat cu el până a adormit Probabil c-o să se trezească mahmur după prea mult whisky şi cu încheieturile degetelor jupuite după prea multe lovituri cu pumnii în pereţi, dar o să fie OK O să vă reveniţi amândoi după povestea asta Ai mult mai multe lucruri în favoarea ta decât împotriva ta Mi-am dorit să pot să cred că e adevărat — Deocamdată trebuie să ne concentrăm asupra celei mai urgente probleme Nu mă-ndoiesc că toate celelalte ancore au simţit eforturile lui Emily de a ocoli bariera cu vraja ei Babel — Cum a făcut-o? Cum a izbutit să mă prindă în vraja ei? Acum sunt ancoră Credeam că alţi vrăjitori n-au nicio putere asupra mea — Nu-ţi pot face nimic folosindu-se de puterea barierei, mi-a explicat Iris, aşezându-se pe scaunul din dreapta mea Însă magia canalizată de Emily vine dintr-un tărâm al răului în stare pură M-am gândit la medalionul pe care mi-l pusese la gât Mi-am amintit cum îmi înceţoşase mintea, cum îmi pervertise raţiunea Mă făcuse dornică să cred cele mai rele lucruri despre oamenii care mă iubeau cu adevărat Oliver m-a strâns cu delicateţe de umăr — Familiile îşi vor trimite reprezentanţi care să cerceteze ce s-a-ntâmplat aici azi-noapte Probabil n-ar strica să-l întrebi pe Moş Ene dacă poate afla ceva zvonuri, ca s-avem idee pe cine vor să trimită şi când — A plecat Emmet a plecat, am spus Azi-noapte i-am cerut să plece — Ei, Gingersnap, ai făcut ceea ce trebuia, dar nu ţi-ai ales bine momentul — Am dat de belea, nu-i aşa? — Cu toţii am dat, a oftat Ellen Însă trebuie să vă spun ceva Dacă tot ce ni se poate întâmpla e pierderea puterilor, cu gândul ăsta cred că mă pot împăca — Da, bine, dar e valabil numai pentru tine, surioară În plus, dacă familiile vor lua o decizie nefavorabilă nouă, nu se vor mulţumi să ne lase pe noi trei fără puteri Vor dori să dea un exemplu cu Mercy — Poate că asta şi merit — Rahaturi În toată viaţa mea, n-o mai auzisem niciodată pe Iris spunând vreun cuvânt vulgar A avut efectul unui fulger care a străbătut încăperea Până şi Oliver a amuţit — Rahaturi, a repetat ea, de data asta cu mai puţină vehemenţă, dar tot cu înfocare Familiile n-au decât să trimită pe cine vor Niciunul dintre noi n-a făcut nimic rău — Am dat dovadă de nesupunere faţă de a început Ellen — Faţă de cine? Nu faţă de barieră Asta o simt Iris s-a bătut cu mâna dreaptă peste piept — O simt aici Bariera e de partea noastră O să ne apere — Aş vrea să pot fi la fel de sigur ca tine, a zis Oliver Familiile au tot căutat motive ca să scape de noi încă de când bariera l-a ales pe primul Taylor ca ancoră Taylorii îşi permit prea multe libertăţi Îşi urmăresc propriile planuri Nu sunt destul de umili — Ei, ultima parte e probabil adevărată, am zis — Şi ce dacă e? Noi ne lăsăm inimile să ne conducă minţile Dăm perspectivă lucrurilor Suntem celţi, pentru numele cerului! — Sunt de acord cu Iris Ellen a sorbit din cafea — Bariera a ales-o pe Mercy A dat de gol înşelătoria lui Ginny Noi am încercat să-i investim puterea în Maisie, şi bariera ni s-a opus O voia pe Mercy şi trebuie să credem că a avut un motiv Eu zic să nu ne fie teamă de familii Să le spunem exact ce se petrece, indiferent care ar fi urmările — În teorie sună bine, dar Mercy are mult mai mult de pierdut decât noi toţi, nu-i aşa, Gingersnap? Iris a dat din cap — Da, aşa e, a răspuns apoi, în locul meu De aceea e timpul să-i mărturisim totul Să-ţi mărturisim ţie, a adăugat, uitându-se la mine E timpul să-ţi dezvăluim tot ce ştim şi chiar şi să facem anumite speculaţii, fiindcă nici noi nu ştim totul Dar sunt convinsă că bariera te-a ales dintr-un motiv anume, aşa că e momentul să afli exact cine eşti A întins mâna spre album, dar Ellen a oprit-o — Asta trebuie s-o fac eu A fost soţul meu Eu sunt răspunzătoare pentru aducerea lui în familie Iris şi-a strâns sora de mână şi a lăsat-o să ia în primire albumul Ellen l-a împins către mine, dar a rămas cu palma pe el — I-a aparţinut lui Erik Tatălui tău, a zis Mi-a spus întotdeauna că-l păstrează ca să-şi aducă aminte de răul de care-a reuşit să scape M-a făcut să cred că-i serveşte drept punct moral de referinţă, drept un amănunt care să-l menţină de partea corect orientată a omenirii Însă acum cred c-a fost ceva mai mult decât un album personal A fost ceva care să-l susţină când avea nevoie de putere ca să-şi îndeplinească misiunea asumată — Misiunea? am întrebat Suna a termen referitor la tactică La tactica militară — Trebuia să îndeplinească profeţia care spune că un copil născut prin contopirea liniilor noastre genealogice va reuni cele treisprezece familii şi va distruge bariera Ca să fiu sinceră, înainte de a mă mărita, eu una n-auzisem niciodată de prorocirea asta — Eu auzisem, a spus Iris, dar credeam că e vorba de una dintre multele fantezii ţesute de vrăjitori în jurul barierei Şi nu i-am spus nimic lui Ellen Nu voiam să-i distrug fericirea Acum îmi pare rău Ar fi trebuit să intre în viaţa de femeie măritată cu ochii larg deschişi — Nu te-aş fi crezut Chiar dac-aş fi ştiut, nu s-ar fi schimbat nimic Aveam încredere în Erik L-am iubit chiar şi după ce am găsit albumul ăsta Şi-a ridicat mâna — Deschide-l Vibraţia unei energii magice mi-a inundat degetele când am atins coperta Mi-am dat seama că albumul fusese cândva vrăjit ca s-ascundă ceea ce cuprinde cu adevărat Vraja îşi pierduse de multă vreme puterea, reducându-se la o simplă scânteie, dar am simţit că aceea scânteie îi aparţinuse tatălui meu Mi-am dorit să mă opresc pentru o clipă Să-mi îngădui să-i simt magia, să ţin minte cum a fost înainte de a-mi zdrobi, deschizând albumul, toate iluziile rămase Am închis ochii şi l-am simţit, i-am simţit mândria şi sentimentul urmăririi scopului, apoi am deschis ochii şi am deschis coperta De pe prima pagină fusese desprinsă o fotografie — Aici a fost poza străbunicii tale, pe care ţi-am dat-o, a zis Ellen Nu ştiu ce mi-a venit să fac asta Cred că de uşurare, fiindcă nu mai trebuia să-ţi ascund faptul că Erik ţi-e tată Voiam să nu mai fim împovăraţi de niciun secret Şi tocmai i se împlinea dorinţa Sub locul unde se aflase fotografia dreptunghiulară, tata scrisese numele străbunicii mele: Maria Orsic — Cine a fost ea, de fapt? — N-a fost vrăjitoare, dar a fost un medium renumit Există o mulţime de oameni care au vederea, deşi nu sunt vrăjitori — Cum e Claire, am zis, fără să fi dorit să rostesc cuvintele cu glas tare — Da Am simţit asta la ea Însă Maria se deosebea de marea majoritate a mediumurilor, pentru că talentul său senzorial o condusese cumva la posibilitatea călătoriei în afara protecţiei oferite de barieră Ajungea acolo, în afară, unde încă mai aşteaptă demonii Care au început s-o curteze, ca să zic aşa, în lipsa unui termen mai potrivit I-au dăruit putere de pătrundere, de întrezărire a unor crâmpeie din istorie – la naiba, i-au oferit până şi planurile unei farfurii zburătoare Au convins-o că sunt fraţii noştri iubitori Extratereştri din Aldebaran Iar ea, în schimb, a devenit evanghelista lor — Au amăgit-o? — Au mizat pe dorinţa ei de a se simţi deosebită, superioară E una dintre cele mai mari slăbiciuni ale oamenilor – nevoia de a te simţi superior celorlalţi — Dar, într-un fel, noi, vrăjitorii, chiar ne simţim aşa, nu? — Nu şi noi, cei din familia asta, a răspuns Oliver Şi, da, mă refer la noi patru, cei aici de faţă Nu zic că nu ne simţim mândri pentru că suntem cine suntem, că nu ne mândrim cu priceperea noastră într-ale magiei şi cu moştenirea noastră, dar chiar nu ne gândim că ne caracterizează o superioritate înnăscută — Şi asta o spune ticălosul de filfizon egoist care ne e frate, a comentat Iris, cu un zâmbet batjocoritor pe buze, dar cu mândrie în ochi — Întoarce pagina, m-a îndemnat Ellen, arătând cu capul către album Am dat de o altă fotografie a Mariei, de data asta stând alături de alte femei Sub poză erau trecute numele tuturor, cu scrisul tatei: Maria, Traute, Sigrun Am gemut şi privirea mi s-a întors la fotografie Unul dintre chipuri mi se întipărise în memorie cu mult timp în urmă Îi ştiam numele fără să fie nevoie să-l citesc: Gudrun Sub înşiruirea de nume, tata adăugase: „die Vril-Gesellschaft” M-am uitat la Ellen şi expresia ei compătimitoare a răspuns la întrebarea mea nerostită Mi-am dat seama că Maria se aflase în fruntea unei încercări de distrugere a barierei Mi-am reîndreptat atenţia către album şi am mai întors o filă Pe următoarea se aflau două fotografii ale bărbatului la care mă gândeam numindu-l Careu În prima poză, stătea în picioare, lângă un avion vechi, cu elice Mi-am simţit pulsul zvâcnindu-mi cu violenţă în gât când chipul pe care-l recunoscusem a apărut într-un context familiar În faţa lui Careu şi în partea dreaptă a fotografiei era un bărbat care tocmai îi înmâna o sabie Purta un costum de haine din stofă subţire, cu o batistă albă în buzunarul de la piept Între buze îi atârna o ţigară Avea bărbie dublă şi părul lucios, dat peste cap Îl cunoşteam pe omul ăla Din cărţile de istorie — E Hermann Göring, am spus, arătându-l cu furie Unul dintre comandanţii naziştilor Mi s-a făcut rău Oliver a venit să se ghemuiască lângă mine — Da, Gingersnap Mi-a cuprins umerii cu braţul şi m-a tras spre el, ca să mă sărute pe frunte — Ai nevoie de o pauză? — Nu Trebuie să aflu Cum s-au cunoscut străbunicii mei? — Nu s-au întâlnit niciodată, mi-a răspuns Ellen I-am aruncat o privire nedumerită — Străbunicii tăi din partea tatălui erau, deopotrivă, susţinători entuziaşti ai eugeniei şi ai creării, sau, cum ar fi spus ei, recreării unei rase stăpânitoare Göring şi prietenii lui au creat un program special, destinat acestui scop L-au numit Lebensborn, adică „sursa vieţii” Gândul mi-a zburat la dosarul pe care-l văzusem printre hârtiile bunicului Taylor Mi-am dat seama că programul nu-l interesa din dorinţa de a studia curiozităţi ale istoriei, cum îmi spusese Iris Dosarul conţinea cercetări legate de acel ginere al lui care-mi era tată — Străbunicul şi străbunica ta, a continuat Ellen, au donat material genetic pentru cauză, atât ca obiect de studiu, cât şi pentru reproducere Indicaţiile tehnologice oferite de fraţii din Aldebaran au oferit cunoştinţele necesare pentru ca străbunicul tău să pună la punct un procedeu similar cu ceea ce numim acum fertilizare în vitro Naziştii voiau să dea naştere unei rase stăpânitoare, însă aldebaranii îşi doreau o mie de Marii Doctorii implicaţi în proiect au implantat ovulele ei fertilizate în uterele mai multor mame din programul Lebensborn Tatăl lui Erik, bunicul tău, a fost unul dintre copiii veniţi pe lume ca urmare a acestei proceduri Am închis albumul Îmi simţeam mâinile murdare fiindcă-l atinsesem Voiam să mi le spăl Să mă spăl Să spăl mizeria sursei din care provin Înţelegeam de ce-mi ascunseseră Iris şi Ellen adevărul Eu, Maisie şi Paul eram, cu toţii, cumva, nişte anomalii — Suntem copiii monştrilor, am spus şi am împins cât colo albumul, îndepărtându-l de mine — Dar asta nu-nseamnă că eşti tu însăţi un monstru, a ripostat Iris Te-am crescut aşa cum trebuie Faci diferenţa dintre bine şi rău — Maisie n-o făcea, am spus Pentru prima oară, m-am întrebat dacă putea fi salvată Da, o puteam elibera, dar puteam şi s-o îndreptăm spre bine? Iris m-a privit în adâncul ochilor, cu buzele strânse, unite într-o linie subţire A dat din cap — Aşa e Cu sora ta am dat greş Nu neg asta, însă n-am dat greş şi cu tine Nu semeni cu sora ta mai mult decât A amuţit brusc — Mai mult decât semănaţi voi cu sora voastră, am încheiat eu în locul ei M-am cuprins cu braţele, luptându-mă cu un fior rece şi cu senzaţia de silă de sine Mâna mi s-a dus sub talie — În ce lume te-aduc, micuţule? — Mi-am pus aceeaşi întrebare când am descoperit că sunt gravidă cu Paul şi o să-ţi dau acelaşi răspuns pe care mi l-am dat mie atunci Îl aduci într-o familie iubitoare O familie cu siguranţă imperfectă, dar care-l va îndrăgi — Emily a spus că familiile au provocat accidentul în care-a murit Paul Crezi că e adevărat? — Nu cred că e Mă rog să nu fie, dar sunt de părere că nu trebuie să ne asumăm niciun risc N-au de unde să afle vreodată adevărul, draga mea, a răspuns Ellen Familiile Nu vor şti niciodată că tu şi Maisie sunteţi fiicele lui Erik Continuă să creadă că tatăl vostru e Connor Înţelegi? — Da Dar nu-nţeleg cum de-a putut Emily să fie atrasă către întuneric Ce i s-a întâmplat, ca să devină în stare de tot ce-a făcut? — Nu ştiu, a răspuns Iris Până acum n-am îndrăznit să dezvălui nimănui ce cred despre Emily, nu voiam să recunosc asta nici faţă de mine însămi Se pare că uneori vine pe lume câte un om cu o piesă lipsă Piesa care ar trebui să-l facă uman Propria intuiţie a-ncercat întotdeauna să-mi spună că sora mea s-a născut fără piesa aia, dar nu am alungat acest gând, înainte de S-a întrerupt — Era să spun „înainte de moartea ei” Raţiunea mea încă nu poate pune totul cap la cap Dar, gândindu-mă acum la ce-a fost înainte, am impresia că a jucat întotdeauna un rol, rolul surorii şi al fiicei iubitoare În spatele acestui rol nu păreau să existe sentimente autentice Lăsa impresia că le imită pe ale celorlalţi, fără să fi avut ea vreodată aşa ceva Cred că a venit pe lume gata stricată — Crezi că pe tata l-a iubit cu adevărat? am întrebat-o pe Ellen — La un moment dat, aş fi zis că e cu putinţă să-l fi iubit, dar, după cele petrecute noaptea trecută, nu mai pot s-o cred Dacă l-ar fi iubit, n-ar fi încercat niciodată să-i facă vreun rău copilului lui N-ar fi-ncercat niciodată să plaseze în tine soiul ei de energie malefică — Nu i-a păsat câtuşi de puţin de mine Nu i-am servit decât ca mijloc de atingere a unui scop Mă gândisem mult la toate astea peste noapte — A atacat bariera căutându-i veriga cea mai slabă A ştiut că, dacă mă poate otrăvi pe mine, o poate otrăvi pe toată — Nu sunt sigură că e aşa, m-a contrazis Iris În primul rând, tu nu eşti cea mai slabă verigă a barierei În al doilea rând, deşi vor să distrugă bariera, familiile rebele încă mai sunt în legătură cu ea, are fiecare câte o ancoră Nu-mi trecuse niciodată prin cap că mai erau treisprezece ancore; nu auzisem vorbindu-se decât de zece ancore, din cele zece familii — Sunt sigură că aşteaptă în culise, gata să intre în acţiune imediat ce bariera va fi şubrezită într-un fel sau altul Dar, dacă n-ar fi fost vorba decât de „otrăvirea” unei ancore, rebelii s-ar fi simţit mai mult decât încântaţi sacrificând una de-a lor S-a lăsat pe spătarul scaunului, cu faţa crispată — Nu, Emily ştia că vraja Babel urzită de ea n-o să-i aducă pe cei vechi în realitatea noastră Vraja era menită să te ducă pe tine pe tărâmul vechilor zei Nu ştiu de ce, dar, dintr-un motiv sau altul, familiile rebele au nevoie de tine ca să spulbere energia barierei — Crezi că i-am provocat cu adevărat vreo stricăciune? am întrebat Deşi devenisem ancoră, totul era încă nou pentru mine N-aveam idee cum trebuie să simt bariera când e totul normal În plus, celelalte ancore se asiguraseră că nu pot absorbi din energia barierei Mi-am dat seama că mă controlau, probabil, la fel cum controlau toate ancorele din familiile rebele — Nu, draga mea O simţim la fel ca întotdeauna Rezistă perfect — Dar familiile îşi vor da seama că a-ncercat cineva s-o strice, a zis Oliver Mai devreme sau mai târziu, îşi vor trimite un reprezentant să vadă ce pun la cale micii Taylori neastâmpăraţi — Ei, înainte de a sosi, am ceva de rezolvat, am spus Trebuie să stau de vorbă cu Peter O să-ncerc să repar lucrurile între noi Acum, pentru cazul în care, din pricina familiilor, nu-mi voi permite luxul s-o fac mai târziu — Nu te teme, Gingersnap O să-nfruntăm familiile împreună Acum du-te la băiat acasă şi scoate-l din starea lui mizerabilă — De unde ştii că măcar încă mă mai vrea? — O sticlă de whisky de jumătate, goală-goluţă, şi o gaură în rigips mi-au spus tot ce trebuia să ştiu despre asta Acum du-te la el Mi-am făcut un duş şi m-am oprit în faţa şifonierului, împingând într-o parte şi-n alta noile haine de gravidă cu care mă răsfăţaseră mătuşile mele Ce culoare e mai potrivită pentru a-i cere iertare bărbatului care te-a prins înşelându-l? M-am oprit la cea mai simplă dintre rochii, una albă, fără mâneci, cu decolteu modest şi un model cu margarete în jurul taliei „Nu sunt târfă!” e un strigăt pe care margaretele brodate îl trâmbiţează mai tare decât orice altceva Casa lui Peter era în Sackville Înainte de a rămâne gravidă, îmi luam bicicleta şi pedalam până acolo, dar fusesem deja nevoită să-i spun un temporar „adio” credincioasei mele prietene cu două roţi, iar de atunci talia mi se îngroşase cu vreo doi centimetri Nu voiam să-mi folosesc nici magia N-aveam chef s-apar la uşa lui dezorientată Am luat în schimb un taxi Pe drum, m-am străduit să-mi aşez cuvintele cap la cap Să-i spun că eu şi Emmet nu fuseserăm cu adevărat împreună, cel puţin nu la modul fizic, nu era o tactică potrivită Peter ştia adevărul; ştia că-l înşelasem Sub lumina strălucitoare a zilei, o ştiam şi eu Maşina s-a oprit în faţa micii case de lemn Deşi nu era decât o locuinţă închiriată, Peter o vopsise de curând într-un gri-argintiu, asortat cu obloanele şi uşa placate cu cositor Casa se afla lângă un stejar impunător, care o acoperea cu coroana lui, ca şi cum şi-ar fi dat silinţa s-o ţină la adăpost Camioneta lui Peter era parcată pe alee Ştiam că-n ziua aceea e acasă În clădirea Tillandsiei n-avea să mai intre, nu după ceea ce i se-ntâmplase acolo Mă îndoiam că unul dintre noi avea să-i mai treacă pragul vreodată I-am plătit taximetristului şi am coborât Pe urmă am rămas locului şi l-am privit îndepărtându-se, timp în care m-am străduit să-mi alung nervozitatea atât cât era nevoie ca să pot să urc treptele şi să bat la uşă — Ai de gând să rămâi acolo toată ziua sau vrei intri? mi-a strigat Peter, din prag — Eşti sigur că vrei să intru? am întrebat S-a îndepărtat de uşă, dar a lăsat-o deschisă Am urcat cele câteva trepte şi mi-am strecurat capul înăuntru Peter stătea pe un fotoliu vechi, cumpărat de la Goodwill în ziua când semnase contractul de închiriere a casei Am intrat şi am închis uşa în urma mea, fără să izbutesc să-i citesc expresia feţei, pentru că încă nu mă obişnuisem cu lumina săracă din camera lui de zi Aproape ca şi cum mi-ar fi auzit gândul, a întins mâna şi a aprins o veioză de pe masă Avea cearcăne negre în jurul ochilor înroşiţi, iar barba abia mijită îi acoperea obrajii şi bărbia, ca o umbră de un roşu-aprins Purta aceiaşi jeanşi ca în noaptea dinainte, dar un alt tricou Celălalt era un ghemotoc de zdrenţe însângerate, lăsat să zacă pe podea — Ce-ţi mai face rana? — Abia dacă se mai cunoaşte unde m-a lovit Peter s-a foit în fotoliu — Ellen face treabă bună M-am apropiat de el, intrând în cercul de lumină — Peter, îmi pare atât de rău — Pentru rană? — Da, şi pentru toate celelalte — Ai făcut un rezumat foarte convenabil — Îmi pare rău Am tras aer în piept — Îmi pare rău pentru rană Şi nu doar pentru asta Îmi pare rău pentru suferinţa pe care ţi-am provocat-o Îmi pare rău că te-am înşelat Şi-a ferit privirea de a mea şi în ochi i-au apărut lacrimi Nici măcar nu şi le-a şters — Am încercat să pun mâna pe energia stocată de Emily în Tillandsia M-am convins pe mine însămi că nu e vorba decât de un ritual magic Că nu e un contact fizic N-am urmărit nici plăcerea mea, nici pe a lui Emmet N-a fost sex — Ceea ce am văzut când am intrat părea mult mai intim decât sexul Tu şi Emmet păreaţi legaţi unul de altul Mi s-a iuţit pulsul când m-am gândit la contopirea noastră de atunci Exact asta păruse să fie, şi cele câteva clipe dinainte ca magia malefică a lui Emily să-nceapă să curgă prin noi fuseseră magnifice Ştiam că nu-i pot dezvălui asta lui Peter, l-aş fi zdrobit I-aş fi pierdut inima pentru totdeauna — Îmi pare rău Îmi pare sincer rău Recunosc, nu doar în faţa ta Ci şi faţă de mine însămi, că a fost un act intim Că te-am înşelat într-adevăr S-a aplecat spre mine, cu ochii implorând — Dar, dacă voiai sex, dacă aveai nevoie de un act intim ca să faci ceea ce voiai să faci în Tillandsia, de ce n-ai venit la mine? Şi, oricum, de ce voiai să iei magie din locul ăla? Am simţit-o, chiar în clipa când am intrat Genul ăla de magie nu e bun Nu e Peter s-a întrerupt, ca şi cum ar fi căutat cuvântul potrivit — Prielnic M-am aşezat pe taburetul din faţa lui Aveam să-i răspund la a doua întrebare şi să mă rog să uite de prima Nu puteam să-i explic vreodată că mă temusem să-l expun unei magii necunoscute, ca să nu-şi descopere cumva adevărata natură şi să-l pierd pentru totdeauna — Familia mea te-a minţit Şi eu te-am minţit în privinţa lui Maisie Nu e în California — Am bănuit că mi se-ascunde ceva De fiecare dată când întrebam pe cineva de ea, primeam aceeaşi informaţie riguroasă, ca şi cum replica ar fi fost pregătită şi de multe ori repetată Ghicise; o pregătiserăm cu rigurozitate — Unde e, de fapt? — A fost prinsă într-o cursă E greu să-ţi explic — Practica un soi de magie rea, care a copleşit-o, nu? Am dat din cap — Eşti destul de aproape Am sperat că pot folosi puterea din Tillandsia ca s-o scot din beleaua în care-a intrat — Dar, zău aşa – Peter a clătinat din cap cu uimire, apoi şi-a dat buclele arămii la o parte din ochi – vrei să spui că tu şi familia ta nu aveţi destulă putere magică pentru a pune lucrurile la punct? — Celelalte familii ne-au interzis s-o facem Pot să simtă dacă ne folosim de puterea barierei ca să-ncercăm s-o salvăm pe Maisie Ar putea să ne lase fără magie, probabil pentru totdeauna Şi ar şi face-o, cu siguranţă — Să facă bine să nu-ncerce să se-atingă cumva de tine, a zis el, rostind cuvintele aproape din reflex Nu m-am putut abţine I-am pus mâna pe obrazul nebărbierit Mi-a dat-o la o parte, dar nu mi-a îndepărtat-o Mi-a păstrat-o într-ale lui — Aşa c-ai crezut că poţi intra în posesia unei puteri pe care n-au cum s-o controleze Că poţi rezolva problema singură — Mi-am închipuit c-o să fie mult mai uşor să cer iertare decât să cer permisiunea Acum se pare că m-am înşelat — La fel ai făcut şi în privinţa mea? Te-ai gândit c-o să-ţi fie mult mai uşor să-mi obţii iertarea? — Nu Am clătinat din cap — N-am ajuns să fac astfel de calcule, cel puţin nu în ceea ce te priveşte — Şi de ce-ai venit acum aici, Mercy? Vrei doar să fii iertată? Pen’ că eu te iert Nu-nţeleg toată magia asta, dar ştiu cât de mult o iubeşti pe Maisie Dac-ai venit ca să-ţi ceri iertare, eşti iertată Înţeleg că tot ce-ai făcut a fost de dragul surorii tale — Am venit, într-adevăr, sperând c-o să mă ierţi, dar n-am venit numai pentru asta — OK Te ascult, a zis, încă ţinându-mi mâna într-ale lui — Am vrut să ştii că Emmet a plecat I-am cerut să părăsească oraşul — Unde s-a dus? Mi-a strâns mâna ceva mai tare şi s-a aplecat ceva mai mult către mine — Nu ştiu Nu l-am întrebat O să-nţeleg dacă nu poţi trece peste ceea ce ai văzut azi-noapte, când m-ai găsit Însă ţin să-ţi spun că, dacă încă mă vrei, eu vreau să fiu soţia ta — Dacă încă te mai vreau? Dacă încă te mai vreau? S-a ridicat din fotoliu, a îngenuncheat lângă mine şi m-a strivit în îmbrăţişarea lui — Oh, Doamne Credeam că te-am pierdut Ochii ni s-au întâlnit, apoi m-a sărutat Orice legătură simţită vreodată între mine şi Emmet nu era decât o fantezie; cea din clipa aceea, dragostea care mă lega de Peter, era reală Sărutul lui s-a schimbat, sentimentul de uşurare şi recunoştinţă s-a topit sub ardoarea unei pasiuni tot mai dezlănţuite S-a ridicat şi m-a tras în sus, cu carnea mulându-mi-se pe conturile dure ale trupului său — O clipă, am spus, împingându-mă cu mâinile în el ca să mă îndepărtez Fruntea i s-a încruntat când în ochi au început să i se citească suferinţa şi dezamăgirea Mi-a dat drumul şi s-a retras cu un pas — Nu L-am prins de braţ — Am nevoie de ajutor ca mă descurc cu fermoarul Buzele i s-au arcuit în cel mai delicios zâmbet de băiat rău apărut vreodată pe faţa unui om cumsecade M-am întors cu spatele şi degetele lui groase, tremurătoare au găsit clema delicată M-am înfiorat când a desfăcut fermoarul şi mi-a tras rochia în jos Am ieşit din ea şi am îndepărtat-o cu piciorul, i-ar el s-a aplecat şi m-a sărutat pe ceafă Mi-am scos şi chiloţii şi i-am abandonat pe podea, lângă mine, apoi mi-am dus mâinile la spate ca să-mi desfac sutienul, pe care l-am azvârlit pe canapea M-am întors spre el şi am rămas, goală, în faţa lui În ultimele săptămâni mi se măriseră considerabil sânii şi am citit în privirea lui Peter cât de mult aprecia schimbarea M-am înclinat uşor şi m-am sprijinit de el, cu pielea apăsată pe tricoul lui A încercat să şi-l scoată cu o singură mână, în timp ce mă săruta S-a dat bătut cu un mârâit, apoi l-a prins strâns de guler şi l-a sfâşiat în partea din faţă Fără să-şi dezlipească nicio clipă buzele de ale mele, şi-a lăsat al doilea tricou distrus să cadă pe podea M-am îndepărtat ca să studiez locul unde-l înjunghiase mama, cu mârşavul ei cuţit de fier Rana se închisese şi era aproape vindecată, dar se părea că avea să rămână pentru totdeauna cu o cicatrice foarte apropiată ca formă de o semilună Am presupus că urma rănii n-avea să dispară complet niciodată, fiindcă-l străpunsese o armă de fier Urma să-mi reamintească, fără încetare, cât de aproape fusesem să-l pierd M-am aplecat şi i-am sărutat cicatricea A gemut de plăcere şi m-a luat în braţe, apăsându-se întărit de mine şi, datorită diferenţei de înălţime, i-am simţit învârtoşarea în dreptul stomacului M-a săltat în braţe şi m-a dus în dormitor A deschis uşa cu o lovitură de picior şi m-a aşezat în pat, în acelaşi pat în care făcuserăm dragoste prima oară şi în care concepuserăm copilul Probabil că şi el se gândea la bebeluş, fiindcă m-a lăsat jos cu mare delicateţe, de parcă aş fi fost de porţelan L-am privit scoţându-şi jeanşii şi boxerii S-a întins lângă mine şi a rămas aşa, tăcut şi nemişcat, doar privindu-mă cu atâta dragoste, cu atâta sete! Am încălecat deasupra lui şi l-am primit în mine, aplecându-mă şi sărutându-l, cu mâinile lui mari şi aspre cuprinzându-le pe ale mele De când îmi fuseseră înapoiate puterile, era prima oară când ne atingeam unul pe altul astfel I-am privit frumoasa faţă încordată prin ochi de vrăjitoare şi am văzut dovezile evidente ale stranietăţii trăsăturilor sale Ochii i s-au schimbat când s-a lăsat dominat de pasiune, nemaiavând cele două culori diferite, albastrul şi verdele pe care ajunsesem să le îndrăgesc, ci strălucind amândoi, argintii Mi-am luat mâinile dintr-ale lui, i-am dat părul pe spate şi i-am privit vârful unei urechi M-am aplecat şi i l-am muşcat uşor A gemut Când pasiunea a devenit mai puternică, a căpătat o uşoară strălucire, din el a izvorât o luminiscenţă dulce Nu, nu era un bărbat normal, dar el era, totuşi, alesul Propria plăcere mi-a copleşit simţurile Totul s-a contopit când am închis ochii Mi-am lăsat capul pe spate şi mâna lui s-a întins şi mi-a coborât de-a lungul gâtului, apoi peste sâni M-am cutremurat o dată, şi încă o dată, când s-a încordat el în mine, apoi m-am lăsat să cad în braţele lui primitoare M-am trezit după-amiaza târziu; de fapt, aproape că se înserase Peter era deja treaz, dar rămăsese-ntins, fără să se mişte, ca să nu-mi tulbure somnul Am deschis ochii şi i-am văzut pe-ai lui, din nou ceacâri, unul albastru şi unul verde, aţintiţi asupra mea, cu dragostea tandră şi pasiunea arzătoare luptându-i-se în privire L-am atins astfel încât să eliberez pasiunea şi am făcut din nou dragoste Istovită, mi-am lăsat capul pe pieptul lui şi i-am sărutat iarăşi cicatricea — Mâine, am spus Mâine ne luăm autorizaţia de căsătorie O să mergem la judecătorul de pace — Mergem pe naiba Peter s-a săltat în capul oaselor şi m-a proptit cu spatele în scobitura braţului său îndoit — Nu e un lucru destul de bun pentru tine — Ba este Pentru mine nu contează decât să fim împreună Şi-a îngustat ochii şi s-a aplecat ca să mă sărute scurt pe buze — Nu N-o să facem aşa Am visat prea mult să te văd venind spre mine pe aleea dintre bănci N-o să mă faci să renunţ la asta — Ţi-ai făcut visuri despre nunta noastră? — Ei, ca să fiu sincer, mi-am făcut mai multe despre luna de miere, a răspuns Mi-am întins gâtul şi l-am sărutat tandru, dar zgomotos El m-a strâns mai tare — Dar da, mi-am făcut visuri despre nunta noastră încă din copilărie, cred că încă din ziua în care ne-am cunoscut Ţii minte, atunci, în Forsyth, când te-am lăsat să mă-ntreci la căţăratul în copaci? — Mi-aduc aminte că te-am întrecut Nu-mi amintesc că m-ai lăsat s-o fac — Ei, crezi ce vrei, dar adevărul e că te-am lăsat Voiam să-ţi văd părul roşu înconjurat de bucăţi de verde şi albastru Te-ai urcat mai sus decât mine, te-ai uitat în jos şi ai scos limba la mine Iar eu mi-am spus pentru prima oară: „Într-o bună zi o să mă-nsor cu fata asta” Şi, de atunci, visez la ziua nunţii noastre Aşa că, da, o să ne luăm autorizaţia mâine, dar trebuie să plănuieşti pentru mine o nuntă adevărată Una cu smoching şi rochie albă, flori şi şampanie în exces Ei, cel puţin de dragul meu, a spus, şi a întins mâna să-mi mângâie burta O, şi tort I-au chiorăit maţele — Mor de foame Tu nu? Mi-am dat seama că puteam spune acelaşi lucru — Ba da — Hai să ieşim în seara asta Într-un loc frumos Poţi purta rochia aia drăguţă, pe care-ai lăsat-o mototolită pe podeaua camerei mele de zi — În clipa aia nu păreai prea preocupat de soarta ei — O, ba eram, a răspuns, aplecându-se să mă sărute Eram foarte preocupat M-a sărutat din nou pe buze, apoi sărutările au început să coboare în jos, pe gât — Mâncare, am spus, împingându-l — Bine, bine Un alt sărut grăbit pe buzele mele, apoi şi-a tras braţul de sub mine în timp ce, cu cealaltă mână, mi-a împins o pernă sub spate — Trebuie să-mi fac un duş Şi să mă bărbieresc, a adăugat, trecându-şi mâna peste bărbie S-a dat jos din pat şi s-a ridicat în picioare — Vrei să mi te-alături? m-a întrebat Am aruncat în el c-o pernă — Fă-ţi duşul şi grăbeşte-te Mie şi lui Colin ne e foame A plecat mişcându-se cu stângăcie, iar eu am închis ochii când am auzit sunetul duşului Mă simţeam atât de recunoscătoare fiindcă mă iubea, fiindcă, după cele întâmplate, nu-mi dăduse papucii Am tras pătura lui peste mine şi i-am aspirat mirosul S-a întors peste câteva minute şi s-a oprit în faţa mea, în picioare, înfăşurat într-un prosop — Încă mai eşti în pat, leneşo? A început să cotrobăie prin şifonier, în căutarea unor pantaloni eleganţi şi a unei cămăşi adevărate — Vai, vai Cămaşă cu nasturi, în seara asta ne gătim la mare ţinută — O, nu Ăştia nu-s nasturi Sunt capse, a zis, punându-şi cămaşa pe umeri O să-ţi fie şi ţie mai uşor mai târziu, n-o să mai fie nevoie să rupi cămaşa de pe mine — Nu ţi-am rupt-o eu, am spus, izbucnind apoi în râs Tu ţi-ai rupt-o — Hei, dacă tu preferi să-ţi aduci aminte că m-ai întrecut pe bune la căţăratul în copacul ăla, prefer şi eu să ţin minte varianta mea despre cămaşa ruptă — Perfect Am aruncat pătura şi mi-am dat picioarele jos din pat Numai pe jumătate îmbrăcat, Peter s-a oprit ca să se uite la mine, zâmbind — O să fac şi eu un duş scurt — Ar fi trebuit să intri cu mine Am fi făcut economie de timp şi de apă — Dacă intram cu tine, n-am fi economisit nici timp, nici apă M-am strecurat sub duş, la început hotărâtă să nu-mi ud părul, dar m-am simţit atât de bine lăsând apa caldă să se reverse asupra mea, spălând acele părţi din ultimele douăzeci şi patru de ore pe care nu-mi doream să le ţin minte şi, cumva, dând mai multă forţă senzualităţii celorlalte Am ieşit de sub duş, m-am uscat la repezeală şi m-am înfăşurat într-un prosop Dormitorul era gol, dar Peter îmi întinsese pe pat rochia şi lenjeria intimă Tocmai începusem să mă-mbrac când uşa s-a întredeschis Peter şi-a strecurat capul înăuntru — Ai un oaspete — Cine e? — O femeie Spune că se numeşte Rivkuh, sau cam aşa ceva — Rivkah Rivkah Levi N-o mai văzusem pe Rivkah şi nici măcar nu mă mai gândisem la ea din ziua în care bariera mă alesese ca ancoră Se numărase printre cei trei vrăjitori care sosiseră mai devreme, să ne pregătească locuinţa pentru ceremonie, căutând scurgeri sau infiltrări de energie care ar fi putut interfera cu plasarea energiei barierei în noua ancoră Eforturile lor se dovediseră a fi cumplit de departe de reuşită — Da, exact Te deranjează cu ceva? Vrei s-o gonesc? — Mercy, draga mea, s-a auzit glasul lui Rivkah, de dincolo de umărul lui Peter Îmbracă-te şi vino să stăm de vorbă M-am uitat la Peter, apoi am ridicat din umeri — Vin imediat, doamnă Levi — Spune-mi Rivkah, te rog, draga mea Peter, ai cumva nişte vin? Am auzit-o deschizând şi închizând nişte dulapuri — A, iată unul roşu Tirbuşon? — O să fiu şi eu acolo, a zis Peter şi a închis uşa în urma lui Mi-am uscat părul cu prosopul şi mi l-am împletit într-o singură coadă Mai târziu avea să fie o adevărată încâlceală, dar pe Rivkah n-o puteai lăsa să aştepte Dacă nu mă duceam repede la ea, urma să se autoinvite în camera unde mă aflam M-am îmbrăcat, mi-am netezit partea de jos a rochiei, care se şifonase, şi, când am intrat în camera de zi, am dat cu ochii de Peter, aşezat fată în faţă cu Rivkah la masa lui de bucătărie — Iat-o, a zis Rivkah, ridicându-se şi chemându-mă c-un semn în braţele ei deschise Nu mă aşteptasem la un salut atât de exuberant din partea unei persoane pe care o cunoşteam atât de puţin M-a sărutat pe obraz — Mazel tov pentru micuţ Mi-a dat drumul, ca să-şi poată lua paharul cu vin — În sănătatea lui Colin, a spus, ridicându-l spre Peter, care a dat noroc cu ea Rivkah s-a aşezat — Acum spune-mi, draga mea, ce se-ntâmplă aici, cu tine şi cu familia ta? — Încă n-ai vorbit cu ai mei? — Nu, nu încă, am venit încoace direct de la aeroport Voiam să vorbesc mai întâi cu tine S-a lăsat pe spătarul scaunului, întinzându-se, într-o poziţie relaxată şi deloc ameninţătoare — Cine altcineva mai vine, din familii? — Nimeni Doar eu Am susţinut cu insistenţă că prefer să vin singură, în loc să apărem cu zecile, ca inchiziţia spaniolă Acum povesteşte-mi ce s-a întâmplat noaptea trecută Ce-aţi făcut aici cu toţii, de a început bariera să răsune ca alarma pompierilor? M-am aşezat, încercând să câştig puţin timp în care să-mi adun gândurile — Doamnă Levi, Mercy a fost supusă unui stres puternic Nu e bine nici pentru ea, nici pentru copilul nostru Nu vreau să retrăiască nimic din cele petrecute Mergem mai departe, lăsând în urmă tot ce-a fost rău — Te rog din nou să-mi spui Rivkah şi să nu-ţi faci griji pentru tânăra ta iubită şi pentru copilul vostru Sunt amândoi mult mai viguroşi decât îţi poţi imagina — Totuşi — Peter, l-a întrerupt ea, întinzându-se să-l bată pe dosul palmei, ce-ar fi să ieşi puţin la o plimbare? Bucură-te de seara asta frumoasă, cât timp stă Mercy de vorbă cu mine — Asta e casa mea — Şi e adorabilă Şi-a ridicat ambele mâini, cu palmele în sus, rotindu-le ca să arate întreaga încăpere, de parcă ar fi fost gazda unei emisiuni-concurs de televiziune A zâmbit şi a dat din cap, cu buclele negre tresăltându-i — N-avem nevoie de mult timp Fă un tur al frumosului parc prin care am trecut ca s-ajung aici Daffin, nu? Cât o să te-ntorci, discuţia o să fie deja încheiată Peter era, probabil, cel mai amabil şi cel mai înţelegător tip pe care-l cunoşteam, dar până şi el şi-a ieşit puţin din fire când s-a văzut dat afară din propria casă S-a uitat la mine, aşteptând o îndrumare, şi am dat din cap, străduindu-mă din răsputeri să-mi cer scuze din priviri Peter s-a ridicat — Mă-ntorc peste douăzeci de minute, a spus, aruncându-i lui Rivkah o privire aspră — Bun băiat, a zis ea Oh, Mercy, voi doi o s-aveţi un copil atât de frumos! Peter s-a încruntat, dar s-a îndreptat supus spre uşă — Douăzeci de minute, a zis, înainte de a ieşi După ce uşa s-a închis în urma lui, Rivkah mi-a luat mâna — Te iubeşte foarte mult – ştii asta, nu? Am dat din cap — Da Sunt norocoasă fiindcă-l am — Iar el e norocos fiindcă te are pe tine, a spus ea, apoi mi-a dat drumul A sorbit din vin — Prin urmare, Emily s-a întors acasă A aşteptat reacţia mea, dar am păstrat tăcerea — Trebuie să fi fost un şoc cumplit pentru tine şi familia ta Ce-aş fi putut să-i răspund? Visasem să mi se-ntoarcă mama şi-mi văzusem visul cu ochii, dar acesta se schimbase, degenerând într-un coşmar sângeros — Cum ai aflat? — Emmet, a spus ea A venit la mine, la mama lui — Mama lui? — Ei, am fost singura femeie implicată în crearea golemului, aşa că, dacă asta nu înseamnă că sunt mama lui, nu ştiu ce poate însemna Şi-a lăsat capul pe-o parte şi a părut să-şi acorde un răgaz în care să mediteze în privinţa mea — Iar tu îl obsedezi întru totul I-ai frânt inima — Îmi pare sincer rău că l-am făcut să sufere În ultima vreme, mă trezisem foarte des rostind diverse variaţiuni ale acestei fraze — Nu asta voiam Da Şi pe-asta o mai spusesem M-am întrebat dacă n-ar fi trebuit să le adaug o a treia declaraţie: „N-am avut de ales ” În schimb, am decis că e mai bine să tac Rivkah a ridicat din umeri — Ei, acum e viu, iar să te-alegi cu inima frântă face parte din viaţă N-ai greşit cerându-i să plece După o ruptură definitivă îţi revii cel mai repede O să se vindece A făcut o pauză — Şi-acum să ne întoarcem la ale noastre Poate e chiar vina ta, fiindcă l-ai numit „Emmet”, dar n-are nici cea mai mică înclinaţie către disimulare Ştie că eşti într-o situaţie dificilă, din care e greu să ieşi, aşa că mi-a dezvăluit adevărul despre cele petrecute azi-noapte Mi-a spus întreaga poveste Completă Iar eu o să-ţi spun acum versiunea pe care le-o voi împărtăşi familiilor când îmi voi întocmi raportul, aşa că te rog să m-asculţi S-a aplecat către masă, sprijinindu-se pe braţele îndoite — Mama ta — Te rog să n-o numeşti astfel Rivkah a dat din cap, înţelegând că femeia mă îngrozea — Emily şi acel Josef au răpit-o pe mătuşa ta Ellen şi au obligat-o să ia parte la acea adunare a lor Pe urmă te-au atras în cursă, ca să se folosească de puterea şi de legătura ta cu bariera pentru a-şi duce vraja Babel la bun sfârşit Străduindu-te să scapi, tu te-ai deschis şi ai expus bariera fără să vrei Acesta a fost ţelul urmărit tot timpul de Emily Peter al tău a dat peste tine şi Emmet şi v-a silit să vă despărţiţi, scoţându-vă astfel de sub puterea lui Emily A ezitat — Cum de-a ştiut Peter să vină tocmai atunci? Evident că Oliver şi Iris au simţit perturbaţia din barieră, dar el? — Mama lui I-am servit minciuna fără întârziere N-o puteam lăsa să afle de legătura dintre el şi copil Nu trebuia să ştie că Peter e din neamul zânelor — Claire are vederea Ea i-a spus că simte că mă aflu în pericol Că trebuie să ajungă la mine Rivkah a dat din cap — Perfect Ai idei bune şi-ţi vin la ţanc Asta e povestea pe care-o să mergem Aşadar Emmet îi dezvăluise totul, inclusiv adevărata identitate a lui Peter Mi s-a părut straniu că, în loc s-o mint, aşa cum avusesem de gând, încropeam minciuni împreună cu ea — De ce faci asta? De ce ne acoperi? De ce mă acoperi? — Ei, draga mea, despre familia ta se poartă multe discuţii, prosteşti şi reacţionare, de când te-a ales bariera Cei mai zgomotoşi şi cei mai stupizi sunt chiar verii tăi Câţiva de-alde Ryan au început o campanie împotriva ta Împotriva tuturor rudelor tale foarte apropiate Vor să-i vadă pe Taylorii din Savannah la pământ Pe de altă parte, pe mine m-a legat dintotdeauna de familia voastră o afecţiune foarte puternică Măcar voi faceţi lucrurile să devină interesante — Sunt cu toţii împotriva noastră? — O, nu, draga mea Aveţi mulţi susţinători cu voce puternică Mai ales femeia aia încântătoare din clanul Taylor, cum o cheamă? Abby — Se autodenumeşte întotdeauna Gunoi Alb Taylor, am spus, zâmbind în ciuda neliniştii mele crescânde Rivkah a râs — Ei bine, „gunoaiele albe” Taylor sunt cu fermitate de partea voastră Totuşi, faptul că Emily Taylor şi-a înscenat propria moarte şi s-a aliat cu cele trei familii rebele i-ar putea pune pe gânduri pe cei mai loiali adepţi ai familiei voastre — Ce-aş putea face eu? — Ei, iată, a spus, zâmbindu-mi aprobatoare Bravo, bună întrebare, fiindcă acum totul depinde, într-adevăr, de tine Următorii tăi paşi sunt cruciali, dacă vrei să-ţi protejezi familia şi pe tine însăţi Primul lucru pe care trebuie să-l faci e să-ţi renegi public mama Să-ţi exprimi groaza trezită de faptele şi de alegerile ei — Mi-e destul de uşor — Da, poate că uşor, dar totuşi dureros Eşti în stare să faci faţă Următorul pas va fi mai greu pentru tine E nevoie de un mare efort Trebuie să te supui voinţei celorlalte ancore Să fii umilă Să le dai ascultare Să te concentrezi asupra lucrurilor pe care ele le cred necesare ca tu să le înveţi Au purtat destul de mult timp povara ta Trebuie să le mulţumeşti şi să le ceri scuze pentru c-ai fost atât de încăpăţânată Rivkah a ridicat un deget, ca să-mi împiedice orice protest — Iar „încăpăţânată” e o descriere generos de îngăduitoare a purtării tale Azi-noapte ai pus bariera în pericol Am dat din cap, în semn de recunoaştere a acelui adevăr — De dragul familiei mele – şi mă refeream şi la bărbatul cu care aveam să mă mărit curând, şi la copilul căruia aveam să-i dau naştere peste câteva luni – pot s-o fac — Bun Vor dori şi să pleci, pentru o vreme, într-un loc de unde nu poţi intra în legătură cu bariera Vor să te antrenezi sub îndrumarea directă a lui Gudrun — Nu Asta n-o pot face Nu-mi puteam petrece nici măcar cel mai scurt timp alături de Gudrun; femeia aia colaborase cu Maria, iar Maria fusese calea de acces, dacă nu chiar sursa, întunericului care-mi răpise mama şi-mi luase în stăpânire sora — Mă tem că n-ai de ales Dacă te opui, se vor gândi la o legare Nimeni nu vrea asta, mai ales celelalte ancore Dovedeşte-le că poţi fi rezonabilă În plus, cu cât vei fi mai dispusă să accepţi inevitabilul, cu atât vei face o impresie mai bună Sunt convinsă că pot amâna asta până după nuntă, mai ales dacă te dai la fund şi nu mai faci valuri — Şi copilul? N-o s-accept nimic care-l pune în pericol — Nici nu ţi-aş cere vreodată aşa ceva Va continua să se dezvolte normal cât o să fii cu Gudrun O să insist eu însămi să ţi se îngăduie să te-ntorci acasă înainte de naşterea lui Cel puţin temporar Rivkah a zâmbit şi mi-a făcut semn cu degetul — Pentru prima oară din istoria barierei, o ancoră va primi concediu de maternitate S-ar putea să fiţi nevoiţi să vă petreceţi o vreme departe unul de altul, dar, din perspectiva bebeluşului, mama lui va lipsi doar câteva zile Şi-a ridicat paharul şi l-a golit — Ei, şi-acum trebuie să ştiu dacă accepţi toate astea Am dat aprobator din cap chiar în clipa când bătea Peter la propria sa uşă, înainte de a o deschide — Perfectă sincronizare, domnule Tierney Ei, unde mergem să luăm cina? Dacă nu mănânc ceva cât mai curând, o să challish Cina cu Rivkah s-a prelungit şi, după ce am lăsat-o la hotelul ei, Peter m-a dus, cu părere de rău, acasă la mine în loc să mă ducă acasă la el Aveam nevoie de somn Copilul avea nevoie de somn Dar, înainte de a mă strecura în aşternut, am deschis cutia cu bijuterii şi am scos inelul pe care mi-l dăduse Peter Mi l-am pus pe deget o dată pentru totdeauna, apoi am intrat direct în pat şi am adormit peste câteva clipe M-am simţit mai degrabă sâcâită decât îngrijorată când m-a trezit o ciocănitură în fereastră Nu m-am clintit, gândindu-mă că trebuie să fie vreun gândac sau vreo pasăre insomniacă, dar a urmat o altă lovitură în sticlă, apoi încă una M-am săltat în capul oaselor S-au scurs vreo două secunde fericite, în care am crezut că probabil dorm şi visez Joe stătea chiar în faţa mea şi, în loc să dea în curtea noastră din spate, fereastra dădea într-o altă încăpere, una imensă, cu pereţi de piatră, parcă desprinsă dintr-un de basm Joe îşi ţinea arătătorul în faţa buzelor arcuite într-un zâmbet viclean, avertizându-mă că era cazul să păstrez tăcerea, în timp ce cu mâna stângă trăgea cu sălbăticie de o funie O funie care strălucea într-un verde greţos şi nu putea fi din fibre obişnuite, dar abia dac-am avut timp să remarc asta înainte ca faţa stâlcită lui Adam să apară, legănându-se de cealaltă parte a ferestrei Frânghia lui Joe era legată de laţul din jurul gâtului detectivului Ochii lui Adam erau vineţi, umflaţi şi închişi Avea buza de jos spartă Şi nasul era spart şi strâmbat, ca un cârlig Joe şi-a apăsat degetele lungi şi subţiri pe rama ferestrei şi a început s-o ridice, deschizând-o Deşi încă speram că visez, voiam să ţip, să-mi chem familia, dar nu izbuteam să scot niciun sunet Joe a tras din nou de lasoul lui dezgustător şi atât el, cât şi Adam mi-au dispărut din vedere Un şobolan lucios şi bine hrănit, cu faţă omenească, exact ca rozătoarele cărora le dădusem foc în bar, s-a căţărat pe pervazul ferestrei, apoi şi-a trecut trupul şi coada roz prin deschiderea pregătită de Joe M-am cutremurat, tot fără să fiu în stare să scot vreun sunet, când a traversat podeaua în fugă şi mi s-a urcat în pat S-a apropiat tiptil de mine, cu ochii ca două mărgele roşii sticlind pe miniaturala lui faţă omenească — Mama ta cere un armistiţiu, a spus Am înşfăcat o pernă şi am pocnit creatura A sărit din pat şi s-a întors pe pervazul ferestrei, unde s-a oprit, s-a întors spre mine şi a vorbit iarăşi — Trebuie să-ţi spun să mă urmezi, dacă nu vrei ca fraţii mei să mănânce carnea maimuţei cu care eşti prietenă Mi-am regăsit glasul — Nu e maimuţă E om — A, atunci e de două ori mai dulce, a spus şobolanul, frecându-şi mâinile minuscule, aproape omeneşti — Vin Nu-i mai faceţi nimic lui Adam Am sărit din pat şi m-am apropiat de fereastră Creatura şi-a ridicat privirea spre mine, cu buza de jos în afară, semn că hotărârea mea o dezamăgise — Bine Urmează-mă S-a strecurat înapoi prin deschizătură, cu coada dispărându-i ultima de pe pervaz Când am ajuns lângă fereastră, am văzut-o aşteptându-mă de cealaltă parte a ei, aşezată pe picioarele din spate şi dichisindu-se; îşi lingea mâinile, apoi şi le trecea peste cap Repulsia mi-a devenit atât de puternică încât am simţit flăcări mici formându-mi-se în vârfurile degetelor, gata să-mi ţâşnească din mâini şi să distrugă acea monstruozitate Numai rolul ei de călăuză m-a oprit Trebuia să-l salvez pe Adam Am deschis fereastra atât cât era nevoie ca să pot ieşi, apoi mi-am aşezat cu prudenţă talpa pe pardoseala de piatră, ca să mă conving că e, într-adevăr, suficient de solidă înainte de a a-mi trece toată greutatea dincolo de pervaz Am continuat să mă ţin de marginea lui până m-am asigurat că terenul din partea opusă era ferm, nu un simplu miraj Imediat ce mi-am desprins mâinile de ea, fereastra a dispărut, fiind înlocuită de un perete din blocuri de piatră Am lovit cu pumnul într-unul dintre acestea Era la fel de dur ca podeaua de sub tălpile mele Ieşirea dispăruse — Ea aşteaptă, a spus rozătoarea călăuzitoare Răbdarea ei nu e fără limite În clipa aia aş fi dat orice pentru o vizită a pisicii cu trei picioare a lui Jilo — Nici a mea nu e, am ripostat, cu o flacără aprinzându-mi-se în vârful arătătorului Mi s-a făcut greaţă când frica i-a mototolit faţa şi s-a înclinat înaintea mea Creatura era scârboasă, dar m-am detestat pe mine însămi pentru graba cu care îmi dorisem s-o lichidez — Iartă-mă, domnişoară, a spus, prosternându-mi-se la picioare — Să mergem, am zis S-a ridicat şi s-a pus în mişcare, cu ghearele ascuţite tropăindu-i pe piatră Din când în când se oprea, ca să fie sigură c-o urmez Am mers de-a lungul holului timp de mai multe minute şi am început să am senzaţia că mă aflu pe banda rulantă a unui aparat de gimnastică Deşi mergeam în ritm constant, nu păream să ne apropiem deloc de lumina din capătul opus — Cât mai avem de mers? am întrebat Adică măcar înaintăm sau batem pasul pe loc? A întors capul şi s-a uitat la mine pe deasupra spatelui său păros — Am străbătut mai mulţi kilometri Nu ştiu cât mai avem De fiecare dată e altfel Ne-am continuat o vreme drumul în tăcere Podele de piatră, pereţi de piatră şi, deasupra, acoperiş de piatră, în locul ăla, lumina părea să fie la mare preţ – sărăcăcioasă, era tot timpul adunată într-o pată rotundă deasupra capetelor noastre, dar dădea prea puţină claritate detaliilor din faţa noastră, iar tot ce lăsam în urmă era înghiţit de întuneric Am simţit ceva dându-ne târcoale, nu cu mult dincolo de marginea cercului luminos M-am oprit pentru o clipă, concentrându-mă numai asupra sunetului ceva ca un mârâit, dar nu de câine Ochii aceia se aflau destul de aproape ca să reflecte lumina palidă M-am ferit să-i privesc şi mi-am iuţit pasul, ca s-ajung din urmă himera rozătoare, care mergea în faţa mea, şfichiuind aerul cu coada ei roz când se legăna înainte şi înapoi La auzul paşilor mei tot mai rapizi, s-a oprit şi s-a întors să se uite la mine Chipul ei m-a îngreţoşat iarăşi şi a trebuit să mă lupt cu imboldul de a o distruge pentru simplu motiv că mă scârbea Reasigurându-se c-o urmez, mi-a întors din nou spatele şi a grăbit şi ea pasul În vreme ce ne continuam drumul pe coridorul parcă fără sfârşit, o întrebare a-nceput să mă sâcâie Până la urmă, am simţit că trebuie să aflu — Ea ţi-a făcut asta? S-a oprit brusc şi s-a întors spre mine — Ce să-mi facă, domnişoară? — Ai fost creată de mam de Emily? — O, nu, domnişoară, mi-a răspuns, cu o uşoară tresăltare a insuportabilului său cap De ceilalţi vrăjitori, ei m-au făcut — Vrăjitorii din familiile rebele? am întrebat, simţindu-mi pulsul în gât pe măsură ce mă înfuriam tot mai tare Poate că nu era direct răspunzătoare, dar cum putea Emily să se alieze cu familii capabile să creeze o astfel de monstruozitate? Simpla sa existenţă părea un afront adus naturii — O, nu, domnişoară Vrăjitorii care menţin bariera, ei m-au făcut S-a întors cu spatele înainte de a apuca să vadă că am rămas cu gura larg căscată de uimire Încă mă străduiam să-mi revin când am ajuns, în sfârşit, la capătul coridorului O arcadă îl despărţea de următoarea încăpere Prin ea se revărsa o lumină albastră, dar nu strălucirea azurie pe care mă obişnuisem s-o asociez cu Jilo, ci una palidă, cu tentă vineţie — Îi datorezi recunoştinţă fiicei mele, detectivule, a spus Emily, când am pătruns în încăpere în urma rozătoarei Gârbovit şi de-abia conştient, Adam stătea pe un scaun de lemn cu spătar înalt Răpirea cuiva la care ţineam fusese metoda preferată de Emily ca să se-asigure c-o să apar la chemarea ei Ştiam că-l alesese pe Adam ca să se răzbune pe Oliver, fiindc-o respinsese Adam şi-a ridicat capul şi a-ncercat să mă privească prin ochii lui umflaţi Am alergat spre el, lovind din neatenţie şobolanul cu piciorul Rozătoarea a ţipat strident, cu indignare, şi s-a grăbit să treacă în spatele lui Emily, căutând protecţia stăpânei sale Creatura care-mi dăduse târcoale a apărut din beznă şi mi-a tăiat calea către Adam Am văzut că era un lup, care mârâia la mine, clănţănind din dinţi Am tresărit violent, dar am reuşit să-mi recapăt controlul şi am rămas pe loc Ridicându-şi capul ca şi cum voia să urle, lupul a izbucnit într-un hohot de râs omenesc L-am privit ghemuindu-se pe labele din spate, luat în stăpânire de un tremur, din creştet până în vârful cozii Blana cafenie i-a alunecat de pe trup, era o creatură în stare să-şi lepede pielea ca pe o haină — Nu încă, prinţesă, a spus Joe, încă în poziţia unui animal ghemuit Am observat că nu mai vorbea pe nas, ca pe coclauri, scăpase de asta cu desăvârşire Acum avea o intonaţie străină, uşor germanică Mi-a zâmbit larg şi s-a ridicat, înclinându-se de parcă ar fi salutat un membru al unei familii regale Pe urmă a înşfăcat blana de lup şi a azvârlit-o înapoi, în întuneric — Eşti un schimbă-piele, am spus Joe şi-a lăsat capul pe-o parte, întinzându-şi membrele ca şi cum ar fi încercat să se reînveţe cu trupul omenesc — Printre altele Mi-a întors spatele şi s-a apropiat de Adam I-a prins capul în mâini, înclinându-i-l astfel încât să fie obligat să-l privească în ochi Pe urmă i l-a strâns cu mai multă putere şi i l-a răsucit încet dintr-o parte în alta — Ia-ţi labele de pe el Vocea mi-a tremurat şi Joe s-a întors spre mine, cu ochii măriţi de o spaimă prefăcută În acelaşi timp, i-a dat drumul lui Adam — Lăsaţi-l să plece, am spus, întorcându-mă spre Emily — O, fireşte, o să-l lăsăm, a răspuns Joe în locul ei Scopul pentru care l-am folosit a fost atins Grija ta pentru maimuţa asta e înduioşătoare — Nu e maimuţă E om, iar Oliver îl iubeşte — Oh, Doamne, bărbaţi îndrăgostiţi unul de altul, nu mă stârni pe tema asta, a zis Emily, dându-şi ochii peste cap Am crezut că e o etapă pe care Oliver o s-o depăşească, maturizându-se, dar, dacă frăţiorul meu e atât de înamorat de detectiv, ar fi cazul să aibă mai multă grijă şi să nu-l lase acolo de unde îl poate înhăţa oricine — Cu cât pleacă mai curând, cu atât e mai bine Nu-i suport mirosul, a spus Joe M-am răsucit din nou spre el — OK, şi tu cine naiba eşti? Ai apărut în chip de ţărănoi, alături de Ryder şi Birdy, iar acum te găsesc aici, cu ma cu ea? Fusesem pe punctul s-o numesc pe Emily mamă, dar îmi amintisem la timp că, indiferent dacă aveam sau nu ADN-ul ei, nu-mi era mamă — Ăsta e Josef, draga mea, a răspuns ea Mi-a fost cel mai valoros aliat în încercarea de a te atrage de partea corectă a istoriei De partea corectă a evoluţiei — Vrei să zici că Ryder e un exemplu de evoluţie corectă? am întrebat Joe a început să râdă, de parc-ar fi auzit cea mai bună glumă a tuturor timpurilor Emily a ridicat o mână, făcându-i semn să se calmeze — Relaţia lui Josef cu Ryder şi cu femeia lui s-a dovedit un aranjament convenabil Josef e unul dintre noi, draga mea, nu simţi atâta lucru? A strâns din ochi şi a clătinat uşor din cap, în semn că ignoranţa mea o şochează — De ce l-ai sacrificat pe Ryder? — Ce, l-ai luat cumva drept un suflet nevinovat? a întrebat Joe Şi-a omorât nevasta şi copilul nenăscut şi a ucis mai bine de douăzeci de oameni, plus cel puţin vreo doi vrăjitori Era colector; îşi aduna puterea şi magia captând suma energiilor victimei – suma a tot ce i se-ntâmplase în viaţă Era atât de însetat de putere încât a sacrificat, de bună voie, carne din carnea lui şi sânge din sângele lui ca să-i cheme pe demonul Barron şi să-l primească în propriul său trup — Nouă ne trebuia demonul, a adăugat Emily Ryder n-a fost decât o unealtă utilă – un container, dacă vrei să-i spui aşa Omorând oameni, adunase în el o cantitate impresionantă de energie şi, odată ce a sporit-o cu a demonului, a devenit tocmai bun pentru sacrificiu Avea destulă magie în el ca să-mi permită să-ncerc vraja Babel M-am întors spre ea — Tu eşti cea care i-a oferit însemnul şi a făcut din el un colector — O spui ca pe o acuzaţie Emily s-a apropiat de mine cu câţiva paşi — Ryder a fost o baterie şi moartea i-a eliberat energia, ca s-o pot folosi pentru atingerea scopurilor mele Dacă energia ta n-ar fi fost împuţinată de celelalte ancore, n-aş fi avut nevoie de el Dar, fiindcă le-ai lăsat de bună voie să-ţi limiteze puterea, mi-a trebuit o răbufnire de energie suplimentară Mai mult decât atât, dacă nu l-ai fi împiedicat pe Ryder să colecteze magia golemului, probabil n-ar fi fost necesară chemarea demonului Prin urmare e corect să spunem că şi tu eşti răspunzătoare pentru vieţile luate de el Joe a dispărut în întuneric şi s-a întors cu o pungă de plastic pentru alimente, în care avea ceva de dimensiunile unui pepene I-a întins-o lui Emily, care a deschis-o şi a zâmbit, încreţind-o când a apăsat-o în jos pentru a lăsa la vedere capul lui Ryder — Josef, a spus, hai să expunem ultimul nostru trofeu Un candelabru imens a coborât în faţa noastră, chiar înainte ca Emily să-şi rostească ultimele cuvinte ale poruncii Lumina albastră din încăpere a devenit mai puternică, dar suprafaţa pe care-o inunda s-a îngustat, demonstrând că sursa ei era tocmai candelabrul acela În ciuda tuturor celorlalte orori la care mai fusesem martoră, la vederea lui mi-a îngheţat sângele în vene Partea raţională a minţii mele s-a străduit să respingă interpretarea corectă a imaginii La început n-a acordat atenţie decât caracteristicilor geometrice Avea formă de con cu vârful în jos, iar diametrul cercului său de bază era de cel puţin nouă metri Şi aici mintea mi s-a blocat, căci candelabrul nu susţinea nici becuri electrice, nici jeturi de gaz şi nici măcar lumânări Era alcătuit, în întregime, din capete retezate, cu ochii deschizându-li-se şi închizându-li-se independent unii de alţii Tot părul le fusese îndepărtat, lăsându-le craniile perfect netede Erau palide, lipsite de sânge, şi pe toate fusese gravat acelaşi simbol pe care-l văzusem pe fruntea lui Ryder O parte dintre guri erau deschise în ţipete mute, iar unele păreau să râdă nebuneşte Altele rămăseseră închise, într-o expresie impasibilă, stoică Lumina de un albastru morbid care ni se revărsa în jur era emanată de ochii lor deschişi Când am înţeles că pe pielea mea cădea lumina răspândită de un asemenea coşmar, mi-a venit să urlu Aveam să mă mai simt vreodată curată? Mi-am dat seama că Joe mă privea şi m-am întors spre el Ochii îi străluceau, nu de la lumina albastră şi scârboasă, ci de încântarea stârnită de repulsia mea — Să nu-ţi pară rău pentru ei, mi-a poruncit Emily Sunt criminali cu toţii, au răpit multe vieţi şi n-au ştiut ce e mila pentru victimele lor S-a ridicat şi s-a apropiat de candelabru, din care a desprins unul dintre capete În suportul eliberat a pus capul lui Ryder Pe faţa lui s-a citit şocul revenirii la viaţă şi lumina i s-a înfiripat în ochii înainte de a-i ţâşni din irisuri Privirea i-a căzut pe Joe şi i-a murmurat numele — Sunt conştienţi? am întrebat Indiferent ce-ar fi făcut în viaţă, pedeapsa era oribilă — Bineînţeles, a râs Emily, părând uimită de o asemenea întrebare prostească — Sunt colectori cu toţii? — Da Ei, toţi în afară de ăsta, a spus, ridicând capul pe care-l ţinea în mână, ca să-l văd mai bine Ăsta e Alan De fapt, n-a omorât niciodată pe nimeni I-ar fi plăcut, dar n-avea destulă snagă pentru aşa ceva Alan, a adăugat, răsucind capul astfel încât s-o poată privi în ochi, a fost un mic despot meschin, care lucra la casa de bilete a unei linii aeriene Ca să scurtez o poveste lungă, m-a scos din minţi peste măsură A aruncat în întuneric capul, care s-a izbit de podeaua de piatră cu un trosnet Zgomotul unei învălmăşeli de paşi grăbiţi şi chiţăielile entuziaste ale rozătoarelor au umplut încăperea când creaturile asemănătoare călăuzei mele s-au năpustit asupra prăzii M-am abţinut să nu vomit — Dacă le-ai dat acestor oameni putere ca să devină colectori, tu eşti responsabilă pentru crimele lor — Ar fi ucis oricum Eu n-am făcut altceva decât să profit de înclinaţiile lor înnăscute Emily s-a tras cu un pas înapoi şi a admirat noua adăugire înainte de a-şi flutura mâna, anunţând că voia să fie ridicat candelabrul — Iar acum pot folosi răul din ei pentru un scop nobil — În slujba cărui scop nobil te poţi pune tu? Lângă ea s-a materializat un tron gotic, din lemn de mahon, sculptat cu minuţiozitate Era hidos, dar în ton cu decorul din jur Emily s-a instalat şi a bătut cu unghiile perfect manichiurate ale mâinii sale drepte în capul leului de pe mâner Joe a venit să se-aşeze la picioarele cu gheare ale tronului Şi-a ridicat privirea spre ea, cu ochii strălucindu-i de veneraţie şi de De ce altceva? Oare de pasiune? Faţa i se ridicase către ea, aşa cum se îndreaptă floarea-soarelui spre astrul zilei Ea şi-a trecut degetele prin părul lui cu dragoste — Ţi-am mai vorbit despre profesorii şi călăuzitorii noştri, îndepărtaţi din locul de onoare ce li se cuvenea de drept şi surghiuniţi din lumea noastră, mi-a răspuns Emily Mă aflu în slujba dorinţei lor de eradicare a răului reprezentat de barieră Plină de repulsie faţă de lumea ei şi sufocată de dezamăgire şi de, da, de propria-mi ură, mi-am pierdut răbdarea — Nu cred că bariera e rea Cred că rea eşti tu Chipul i s-a îndulcit şi a închis uşor ochi, defocalizându-şi privirea, ca şi cum şi-ar fi scrutat propriul suflet O clipă mai târziu, a strâns din buze şi s-a uitat în sus, la mine — Rea? Poate că sunt Dar ăsta e război Da, război Mercy, ştiu c-am început relaţia cu stângul N-am avut intenţia să-mi fac din tine o duşmancă — Atunci n-ar fi trebuit să-ncerci să prăvăleşti lumea peste Jilo şi peste mine A înălţat din sprâncene, arcuindu-şi-le — Presupun că nu e o simplă expresie poetică, dar n-am idee despre ce vorbeşti Nu i-am luat în seamă minciuna — Şi chiar n-ar fi trebuit să-ncerci să-mi omori logodnicul — Există soacre care-au făcut lucruri şi mai rele, a ripostat şi a zâmbit apoi, de parcă în gesturile ei aş fi putut găsi vreo urmă de seninătate Eram furioasă Nu raţionam, a continuat Sângele lui de zână a stricat totul, a explicat mai mult pentru ea decât pentru mine, apoi a adăugat: Eram atât de aproape când a venit să ne-ntrerupă — Atât de-aproape de ce? — De a înapoia această lume celor care trebuie s-o stăpânească de drept, dar şi de a o face pe Maisie să se-ntoarcă la noi Ancorele şi vrăjitorii care susţin bariera nu-i vor îngădui niciodată să revină Trebuie să-ţi intre asta bine în cap Vrei să vorbim despre răutate? Bariera ţi-a şters sora din realitatea noastră Aşa ceva nu e destul de rău pentru tine? Dacă nu, gândeşte-te la creatura pe care-am trimis-o să te-aducă aici Voiam să vezi aşa ceva de aproape Nu e vorba de una dintre creaţiile mele Nu, ei sunt opera vrăjitorilor care menţin bariera Au făcut micile creaturi scârboase ca să le trimită în chip de spioni printre oameni; vor să-i supravegheze îndeaproape, ca nu cumva să-şi detroneze stăpânii, aşa cum au făcut vrăjitorii cu ai lor Despre fărâma asta de istorie nu li se vorbeşte niciodată vrăjitorilor tineri Şi o parte enormă din tot ce sunt învăţaţi e o împletitură din jumătăţi de adevăruri şi minciuni — Dar doborârea barierei ne va readuce sub controlul demonilor — Nu-i mai numi demoni Nu sunt demoni Sunt creatorii noştri Părinţii noştri Tot ce avem şi tot ce suntem provine de la ei — Ţi-ai ieşit din minţi Capul lui Emily s-a lăsat pe-o parte şi buzele i s-au dat la o parte, dezvăluindu-i dinţii încleştaţi S-a aplecat în faţă, cu degetele înfipte în braţele scaunului atât de tare încât li s-au albit încheieturile Şi muşchii mei s-au încordat, pregătindu-se să-i ţină piept dacă m-ar fi atacat Poate că numai poziţia în care stătea Joe la picioarele ei a împiedicat-o s-o facă, fiindcă s-a dovedit a fi un obstacol suficient să domolească furia ce creştea în ea Emily mi-a simţit trupul pregătindu-se să răspundă la orice violenţă cu aceeaşi monedă, aşa că s-a aşezat din nou, slăbindu-şi strânsoarea degetelor încleştate de braţele scaunului — Am mintea mai sănătoasă decât a oricărui alt vrăjitor pe care l-ai întâlnit vreodată Numai încăpăţânarea şi ignoranţa ta te fac să te îndoieşti de mine Odată ce şi-a recăpătat controlul, şi-a înălţat capul şi şi-a relaxat umerii — Te-am adus aici ca să-ncerc să te scap de ignoranţa asta — Bine, am zis, întinzându-mi mâinile în faţă, cu palmele în jos Îmi cer scuze Te ascult — Îţi mulţumesc pentru scuze Le accept, a răspuns, cu ultima urmă de încordare dispărându-i de pe chip Şi-a încrucişat braţele şi a rămas într-o postură gânditoare Cât şi-a adunat gândurile, am stat tăcută în picioare, calculându-mi şansele de a ajunge la Adam şi de a ne teleporta de acolo împreună — Cei vechi, a început Emily, întrerupându-mi şirul gândurilor Când au găsit planeta noastră, nu existau oameni, şi cu atât mai puţin vrăjitori Fără niciun ajutor din afară, micile mamifere din care ne tragem erau la milioane de ani depărtare chiar şi de apariţia unor degete Eram nişte şoareci care trăiau în copaci, străduindu-se din răsputeri să se-ascundă de stăpânii acestei lumi, dar vizitatorii noştri ne-au întrezărit potenţialul şi s-au hotărât să facă o investiţie pe termen lung în viitorul nostru Au revendicat lumea pentru noi Au curăţat-o pentru noi — Vrei să spui c-au şters de pe faţa pământului dinozaurii? — Da, i-au nimicit, aşa cum au nimicit şi orice fiinţe care le-au luat locul, până când am fost gata să ne impunem supremaţia Au fost întotdeauna aici ca să ne ajute Ca să ne înveţe Ca să ne apere Ca să ne schimbe Ca să ne perfecţioneze — Ca să ne înrobească Chiar dacă tot ce spui e adevărat, chiar dacă au jucat un rol de educatori pe durata dezvoltării noastre timpurii, nu ne-au ajutat din pură bunătate Ne-au modelat ca să le fim servitori Poate chiar hrană Vrăjitorii s-au revoltat ca să dobândească pentru noi liberul arbitru — Pentru ce ne trebuia liberul arbitru? Ca să ne ucidem unii pe alţii în războaie? Ca să infestăm planeta cu toxine? Ca să ne-ndopăm cu alimente obţinute pe cale chimică, în timp ce alţii flămânzesc cu milioanele? Astea sunt roadele nepreţuitului tău liber arbitru Cei vechi, îndrumătorii noştri, n-ar fi îngăduit niciodată o asemenea nebunie Pe pământ sunt şase miliarde şi jumătate de oameni, şi numărul lor creşte pe minut ce trece Asta înseamnă cu şase miliarde mai mult decât poate suporta planeta Oamenii nu sunt în echilibru cu natura Sunt un virus care se răspândeşte, care distruge Rasa omenească e coşmarul ecologic suprem — Aşa că voi dărâmaţi bariera Îi lăsaţi pe aceşti cei vechi ai voştri să revină Şi cine decide cine trăieşte şi cine sunt cei şase miliarde care trebuie să moară? — Tu ai putea s-o faci Dacă-i ajuţi Sunt sigură că te vor lăsa să hotărăşti cine sunt cei mai demni să rămână în viaţă Am clătinat din cap, nevenindu-mi să-mi cred urechilor — Nu am calificarea necesară pentru a lua o asemenea decizie — Nu? O infirmieră care-şi dedică viaţa vindecării altora sau un traficant de droguri care şi-a ucis bunica? Alege unul S-a ridicat, s-a strecurat pe lângă Joe şi a început să-mi dea ocol, silindu-mă să mă rotesc ca să rămân cu ochii la ea Combinată cu pâlpâirea luminii craniilor, mişcarea ei mă dezorienta — Ai ales un exemplu dus la extrem Viaţa nu e atât de simplă Nu e atât de neagră sau albă — Oh, draga mea fetiţă, o să fii uimită când o să vezi cât de repede descoperi claritatea O să-ţi dai curând seama că toate acele nuanţe de gri pentru care-ţi faci atâtea griji sunt complicaţii inutile S-a oprit şi a rămas în faţa mea, cu lumina vineţie aruncându-i pe faţă umbre de coşmar — Creaturile pe care vrei să le ajuţi, am spus, nu doresc nimic altceva decât să înrobească rasa umană — Oamenii au nevoie să fie subjugaţi, pentru binele lor şi pentru binele planetei — Fiul meu nu va duce o viaţă de sclav — Bineînţeles că nu, a spus, înclinându-şi capul spre mine, cu un rid formându-i-se între ochi Fiul tău va guverna, ca rege Vom fi cu adevărat liberi, nu sclavi ai barierei, ca până acum Draga mea, tu aperi bariera, dar nu ştii nimic nici despre ceea ce e de fapt, nici despre sângele vărsat de vrăjitori ca s-o creeze Spune-mi, draga mea, ce ştii despre toate astea? În minte mi-a venit un vis pe care-l avusesem cu câteva zile înainte şi m-am pomenit reamintindu-mi-l în amănunt, de parcă totul s-ar fi petrecut, aievea, chiar acolo şi atunci Mi-a apărut din nou în faţa ochilor un bărbat fără chip, care ieşea dintr-o piramidă, târându-se ca un şarpe Obeliscurile din apropiere s-au aprins când au fost lovite de un fulger Un geamăt vibrant răsuna printre cercurile de piatră Mi-am alungat amintirea din gând — Aproape nimic, am răspuns, dar ştiu, în schimb, că te foloseşti de mine M-am întrerupt şi mi-a venit, brusc, o idee stranie — Eu am o legătură aparte cu bariera, una pe care n-o mai are niciuna dintre celelalte ancore, am spus, înţelegându-mi adevărul cuvintelor pe măsură ce le rosteam Care e? De ce eu? am întrebat — Eşti vrăjitoarea din profeţie Eşti cea care s-a născut ca să pună capăt existenţei barierei, scăpându-ne de tirania ei Din ce alt motiv crezi că te-a despărţit Ginny de magia ta? Din ce alt motiv crezi că familiile unite vor să te îndepărteze de puterea care-ţi aparţine de drept? Îmi ocolise întrebarea Ştiam că de la ea n-o să aflu niciodată niciun adevăr şi că, cu cât îi îngăduiam să ne ţină mai mult acolo, cu atât era mai probabil ca toată povestea să nu se termine cu bine — Nu, te înşeli Va trebui să-ţi găseşti un alt mesia Acum lasă-ne pe Adam şi pe mine să plecăm — Sunteţi amândoi liberi să plecaţi oricând doriţi, dar nu uita un lucru: nu te vor primi niciodată în şleahta lor Le îngrozeşti pe ancore, fiindcă ştiu că eşti cea care le va face să răspundă pentru propriile păcate Lasă-mă să te-ajut Lasă-mă să te-nvăţ ce e, de fapt, bariera Cum te întemniţează şi cum o să-ţi întemniţeze fiul asta numai dacă te vor lăsa vreodată celelalte ancore să-l aduci pe lume A tăcut şi mi-a privit faţa, voind să se-asigure că spusele ei aveau impactul sperat — Jumătate vrăjitor şi jumătate zână? E cu siguranţă o provocare pentru situaţia actuală Un joker Ancorelor nu le plac provocările, mai ales cele pe care se tem că nu le pot controla Dacă află adevărul despre dragul meu nepot — Mă ameninţi? Degetele mi s-au curbat ca nişte gheare, gata să lovească — Nu, draga mea Dimpotrivă Te previn Îţi explic cum e cel mai bine să te protejezi, pe tine şi pe copil Nu ţi-aş trăda niciodată, absolut niciodată, secretul faţă de alţii, dar eşti deja destul de diferită de ceilalţi şi-ţi pot garanta că ancorele vor sta cu ochii şi pe copilul tău, gata să-l scoată din ecuaţie dacă vor simţi vreodată nevoia Va trebui să găseşti o cale de a-i ascunde adevărata natură, altminteri îl vor ucide, cum l-au ucis pe Paul Aşa cum v-ar fi ucis pe tine şi pe Maisie, dacă ar fi ştiut că Erik vă e tată Joe a venit lângă ea şi a luat-o de braţ — Şi aşa cum ar fi încercat să-l omoare şi pe Josef, dacă ar fi ştiut că Erik e tatăl lui Am rămas încremenită de uimire, privindu-l pe Joe cu alţi ochi Părul, gropiţa din bărbie, fruntea înaltă Semăna, într-adevăr, foarte bine cu Erik S-a aplecat şi a sărutat cu pasiune buzele lui Emily Am văzut o electricitate animalică scăpărând între ei Emily l-a împins şi a râs — Linişteşte-te Nu-ţi e decât frate vitreg Joe a luat-o în braţe şi a tras-o spre el, a lipit-o cu spatele de pieptul lui A mângâiat-o, cu degetele zăbovindu-i pe sfârcurile ei întărite, apoi şi-a afundat faţa în părul ei Nu mai suportam spectacolul nici măcar o clipă în plus — Eu şi Adam plecăm acum, am zis Am încercat să eman încredere în mine şi autoritate, dar Emily ştia că mă zguduise — Desigur, a spus Îmi dau seama că ai nevoie de mai multe dovezi decât cuvântul femeii care ţi-a dat viaţă O să am grijă să le primeşti Te rog să nu uiţi c-am încercat să te conving mai întâi fără să te pun în pericol, dar nu-mi laşi de ales Acum sunt nevoită să le silesc pe celelalte ancore să-şi arate adevăratele feţe Mi-am făcut loc pe lângă Joe şi am îngenuncheat lângă Adam A tresărit când i-am pus o mână pe umăr — E-n ordine, Adam O să te scot de-aici Şi-a ridicat capul spre mine În expresia feţei lui învineţite nu se zărea nici urmă de recunoştinţă Şi-a îngustat şi mai mult ochii umflaţi, la fel de dezgustat de prezenţa mea cum fusesem eu de a rozătoarei cu faţă omenească I-am întins mâna ca să-l ajut să se ridice, dar mi-a împins-o într-o parte şi s-a străduit să se salte prin propriile puteri Joe i-a dat drumul lui Emily, apoi şi-a ridicat mâinile spre noi Înainte de a avea timp să reacţionez, dezgustătoarea lumină albastră pe care-o genera s-a condensat într-un singur punct şi pereţii de piatră din jur au dispărut Ne aflam pe o plajă, cu luna strălucind puternic pe partea dinspre apus a bolţii, în vreme ce spre est începea să se ivească prima îmbujorare purpurie Adam a căzut în genunchi şi eu m-am întins spre el — Nu mă atinge, m-a avertizat S-a aplecat, aproape ajungând cu faţa pe nisip, şi din adâncul inimii i s-a înălţat un geamăt, tulburând liniştea în care se apropiau zorile — Adam, sunt eu, Mercy Am îngenuncheat lângă el şi am încercat să-i alin suferinţa — Ştiu cine naiba eşti şi ştiu şi ce naiba eşti Acum pleacă de lângă mine Deşi nu putea nici măcar să se ridice în genunchi, şi-a strâns pumnii şi a rămas cu dreptul mai sus, gata să lovească, şi cu stângul mai jos, gata să se apere Era pregătit să treacă de mine lovindu-mă dacă nu făceam ce-mi ceruse M-am ridicat şi m-am retras S-a ridicat şi el, cu mişcări sacadate — Unde dracu’ ne aflăm? a întrebat şi s-a răsucit, încercând să se orienteze A văzut un far întunecat, scos din uz, care se înălţa în apropiere — Asta nu-i Savannah Nici insula Tybee — Nu e, am spus Nu era Tybee, cu motelurile ei şi cu magazinele cu suvenire În faţa noastră se întindea neumblata plajă de pe Insula Hunting Deşi se afla la o oră bună distanţă de Savannah, Iris ne adusese adesea acolo, pe mine şi pe Maisie, în copilăria noastră Nu ştiam dacă aterizasem în locul ăla din întâmplare sau intenţionat — Suntem în Carolina de Sud Te pot duce acasă Sau cel puţin speram că pot Nu mai încercasem niciodată să mă teleportez atât de departe şi ar fi fost doar a doua oară când luam un pasager — Dar va fi nevoie să te ating — Nu, a zis Adam, ferindu-se de mine Faţa i se schimonosise într-o mască a durerii Ochiul drept i se umflase deja atât de tare încât era complet închis — Nu, nu vreau să mai am de-a face cu niciunul dintre voi Mama ta mi-a pus un ştreang în jurul gâtului, a spus, aducându-şi pumnii încă strânşi în faţa ochilor Pe urmă a privit în jos şi ochiul lui teafăr m-a săgetat cu o privire aspră — Eu sunt de culoare, Mercy Tu nu poţi să-nţelegi — Te rog Ştiu că mama e un monstru Îmi pare atât de rău pentru tot ce ţi-a făcut! Te rog, lasă-mă să te duc la Oliver Las-o pe Ellen să te vindece A continuat să clatine din cap — Ştiu că ai intenţii bune Ştiu Ştiu că nu eşti ca mama ta — Atunci, te rog Rămâi aici şi lasă-mă să-l aduc pe unchiul Oliver, am insistat, dar el a clătinat din cap încă o dată — Nu Acum ştiu ce zace în voi, Taylorii Am văzut cu ochii mei Ochiul lui teafăr mi-a scrutat chipul, de parcă s-ar fi străduit să vadă dincolo de o deghizare, apoi şi-a desprins privirea de mine În faţa lizierei, luna care apunea lumina silueta unui lup, în pielea căruia Joe intrase iarăşi Animalul a venit tiptil până la câţiva metri de noi, unde s-a aşezat, aşteptând să ne punem în mişcare, ca să ne poată hăitui Trupul lui Adam a vibrat, tremurând de frig şi fremătând de adrenalină — Nu te clinti, i-am spus, dar cuvintele mele au venit prea târziu Adam a rupt-o la fugă către far Lupul s-a uitat la mine, i-am văzut încântarea din ochii de culoarea chihlimbarului Laba dreaptă din faţă i-a pâlpâit, apoi s-a întins luând forma unei mâini de om acoperite cu blană Mi-a arătat cele cinci degete şi i le-am văzut îndoindu-se pe rând către podul palmei Era o numărătoare inversă, îi dădea lui Adam un avans Mâna s-a micşorat din nou, redevenind labă de lup, şi Joe a urlat în noapte, apoi s-a avântat într-un salt şi a pornit în urmărire Am luat-o la goană după ei, ignorându-mi protestele tălpilor când nisipul moale a cedat locul unui pod de scânduri şi apoi asfaltului M-am oprit în mijlocului drumului, încercând să mă orientez, dar Adam şi lupul îmi dispăruseră deja din vedere M-am rotit în cerc, încordându-mă ca s-aud vreun zgomot făcut de ei, dar bătăile propriei mele inimi acopereau toate sunetele din exterior Mă pregăteam să trimit un impuls paranormal, să văd dacă-l pot descoperi pe Adam, când din farul scos din uz a ţâşnit un fascicul strălucitor, dezvăluindu-mi lumea din jur Am văzut silueta mamei mele profilându-se în contralumină pe platforma de lângă vârful vopsit în negru al farului Rugându-mă ca Adam să fi scăpat şi să-şi fi găsit adăpost, am închis ochii şi m-am teleportat lângă baza albă a clădirii Cunoşteam locul ca-n palmă, mă urcasem în turn de nenumărate ori de-a lungul anilor În noaptea aceea, uşa de la intrare era larg deschisă, iar lumina – tot atât de strălucitoare ca şi cum ar fi izvorât din planul focal al farului – se revărsa în afara cadrului negru al uşii, reflectată scrisul care o împodobea – Mi-am pus piciorul pe prima treaptă, dar l-am retras când am simţit o umezeală lipicioasă M-am uitat în jos Era sânge Pe treapta următoare şi pe a treia picurase şi mai mult Am păşit cu delicateţe, străduindu-mă să nu-l ating iarăşi Am intrat în turn, unde am dat de mult mai mult sânge Era o baltă la piciorul scării în spirală către platforma exterioară, unde o văzusem pe Emily O nouă picătură a căzut în baltă, clipocind M-am uitat în sus, dar strălucirea luminii şi curbura treptelor, combinate cu faptul că turnul se îngusta către vârf, m-au împiedicat să-i zăresc sursa Liniştea din jur era deplină şi, când am început să urc pe scara şerpuitoare, atingând cu piciorul plasa de fier a primei trepte, sunetul a reverberat cu putere, de parcă aş fi lovit-o cu un baros — Vino sus, draga mea, mi-a răsunat vocea lui Emily în minte Te aşteptăm cu toţii Am închis ochii şi mi-am concentrat gândurile, îndreptându-le spre al nouălea palier Când i-am redeschis, Joe stătea în faţa mea, în formă omenească, gol cu desăvârşire Şi-a şters gura de sânge cu dosul mâinii — Adam, am spus, simţind că-ncep să mi se înmoaie genunchii — Nu te ambala, a zis Joe N-am gustat decât un strop Şi-a îngustat ochii şi s-a lins pe buze — Unde e? Ce-ai făcut cu el? — E atârnat afară, îşi pierde vremea cu mama ta, a răspuns, deschizând uşa către platforma circulară din exterior După tine — Nu, ieşi tu primul N-aveam de gând să mă-ntorc cu spatele la Josef El a ridicat din umeri şi a zâmbit, apoi a trecut dincolo de prag, lăsând vântul să-mi trântească uşa în faţă Am înşfăcat mânerul şi, imediat ce am întredeschis-o, prin golul format s-a auzit un şuierat puternic Am aruncat o privire, dar n-am văzut nimic, aşa că am deschis uşa mai larg şi mi-am strecurat capul afară Adam atârna în gol, cu capul în jos, cu braţele biciuite de vânt M-am străduit să deschid uşa până la capăt şi am ieşit pe platformă — Cheamă-i Cheamă-i la tine, mi-a spus Emily, făcându-mă să tresar, deşi ştiam că e acolo La evenimentul ăsta vreau să ia parte iubita mea familie, în totalitatea ei M-am gândit să mă teleportez imediat Ieşi Înşfacă-l pe Adam Pleacă naibii de-aici, oriunde s-o nimeri Emily a plutit spre mine şi s-a oprit în faţa mea — Nici să nu te gândeşti, draga mea O să am grijă ca Adam să se izbească de pământ înainte de-a apuca tu să clipeşti Acum cheamă-i — Fă ce-ţi spune mama ta Cheamă-i, surioară Cheamă-ţi mătuşile Cheamă-l pe iubitul maimuţei — Eşti foarte curajos când te-ascunzi după fusta ei, am spus, cu furia dominându-mi teama Roagă-te să nu te prind niciodată singur O să-ţi jupoi blana aia de lup mare şi rău Joe a făcut un pas spre mine, încordându-se pentru ca muşchii să-i iasă în evidentă — Mă pricep să folosesc magia mult mai bine decât eşti tu în stare — Nu vorbesc despre folosirea magiei, frăţioare — Ajunge, copii, a intervenit Emily Muşchii încordaţi ai lui Josef încă mai zvâcneau când s-a apropiat de ea Emily şi-a trecut degetele prin părul lui, le-a lăsat să-i alunece în josul spatelui lui gol — Ssst L-a potolit înainte de a se-ntoarce spre ocean, aplecându-se peste balustrada de metal A fluierat scoţând trei note discordante, o secvenţă pe care a repetat-o de încă două ori Dinspre orizont, din locul unde ştiam că trebuia să apară soarele, i-a răspuns un urlet strident, încărcat de furie Cerul zorilor şi-a pierdut toată lumina, a devenit de un violet intens, neguros, aidoma pielii învineţite a lui Adam, apoi orice urmă de culoare a pierit sub norii de furtună apăruţi de nicăieri — Trei sunete simple, a spus Emily Şi nu foarte multă putere Doar îndeajuns ca să-ncurajezi natura să facă imediat ceea ce voia să facă oricum Apa era deja atât de caldă, tânjea după o atingere care s-o trezească Atât de uşor de stârnit, atât de greu de oprit Vântul a început să-nalţe creste de spumă — Ce părere ai, Josef? — În ritmul ăsta, când va lovi Savannah, n-o să fie decât de categoria patru, a răspuns el, înclinându-se peste balustradă şi scoţându-şi capul în afară, ca să evalueze furtuna care câştiga putere Vreau una de categoria cinci — O vei avea, a promis ea A fluierat din nou şi, de data asta, notele s-au succedat mai repede, mult mai stridente A continuat până-n momentul când am crezut că-mi vor plesni timpanele, dar, din fericire, în clipa următoare sunetul a încetat — Acum capătă putere singur, a zis Emily Nu uita, am încercat să evit aşa ceva, dar nu mi-ai lăsat de ales — Un uragan format pe neaşteptate Nu e timp să se dea alarma Nu e timp pentru evacuări, a spus Joe Distrugerile vor fi spectaculoase Norii au continuat să se îndesească şi să se înnegrească şi primul fulger a zguduit cerul — Trebuie s-opreşti furtuna — O, nu, fiica mea Dacă vrei să se oprească, va trebui să fii tu cea care-o opreşte Mi-a zâmbit — Ştiu că poţi dacă ţi se permite — Ce înţelegi prin „dacă mi se permite”? — Întreabă-i pe Duvali Ei ar fi putut s-abată Katrina, îndepărtând-o de New Orleans şi îndreptând-o spre o zonă mai puţin populată Sau şi-ar fi putut folosi magia ca s-ajute digurile să reziste Dar ancorele nu le-au permis verilor noştri să-şi salveze casa, aşa cum nu vă vor îngădui nici vouă s-o salvaţi pe-a voastră — E ridicol Furtuna a fost prea puternică Dac-ar fi putut s-o facă — O, ar fi putut s-o facă, m-a întrerupt Emily Şi chiar ar fi făcut-o, însă ancorele au zis că devierea unei cantităţi atât de mari de energie ar slăbi bariera Le-au poruncit Duvalilor să nu se amestece, iar ei s-au supus — Ei bine, eu sunt o Taylor, nu o Duval, am spus, şi un alt fulger mi-a subliniat cuvintele, iar tunetul a răsunat atât de aproape încât platforma de metal mi-a zăngănit sub tălpi — O, draga mea, contez pe asta Acum dă-i drumul Cheamă familia noastră Vreau să faceţi tot ce vă stă în puteri ca să trimiteţi înapoi, către ocean, furtuna pe care m-ai obligat s-o dezlănţui, trimiţând-o asupra oraşului Savannah Surorile şi fratele meu îţi vor oferi tot ajutorul de care ai nevoie A închis ochii şi şi-a ridicat mâinile către ocean — Acum o să-i dau un foarte mic ghiont Buzele i s-au mişcat fără să scoată niciun sunet, iar oribila monstruozitate de la orizont a început să se-apropie de noi, de braţele ei întinse — Treaba mea aici s-a terminat, a spus, luându-l pe Joe de mână — Aşteaptă Totul e real? E cumva un alt truc ca să mă faci să pun bariera în pericol? Energia pe care-o s-o folosesc o va slăbi? — Asta au crezut Duvalii Spune-mi, o crezi şi tu? Un fulger i-a învăluit şi au dispărut amândoi Lumea din jurul meu a încremenit când Adam a căzut Mi-am întins magia către Adam, dar el mi-a scăpat Trupul i s-a prăbuşit, moale, dar încovoindu-se în vânt Dacă n-am putut să-i opresc căderea, am reuşit măcar să i-o amortizez Mi-am imaginat aerul de sub el condensându-se şi încetinindu-l L-am privit de sus căzând tot mai lent, până ce a atins lin pământul De la înălţimea la care mă aflam, n-aş fi putut spune dacă mai era sau nu în viaţă M-am concentrat asupra lui şi, în următoarea clipă, am îngenuncheat lângă el I-am căutat pulsul — Mulţumesc Suspinând, am rostit o rugă de mulţumire către univers Urletul vântului mi-a adus aminte că Adam nu era singura mea grijă Trebuia să-mi găsesc familia şi, împreună, să domolim cumva furtuna înainte de a ajunge deasupra uscatului Chiar şi fără să luăm în considerare pagubele pe care l-ar fi făcut în Savannah, în calea sa se aflau nenumărate vieţi nevinovate Ar fi trecut cu siguranţă peste insula Parris şi peste capul Hilton, continuându-şi ravagiile cu distrugerea insulei Daufuskie Oare Jilo n-avea rude acolo, ca şi pe Sapelo? Oliver îşi cumpărase noua casă de-abia ieri, iar azi vântul i-o puteau rade de pe faţa pământului Propria mea casă, în care probabil că Iris şi Ellen dormeau încă, ar fi fost distrusă dacă nu izbuteam să-i trezesc pe toţi L-am luat pe Adam în braţe şi m-am concentrat, dar n-am simţit furnicăturile care mă cuprindeau de obicei înainte de un salt Oare Savannah era prea departe? Obişnuita senzaţie de alunecare n-a apărut Ploaia a-nceput să mă bombardeze, de parc-aş fi fost împroşcată cu mici proiectile Oare furtuna putea fi o piedică în calea teleportării? Am deschis ochii — Nu A fost tot ce-am putut spune Eram tot lângă far Nu ne clintiserăm nici măcar un centimetru, dar furtuna înaintase Am închis din nou ochii Veniţi! Veniţi! Am ţipat în gând — Ce naiba se petrece aici? s-a răstit Jilo, la urechea mea I-am simţit mâna rece atingându-mă şi rotindu-mă spre ea Era acolo, pe plajă, în faţa mea, în picioare, într-o cămaşă de noapte din poliester de un roşu aprins şi cu un batic galben pe cap Am întins braţele şi am strâns-o la piept — Adam, l-am auzit pe Oliver spunând, cu un icnet, şi, când mi-am ridicat privirea, l-am văzut apropiindu-se A alergat spre noi, gol de la mijloc în sus, purtând doar pantaloni de pijama legaţi în talie cu un şiret Mi l-a luat pe Adam din braţe şi l-a răsucit, ridicându-l în braţele sale Iris se apropia din direcţia opusă, în capot, iar Ellen se împleticea la câţiva paşi în urma ei, înaintând năucită — De ce ne-ai adus aici? a întrebat ea Era complet îmbrăcată, cu hainele pe care le purtase cu o zi înainte Mi-am dat imediat seama că nu dormise O doborâse băutura Poate că încă era beată într-o oarecare măsură OK, nu mă puteam ocupa de două dezastre în acelaşi timp Acela trebuia să mai aştepte — N-aş fi dorit, dar am spus, arătând către furtuna care se apropia Emily, am continuat, înainte de a mă sufoca propriile sentimente Am înghiţit în sec, dureros — Se îndreaptă direct spre Savannah O, Doamne, am adăugat, aducându-mi aminte, Adam e rănit — Dă-mi-l mie, i-a spus Ellen lui Oliver La vederea celor doi bărbaţi, se trezise brusc din beţie Oliver a aşezat capul lui Adam pe nisip, cu gingăşie, apoi s-a retras ca să-i facă loc — L-au lăsat să sângereze, a murmurat ea sau, poate, a spus asta pe o voce normală Din pricina vântului, era greu să te faci auzit fără să ţipi Oricum, restul cuvintelor ei nu mi-au mai ajuns la urechi — Trebuie să facem ceva, să împingem asta înapoi, am spus, dar Emily a zis că ancorele nu ne vor lăsa Jilo a scuipat pe pământ — Pe naiba — E adevărat, s-a auzit o altă voce, una pe care nu mă aşteptam câtuşi de puţin s-o aud O voce mai tăioasă Nordică — Ceilalţi ne vor opri De aceea, a adăugat Rivkah, cu părul ei negru biciuit de vânt în jurul feţei, trebuie să acţionăm înainte de a-şi da seama ce facem — Cum ne-ai găsit? — De la cine crezi că şi-a moştenit Emmet abilităţile de urmăritor? Mi-am petrecut doi ani în Forţele de Apărare Israeliene Am simţit că ai necazuri şi am venit De aceea sunt aici, a spus, anticipând o întrebare la care nu avusesem timp să mă gândesc Acum vreţi să stăm de vorbă sau să-ntoarcem furtuna asta din drum? — Bineînţeles că vrem să-ntoarcem furtuna, a zis Iris Dar tu nu te poţi implica Un Taylor a provocat-o Taylorii vor acţiona singuri şi vor lua responsabilitatea asupra lor Nu e lupta ta — N-am de gând să stau cu braţele încrucişate şi să las oameni nevinovaţi să moară Lasă-mă pe mine să-mi fac griji în privinţa consecinţelor Nisipul ud, adus de vânt, mi-a muşcat gleznele Un fulger a sfâşiat cerul şi tunetul ne-a cutremurat — Ce facem? am întrebat — Cum a dezlănţuit-o? a vrut Jilo să ştie — Nu ştiu Pur şi simplu a fluierat Iris a dat din cap — Ei, metodele clasice sunt întotdeauna cele mai bune Trebuie să tragem furtuna înapoi şi să-i modificăm pe urmă cursul Pentru asta va fi nevoie să cobor în ochiul ei Şi-a scos halatul şi ploaia i-a distrus imediat mătasea subţire a cămăşii de noapte — Jilo, draga mea, mă bucur atât de mult că eşti aici! — Bun, măcar una dintre noi se bucură Silueta firavă a lui Jilo s-a înfiorat — Dacă ştie vreunul dintre noi cum să colecteze şi să transmită puterea, tu eşti aia, a zis Iris Ca să oprim furtuna asta, o să fie nevoie de noi toţi şi de toate puterile noastre Avem nevoie de cineva care poate împrumuta magia tuturor, ca să mi-o dea apoi cu împrumut mie Cele două femei s-au privit, şi între ele s-a încheiat un pact fără vorbe Ellen s-a ridicat şi s-a îndepărtat de Adam S-a uitat la fratele ei şi a clătinat din cap — Nu ştiu, dragul meu, am făcut tot ce mi-a stat în puteri Trebuie pur şi simplu s-aşteptăm şi să vedem ce se întâmplă Oliver s-a cutremurat la auzul vorbelor ei — Îmi pare rău, a continuat ea I-am prins esenţa exact la ţanc, dar nu ştiu A pierdut atât de mult În jurul nostru, vântul a urlat mai tare decât până atunci, acoperindu-i ultimele cuvinte Iris şi-a înălţat capul spre cer şi şi-a ridicat braţele În mijlocul fulgerelor, s-a înălţat în aer răsucindu-se şi s-a-ntors cu faţa în direcţia furtunii I-am privit cu uimire trupul zburând contra vântului şi am văzut în asta o dovadă a puterii ei Ne-am apropiat unii de alţii, îngrămădindu-ne în jurul lui Jilo Oliver a vorbit primul — Jilo Wills, îţi încredinţez magia mea În totalitate Stă în puterea mea să ţi-o dau, şi ţi-o dau de bună voie S-a întrerupt pentru o clipă — Contez pe tine, prădătoare bătrână Poţi îndrepta lucrurile Mult mai surprinzător decât s-o privesc pe Iris înălţându-se spre cer a fost să văd cu ochii mei mâna noduroasă a lui Jilo întinzându-se ca să-l tragă pe Oliver în braţele ei L-a lipit de ea şi l-a sărutat pe frunte — Jilo o să-şi dea toată silinţa A urmat Ellen — Jilo Wills, îţi încredinţez magia mea În totalitate Stă în puterea mea să ţi-o dau, şi ţi-o dau de bună voie Bătrâna a început să strălucească, fiind singurul punct luminos printre norii negri care invadaseră cerul Am făcut un pas înainte, dar Rivkah m-a prins de braţ — Tu nu, Mercy Avem nevoie de tine ca plan B, a spus, înainte de a se întoarce spre Jilo Jilo Wills, îţi încredinţez magia mea În totalitate Stă în puterea mea să ţi-o dau, şi ţi-o dau de bună voie Fulgere pornite din toate cele patru colţuri ale cerului l-au sfâşiat către noi, unindu-se într-un singur trăsnet pentru a o lovi pe Jilo În prima clipă, am crezut c-a ucis-o, dar baba de la răscruce s-a înălţat brusc şi a plutit la mai mult de un metru deasupra pământului Unindu-şi zgomotos palmele, a trimis peste apă un singur arc orbitor de energie, transferând către Iris tot ce colectase Vântul s-a domolit S-a potolit şi ploaia Iris reuşea Ştiusem că poate Dar, o clipă mai târziu, s-a trezit aruncată în valuri, cu faţa în jos Oliver a sărit de lângă Adam şi a alergat către ea, dar, după câţiva paşi, a căzut şi el Mi-am folosit puterea ca să mă teleportez lângă ea şi s-o scot din apă Am îngenuncheat şi i-am căutat pulsul Nu i l-am găsit Mi-am ridicat privirea şi am strigat-o pe Ellen, numai ca s-o văd clătinându-se şi prăbuşindu-se — Am fost descoperiţi, a spus Rivkah, căzând în genunchi şi alunecând apoi pe-o parte, cu braţul drept întinzându-i-se deasupra capului Pentru o clipă, asupra noastră a coborât o tăcere deplină, apoi vântul a urlat şi s-a întors brusc pe calea sa de mai înainte Lumea din jur a scăpărat şi Jilo a căzut, la rândul ei, când a fost secătuită de toată magia — Ticăloşilor! a urlat, ameninţând cerul cu pumnul Ticăloşilor! S-a uitat la mine — Celelalte ancore ale voastre au tăiat magia Au făcut o legare a familiei tale şi a femeii yankee Cred că i-au omorât, fetiţo Am alergat, înnebunită, de la unul la altul N-aveau puls, dar simţeam că nu sunt morţi Fuseseră suspendaţi, îngheţaţi — Încetaţi! am strigat, ştiind foarte bine că până şi o şoaptă ar fi fost auzită La urma urmelor, probabil că ne supravegheau N-aveţi dreptul! Am simţit o durere ascuţită în piept şi am căzut în genunchi Vântul îmi biciuia faţa cu nisip usturător şi o altă durere, încă şi mai ascuţită, mi-a săgetat plexul solar Jilo s-a îndreptat spre mine, cu picioarele afundându-i-se în nisipul ud — Acum te lucrează pe tine Nu-i lăsa, Mercy Dacă le dai puterea ta, n-o s-o mai vezi niciodată Îţi iau magia, îţi iau familia Nu-i lăsa Luptă-te, fetiţo A îngenuncheat în faţa mea şi mi-a strâns mâinile într-ale ei Durerea era chinuitoare şi eram pe punctul să mă las înfrântă de valurile de negură care se rostogoleau deasupra mea Însă apoi m-am gândit la Colin şi am găsit puterea să ripostez Am urlat, nu de durere, nici de furie, ci împinsă de un simţ primordial, care-i cere mamei să-şi apere copilul De-ajuns N-aveam să mai fiu slabă Nu eram victima nimănui şi nici copilul meu nu era — Îmi cer magia înapoi! am strigat în vânt Îmi aparţine, n-o mai puteţi păstra Anulez permisiunea pe care v-am dat-o Când ancorele şi-au canalizat puterile, unindu-şi-le în strădania de a controla magia mea, ochii mei de vrăjitoare au zărit o multitudine de perspective, de lumi diferite care ne încapsulau în timp ce realităţile se îndesau unele într-altele, luptându-se pentru supremaţie Dincolo de acestea toate, o pereche de ochi monstruoşi, fiecare cât o lună, cât o planetă, închişi de ere întregi, au clipit şi s-au deschis, îndreptându-se spre noi Fără să se fi trezit pe deplin, continuau să reflecte foametea hibernării Oare celelalte ancore îşi doreau cu atât de multă disperare să mă-nfrângă? Riscaseră totul în tentativa lor de a mă controla Nebunii riscau, punând bariera în pericol şi stârnind demonii Uraganul era la un pas de noi Valurile clipoceau tot mai în susul ţărmului, scăldând trupurile inerte ale celor pe care-i iubeam Dacă nu se trezeau curând, apa avea să-i ducă în larg, şi ar fi fost pierduţi pentru totdeauna Jilo mi-a eliberat mâinile şi s-a întors către ocean Mi-am simţit inima încetinindu-şi bătăile, în timp ce celelalte ancore încercau în continuare să mă lege fără ca bariera să se prăbuşească Un val a ajuns la mine şi m-a trântit M-am străduit să mă ridic Când am reuşit să mă salt în genunchi, Jilo dispăruse, dar întreaga lume din jur se umpluse de lumina greţoasă, albastru-vineţie, pe care ajunsesem s-o asociez cu Tillandsia M-am ridicat în picioare şi m-am întors spre apă Sursa luminii plutea deasupra oceanului, la treizeci sau poate patruzeci de metri distanţă de ţărm, dar aş fi recunoscut-o pe Jilo şi de la o mie de metri depărtare Absorbise energia Tillandsiei şi se străduia din răsputeri să devieze furtuna de una singură Deşi ştia că puterea aceea e otrăvită, preferase s-o atragă înăuntrul ei Punea binele altora mai presus de al său Ştia cu siguranţă că degeaba avea puterea Tillandsiei, fiindcă numai o vrăjitoare adevărată era în stare să întoarcă uraganul din drum, mai ales fiindcă nu trebuia să se lupte numai cu furtuna, ci şi cu ancorele barierei Sacrificase totul doar ca să câştige un pic de timp Să câştige un pic de timp pentru mine — Pentru furtul puterii se plăteşte un preţ, am spus, cu voce înceată şi calmă Iar voi toţi furaţi puterea mea Înapoiaţi-mi-o Înapoiaţi-o O durere înspăimântătoare m-a sfâşiat, smulgându-mi un ţipăt Am încercat s-o blochez, îndreptându-mi mintea către puterea barierei Mă mai recunoscuse o dată Mă alesese Dacă, aşa cum simţisem uneori, nu era doar o unealtă, doar un mecanism pentru controlul altora, avea să mă audă Am strigat către ea, unindu-mi rugămintea cu singurul grăunte de speranţă care nu mă părăsise încă Mi-a răspuns o durere mai cumplită decât oricare alta pe care o mai simţisem vreodată Am avut senzaţia că plexul solar îmi e sfâşiat, deschis Suferinţa a fost atât de cumplită încât mi s-a întunecat vederea şi tot ce se afla în jurul meu a fost înghiţit de neguri În acel moment de beznă, m-am lăsat să cad pe pământul ud Se terminase Fusesem înfrântă Bariera mă părăsise, celelalte ancore câştigaseră Pentru câteva clipe, am fost sigură că inima mea o să-şi înceteze bătăile, însă, o secundă mai târziu, în jurul meu s-a luminat o altă lume, verde, răcoroasă, încântătoare Sunetul trâmbiţelor au umplut-o de muzică din toate direcţiile, apoi melodia li s-a pierdut în depărtări Durerea din plexul solar mi s-a domolit şi propria mea realitate bântuită de tunete a îngheţat în jurul meu Am simţit mai întâi bariera reenergizându-se, consolidându-şi poziţia, întărindu-şi zidurile, apoi o schimbare, o comutare, o explozie care mi s-a părut o răbufnire de bucurie în interiorul meu Colin se întinsese în afară şi-mi umpluse inima cu energia lui, aflată dincolo de posibilităţile de control ale vrăjitorilor Era magia zânelor, de care ancorele nu se puteau atinge nicidecum Cu această armă în plus, am oprit lumea-n loc În jurul meu, totul a încetinit Picăturile de ploaie şi-au încetat căderea Copacii îndoiţi de furtună au rămas în poziţiile lor chinuitoare, deşi vântul îşi pierduse forţa Tot ce era mişcare şi sunet a încetat Cu ajutorul fiului meu, mi-am smuls magia din mâinile celorlalte ancore, suflete jalnice şi pline de spaimă, şi minţile lor speriate au fugit de mine ca şobolanii lui Emily Am rupt legăturile puse asupra lui Rivkah şi a familiei mele Pe urmă m-am uitat la Jilo şi, cu un singur gând, am adus-o lângă mine, deconectând-o de forţa letală pe care-o primise înăuntrul ei Furtuna de care mă temusem atât de tare era şi ea acolo, se vedea, ameninţătoare, încremenită M-am uitat la uraganul suspendat şi am râs Am revendicat energia lui violentă, i-am folosit forţa în interesul meu Mi-am trimis conştienţa către barieră, şi aceasta a înconjurat pământul, în toate direcţiile în acelaşi timp Uimitoare Superbă Puternică Poate mai puternică decât mai fusese vreodată Fără cuvinte, i-am cerut permisiunea să-mi eliberez sora Şi bariera a fost de acord M-am întins, ca o cometă ce nu străbate spaţiul obişnuit, ci trece prin dimensiuni fluctuante, şi am cuprins-o pe Maisie în strânsoarea mea Apoi am dus-o acasă — Ce face? a şoptit Oliver, strecurându-se în camera lui Maisie Deşi era acasă, cu noi, de mai bine de o zi-ntreagă, nu deschisese ochii decât o singură dată Şi nu scosese niciun cuvânt — La fel, am răspuns Nu plecasem de lângă sora mea mai mult de cinci minute la rând Abia dacă mă înduram să-mi iau ochii de la ea, de teamă să nu dispară Celelalte ancore ar fi putut face ceva ca să mi-o fure, mi-era teamă de asta — Ai noutăţi despre Adam? Oliver s-a întunecat la faţă — Fizic e bine Însă nu vrea să mai aibă de-a face cu mine Nu vrea să mai aibă de-a face cu niciunul dintre noi A încercat să afişeze zâmbetul lui încrezător tipic, dar nu prea i-a ieşit — Presupun că între mine şi Adam s-a terminat totul Nu cred că poate trece peste indiferent ce i-o fi arătat Emily Mi-ar fi plăcut să-i pot oferi câteva cuvinte încurajatoare, dar nu voiam să-l mint Adam fusese atât de furios, atât de înspăimântat! Atât de sătul de noi, Taylorii, şi de magia noastră Spusese c-a ajuns să ştie ce suntem Nu eram sigură dacă se referise la magie, sau privise, cumva, mai în adâncul adevăratei noastre naturi Oricum, nu-mi puteam minţi unchiul — Îmi pare rău, i-am spus Cred că s-ar putea să ai dreptate în privinţa asta Oliver m-a sărutat pe creştet — Ar trebui să iei o pauză Dormi puţin O să stăm cu Maisie eu şi mătuşile tale Am clătinat din cap — Nu Nu pot Nu le pot oferi o şansă să mi-o ia — N-o să facă nimeni aşa ceva Îţi promit S-a aşezat la picioarele patului lui Maisie şi a privit-o dormind — Ştiai că eu şi Maisie avem un frate vitreg? am întrebat Capul i-a tresăltat ca al unei păpuşi bobble head, trădându-i surprinderea A rămas uluit, dar n-a spus nimic Pentru prima oară în viaţa lui, rămăsese fără cuvinte — Nu cunosc amănuntele, dar Erik a avut un fiu Se numeşte Joe Josef O ajută pe Emily — Cred că ar trebui să-i spunem lui Ellen, dar — Da, dar Câte mai putea îndura oare Ellen? Trupul lui Tucker era încă la morgă Nu avuseserăm ocazia să-i facem o comemorare, şi cu atât mai puţin o înmormântare după cum se cuvenea Trebuia lăsată să-şi jelească logodnicul şi n-ar fi ajutat cu nimic s-o pocnim peste ceafă dezvăluindu-i încă o infidelitate de-a lui Erik Oliver s-a mutat de pe un picior pe altul, apoi s-a aşezat la picioarele patului lui Maisie — Ce nu vrei să-mi spui? l-am întrebat — Începi să faci asta din ce în ce mai bine adică să-mi citeşti gândurile, a răspuns el — Nu e vorba de magie; eşti pur şi simplu teribil de nepriceput când încerci să-mi ascunzi ceva A zâmbit şi i-a luat mâna lui Maisie, i-a mângâiat-o în timp ce căuta semne de viaţă pe chipul ei — Emmet s-a întors Privirea i s-a mutat de la Maisie la mine — L-am rugat să stea departe de Savannah — Familiile l-au trimis aici, să negocieze cu tine — Să negocieze? — Să-ţi ceară să faceţi pace, dacă vrei — Dar nu sunt eu cea care a declarat război — Tu, Gingersnap, i-ai speriat de moarte Nu înţeleg ce-ai făcut, dar ai modificat bariera de una singură — Nu Bariera s-a modificat singură Pur şi simplu, s-a folosit de mine pentru asta M-am întrerupt, încercând să-mi adun gândurile — Ştiu că pare nebunie curată, dar cred că bariera e vie Are conştiinţă de sine Cred că vrea să evolueze, dar nu poate din cauză că ancorele o ţin într-o strânsoare prea puternică Cred că de aceea m-a ales Am fost toată viaţa străină de magie, lipsită de putere şi privită de sus Celelalte ancore n-au crezut că pot reprezenta cu adevărat o ameninţare faţă de actuala stare a lucrurilor — Celelalte ancore vor vedea în orice încercare de schimbare a situaţiei un semn că te-ai aliat cu Emily Că şi tu vrei înlăturarea barierei — Asta nici c-ar putea fi mai departe de adevăr, am spus, ridicându-mă Braţele şi picioarele îmi înţepeniseră de prea multă inactivitate M-am întins şi am simţit sângele începând să-mi circule prin ele — Am văzut de ce ne protejează Dar nu cred c-ar trebui să ne temem de schimbare Instinctul îmi spune că bariera preferă un parteneriat cu noi, mai degrabă decât să ne fie stăpână sau sclavă M-am dus la fereastră şi am privit cerul cenuşiu al toamnei — Emily se înşală în aproape toate privinţele cu o singură excepţie Ancorele menţin o structură a puterii care se bazează pe secrete şi inducere în eroare, dacă nu cumva şi pe minciuni în adevăratul sens al cuvântului M-am întors spre Oliver, să văd cum reacţionează — În primul rând, vrăjitorii nu-şi primesc puterea de la barieră Ea primeşte energia noastră — Nu înţeleg cum e posibil aşa ceva, a zis el, surprins şi stânjenit de schimbarea propriei viziuni asupra lumii Îşi netezea cu mâna dreaptă părul des şi blond de pe braţul stâng În vreme ce-mi cântărea spusele, colţurile gurii i s-au lăsat în jos şi s-a încruntat adânc, privind în podea — N-o ştiu cu certitudine Poate e ca un soi de curent alternativ Mă îndoiesc că de la celelalte ancore voi afla vreodată detalii despre modul în care au creat vrăjitorii bariera, aşa că n-o fiu niciodată sigură Dar cred cu tărie că magia începe prin a ne aparţine şi apoi alimentează bariera Acolo e divizată şi distribuită mult mai echitabil Niciun vrăjitor nu rămâne fără magie, dar nici nu se poate ridica vreunul la înălţimea adevăratului său potenţial — Niciunul care nu e ancoră, a subliniat Oliver, dând din cap Teoria ta mă face să nu mă mai simt în largul meu, dar îmi spune că e foarte posibil să te afli pe pista corectă — Nici mie nu-mi place Mi-aş fi dorit să existe o cale clară şi simplă de înţelegere a barierei şi a deciziilor luate de familiile care au construit-o Vreau să spun că, da, cele trei familii rebele sunt rele Răutatea lor are culori vii, e agresivă Însă mă tem că şi partea aleasă de noi îşi are propria formă de răutate O cale e total greşită, dar dacă şi cealaltă nu e nimic altceva decât un traseu mai lung şi mai dramatic care duce către acelaşi iad? — Atunci o să ne călăuzeşti tu pe un drum nou către raţiune şi bun simţ, a răspuns Oliver Ca să fiu sincer, cred că de-asta te-a ales bariera Mulţi oameni vor de la viaţă răspunsuri simple Vor fi de acord cu orice spune cutia de rezonanţă în care se găsesc, atâta vreme cât asta înseamnă că nu sunt nevoiţi să gândească ei înşişi Doar extrem de puţini pot să facă faţă ambiguităţii şi să meargă mai departe Ne-a întrerupt o bătaie uşoară în uşa care s-a întredeschis apoi, oferindu-ni-l vederii pe uriaşul brunet din cealaltă parte a sa — Îmi cer scuze pentru deranj, a spus Emmet Ochii lui negri m-au sfredelit, cercetându-mă Verificându-mă, ca să fie sigur că eram, într-adevăr, nevătămată Şi ca să vadă dacă experienţa prin care trecusem nu-mi modificase deja sentimentele I-am zâmbit, ca şi cum m-aş fi bucurat să-l văd, dar m-am străduit din răsputeri să-l fac să priceapă, fără vorbe, că între noi nu se schimbase nimic Şi-a desprins privirea de mine ca să se uite la Maisie — Se va trezi curând Sunt sigur Mi-am dat seama că, de fapt, n-o spusese ca pe un pronostic Cuvintele lui erau mai degrabă menite să ofere alinare — Mulţumesc, am spus, iar el a dat din cap — Voiam să-ţi respect cererea, a continuat, să stau departe de casa ta, dar împrejurările — Ştiu Te-au trimis familiile — Da Speră că vei accepta să te-ntâlneşti cu celelalte ancore Să rezolvaţi toate neînţelegerile care e posibil să fi apărut între timp Oliver şi-a dres glasul şi ne-am uitat unul la altul, dându-ne ochii peste cap — Te rog să-nţelegi, a adăugat Emmet, că, deşi am acceptat să fiu emisarul care-ţi aduce acest mesaj, nu sunt neutru, după toate nelegiuirile pe care le-au săvârşit împotriva ta Am ales o tabără, aşa că întreaga mea loialitate se îndreaptă spre tine, Mercy Familiile sunt conştiente de asta, e motivul din care m-au rugat să te abordez eu Speră să împiedice adâncirea rupturii dintre tine şi celelalte ancore Îţi cer să te-ntâlneşti cu ele ca să vă rezolvaţi conflictele într-un mod care nu pune bariera în pericol În schimbul acestei întâlniri, vor jura să nu intervină în privinţa surorii tale În timp ce i-am cântărit propunerea, am ascultat răsuflarea uniformă a lui Maisie şi m-am uitat la faţa ei frumoasă, binecuvântată în somn cu o seninătate pe care speram că nu şi-o va pierde în ziua trezirii Voiam multe lucruri de la celelalte ancore, începând cu acel jurământ de a-mi lăsa sora în pace cât timp ne ocupam noi, cei din familie, de rezolvarea problemelor sale Dar mă găseam pentru prima oară pe poziţia cea mai puternică şi doream să profit din plin de asta — Spune-le că sunt de acord, am răspuns Dar eu aleg momentul şi mijloacele Am aflat că ancorele barierei se întâlneau rareori faţă în faţă Bineînţeles că, pentru a-şi face datoria, nu se puteau aventura prea departe de locul pe care fuseseră alese să-l ancoreze De aceea, când se-ntâlneau, o făceau la modul virtual, lăsându-şi trupurile acasă şi trimiţându-şi mintea în locul stabilit Ştiam un loc perfect pentru întâlnirea cerută, unul care ne-ar fi permis, poate pentru prima oară în istoria barierei, să ne adunăm laolaltă în carne şi oase Am deschis, în camera de culoare albastru-bântuit a lui Jilo, nişte intrări noi, câte una deasupra fiecărui loc unde locuia o ancoră Astfel ne puteam vedea fără ca nimeni să-şi părăsească teritoriul Însă am curbat acele căi de acces, astfel încât toate să treacă prin lumea umbrelor veşnic vii, a demonilor minori numiţi boo hag de oamenii de pe coastă Pe mine creaturile acelea nu mă mai speriau Aproape că mi-era milă de setea cu care jinduiau după un trup, ca să poată umbla prin tărâmul luminii Aproape Am râs, gândindu-mă că toate celelalte ancore aveau să vadă acel loc, un loc care odinioară mă îngrozea, clădit de o femeie care pe-atunci mă speria de moarte M-am trezit în repetate rânduri căutând consolare în lipsa de însemnătate a lucrurilor de care mă temeam în trecut Mi s-a făcut pielea de găină când m-am întrebat dacă va veni o zi în care voi privi în urmă dintr-un punct al spaimelor şi mai mari, amintindu-mi de cele de acum cu nostalgie Dar astfel de gânduri n-aveau să mă ducă nicăieri Încăperea se redusese la jumătate din dimensiunea sa de mai înainte, îndoindu-se şi răsucindu-se în sine însăşi Azuriul ei cândva neîntrerupt era acum perforat de câteva pete de culoarea vineţie a prunelor, lăsate de magia otrăvită a Tillandsiei Trebuia să-mi păstrez concentrarea şi încrederea în propriile forţe Gândurile la Emily şi Josef le ameninţau pe amândouă, aşa c-am dat deoparte orice amintire despre Tillandsia şi mi-am ocupat locul în acea porţiune a încăperii curbată în sus Eram hotărâtă să revendic cea mai înaltă poziţie Poate că n-avea să-mi ofere cu adevărat un avantaj în planul fizic, dar psihic mă putea ajuta foarte mult Am invocat tronul albastru ca bolta senină a cerului şi m-am instalat pe el Mă aflam pentru ultima oară în camera vopsită în albastru-bântuit La cererea lui Jilo, după întâlnire urma s-o închid, făcând-o să se absoarbă în ea însăşi, până când avea să devină un punct dens şi întunecat din spaţiu În tăcerea dinaintea sosirii celorlalţi, mi-am permis s-arunc în jur o ultimă şi lungă privire Tocmai când terminasem să cercetez încăperea din priviri, marginile au început să-i pâlpâie O oscilare a aerului aici, un tremur dincolo, vibraţii care anunţau sosirea colegilor mei într-ale magiei Dezamăgirea a fost cea mai proeminentă dintre senzaţiile mele când şi-au conturat cu toţii pe deplin forma Nu erau uriaşi şi niciunul nu purta nici vreo coroană din raze de soare, din vreo tolbă cu fulgere Nu, panteonul ancorelor părea alcătuit din oameni în vârstă, obişnuiţi Africani, europeni, asiatici, din Orientul Mijlociu şi combinaţii între aceste tipuri Era adevărat că erau cu toţii vrăjitori, dacă nu cei mai puternici din lume, cel puţin cei ce puteau accesa puterea în cea mai mare măsură În acelaşi timp, puteam să jur că una dintre ele arăta de parcă tocmai s-ar fi întors acasă după ce-şi lăsase copiii la antrenament pe terenul de fotbal, iar altul părea să fi lucrat până în clipa aceea în grădină Calmi Fără nimic care să-ţi taie răsuflarea Înfăţişarea niciunuia nu te-ar fi făcut nici măcar să te nelinişteşti, şi cu atât mai puţin să te simţi în pericol M-am gândit că-mi creau înadins senzaţia asta, şi acea bine calculată încercare de a mă dezarma mi-a adus în minte o expresie a lui Hannah Arendt: „banalitatea răului” Zâmbete pe feţele unora, capete plecate în semn de respect ale altora Postura fiecăruia dintre ei spunea: „Aici suntem cu toţii prieteni!” În ciuda acestui fapt, intuiţia mea mă avertiza, la rândul ei M-am temut să nu fi devenit cumva paranoică M-am temut ca nu cumva epuizarea să fi fost la originea temerilor mele Poate că modul în care propria mea mamă se-ntorsese împotriva mea îmi influenţase percepţia asupra lumii M-am gândit că, poate, niciunul dintre acei vrăjitori nu-mi era duşman, însă mi-am adus pe urmă aminte că-ncercaseră să sacrifice nişte oamenii nevinovaţi din oraşul meu natal, într-o necugetată încercare de a proteja ceea ce considerau ei binele omenirii — Bun Aţi dorit cu toţii să-mi vorbiţi Vă ascult Un bărbat de vârstă mijlocie, de statură medie, cu figura inocentă, încadrată de păr rărit, castaniu, de aceeaşi nuanţă cu a blănii de şoarece, a făcut un pas înainte În mintea mea, l-am botezat domnul Bej — Dacă n-are nimeni nimic împotrivă, mă ofer să vorbesc eu în numele grupului Faptul că n-a protestat nimeni, că nici măcar n-a scos nimeni vreun cuvânt, mi-a dezvăluit că aveam de-a face cu o decizie luată cu mult înainte, că întâlnirea noastră nu era nimic altceva decât un spectacol, probabil menit să-mi demonstreze cât de bine lucrau celelalte ancore mână-n mână Da La ei totul ţinea de colaborare De echipă Individualitatea nu se aplica — Deşi fiecare îşi reprezintă propria familie, noi, ancorele, ne gândim la noi înşine ca la o familie de sine stătătoare O familie a ancorelor A zâmbit, întinzându-şi mâinile către mine — E o plăcere să-ţi urez bun venit, în numele nostru, al tuturor Nu s-a prezentat; niciunul n-a făcut-o Eu n-am spus nimic, am lăsat tăcerea să se îngroaşe între noi — Îmi pare rău că prima noastră întâlnire a avut loc sub norul de circumstanţe regretabile create de mama ta A subliniat ultimele patru cuvinte, evident voind să mă stârnească, dar n-am muşcat momeala Nereacţionând cum se aştepta, i-am clătinat siguranţa de sine A reînceput să vorbească mai puţin încrezător în propriile forţe Deasupra buzei de sus i s-au format broboane mici de sudoare — Din nefericire, a trebuit să intervenim Am făcut, pur şi simplu, ceea ce am crezut că e necesar ca să salvăm bariera Sperăm să-nţelegi şi să dai uitării orice supărare provocată de acţiunile pe care ne-am văzut siliţi să le întreprindem — Spune-mi, asta vreţi de la mine? am întrebat Să fiţi iertaţi? Fiindcă trebuie să vă spun că n-o să vă iert decât dacă acţiunile voastre nu vor mai urma şi cu altă ocazie acelaşi curs — Ei bine, nu, a răspuns Bej, îndreptându-şi spatele şi renunţând la aerul prietenos, nu vrem să ne cerem iertare Am făcut ceea ce am crezut că trebuie să facem ca s-apărăm bariera — Şi de-asta trebuie să trec cu vederea că aţi încercat cu toţii să săvârşiţi un genocid? Ceilalţi opt au început să se foiască, uitându-se unii la alţii — Eu nu voiam să păţească nimeni nimic, a spus o asiatică mărunţică, spulberând iluzia de coerenţă N-am dorit să mă pun în calea eforturilor voastre — Atunci, de ce-ai făcut-o? M-a surprins propria mea voce, o şuierătură veninoasă care-a ţintuit-o locului pe femeie când m-am aplecat spre ea, pălmuind-o cu privirea — De ce i-ai lăsat pe ei s-o facă? — Am la vot am fost în minoritate, a răspuns, lăsându-şi ochii în jos — Ascultă, a continuat Bej, încercând să-şi recapete avântul, niciunul dintre noi nu voia să facă vreun rău oamenilor din Savannah Nu uita că n-am dezlănţuit noi furtuna — Nu voi Emily a făcut-o Ca să-mi demonstreze că are dreptate într-o anumită privinţă Că nu greşeşte susţinând c-o să preferaţi să vedeţi un oraş întreg şters de pe hartă C-o să preferaţi o baie de sânge şi c-o să vă bateţi unii pe alţii pe spate fiindcă aţi provocat-o Bej s-a uitat la ceilalţi — Aşa nu ajungem nicăieri Am venit azi aici fiindcă vrem să lăsăm în urmă cele petrecute Da, ne-ai sfidat, dar poate că noi suntem cei care-au greşit — Poate aţi greşit? m-am răstit la el — Din perspectiva ta, am greşit, da E clar că şi din perspectiva barierei, a admis el, cu o umbră de umilinţă în glas Nu înţelegem ce s-a-ntâmplat Ştiu că nu-ţi place atitudinea noastră, dar e cea pe care-am adoptat-o noi, ancorele, dintotdeauna, de când a fost creată bariera Adică am protejat-o cu orice preţ — Un preţ pe care-l plătesc alţii Ei bine, de data asta bariera v-a împiedicat să staţi pe margine şi să lăsaţi oamenii să sufere Bariera nu pare să dorească genul de protecţie pe care i-l oferiţi voi Asta a pus capăt fanfaronadei lui Bej şi în faţa mea a rămas el, cel adevărat De vârstă mijlocie, cu un început de chelie, purtând un costum cafeniu şi mocasini în picioare, se vedea pe neaşteptate nevoit să se-ntrebe dacă nu cumva acţionase, într-o bună parte a vieţii sale, pornind de la un set de presupuneri eronate — S-ar părea că tu ai o legătură mai profundă cu bariera decât noi toţi, ceilalţi Comunici cu ea Interacţionează cu tine ca şi cum ar fi o entitate vie, de sine stătătoare Am fost surprinsă fiindcă experienţa mea în privinţa barierei nu le era comună tuturor ancorelor, dar m-am străduit să mă prefac că dezvăluirea asta nu prezintă niciun interes pentru mine Nu-mi era de folos să le fac prea multe destăinuiri — Nu mi-am imaginat niciodată că s-ar putea să nu comunice cu mine Ceilalţi s-au uitat unii la alţii şi am auzit zumzetul replicilor schimbate între ei Mă blocaseră, ca să nu pot înţelege totul, dar am putut totuşi să prind crâmpeie din conversaţia lor Cuvintele periculoasă şi control au ajuns până la mine Bej mi s-a adresat după încetarea zumzetului — Înţelegem că, dintr-un anumit motiv, bariera te-a ales pentru a avea cu ea o legătură aparte Ne-ar plăcea să-nţelegem relaţia asta, dar ai probabil propriile tale temeri, pe care vrem să le înlăturăm Poate-ar fi bine să ne spui ce doreşti de la noi Am stat câteva clipe pe gânduri De fapt, tot ce voiam era ca toţi vrăjitorii să plece Să ne lase-n pace pe mine şi pe ai mei Să ne lase să ne trăim vieţile în linişte Dar ştiam că, dacă mi-ar fi promis asta, ar fi minţit Bariera se folosise de mine – ba nu, se folosise de fiul meu – ca să slăbească strânsoarea în care-o ţineau cu toţii N-aveau să-mi dea pace înainte de a pricepe ce se petrecuse şi de a-şi înfige ghearele la loc în mine Citeam în ochii lor că promisiunea mincinoasă în privinţa siguranţei mele era exact ceea ce şi-ar fi dorit să le cer Credeau c-o să le spun tot ce ştiu despre barieră în schimbul făgăduielii că-mi vor da pace Nici că se puteau înşela mai mult — Spuneţi-mi adevărul într-o singură privinţă Care e sursa de energie a barierei? — Cred că răspunsul ţi-e cunoscut deja — Mi-ar plăcea totuşi să-l aud de la voi Haideţi Acum sunt ancoră Cred că mi-am câştigat dreptul de a afla care e strângerea secretă de mâini — Împărtăşirea cunoştinţelor urmează după câştigarea încrederii, a răspuns Bej, crispându-se de parcă i-aş fi adus un afront personal Şi dezvăluindu-ne ceea ce ştii despre cele întâmplate cu bariera vei înainta foarte mult pe calea către încrederea noastră — Voi ce credeţi că s-a-ntâmplat cu ea? am întrebat — Acum te porţi pur şi simplu copilăreşte! a exclamat o femeie scundă şi îndesată, cu accent rusesc puternic Indiferent ce-o fi citit pe faţa mea a făcut-o să tacă A făcut un pas înapoi — N-avem idee, a zis asiatica Tot ce ştim e că bariera a devenit mai puternică decât înainte, dar magia i-a fost modificată I s-a adăugat ceva străin Ne aparţine, cumva, mai puţin Voia să spună că se află sub controlul lor într-o mai mică măsură Bej a săgetat-o cu privirea, ca să-i închidă gura — Magia asta străină, a spus el, întorcându-se către mine, nu ne e necunoscută, nici nu e în totalitate neînrudită cu a noastră Am mai întâlnit când şi când câte o răbufnire a ei, ici şi colo, dar niciodată în cantitatea şi în concentraţia din noaptea trecută Cu asta mi-a câştigat atenţia M-am aplecat în faţă, îndreptându-mi spatele şi înclinându-mi capul pe-o parte Poziţia mi-a trădat interesul Asta însemna că n-avea să-mi răspundă niciodată Am simţit o pereche de ochi ţintuindu-mă cu mai multă intensitate decât ceilalţi M-am întors instinctiv către un vrăjitor tânăr, care părea copilul nimănui, incredibil de palid şi de blond şi aproape androgin pe o scală unde acul se înclina abia perceptibil către masculinitate Ochii lui, albi şi lipsiţi de iris şi pupilă, s-au oprit pe talia meu — Împărtăşirea cunoştinţelor urmează după câştigarea încrederii, a repetat Bej Cuvintele i-au fost aproape acoperite de zumzetul discuţiei neclare a celorlalte ancore Bej şi-a continuat monologul, dar nu l-am mai ascultat M-am concentrat intens asupra gândurilor celorlalţi, până ce cuvintele zâne, prunc şi studiu au ajuns să se lege, devenind o ameninţare din partea tuturor Băiatul făcuse legătura între magie şi fiul meu — Îţi mulţumim pentru această întâlnire Cuvintele lui Bej mi-au străpuns panica, iar pâlpâirile de pe marginile încăperii mi-au dat de veste că multe dintre ancore se pregăteau deja de plecare Inima a început să-mi bată nebuneşte Mă păcăliseră Poate că nu-nţelegeau întru totul, dar ştiau că bariera sorbise din magia zânelor, folosindu-se pentru asta de fiul meu Am închis brusc toate ieşirile, înainte să aibă cineva timp să dispară — Nu N-o să-i faceţi niciun rău copilului meu, am spus, simţind cum căpătăm din ce în ce mai multă forţă N-o să-mi studiaţi copilul Am sărit în sus cât ai clipi, apoi am înşfăcat tronul lui Jilo cu forţa magiei şi l-am azvârlit spre ei — N-o să vă folosiţi de copilul meu Bej şi-a înălţat braţele şi tronul a izbucnit în flăcări în aer, pentru a se prăbuşi apoi într-o ploaie de cenuşă — Nu? a-ntrebat el Şi cum ai de gând să ne-mpiedici? Am început să tremur, spaima şi furia aliindu-se ca să-mi smulgă raţiunea de sub control Cum puteam să-i opresc? Cum îi puteam împiedica să mi-l ia pe Colin? Să-l încuie într-un laborator şi să-l sacrifice de dragul binelui omenirii? Tălpile mele au ajuns pe podea şi n-am mai fost eu însămi când m-am năpustit la Bej L-am atacat ca o leoaică furioasă, preschimbată de furie într-o întrupare însufleţită a lui Durga, însuşi spiritul imboldului unei mame de a-şi apăra copiii Zâmbetul arogant a pierit de pe faţa lui Bej şi colţurile gurii i s-au lăsat în jos Fruntea i s-a încruntat Când am ajuns lângă el, a încercat să se retragă un pic, dar mâna mea a zvâcnit cu de la sine putere şi i-a sfâşiat carnea mai sus de buric şi mai jos de inimă, chiar în dreptul plexului solar, în punctul unde magia barierei se conecta cu a sa I-am smuls din trup conexiunea aceea A urlat de durere şi de neputinţă I-am ţinut strălucitorul glob de lumină pâlpâitoare în faţa ochilor înainte de a-l îndesa la loc şi de a-i închide rana Genunchii i-au cedat şi a fost cât pe ce să cadă în patru labe — Aşa o să vă opresc, le-am spus celorlalte ancore, care s-au repezit să-l prindă Ne-am înţeles unii pe alţii? — Da, a răspuns Bej, dând furios din cap în vreme ce-l ajutau ceilalţi să-şi recapete echilibrul — Bun, am spus, redeschizând pentru ultima oară uşile încăperii în care domnea albastrul-bântuit Acum plecaţi şi spuneţi-le familiilor să stea departe de mine Departe de copilul meu Departe de bărbatul meu Departe de familia mea Şi staţi naibii cât mai departe de Savannah Ancorele încă de faţă au părăsit camera în goană, grăbindu-se să treacă în tărâmul umbrelor vii, căci nu mă-ndoiesc că astfel s-au simţit uşurate; acolo înfruntau adversari cu care erau mult mai obişnuite M-am întors încă o dată către lumina azurie, apoi m-am uitat cum se plia camera lui Jilo în sine însăşi, pentru a dispărea pentru totdeauna, după teleportarea în ultima clipă posibilă O rochie de mireasă într-adevăr clasică, din anii , din mătase de culoarea fildeşului, cu decolteu căzut bogat şi spate cu tăietură adâncă Un buchet de trandafiri albi şi hortensii albastre Ambele de la Ellen Iris îmi împrumutase pandantivul purtat, generaţie după generaţie, de o sută de femei Taylor, un caboşon din smarald înconjurat de diamante deasupra altui smarald, în formă de lacrimă Iris îmi dăruise şi o pereche de cercei noi, cu diamante şi smaralde de o nuanţă uimitor de apropiată de a celor străvechi, de pe pandantiv De la Maisie, care continua să trăiască în visele ei, furasem un sărut Oliver avea să mă încredinţeze mirelui, fireşte Ca o altă contribuţie la eveniment, convinsese judecătoria de pace şi administraţia parcurilor să ne aprobe cererea – depusă cu doar trei zile înainte – de oficiere a cununiei în Forsyth Park, unde-l cunoscusem pe Peter Logodnicul meu avusese ideea să ne căsătorim la poalele stejarului pe care-l numiserăm întotdeauna „copacul pentru căţărat”, căci avea cele mai joase şi mai groase crengi Fără cavaleri şi domnişoare de onoare Doar noi doi în faţa lui Dumnezeu Când eu şi Peter o anunţaserăm că ne dorim o nuntă simplă, fără nicio recepţie sofisticată, doar tort şi o orchestră în parc, Iris încercase să se opună Dar în final capitulase şi chiar scosese din Savannah Daily News o reclamă cât o pagină, care invita tot oraşul la nuntă Închiriaserăm un apartament la Mansion Mă înconjurase o întreagă echipă de maestre în arta coafatului şi a machiajului, transformându-mă într-o prinţesă din basme, o imagine pe care n-aveam să mi-o pot recrea vreodată, nici măcar prin magie Dar am adorat fiecare minut al acelor pregătiri, fiindcă ziua nu-mi era dedicată doar mie Nici măcar doar mie şi lui Peter Îi era dedicată întregii familii Mătuşile şi unchiul meu aranjaseră totul, acordând toată atenţia până şi celor mai mici detalii, deşi aveam şi eu o surpriză pentru ei — Să-ţi fie ruşine, am spus, când surpriza aceea a intrat târşâindu-şi picioarele, îmbrăcată în şifon de culoarea albastră a splendorii dimineţii şi purtând o pălărie violet destul de largă ca să umbrească tot oraşul Savannah — De ce să-i fie ruşine lui Jilo? a întrebat ea, privindu-mă cu atenţie, ca să descopere un loc unde să mă sărute fără să-mi strice nici coafura, nici machiajul M-am ridicat şi am sărutat-o eu în schimb — Ştii că nu se cuvine să străluceşti mai tare decât mireasa — Păi, draga mea, Jilo n-are cum să n-o facă, dacă Dumnezeu a revărsat asupra ei atâtea binecuvântări Nu i se pare drept să le-ascundă A râs, apoi s-a aşezat la picioarele patului meu — Eşti fericită, fetiţo? Din ochi mi-au izvorât lacrimi, chiar în clipa în care Ellen şi Iris au intrat în încăpere — Da, am răspuns Da, sunt foarte, foarte fericită Jilo a dat din cap drept răspuns — Oh, hei, hei, a zis Iris, întinzând mâna după un şerveţel de hârtie Fără lacrimi înainte de a face fotografiile, a adăugat Pe urmă a dat cu ochii de Jilo — Oh, Jilo Mă bucur atât de mult că-ţi place pălăria! Am ştiut c-o să ţi se potrivească de minune — O ador Mulţumesc, a răspuns încet bătrâna, apoi a zâmbit Şi gata cu talentul meu de a surprinde pe toată lumea M-am uitat la cele trei femei frumoase În felul ei, fiecare mi-era ca o mamă — Să-i lăsăm părul ceva mai lejer, i-a sugerat Ellen stilistei Pe urmă s-a întors spre mine — Am o idee nebunească, a spus Fiindcă nunta ta cu Peter aici, în parc, mi-aduce aminte de zilele când încă mai erai un băieţoi sfrijit Ei, de vreme ce rochia tot nu e până la pământ, ce-ar fi s-o porţi desculţă? O bătaie în uşă m-a întrerupt înainte de a mă hotărî — Viitoarea soacră poate să intre? a întrebat Claire N-o mai văzusem din ziua în care Ryder şi Josef dăduseră buzna în bar N-o evitasem înadins, fusesem, pur şi simplu, ocupată Mi-am dat seama, din tonul ei, că, de fapt, chiar se temea că n-o s-o primesc — Fireşte, am răspuns, invitând-o cu o fluturare de degete Se supără cineva dacă rămân câteva clipe singură cu Claire? Stilistele au lăsat totul din mână imediat ce mi-au auzit cuvintele, însă mătuşile mele au schimbat o privire înainte de a se clinti Jilo a bombănit ceva, dar s-a ridicat de la picioarele patului Încăperea odată golită, Claire s-a apropiat de mine — Draga mea, eşti uluitor de încântătoare — Mulţumesc, am spus, luându-i mâna Îmi pare atât de rău, Claire Pentru ceea ce i-am făcut lui Peter – adevăratului tău fiu Peter, adică La naiba, probabil ar fi trebuit să-i cer scuze şi pentru cele întâmplate fiului ei adoptiv din cauza mea, dar aveam să-mi petrec restul vieţii străduindu-mă să-l răsplătesc pentru asta — Nu, mie-mi pare rău Mi-am lăsat suferinţa şi deruta să vorbească Ştiu c-ai încercat să-l ajuţi şi că era deja mort când ţi-ai pus mâinile pe el Ştiu, a repetat, bătându-se cu palma în dreptul inimii Ascultă-mă, mi-am dat seama că zânele, de fapt, şi-au respectat promisiunea, numai că, în lumea lor, timpul se scurge un pic altfel decât într-a noastră S-a întrerupt pentru o clipă — Când l-a găsit poliţia în faţa depozitului de praf de puşcă, purta un pardesiu gros — Da, mi-aduc aminte — În căptuşeala lui fusese cusută o adevărată avere, în aur şi bijuterii O avere demnă de un prinţ — Da, Jilo a auzit ceva despre asta şi mi-a povestit — Ei bine, am stat de vorbă cu Colin despre ceea ce-ar trebui să facem cu profitul adus de chilipirul neaşteptat Ne-am hotărât să donăm totul pentru cercetările legate de cancerul infantil, fiindcă, la urma urmelor, boala asta ni l-a răpit, de fapt, pe Peter Şi-a deschis geanta şi a scos o jucărie de argint cu clopoţei pentru bebeluşi, care purta iniţialele PDT, Peter Daniel Tierney — Asta i-a aparţinut, a spus L-am trimis acolo cu ea A şovăit — Nu-ţi pot explica de ce – nu înţeleg nici eu, dar ar însemna enorm pentru mine dacă ai putea să porţi asta asupra ta azi, dacă în inima ta s-ar găsi, în timpul cununiei cu fiul meu adoptat, loc şi pentru celălalt Peter al nostru — E o onoare pentru mine, am spus, luând jucăria — Te iubesc, Mercy Taylor, a zis Claire, cu lacrimile ţâşnindu-i din ochi şi prelingându-i-se pe obraji — Sunt Mercy Tierney, am corectat-o A zâmbit printre lacrimi, apoi şi-a pus ambele mâini pe mijlocul meu — Şi pe tine, maimuţică Bunica te iubeşte S-a ridicat în picioare şi a luat-o spre uşă — Îţi trimit anturajul înapoi Mi-a mai zâmbit o dată înainte de a ieşi Am avut de multe ori experienţa deformării magice a timpului, dar nimic nu se compară cu modul în care s-au scurs, în mod natural, orele în ziua nunţii mele Acum stăteam în hotel, dându-i machiajului şi părului meu tuşele finale, iar o clipă mai târziu mă aflam în parc, lângă Oliver, aşteptând semnalul muzical de pornire către copacul pentru căţărat — Ţi-e bine? m-a întrebat el, lăsându-se pe spate ca să cuprindă cu vederea întreaga imagine a nepoatei sale, atât de împopoţonate încât abia o mai recunoştea Mi-am ridicat piciorul gol şi mi-am mişcat degetele cu unghii proaspăt lăcuite — Niciodată nu m-am simţit mai bine Iris a primit onorurile ca primă soacră mică Am privit-o înaintând pe aleea dintre scaune, condusă de Sam, noul ei prieten Ellen a urmat-o ca a doua soacră mică Mă aşteptasem să fie escortată de Tom, prietenul lui Peter, dar, strângând din ochi ca să mi-i apăr de lumina soarelui, am văzut că înainta la braţul lui Adam Apariţia lui acolo m-a şocat Îmi spusese c-a terminat-o cu noi, cu toţi, şi crezusem că e, într-adevăr, aşa Nu ştiam ce-l făcuse să se răzgândească, dar, ca să fiu sinceră, nici nu-mi păsa L-am strâns pe Oliver de mână — Te simţi bine? l-am întrebat El privea cu ochii mari, uluit — Niciodată nu m-am simţit mai bine, mi-a răspuns, radios În cele din urmă, Jilo, a treia soacră mică, a trecut printre şirurile de scaune pliante albe la braţul strănepotului ei, Martell După ce s-a aşezat, l-am auzit pe Colin cel mare strigând către orchestră: — Daţi-i drumul, băieţi! Dinspre orchestra înfiripată temporar, cu ajutorul lui Peter, s-au înălţat acordurile melodiei „Haste to the Wedding” Oliver mi-a aruncat o privire întrebătoare A dat din cap o singură dată şi am şerpuit amândoi printre copaci, croindu-ne drum către spaţiul deschis Acolo, la umbra ramurilor groase, aştepta bărbatul pe care-l iubeam, bărbatul pe care-l iubisem întotdeauna, Peter al meu M-am uitat în ochii lui ceacâri şi orice temere a dispărut Următorul lucru pe care mi-l amintesc e muzica, tot mai puternică din jurul nostru în timp ce mă învârteam, strânsă în braţe de Peter, marcând începutul oficial al petrecerii Chipurile fericite ale prietenilor care-şi prezentau urările îmi apăreau şi-mi dispăreau din faţa ochilor Am dansat trecând din braţele lui Peter într-ale lui Oliver şi după aceea într-ale lui Colin Şi apoi Adam stătea în faţa mea S-a înclinat şi mi-a întins mâna I-am luat-o cu plăcere M-am bucurat fiindcă melodia era un vals, şi încă unul lent Îmi oferea ocazia să-mi trag răsuflarea şi să aflu de ce se răzgândise Adam în privinţa noastră — Mă bucur atât de mult că eşti aici! am spus Dar ce anume s-a schimbat? Am crezut c-ai văzut prea multe, că lucrurile au mers prea departe Credeam că te-am pierdut pentru totdeauna — Aşa am crezut şi eu, a spus, cu tristeţea furişându-i-se în ochi, deşi încă mai zâmbea Emily mi-a arătat cea mai rea parte a voastră Mi-a arătat lucruri pe care nu cred că voi, ceilalţi, le ştiţi despre voi înşivă — Ce lucruri? am întrebat, uitând să mai dansez A râs şi m-a adus din nou în ritmul muzicii — O să fie timp destul să vorbim despre toate astea, dar azi e sărbătoare Cum spuneam, Emily mi-a arătat cea mai rea parte a vrăjitorilor Dar tu, Iris şi Ellen şi, la naiba, Oliver, mi-aţi arătat-o pe cea mai bună Ţi-ai riscat viaţa ca să mă salvezi În plus, în ciuda tuturor celor întâmplate, îl iubesc pe imposibilul tău unchi Orice-ar fi Peter fusese luat deoparte de prietenii lui care-i dădeau whisky, după ce băuse şampanie — Nu-ntrece măsura, băiete! i-am strigat, când am trecut pe lângă el, valsând cu Adam — Abia v-aţi căsătorit şi te-a şi băgat sub papuc, a spus unul dintre prietenii lui Peter, bătându-l pe spate — Mie-mi convine de minune, a răspuns el şi m-a furat din braţele lui Adam, dar nu înainte de a apuca să-l sărut pe detectiv pe obraz Adam m-a predat bărbatului meu, iar Peter şi-a coborât privirea la mine, zâmbindu-mi şi strângându-mă în braţe Iar eu, ei bine, eu nu simţisem niciodată mai multă dragoste, în toată viaţa mea Ştiu că s-au ţinut toasturi, ştiu că, la un moment dat, am tăiat tortul şi-mi amintesc vag că am fost trasă într-o parte şi-n alta de un fotograf hotărât să imortalizeze fiecare moment Dar ştiam ce momente îmi vor rămâne pentru totdeauna în amintire – cele în care am stat în braţele lui Peter, bucurându-mă de o fericită învălmăşeală aurie, alături de toţi cei dragi mie şi de minunaţii oameni din Savannah, chiar şi de cei pe care nu i-aş fi numit cu adevărat prieteni Fără să-mi dau seama când, soarele a alunecat pe partea de vest a bolţii, trimiţându-şi lumina sub un unghi care vestea că amurgul nu e departe După cum melodiile săltăreţe au cedat locul valsurilor, odată ce a apus soarele, minunata tradiţie celtică le-a cerut valsurilor să cedeze, la rândul lor, locul câtorva cântece de jale, care îţi umplu ochii de lacrimi Peter s-a înclinat spre mine şi mi-a şoptit la ureche: — Ar trebui să plecăm curând Am dat din cap, aprobându-l Ca ancoră, nu puteam pleca prea departe de Savannah în luna de miere, aşa că Oliver aranjase pentru noi un sejur de o săptămână pe Insula Mării Niciun om cu mintea întreagă nu s-ar fi plâns de asta, dar, avându-l pe Peter alături, eu m-aş fi dus pe Tybee — N-a mai rămas decât s-arunc buchetul, am spus Am slăbit panglica din jurul florilor şi am scos de sub ea jucăria pentru bebeluşi pe care dorise Claire s-o port asupra mea — Ce-i asta? a întrebat Peter, întinzându-se să mi-o ia din mână — Doar ceva vechi, de la mama ta Caut-o şi înapoiază-i-l, OK? Eu mă duc s-o caut pe Jilo N-o să mă ierte niciodată dacă arunc buchetul fără să-l trimit către ea — Cred că ai dreptate, a spus Peter, aplecându-se să mă sărute Ne întâlnim sub copacul de căţărat? Am dat din cap — Întotdeauna şi pentru tot restul vieţii mele I-a fost greu să mă lase să plec, dar, într-un târziu, mâna mi s-a desprins de a lui când s-a dus spre estrada orchestrei, în căutarea părinţilor săi L-am urmărit cu privirea, neîndurându-mă să-l scap din ochi, însă, în cele din urmă, mi-am îndreptat gândurile către Jilo Mi-a fost destul de greu s-o descopăr când am trecut locul în revistă Se mutase departe de mulţime şi stătea pe unul dintre scaunele albe pliante, sub un stejar Îşi ţinea ochii pe jumătate închişi, ca o pisică adormită — Eşti cu siguranţă o fată frumoasă, a zis la apropierea mea, săltându-şi capul Eşti fata lui Jilo, să ştii Să nu laşi niciodată pe nimeni să-ţi spună altceva, m-ai auzit? Jilo te iubeşte ca şi cum te-ar fi purtat în pântec Mi-am săltat uşor fusta şi am îngenuncheat lângă ea M-a dojenit — Ridică-te O să strici frumuseţe de rochie A întins mâna şi şi-a plimbat-o pe obrazul meu — Rochia mea n-o să păţească nimic, am spus I-am luat mâna — Eu şi Peter o să plecăm cât de curând Urmează s-arunc buchetul M-am gândit că, poate, ţi-ar plăcea să-ncerci să-l prinzi Bătrâna de la răscruce a râs — Fetiţo, ultimul lucru de care are nevoie Jilo e încă un bărbat căruia să-i poarte de grijă Şi-a avut mai mult decât partea care i se cuvenea, aşa că ţine florile astea pentru plăcerea ta şi cât mai departe de Mama Şi-a plimbat privirea prin parc, sorbind din ochi petele de lumină şi umbră şi mulţimea care hoinărea şi savurând ultimele câteva acorduri melodioase A tras aer în adâncul pieptului şi l-a scos cu un oftat — De-acum o să-ţi fie bine, fetiţo, a spus, apoi s-a cutremurat Ochii i-au devenit sticloşi; mâna i-a rămas, inertă, într-a mea Dintre toate poveştile care se spun despre Savannah, iat-o pe cea care întrupează cel mai bine spiritul locului: Cândva, în jurul anului , în timpul petrecerii de Crăciun din casa lui Josiah Tattnall a izbucnit un incendiu Când servitorii au descoperit focul, Josiah şi-a dat seama că e deja prea târziu ca să mai poată salva casa, aşa că şi-a invitat oaspeţii afară şi au continuat să petreacă la lumina flăcărilor Pentru mine, morala e că sărbătorirea faptului că eşti viu nu trebuie să înceteze niciodată, nici măcar atunci când viaţa îţi răpeşte lucrurile şi oamenii la care ţii Oaspeţii lui Josiah au toastat pentru viaţă şi unii pentru alţii, apoi şi-au spart paharele de un copac gros, ca să arate că au de gând să meargă înainte, fără să se agaţe de un trecut dispărut Locul unde s-a aflat pe vremuri casa lui Josiah face acum parte din Cimitirul Bonaventure, unde se află pietrele care marchează locul de ultimă odihnă al bunicilor mei, ca şi nou săpatul mormânt al lui Tucker Ne petrecuserăm dimineaţa comemorând dragostea pierdută a lui Ellen Acum, la o azvârlitură de băţ de locul unde zăceau rămăşiţele lui, în diagonală faţă de mormântul gol al femeii care-mi dăduse naştere, noi, cei din familiile Taylor şi Tierney, plus un singur membru al familiei Cook, ne-am adunat să cinstim memoria Mamei Jilo Wills Înmormântarea lui Jilo se făcuse pe Insula Sapelo şi la eveniment nu luase parte decât familia Wills Eu aş fi dorit să fiu de faţă, dar, după zeci de ani de ranchiună, rudele ei nu fuseseră în stare să priceapă cum ajunseseră ea şi familia Taylor într-o legătură atât de strânsă în ultima vreme Martell îmi promisese c-o să spună la funeralii o rugăciune în numele meu Oliver avea un coş de picnic plin cu cupe pentru şampanie şi, când ne-am apropiat de acea parte a cimitirului care avea forma Ochiului Atoatevăzător, l-a aşezat jos L-a deschis şi ne-a întins fiecăruia câte un pahar Peter l-a urmat, turnând şampanie în paharele tuturor, în afară de al meu În faţa mea s-a oprit şi m-a privit în ochi Sufletul mi s-a înclinat spre el, s-a atins de puterea lui Sufletul lui a răspuns cu o altă atingere, apoi Peter a trecut mai departe Adam a deschis o sticlă cu suc de mere şi mi-a umplut cupa — Nu, a zis Ellen, când a ajuns Peter în dreptul ei O să beau şi eu tot suc Am încercat să nu arăt cât de bucuroasă eram M-am rugat să-i fie mai uşor decât data trecută să renunţe la alcool După ce paharele au fost umplute, Peter s-a întors lângă mine şi m-a cuprins cu braţul M-am sprijinit de el şi braţul meu i-a înconjurat mijlocul Mâine era o zi când aveam să pot sta pe propriile picioare Azi era ziua când mă simţeam fericită că e Peter acolo, să mă sprijine — Cine vrea să-nceapă? a întrebat Oliver — Eu, a răspuns Iris Şi-a muşcat buza preţ de o clipă — Jilo, ştiu că mă poţi auzi Vocea i s-a frânt şi a tuşit ca să şi-o recapete — Îmi pare rău că prietenia noastră a înflorit atât de târziu, dar mă bucur că a existat Şi-a lăsat capul în jos, în semn că terminase, şi Ellen a făcut un pas înainte — Jilo, îţi mulţumesc fiindc-ai avut grijă de noi toţi Mulţi nu vor şti niciodată cât de îndatorat îţi e oraşul Savannah, dar noi ştim, iar eu una îţi voi fi mereu recunoscătoare — Oh, la naiba, a zis Oliver, aplecându-se ca să scoată din coşul de picnic o sticlă de scotch Apoi a deschis-o — Ascultă, prădătoare bătrână, a spus, vărsând toată sticla pe pământ Ăsta e Glenfiddich din Nu-ţi cer decât să nu mă bântui, OK? Am râs fără să vreau şi toţi ochii s-au întors spre mine — Mercy? m-a îmboldit Iris Ce ţi-ar plăcea să-i spui lui Jilo? Ce aş fi voit să-i spun? Mă străduisem să găsesc cuvinte în care să adun tot ce simt, dar cele potrivite nu-mi veneau în minte Voiam să-i spun c-o iubesc Că, în locul ei, în inima mea o să rămână pentru totdeauna un gol Că mă speriase de moarte, că mă enervase mai mult decât îşi poate cineva imagina şi că, fără sprijinul, forţa şi bădărănia ei, nu ştiu cum o să-i pot face faţă încărcăturii de magie care a ajuns acum să-mi aparţină Mi-am simţit mâna tremurând, aşa că am ridicat paharul — Pentru Mama, am spus — Pentru Mama Pentru Jilo, au răsunat, ca un ecou, vocile celor din jurul meu Mi-am băut sucul de mere dintr-o sorbitură, apoi am spart paharul de cel mai apropiat copac — —